
ÚVOD DO FILOZOFIE 


DEJINY FILOZOFIE 
AKO ÚVOD DO FILOZOFIE 


Prvé priblíženie k filozofii. Filozofia a mýtus 

Slovo filozofia pochádza z gréčtiny a skladá sa z dvoch častí: filos znamená 
priateľ, milovník, ale aj priateľsky, láskyplne, sofia znamená múdrosť. Filo-sofia, 
filozofia znamená teda lásku k múdrosti a filozof je milovník múdrosti. 

Lenže objasnenie termínov, z ktorých sa názov filozofia skladá, len veľmi málo 
hovorí o tom, čim sa filozofia zaoberá a akým spôsobom rieši svoje problémy. 
Možno povedať, že filozofickú problematiku lepšie pochopíme, kecľ sa oboznámi- 
me s celým jej vývinom a so súčasným stavom jej rozpracovania. Na prvé pri- 
blíženie k filozofii je však potrebné odlíšiť filozofické myslenie od prístupu, ktorý 
ho historicky predchádzal. Porovnajme filozofiu s mýtom a filozofické myslenie 
s mýtickým myslením. 

Príkladom mýtického myslenia je báseň Teogónia {Pôvod bohov). Jej autor, 
grécky básnik Hesiodos (8.-7. storočie pred n. L), spracovaním mýtických tém 
vytvoril báseň o pôvode bohov a sveta, ktorá sa začína slovami: 

Na samom počiatku vecí bol Chaos a po ňom Gaia 
širokých pŕs, to bezpečné sídlo bohov, 
čo na samom vrchu snežného Olympu žijú. 

Hlbina chmúrna pod zemou Tartaros, širokých ciest, 
nad všetkých bohov zas vyniká krásou Eros. 

On námahy zbaví a bohov všetkých - práve tak ľudí - 
dovedna pospája, srdcia i rozum potratiť dá. 

Z Chaosu Erebos a Nočná čierňava vznikli, 
z Noci sa zrodil Éter a slnečný Deň. 

Táto básnická forma je pre nás trochu nezvyčajná a môže sťažovať pochope- 
nie, nie však natoľko, aby sme nedokázali zistiť základné smerovanie rozprávania. 
Hesiodos začína pri „samom počiatku vecí“, pri prapôvodnom Chaose, ktorý gréc- 
ka tradícia chápala ako prázdny priestor alebo ako beztvarú pralátku. Najskôr bol 
teda Chaos, potom vznikla Gaia čiže Zem a Eros, ktorý vyvoláva spájajúcu silu 
lásky ^ Z Chaosu vznikli Erebos (Temno) a Noc, zo Zeme - ako sa dozvedáme 
v ďalšej časti básne - Nebo, hory a more. Gaia a Uranos (Nebo) splodili bohov, 
ktorých potomkovia sa usadili na Olympe. 

Dôležité je, že Hesiodos v tejto básni súčasne hovorí aj o pôvode bohov aj 
o tom, ako sa z neurčitého a prázdneho prvopočiatku vynáral usporiadaný svet, 
kozmos. Jeho Teogónia je zároveň kozmogóniou - náukou o pôvode sveta (kos- 
mos - usporiadaný svet, vesmír; -gónia - vznik, pôvod). Každý stupeň v utváraní 
konkrétnych podôb sveta je spätý so splodením a zrodom nejakej božskej po- 
stavy, napríklad vody sa objavili vtedy, keď Gaia s Uránom splodili Okeana. 

Takýto prístup je charakteristický pre celú mytológiu a pre myslenie, ktoré pri 
chápaní sveta a človeka vychádza z mýtu, čiže mýtické myslenie. Je to mysle- 
nie, ktoré v príbehu o pradávnej minulosti (grécke slovo mythos znamená roz- 
právanie, povesť, báj) opisuje, stvárňuje pôvod vecí a ich usporiadanie v kozme. 

Naopak, filozofické myslenie od svojich prvých krokov pristupuje k prvopočiat- 
ku veci ako k problému, ktorý treba riešiť predovšetkým na úrovni pojmov. 

To, že svet, jeho usporiadanie, počiatok a zákonitosť sa pre filozofov stávajú 
problémom, znamená, že vznikom filozofie myslenie prešlo od reprodukovania spo- 
ločných a anonymných mýtov k individuálnemu nastoľovaniu a riešeniu otázok. 
Mýtus nemá konkrétneho autora (Hesiodos a Homér iba básnickou formou pre- 
rozprávali tradované mýty), je to kolektívny výtvor, zatiaľ čo filozofická výpoveď je 
vždy spätá s osobou konkrétneho človeka, ktorý ju vyslovil a obhajoval. Ako uvi- 
díme, nie vždy sa nám o tom-ktorom človeku dochovali spoľahlivé údaje. Najmä 
o prvých gréckych filozofoch máme často k dispozícii len veľmi nepravdepodobné 
alebo neoveriteľné správy od neskorších spisovateľov, ktorí ich priamo nepozna- 
li a neraz preberali legendy. To však nič nemení na skutočnosti, že aj filozofické 
výpovede prvých gréckych mysliteľov sa chápali ako individuálne postoje a názo- 
ry, ktoré možno nielen preberať, ale aj rozvíjať, kritizovať a vyvracať. 

Mýtus nepriamo odpovedá na viaceré otázky, ktoré neskôr zaujímajú aj filozo- 
fiu (Z čoho všetko pochádza? Ako vznikol poriadok sveta? Aké je miesto člove- 
ka v tomto svete? a pod.). Zásadný rozdiel je však v tom, že mýtus tieto odpo- 
vede dáva bez toho, aby najskôr nastolil príslušnú otázku. 



Mýtický príbeh nám poskytuje odpovede na otázky, čo neodzneli, a tak sa 
nemohli pred nami vynoriť ako skutočný problém, ktorý vyžaduje skúma- 
nie a pripúšťa viaceré riešenia. 


Mýtus nás odkazuje na pradávnu minulosť, v ktorej sa zrodilo základné uspo- 
riadanie sveta. 



Filozofia vychádza zo situácie, keď svet pred človekom stojí už ako prob- 
lém. Tento problém filozofia rieši pojmovými prostriedkami. Ak to po- 
rovnáme s prostriedkami, aké používa mýtus, vyvstane nám rozdiel medzi 

pojmami a predstavami. 


V Hesiodovej Teogónii sme si všimli, že súbory javov a prejavy vlastností sú 
späté s postavami bohov. Zem, nebo, tma, láska, vody a mnohé ďalšie javy 
a vlastnosti sa objavujú spolu s konkrétnymi bohmi, prislúchajú im. Nejde však 
len o okamih zrodu; puto, ktoré bohov viaže k jednotlivým oblastiam sveta, je 
trvalé. KedykolVek a kdekoľvek živé bytosti, či už sú to zvieratá, ľudia, alebo do- 
konca bohovia, zahoria k sebe plameňom lásky, nachádza v tom mýtické mysle- 
nie pôsobenie boha Erosa. 

Antická mytológia stelesňuje tak v postavách bohov vojnu, múdrosť, násilnú 
smrť, úrodnosť pôdy alebo hoci aj krádež či prenos správ (Hermes je okrem iného 
ochrancom zlodejov a poslov). Toto spojenie sa veľmi často prejavuje v pred- 
stavách o bohoch. Grécky boh vojny Ares i jeho rímsky nasledovník Mars sú statní 
muži poznačení vojenským spôsobom života, kedykolVek pripravení bojovať. Na- 
proti tomu boh lásky Eros je síce ozbrojený lukom a šípmi, na prvý pohľad je však 
zrejmé, že zásahy šípov, ktoré tento okrídlený chlapec vystreľuje, budú ľudí ne- 
odolateľne zbližovať. 

Hovoríme, že mýtické bytosti personifikujú (zosobňujú) predmety, sily, vzťahy 
alebo vlastnosti. V predstave mýtického boha lásky sú zosobnené také charakte- 
ristické znaky lásky, akými sú jej podmanivá schopnosť spájať, jej citová povaha, 
jej nevyspytateľnosť, jej spätosť s krásou. To všetko tento pôvabný a často roz- 
marný mladík zosobňuje. Jeho pôvod a skutky nám navyše ukazujú, kde sa zro- 
dila všeprenikajúca sila lásky a aké sú jej vzťahy k múdrosti, násiliu alebo povedz- 
me k umeniu. 

Funkciu predstavovať nejaký súbor javov a jeho vzťahy k iným súborom pripi- 
suje mýtické myslenie nielen bohom, ale aj ľuďom, zvieratám, rastlinám či pred- 

metom. Tieto predstavy mu umožňujú rozčleniť priestor a čas, oddeliť to, čo je 
posvätné, od toho, čo je profánne, svetské, klasifikovať živočíšnu a rastlinnú ríšu, 
určiť pôvod svojho rodu a príbuzenské vzťahy, jednoducho priradiť veciam ich 
zmysel a usporiadať ich. Prostriedkom tohto usporadúvania je v mýtickom mys- 
lení obrazná predstava. Zmysel tu vždy má obraznú podobu - podobu postavy, 
rastliny, predmetu, ktoré vystupujú v nejakom príbehu. 

Naopak, filozofia pri usporadúvaní sveta a hľadaní zmyslu narába s pojmami. 
Aj pojem nám dovoľuje vyčleniť nejakú skupinu javov alebo predmetov, priradiť im 
jednotiaci zmysel a odlíšiť ich od všetkého ostatného. To, čo majú veci spoločné, 
je však v pojmoch zachytené na úrovni všeobecného. 

Aby sme tento rozdiel pochopili, zoberme si ako príklad pojem človek. Sloven- 
čina má výraz „človek“, ktorým označuje prvky určitej množiny. Táto množina tvorí 
rozsah pojmu. Je zrejmé, že rozsah pojmu človek bude zahrnovať všetkých ľudí. 
Ako však určiť, koho budeme pokladať za človeka a zahrnieme ho do tejto mno- 
žiny? Musíme nájsť nejaké vlastnosti, ktoré prislúchajú všetkým prvkom danej mno- 
žiny, inými slovami, musíme nájsť to, čo majú všetky jej prvky spoločné, čo je 
v nej všeobecné. Navyše všeobecné vlastnosti vo svojom súhrne musia danú mno- 
žinu vyčleňovať (vyčleniť ju, oddeliť od ostatných množín), a to znamená, že všet- 
ky tieto vlastnosti dovedna môžu mať iba prvky danej množiny. Na vymedzenie 
pojmu človek nestačí teda určiť, že má vlastnosť „byť živočíchom“, musíme k to- 
mu pridať vlastnosť, ktorá človeka odlišuje od živočícha, napríklad vlastnosť „byť 
rozumovou bytosťou“. Tieto vlastnosti budú pre nás znakmi človeka. Takto sme 
dostali obsah pojmu človek: Človek je rozumový živočích. Prirodzene, obsah poj- 
mu človek môžeme vymedziť aj inak, presnejšie a hlbšie. Tento obsah však vždy bu- 
dú tvoriť znaky, ktoré sú zovšeobecňujúce a zároveň vyčleňujúce. 

Porovnajme to teraz s predstavami, ktoré vytváralo mýtické myslenie. Aj mýtické 
predstavy svet rozčleňovali a usporadúvali, aj ony zachytávali a vyjadrovali nie- 
ktoré vlastnosti a vzťahy, avšak v podobe jednotlivých obrazov. Tieto obrazy sú 
natolko individualizované, že ich hrdinovia majú svoje mená a životné príbehy. Na- 
opak, pojem sa neuchyľuje k obrazom ani sa nepodobá predmetom: pojem člo- 
vek nie je o nič „rozumovejší“ než pojem živočích. Všeobecný pojem zachytáva 
to, čo nie je viditeľné, a predsa prislúcha všetkým vyčleneným veciam. Môžeme 
ním dospieť aj k tomu všeobecnému, ktoré veciam nielen prislúcha, ale navyše 
vytvára ich skrytú podstatu. 

Grécka filozofia v tejto súvislosti používa výraz „logos“, ktorý poznáme z názvov 
mnohých vied (psychológia, biológia, filológia a i.). „Logos“ pôvodne znamenalo 
slovo, reč, zmysel, neskôr nadobúda význam rozumu, zákona. Prenikanie k logu 
je odhaľovaním skrytej jednoty rozmanitých vecí tohto sveta. Prostriedkami tohto 
prenikania budú všeobecné pojmy. 



Vzhľadom na to môžeme vznik filozofie, a zvlášť gréckej, označiť ako pre- 
chod od mýtu k logu, sprevádzaný prechodom od predstáv k pojmom. 


Takáto charakteristika má svoje opodstatnenie, nemožno ju však chápať ako 
radikálny prelom, ktorý delí vývoj myslenia na dve navzájom nezlučiteľné obdobia. 
Na jednej strane je totiž nesporné, že prvky pojmového myslenia nájdeme aj 
v mýtoch, a na druhej strane vo filozofii sa budú stále objavovať aj obrazné pred- 
stavy, dokonca náznaky mýtických príbehov. Prechod od mýtu k logu je teda ta- 
kou zmenou orientácie myslenia, ktorá umožňuje návraty. 

Druhé priblíženie k filozofii. Predpoklady a podnety 

Zistenie, že k počiatku všetkých vecí nás neprivedie mýtické pripomínanie pra- 
dávnej minulosti, možno prirovnať k precitnutiu z dlhého spánku. Človek odrazu 
zisťuje, že to, čo ešte pred chvíľou pokladal za skutočnosť, je iba zdaním. Podob- 
ne ako často pri prebudení aj tu je prvým pocitom údiv. 



Nie náhodou jeden z najväčších antických filozofov Aristoteles pokladá 
údiv za prvý podnet k filozofovaniu: 


„Lebo ako dnes tak aj predtým začali ľudia filozofovať preto, že sa niečomu čudovali... Kto však o nie- 
čom pochybuje a niečomu sa čuduje, má pocit nevedomosti.“ 

; Filozofia sa teda rodí v situácii, keď prestávame dôverovať všeobecne prijatým 
výkladom, odhodlávame sa k priznaniu vlastnej nevedomosti, a tým aj k neistotám 
hľadania pravdy. Ten, kto sa odhodlal k filozofovaniu, získal pri svojom prvom kro- 
ku len pochybnosti a neistoty. Svet, ktorý ho doposiaľ oslovoval dôverne známy- 
mi obrazmi, odrazu mu kladie samé otázky: Prečo vôbec niečo jestvuje? Čo sa 
skrýva za jednotlivými vecami, ktoré vnímame? Čo tvorí skrytú jednotu sveta? 
Čo pretrváva v zmenách? Čo je stálym zákonom? Na každé Prečo a Čo filozo- 
fia hľadá odpoveď, ktorá už nepripomína minulosť, ale argumentuje uvádzaním 
dôvodov a dôkazov. Nič vopred nezaručuje úspešnosť tohto hľadania. Je možné, 
že výsledkom poznávacieho úsilia bude len zistenie, že svet je vlastne nepozna- 
teľný. V dejinách filozofie sa budeme stretávať nielen s filozofmi, ktorí hovoria 
o tom, aký svet v skutočnosti je, ale aj s filozofmi, ktorí popierajú poznateľnosť 
sveta. Tých druhých nazývame agnostikmi a ich postoj agnosticizmom. Ak filo- 
zofovanie môže viesť aj k takýmto záverom, vynára sa otázka, čo vlastne prináša 
človeku. Predovšetkým musíme povedať, že od filozofie nemôžeme očakávať ne- 
jaký bezprostredný materiálny úžitok. 


Na to upozorňuje už Aristoteles: „Keď teda Itidia filozofovali preto, aby prekonali nevedomosť, zrej- 
me sa usilovali o porozumenie preto, aby vedeli, a nie pre nejaký úžitok.“ 


Z toho je zrejmé, že filozofovanie si nebude môcť dovoliť každý človek, ba do- 
konca ani nie každá spoločnosť, budia, ktorí sú plne zaujatí obstarávaním si 
prostriedkov na živobytie, dostávajú sa k filozofii len veľmi zriedkavo. Nejde však 
len o mieru uspokojenia materiálnych potrieb. Prístup k filozofii sa otvára len to- 
mu, kto dokáže a chce myslieť samostatne, nespolieha sa na všeobecne roz- 
šírenú mienku a dôveruje vlastnému rozumu. Vyžaduje sa teda istý stupeň zre- 
losti myslenia. 


Nemecký filozof Immanuel Kant vyjadril túto požiadavku takto: „Nezrelosť je neschopnosť používať 
svoj vlastný um bez usmerňovania inými. Túto nezrelosť si vtedy človek zavinil sám, ak jej príčinou nie 
je nedostatok umu, ale nedostatok rozhodnosti a odvahy používať ho bez usmerňovania inými. Sa- 
pere aude! Maj odvahu používať vlastný rozum!“ 


Túto výzvu Kant spája s nástupom osvietenstva, dá sa však chápať ako pod- 
mienka filozofovania v každej dobe. Až keď sa odhodláme používať vlastný ro- 
zum, pochopíme skutočný zmysel otázok, ktoré Kant formuloval: Čo môžem ve- 
dieť? Čo mám robit? V čo môžem dúfať? Dovtedy na ne za nás odpovedá nie- 
kto iný, ten, koho názory preberáme, a vlastne si ani neuvedomujeme, že ide 
o problémy. Kantova záverečná a súhrnná otázka Kto je človek? sa nás dotýka 
až vtedy, keď sme získali odvahu používať vlastný rozum. 

Predpoklady vzniku a vývinu filozofie sú teda jednak spoločenské, jednak 
individuálne. 

Spoločenskými predpokladmi budeme chápať úroveň ekonomických a so- 
ciálnych vzťahov, ktorá umožní oddelenie duševnej práce, nahromadenie vedo- 
mostí a niektorým členom spoločnosti poskytne príležitosť zaoberať sa vecami, čo 
neprinášajú priamy materiálny úžitok. Zároveň sem ako predpoklad patrí také so- 
ciálne usporiadanie, ktoré aspoň do určitej miery pripúšťa vyjadrovanie vlastných 
názorov. Nemusí to byť vždy demokracia, veď niektoré vynikajúce filozofické ini- 
ciatívy sa zrodili v obdobiach velkých monarchistických režimov. Je však zrejmé, 
že totalitarizmus filozofiu značne okliešťuje a fašizmus ju priamo znemožňuje. 

Prvým individuálnym predpokladom je pojmové myslenie, o ktorom sme 
hovorili v predchádzajúcej časti. Aby sa však táto schopnosť realizovala v nasto- 
ľovaní a riešení filozofických problémov, je potrebný druhý predpoklad, a to 
osobnostná zrelosť, ktorá sa prejavuje schopnosťou samostatne myslieť. 

Bolo by nesprávne z toho vyvodzovať, že ľudia, ktorí sa sústavne nezaoberajú 
filozofiou, nedosiahli vo svojom osobnostnom vývoji stupeň zrelosti. Schopnosť 
samostatne myslieť sa nijako neobmedzuje na filozofiu a preniká všetkými oblas- 
ťami teoretických i praktických aktivít človeka. Hoci vo svojom každodennom ži- 
vote sme nútení zaoberať sa riešením konkrétnych problémov a starať sa predo- 
všetkým o to, čo prináša úžitok, v istých situáciách sme postavení pred otázky, 
ktoré svojím charakterom prekračujú obzor každodennosti a pýtajú sa na základné 
východiská poznania, hodnotenia a konania. V takýchto situáciách sa očitá ve- 
dec, ktorý odrazu zistí, že princípy a metódy, ktoré dlho pokladal za spoľahlivé 
východiská bádania, odrazu zlyhávajú. Nástup teórie relativity a kvantovej mecha- 
niky vo fyzike, neeuklidovských geometrií v matematike alebo teórie Velkého tres- 
ku v astronómii bol pre prírodovedcov príležitosťou, keď si uvedomili význam filo- 
zofie a sami začali hľadať odpovede na všeobecné filozofické otázky. Ďalším ty- 
pom situácií, ktoré nás privádzajú k filozofickým úvahám, sú zlomy a medzníky 
v živote jednotlivca. Sú to okamihy, keď povedzme stojíme pred dôležitou volbou 
a zrazu si uvedomíme význam hodnôt, ako je pravda, sloboda a spravodlivosť, 
keď smrť blízkeho človeka vyvolá v nás okrem smútku aj úvahy o zmysle života, 
keď sa v osobných krízach zamyslíme nad tým, kam vlastne smerujeme, alebo 
keď si v cudzine uvedomujeme, akými odlišnými spôsobmi utvára kultúra člove- 
ka. Takéto a podobné situácie sa vyskytnú v živote každého človeka, aj keď nie 
často. Práve tá zriedkavosť im dáva výnimočný význam, cítime, ako sa približuje- 
me k tomu, čo je podstatné. Sú to hraničné situácie, v ktorých získavame hra- 
ničné skúsenosti. Otázky, ktoré si v týchto situáciách kladieme, majú filozofickú 
povahu. 

Filozofia sa systematicky zaoberá otázkami bytia, pravdy, dobra, slobody, po- 
znania a hodnotenia, nedá sa však očakávať, že nám poskytne súbor hotových 
odpovedí, ktoré by sme mohli priamo použiť. Štúdiom filozofie nezískame sumu 
riešení, ale skôr schopnosť vidieť jednotlivé problémy v širších súvislostiach, pre- 
nikať k ich podstate a pristupovať k ich riešeniu z pozície samostatne mysliace- 
ho človeka. 


Tretie priblíženie k filozofii. Hlavné filozofické disciplíny 

Pri pohľade na dejiny filozofie sa presviedčame, že filozofi sa zaoberali probléma- 
mi z najrozličnejších oblastí prírodných a spoločenských javov. Mnohé z týchto 
oblastí postupne prechádzali do kompetencie jednotlivých špeciálnych vied. Na- 
príklad v Aristotelových dielach nájdeme problematiku, ktorou sa neskôr začala 

zaoberať biológia, fyzika, psychológia, logika, meteorológia a i. Niektoré z týchto 
vied sa dodnes k Aristotelovi hlásia ako k svojmu predchodcovi, ba priamo za- 
kladateľovi. Všeobecne možno konštatovať, že z filozofie sa v priebehu jej vývinu 
vyčleňovali jednotlivé špeciálne vedy, aby nadobudli nezávislé postavenie a mohli 
rozvinúť vlastné metódy skúmania. Nič nás neoprávňuje predpokladať, že tento 
proces sa už skončil. Filozofii však nič nebráni, aby sa svojím špeciálnym spôso- 
bom naďalej zaoberala tým, čo skúmajú jednotlivé špeciálne vedy, a nadviazala 
s nimi plodný dialóg. Špeciálne vedy nastoľujú aj také problémy, ktorých povaha 
je filozofická a nemožno ich riešiť exaktnými metódami. 

Teda ani po vyčlenení špeciálnych vied filozofia nie je uzavretá do nepriepustných 
hranie. Sú však oblasti, kde formuluje svoje východiskové pozície a rozvíja svoju 
vlastnú problematiku. Predovšetkým ide o jej základné disciplíny, ontológiu 
a gnozeológiu. 

Ontológia (gréc. to on —■ bytie) je náukou o bytí. Bytie je najvšeobecnejší po- 
jem. Odhliadame v ňom od všetkých zvláštnych a jednotlivých vlastností vecí a za- 
chytávame iba to, že jestvujú. Pojem bytie (termín ontológia sa objavil až v 17. 
storočí) nachádzame po prvý raz u gréckeho filozofa Parmenida, ktorý vyslovil 
myšlienku, že bytie je jediné, nedeliteľné, neukončené, nikdy nevzniklo ani neza- 
nikne. V klasickej novovekej filozofii sa v ontológii okrem pojmu bytie rozpracúvali 
a [ kategórie (t. j. základné pojmy, ktoré sú také všeobecné, že sa vzťahujú na 
všetky veci) ako možnost, skutočnost, nevyhnutnosť, podstata, náhodnosť, príčin- 
nosť, priestor, čas a i. Takto chápaná ontológia bola súčasťou metafyziky, do 
ktorej ďalej patrila náuka o svete ako celku čiže kozmológia, náuka o duši čiže 
racionálna psychológia a náuka o dôkazoch Božej existencie čiže prirodzená teo- 
lógia. Niekedy sa však výraz „metafyzika“ chápe v tom istom zmysle ako výraz 
„ontológia“. V súčasnej filozofii sa problematikou bytia ponovom zaoberal nemecký 
filozof Martin Heidegger. 

Gnozeológia (gréc. gnosis - poznanie, vedenie) je náukou o poznaní. Skúma, 
ako vzniká poznanie, aké sú jeho stupne a zložky, čím sa poznanie odlišuje od 
mienky, aké sú základné charakteristiky vedeckého poznania, čo je to pravda a či 
je svet poznateľný. Problematika poznania zaujímala už starých gréckych filozo- 
fov, takže dejiny gnozeológie sú skoro také staré ako dejiny európskej filozofie. 
Až v novovekej filozofii sa však gnozeológia konštituovala ako osobitná disciplína 
a niektorí filozofi ju dokonca kladú na prvé miesto. V súčasnosti sa filozofia pri jej 
rozpracúvam môže opierat o biológiu, psychológiu, logiku, metodológiu vied, lin- 
gvistiku, etnológiu a ďalšie vedy bez toho, aby s nimi splynula. V podobnom, nie- 
kedy úplne totožnom zmysle ako „gnozeológia“ sa používajú aj výrazy „epistemo- 
lógia“ a „noetika“. 

Tieto dve disciplíny sú základné v tom zmysle, že odpoveď na ontolo- 
gické a gnozeologické otázky určuje základy a povahu tej-ktorej filozofie. 

Každá filozofia dáva odpoveď na to, čo je skutočné, čo naozaj jestvuje (duchovné 
alebo materiálne, pohyblivé alebo nemenné, konečné alebo nekonečné a pod.). 
Prirodzene, táto odpoveď často nie je priama a musíme ju vo filozofickom texte 
dešifrovat. Niekedy sa stáva, že filozof sa usiluje protikladné stránky zmieriť, zblížiť 
a spojiť, pričom prechádza z jedného stanoviska do druhého. Navyše je možné 
aj tey že ontologickú otázku odmieta s odôvodnením, že svet je nepoznateľný. 
V každom prípade nám ontologické a gnozeologické postoje hovoria o výcho- 
diskách jednotlivých filozofií. 

Svoje východiská filozofia rozvíja, prípadne koriguje v ďalších filozofických dis- 
ciplínach: 

- etike (náuka o mravnom konaní, jeho predpokladoch a normách); 

- estetike (náuka o krásne a jeho osvojovaní si); 

- axiológii (náuka o hodnotách) 

a ďalej vo filozofickej antropológii (náuka o človeku), filozofii prírody, filozofii 
práva, filozofii dejín a i. 

Zoznam filozofických disciplín nie je a ani nemôže byť ukončený. Predmetom 
filozofického skúmania sa môže stať ktorákoľvek oblasť, ktorá vstupuje do sféry 
ľudských poznávacích záujmov a vynárajú sa v nej problémy neriešiteľné metóda- 
mi špeciálnych vied. Zároveň si musíme uvedomiť, že prístup jednotlivých filozofií 
k týmto a ďalším filozofickým disciplínam sa rôzni: sú filozofie, ktoré sa na niekto- 
rú z týchto disciplín priamo sústreďujú, iné zasa tú istú disciplínu nielenže za- 
nedbávajú, ale jednoducho popierajú jej opodstatnenie. 


Štvrté priblíženie k filozofii. Filozofia a náboženstvo. 

Filozofia a veda. Klasifikácie filozofií 

Výrazným príkladom diferencovaného prístupu k filozofickým disciplínam je vzťah 
k filozofickej teológii. Je pochopiteľné, že ju rozvíjajú tie filozofie, ktoré vychádzajú 
z predpokladu Boha a z neho odvíjajú svoje predstavy o svete a človeku. Na 
základe toho však tieto filozofie ešte nemožno stotožňovať s náboženstvom, do- 
konca ani s tradičnou náboženskou teológiou. Teológia (t. j. náuka o Bohu, bo- 
hoslovie) sa vo svojich výkladoch odvoláva na zjavenie a obracia sa na našu vie- 
ru v Boha; filozofická teológia takisto vychádza z tejto viery, usiluje sa ju však do- 
plniť o rozumové argumenty. To, čo viera prijíma na základe zjavenia, stáva sa vo 
filozofickej teológii predmetom dokazovania. Výsledkom sú potom napríklad dôka- 
zy existencie Boha. 

Ďalším dôležitým podnetom na rozvinutie diferencovaných druhov filozofických 
úvah je vzťah k vede. V minulosti filozofi výrazne prispeli k vývinu vied a niektorí 
sú dokonca zakladateľmi vedeckých disciplín (Aristoteles založil logiku, Descartes 
analytickú geometriu, Leibniz infinitezimálny počet). Spomenuli sme už, že kedysi 
filozofia riešila mnohé problémy, ktoré neskôr prešli do kompetencie špeciálnych 
vied. 

Aj v súčasnosti nájdeme filozofie, ktoré sa usilujú o čo najtesnejšie spojenie 
s vedeckým poznaním a jeho výsledkami. Túto orientáciu súhrnne nazývame fi- 
lozofickým scientizmom (lat. scienťa - veda). Scientistické filozofie chápu svoje 
poslanie rôznym spôsobom: 

A. Ako zovšeobecňovanie výsledkov vedy. Filozofia prechádza od jednej ved- 
nej disciplíny k druhej, v ich výsledkoch nachádza spoločnú podstatu, ktorú vy- 
jadruje všeobecnými pojmami. Napríklad filozofický pojem náhody dovoľuje zachy- 
tiť mnohé z toho, čo moderná biológia pripisuje mutáciám a fyzika fluktuáciám. 
Toto filozofické zovšeobecňovanie niekedy prechádza až do odvážnych anticipácií 
a pokusov pomôcť pri riešení otvorených problémov vedy. 

B. Ako hľadanie predpokladov vedeckého poznania. Filozofia odhaľuje tie 
predpoklady vedeckého poznania, ktoré ono samo v teóriách a hypotézach ne- 
postihuje. Veda, ktorá sa chce opierať o skúsenosť, vychádza z faktov, len oje- 
dinelé sa však púšťa do úvah, čo je to vlastne fakt a aké podmienky umožňujú 
jeho konštatovanie. Filozofia preniká k predpokladom vyjadrovania, potvrdzovania 
a vyvracania vedeckých výpovedí. 

C. Ako požiadavku zvedečtiť samu filozofiu. Táto filozofia chce postupovať 
ako veda a prijíma prísne kritériá vedeckej argumentácie. 

Tieto tri základné spôsoby, akými scientistické filozofia napĺňa svoj zámer, sa 
nijako nevylučujú, naopak, v jej konkrétnych podobách sa často dopĺňajú. Aj ke- 
by sa však podarilo v maximálne možnej miere ich rozvinúť a zladiť, ani potom 
by sa filozofia nestala tým, čím bola v minulosti - kráľovnou vied. Súčasná filozo- 

fia už neašpiruje na tento titul, pretože si uvedomuje, že jej cieľom nie je vládnuť 
vedám. Scientistická filozofia je príkladom filozofii, ktoré chcú s vedami spolupra- 
covať. 

Oproti scientistickým filozofickým koncepciám budú stáť filozofie, ktoré sa od 
vedy chcú odlíšiť a niekedy ju priamo odmietajú. Nemáme pre ne jednotný názov, 
pretože ich východiská a ciele sú dosť rôznorodé. Nájdeme tu početné formy fi- 
lozofického iracionalizmu, ktorý odmieta rozumové poznanie a s ním aj jeho naj- 
výraznejší prejav - vedecké myslenie. Ďalej medzi nimi nájdeme tie podoby filo- 
zofickej antropológie, ktoré sféru vedeckého poznania obmedzujú na prírodné 
javy, pričom človeka robia dostupným iba pre osobitné filozofické metódy chápa- 
nia. Budú tu aj filozofické postoje, ktoré sa k vede negatívne stavajú preto, lebo 
jej pripisujú vinu za morálny a ekologický stav dnešnej spoločnosti. 

V tomto súpise by sme mohli pokračovať, no teraz je dôležitejšie upozorniť, že 
vo filozofii musíme každú klasifikáciu a každé zaradenie chápať iba ako pomocné 
a približné označenie. Je mnoho filozofií, ktoré sa umiestňujú na rozhraní prúdov 
a smerov. Mali by sme sa vyvarovať toho, aby nám označenie či zaradenie ne- 
jakého filozofického smeru nahradilo jeho obsah. Ešte horšie je, ak sa z označe- 
nia stáva prostriedok zavrhnutia. Takto postupujú len dogmatické filozofie. Dog- 
matický marxizmus-leninizmus sám seba označoval za „jedinú vedeckú filozofiu“ 
a všetky ostatné súčasné filozofie odmietal ako „nevedecké“. 

Napriek tomu, že filozofické klasifikácie sú len orientačné, pociťujeme potrebu 
rozdeliť všetky filozofické prúdy, smery a postoje nielen podľa vzťahu k jednot- 
livým disciplínam a oblastiam poznania, ale aj nejakým základným spôsobom, ktorý 
vychádza z ich vlastného charakteru. Ak nám pritom pôjde predovšetkým o prak- 
tický ciel usporiadat velké množstvo filozofií, s ktorými sa v dejinách stretávame, 
dá sa táto požiadavka prijať. 

Jedným z možných riešení je rozdelenie filozofických smerov na materialistické 
a idealistické. Materialistické budú všetky filozofie vychádzajúce z prvotnosti 
hmoty, ktoré svet pokladajú za hmotný a všetky javy vysvetľujú materiálnymi príči- 
nami; idealistické budú zasa filozofie vychádzajúce z idey, myšlienky, ducha, či 
už pôjde o ideu, myšlienku a ducha jednotlivého človeka, alebo nejakého vyššie- 
ho subjektu (Boh, Duch). Je nesporné, že niektorých filozofov (napr. Platóna, Hegela 
a iných) môžeme označiť za idealistov a iných (napr. Holbacha, La Mettrieho, 
Engelsa) za materialistov. Napokon, nezriedka sa jedným či druhým názvom sami 
pomenúvali. 

Kecf však toto označovanie budeme chcieť uplatniť na celé dejiny filozofie, na- 
razíme na ťažkosti. Ťažkosti vznikajú pri tých filozofoch, ktorí nepoznali pojem hmo- 
ta (začiatky gréckej filozofie), ďalej pri tých, ktorí popierali poznateľnosť sveta (ag- 
nostici), alebo hľadali cestu ako prekonať protiklad medzi duchovným a mate- 
riálnym, a napokon pri tých súčasných filozofoch, ktorí sa k otázke duchovnej či 
materiálnej povahy sveta ani priamo ani nepriamo nevyjadrujú. 

V týchto prípadoch by bolo dosť násilné hovoriť o materializme a idealizme. Na 
celé dejiny filozofie budeme potom uplatňovať ešte všeobecnejšiu klasifikáciu, ktorá 
jednotlivé filozofie triedi podľa toho, či pri riešení ontologickej a gnozeologickej 
problematiky vychádzajú z jedného alebo viacerých základov. Filozofie, ktoré pri- 
jímajú iba jednu podstatu a jeden princíp a ich rozhodujúcou tendenciou je zjed- 
nocovať na istej spoločnej základni, budeme zaraďovať pod monizmus (gréc. mo- 
nos - jeden). Idealizmus i materializmus sú monistické filozofie, rovnako ako prvé 
grécke filozofie, ktoré hľadali spoločný počiatok vecí. O dualizme (lat. duo - dva) 
budeme hovoriť vtedy, keď filozofia prijíma dve podstaty alebo dva princípy (po- 
vedzme hmotnú i duchovnú substanciu). Napokon pluralizmus (lat. pluralis 
- mnohý) predpokladá množstvo podstát a princípov. 

Zdôraznime, že ide skôr o tendenciu než o jednotný charakter filozofického die- 

la. Z hľadiska tejto klasifikácie si všímame, či tá-ktorá filozofia svojou prevažujúcou 
orientáciou smeruje k zjednocovaniu alebo k rozdeľovaniu oblastí bytia a pozna- 
nia. Konkrétna analýza diela nás pritom neraz poučí, že výsledok nie je celkom 
jednoznačný. 


Piate a záverečné priblíženie k filozofii. 
Filozofia a jej dejiny 


Jednou z osobitostí štúdia filozofie je, že jej dejiny priamo vystupujú pri nastoľo- 
vaní a riešení súčasných problémov. S dejinami filozofie sa musíme oboznámiť 
už pri úvode do filozofie, ba čo viac, sú úvodom do filozofie. Špeciálne ve- 
dy ako fyzika alebo matematika takýto prístup vyžadujú len zriedkavo, zvyčajne 
stačí, ak preštudujeme ich súčasné poznatky a teórie, nemusíme sa zaoberať ich 
dejinami. Naproti tomu súčasné filozofické skúmania sú veľmi úzko späté s tými 
minulými. To vôbec neznamená, že filozofia sa nemení a je odkázaná na opako- 
vanie jedných a tých istých tvrdení, ktoré prvý raz odzneli pred mnohými stáro- 
čiami. Vo filozofii práve tak ako v ostatných oblastiach poznania nájdeme tak ne- 
menné, ako aj premenlivé, vyvíjajúce sa a zanikajúce prvky. 



Charakteristické je však to, že podstatu toho nového v súčasných filozo- 
fických koncepciách dôkladne pochopíme len na pozadí minulosti. 


Zmysel iniciatív, ktoré sa už od 18. storočia (ale aj dnes) objavujú, aby zvestovali 
prekonanie tradičnej metafyziky, chápe iba ten, kto túto metafyziku a jej nároky 
pozná. Podobných príkladov by sme mohli uviesť viac, pretože každá filozofická 
iniciatíva vyrastá na pozadí predchádzajúceho myslenia, aj keď ho chce prekonať. 

Dejiny filozofie, s ktorými sa budete v našej učebnici zoznamovať, začínajú sa 
v antickom Grécku. Práve tam sa spoločenské a individuálne predpoklady, o ktorých 
sme hovorili, spojili, aby umožnili zrod takého pozoruhodného kultúrneho diela, 
akým je stará grécka filozofia. Pri všetkom obdive k nej však treba uznať, že aj 
kultúry mimo nášho kontinentu mali v dávnej minulosti svojich filozofov a svoje fi- 
lozofie. Ak sa predsa len budeme obmedzovať na filozofickú tradíciu antického 
Grécka, tak len z toho dôvodu, že tento typ filozofovania nám najviac hovorí 
o východiskách nášho chápania sveta a človeka. Niet pochýb, že tieto výcho- 
diská nie sú jediné, dokonca ani najdokonalejšie. V európskej filozofickej tradícii 
sa neraz prejavovali predstavy o vlastnej nadradenosti, no nájdeme tu aj výzvy 
rešpektovať iné kultúry, a práve tento postoj by sme si mali osvojiť. 

ANTICKÁ FILOZOFIA 


Antickú filozofiu, ktorou výklad dejín filozofie začíname, môžeme rozdeliť na tri ob- 
dobia. Prvým bude obdobie ranej gréckej filozofie, nazývané aj predsokratovským, 
kam patrí filozofia predstaviteľov milétskej školy, pytagorovcov, eleatskej školy, He- 
rakleita, poeleatských prírodných filozofov a atomistov (6.-5. stor. pred n. i.). So- 
fistami sa začína druhé, klasické obdobie gréckej filozofie, charakterizované pre- 
dovšetkým postavami Sokrata, Platóna a Aristotela (5.-4. stor. pred n. L). Pokla- 
sické obdobie gréckej filozofie sa nazýva aj obdobím helenistickej filozofie (4. 
stor. pred n. I. - 5/6. stor. n. L); v tom čase už dochádza k miešaniu rôznych 
vplyvov a vytvára sa prechod k stredovekej filozofii, ktorá je odpočiatku výrazne 
poznamenaná náboženstvami zjavenia - židovstvom a kresťanstvom a neskôr aj 
islamom. 


1 . RANÁ GRÉCKA FILOZOFIA 


Toto obdobie gréckej filozofie sa veľmi často označuje ako „predsokratovské“ a jej 
predstavitelia ako „predsokratovci“. Ide však o označenia trochu zavádzajúce, pre- 
tože môžu vyvolať predstavu, akoby „ozajstná“ filozofia začínala až Sokratom 
a všetko pred ním bolo iba prípravou k jeho filozofii. Navyše niektorí z tzv. pred- 
sokratovcov boli Sokratovými súčasníkmi a dokonca ho prežili. Správnejšie teda 
bude, ak toto obdobie označíme ako „raná grécka filozofia“. 

Vznik gréckej filozofie je úzko spätý s politickým, kultúrnym a duchovným pre- 
lomom, ku ktorému v gréckej spoločnosti dochádza v 6.-5. storočí pred n. I. Ten- 
to vznik si však nemožno predstavovať ako jednotný a vopred usmernený pro- 
ces. Pozostáva z mnohých udalostí a procesov, ktoré sa odohrávali na rozličných 
miestach a prinášali rozličné podnety. 

Predovšetkým nastal rozklad tradičnej rodovej spoločnosti a vznikol grécky 
mestský štát - poliš. Grécka poliš je nezávislým spoločenstvom občanov, v kto- 
rom sa postupne utvára nové postavenie jednotlivca, nový typ vzťahov medzi slo- 
bodnými ľuďmi i nové chápanie prírody. Vytrácajú sa vzťahy, postoje a životné 
orientácie, ktoré vychádzali z patriarchálnych pomerov v rodovej spoločnosti, kde 
ľudia prijímali spoločnosť a svoje postavenie v nej ako niečo dané, čo od nich ne- 
závisí. Občan antickej poliš vie, že jeho život riadia zákony a prijíma túto zvrcho- 
vanú moc nad sebou. Zároveň si však uvedomuje, že zákony sú dielom ľudí. Tak- 
to grécky človek dospieva k poznaniu, že zákony spoločnosti, v ktorej žije, majú 
osobitnú povahu a líšia sa od prírodnej nevyhnutnosti. Oddelenie prírodnej nevy- 
hnutnosti (gréc. fyzis - príroda, prírodný) od zákonov ustanovených ľuďmi (gréc. 
nomos - zákon) je jeden z významných predpokladov vzniku gréckej filozofie. 

Ďalšie predpoklady sú späté s obchodnou a kolonizačnou činnosťou starých 
Grékov. V oblasti Stredozemného mora vyvíjali čulú obchodnú aktivitu, pričom 
sa dostávali do kontaktov s viacerými vyspelými kultúrami. Osvojovali si matema- 
tické, lekárske a astronomické poznatky, rozličné výrobné technológie a reme- 
selné postupy, rozširoval sa ich duchovný horizont. Je príznačné, že prvé filozo- 
fické iniciatívy vznikli na miestach, kde boli obchodné a kultúrne výmeny veľmi in- 
tenzívne: v maloázijskom Miléte a v juhoitalských mestách Krotón a Elea. 

Súhrn politických, ekonomických a kultúrnych faktorov vytvoril v polovici 6. sto- 
ročia pred n. I. v Grécku predpoklady na vznik filozofie. Mýtické chápanie sveta, 
mýtické príbehy o zrode a pradávnych časoch prestali byť jediným a dostatočným 
základom duchovnej orientácie človeka. Diferencované druhy prírodnej a spolo- 
čenskej nevyhnutnosti sa už nedali odvodiť z činov a rozhodnutí mýtických po- 
stáv. V tejto situácii sa odohral prechod od mýtu k logu. Prirodzene, tento pre- 


(17) 


ANTICKÁ FILOZOFIA 


chod nebol masovým javom. Iba malá časť občanov nasledovala pn/ých gréckych 
mysliteľov v ich úvahách, veľkej väčšine ľudí i nadälej postačoval mýtus. Navyše 
ani filozofi neboli vždy vo svojom odklone od mýtu dôslední. Napriek tomu je vznik 
gréckej filozofie udalosťou prvoradého kultúrneho významu, v ktorej nachádzame 
mnohé východiská nášho spôsobu myslenia. 


A. Začiatok filozofie ako hľadanie arche 

Napriek všetkým rozdielom sú prvé filozofické učenia preniknuté spoločnou myš- 
lienkou, že všetky veci musia mať nejaký spoločný počiatok (gréc. arche), v kto- 
rom ako v jednotnej látke je obsiahnutá mnohorakosť vecí a ktorý je príčinou 
vnímateľných zmien. 

Prví filozofi hľadali teda prapočiatok a pralátku všetkých vecí. Vývin gréckej fi- 
lozofie sa začína milétskou školou nazvanou podľa maloázijského mesta Milétos, 
kde títo myslitelia v 6. storočí pred n. I. pôsobili. Prvým z nich bol Táles, ktorý 
za pralátku, z ktorej pochádzajú všetky veci, pokladal vodu. Jeho žiak 
Anaximandros sa už odvrátil od prírodných živlov a všetkého vnímateľného, aby 
za počiatok a základný prvok vecí vyhlásil neobmedzené (gréc. apeirorí). Neob- 
medzené, ktoré nazýva aj božským, zahrnuje v sebe všetky konkrétne ohraničené 
veci. Z neho jednotlivé veci vznikajú a doň sa aj vracajú. Anaximandrovo chápa- 
nie počiatku ako neobmedzeného je svedectvom toho, že grécka filozofia sa veľ- 
mi rýchlo prepracovala k vysoko abstraktným pojmom a značne sa vzdialila od 
mytologických predstáv. Posledným predstaviteľom milétskej školy je Anaximenes, 
ktorý za počiatok vecí pokladal vzduch. 


PYTAGORAS (asi 570-500 pred n. I.) 


Rodák z ostrova Samos. V juhoitalskom mes- 
te Krotóne založil školu nesúcu jeho meno. 
Táto škola mala do značnej miery povahu 
náboženského spolku. Pytagoras tu mal po- 
stavenie neotrasiteľnej autority, navyše mu pri- 


pisovali viaceré nadprirodzené vlastnosti. 
Náboženské názory pytagorovcov boli pozna- 
čené učeniami, s ktorými sa Pytagoras údajne 
zoznámil na svojich cestách do Egypta a Per- 
zie. 


Aj keď vzťah medzi preponou a odvesnami trojuholníka, dnes známy ako Py- 
tagorova veta, musel byť známy dávno pred Pytagorom, je nesporné, že pytago- 
rovci sa venovali matematike a dosiahli v nej pozoruhodné výsledky. Náuka o číslach 
bola pre nich veľmi dôležitá a rozvíjali ju do filozofických úvah. Hovorí sa, že Py- 
tagoras všetko pripodobňoval k číslam. Čísla určujú a ohraničujú neurčité a ne- 
ohraničené, čím vznikajú jednotlivé veci. Podlá toho veci sú odrazmi čísel: to, 
čím vec je, určujú číselné pomery. Nesmieme zabúdať, že číslo grécka matema- 
tika tesne spájala s geometrickým tvarom. 

Hľadanie číselných pomerov priviedlo pytagorovcov k vyjadreniu akustických 
zákonitostí (Pytagoras údajne sám stanovil pomer ľubozvučného intervalu, hoci je 
viac než isté, že výrobcovia hudobných nástrojov ho museli poznať už dávnej- 
šie). V rôznych oblastiach reality nachádzali vzťahy, ktorých povahu možno vy- 
jadriť matematicky. Napokon sa pytagorovci na základe svojich matematicko- 
-filozofických predstáv pokúsili vyjadriť usporiadanie celého vesmíru modelom, ktorý 
vo svojom strede nemá Zem, ale svetový oheň. 

Práve úsilie matematizovať celú realitu priviedlo pytagorovcov ku kríze ich uče- 
nia. Táto kríza, ktorá je zároveň prvou veľkou krízou v dejinách matematiky, je 

spätá s jedným ich matematickým objavom. Pri skúmaní pomeru uhlopriečky a stra- 
ny štvorca zistili, že sa nedá vyjadriť ako pomer dvoch celých čísel. Dostali sa až 
na prah objavu iracionálnych čísel. Stále však uvažovali len o racionálnych číslach, 
a tak skutočnosť, že sa niečo nimi nedá vyjadriť, pokladali za ohrozenie základov 
svojho učenia. Svoj objav sa dokonca pokúsili (hoci neúspešne) zatajiť. 

Pytagorovský projekt matematizácie sveta však napriek tomu zostal pre mnohých 
filozofov a vedcov veľmi príťažlivý. Jeho prvky nájdeme v učení neskorého Pla- 
tóna (predovšetkým v jeho diele Timaios). Myšlienku, že harmóniu sveta primera- 
ne vystihuje matematika, si v novoveku osvojili mnohí prírodovedci (napr. rene- 
sančný astronóm Johann Kepler). 

Ďalšia významná škola, škola eleatov, dostala svoj názov podlá juhoitalského 
mesta Elea.* Patria do nej Xenofanes, Parmenides a Zenón. Ich učenie vychádza 
z monistického predpokladu jedinej podstaty vecí. 

Xenofanes, pokladaný za zakladateľa eleatskej školy, bol potulným rapsódom. 
Podľa nepriamych svedectiev, ktoré sa o ňom dochovali, uznával len jednu pod- 
statu vesmíru, a tou bol boh. Tvrdil, že môže byť len jeden boh, ktorého stotož- 
ňoval s prírodou. Takéto učenie nazývame panteizmom (gréc. pan - všetko a the- 
os - boh). Z tohto stanoviska Xenofanes kritizoval bežné predstavy o bohoch. 

Vlastné základy filozofie eleatov ucelene rozpracoval až Parmenides (nar. oko- 
lo 540 pred n. I.). O Parmenidovom živote vieme len veľmi málo, je to však naj- 
starší antický filozof, ktorého dielo sa nám aspoň čiastočne zachovalo. Ide o filo- 
zofickú báseň, v ktorej ústami bohyne obhajuje nemožnosť jestvovania nebytia 
a nevyhnutnosť uvažovať len o jestvovaní jediného, uceleného bytia. Takto sa gréc- 
ka filozofia prepracovala k filozofickému pojmu bytia. Parmenida môžeme pokla- 
dať za zakladateľa ontológie. Podľa Parmenida bytie je celé, súvislé, neukončené, 
nehybné a nemenné. Je to celok a iba v jeho nehybnej úplnosti sa ho môžeme 
myšlienkovo zmocniť. Pravdaže, zmyslová skúsenosť nás zoznamuje s jednotli- 
vými, diferencovanými a premenlivými vecami, na tomto základe sa však nedá vy- 
budovať skutočné poznanie. Parmenides dôveruje jedine mysleniu, pričom je pre- 
svedčený, že „myslenie a bytie je to isté“. 

Zenón z eley bol Parmenidovým žiakom a nasledovateľom jeho učenia o bytí. 
Filozofiu svojho učiteľa obhajuje poukazovaním na nemožnosť a vnútornú protire- 
čivosť pokusov vyjadriť mnohosť vecí a ich pohyb. Tak mnohosť, ako aj pohyb 
predpokladajú nebytie: ak chceme vyjadriť mnohosť, vychádzame z toho, že ve- 
ci majú hranicu, za ktorou nie sú: ak hovoríme o pohybe, usilujeme sa zachytiť 
vec, ktorá na jednom mieste je a zároveň nie je. V jednom i druhom prípade 
hovoríme teda o tom, čo nie je, o nebytí. Zenón to chce spochybniť a dokázať, 
že nebytie sa nedá pochopiť. Takto vznikli Zenónove paradoxy, spomedzi ktorých 
sú najznámejšie apórie (gréc. áporía - bezvýchodiskové postavenie) dokazujúce 
nemožnosť pohybu. Jedna z nich dokazuje, že rýchlonohý Achilles nikdy nedo- 
behne korytnačku, ktorej na začiatku pretekov dal malý náskok: kým dobehne do 
bodu, z ktorého korytnačka vyštartovala, tá je už o kúsok vpredu; pravdaže, aj 
do tohto nového bodu Achilles čoskoro dobehne, no korytnačka je opäť pred ním; 
tieto úseky sa síce skracujú, ale nikdy nebudú nulové a bude ich nekonečný po- 
čet. Zenón uzatvára, že ich súčet predstavuje nekonečne dlhý čas, čiže Achilles 
nikdy korytnačku nepredbehne. Aristoteles, ktorý analyzoval Zenónovo chápanie 
nekonečna a navrhol riešenie jeho apórií, nazval Zenóna zakladateľom dialektiky 
(gréc. dialégomai - viesť rozhovor). Dialektikou sa pôvodne označovalo umenie 


* V tejto súvislosti chceme upozorniť na istý jazykový problém. V učebnici používame termín eleati, 
eleatská škola, lebo ide o vžité a všeobecne rozšírené označenie tejto filozofickej školy. Keďže školu 
pomenovali podľa mesta Elea, správne slovenské označenie by malo znieť: eiejci, elejská škola. 

viesť rozhovor, riešiť v ňom spor a klasifikovať pojmy; neskôr sa týmto pojmom 
označovalo jednak učenie, ktoré uznáva pohyb, vývin a protirečenia, jednak sa- 
ma zákonitosť vyvíjajúcej sa reality. K Zenónovým apóriám sa filozofi mnohokrát 
vracali a dodnes poskytujú podnety na úvahy o pojmoch, ako je pohyb, mnohosť 
a nekonečno. 

Pri rozvíjaní úvah o tom, čo skutočne jestvuje, eleatská škola dospela k stano- 
visku, ktoré nepripúšťalo rozmanitosť vecí a ich premenlivosť. Podľa toho pohyb 
nemôže byť predmetom myslenia. V tomto období sa však už objavujú filozofi, 
ktorí sa pri hľadaní počiatku všetkého jestvujúceho usilujú pohyb vyjadriť. 

Prvým z nich je Parmenidov súčasník 


HERAKLEITOS Z EFEZU (asi 550-480 pred n. I.) 


Hoci pochádzal z rodiny, ktorá vládla v ma- mienkach vytvoril jedno z najpodnetnejších diel 
loázijskom Efeze, odmietol následníčke právo v celých dejinách filozofie, 
a utiahol sa do ústrania, kde v skromných pod- 


Tento samotársky žijúci filozof sa vyjadroval jazykom obdareným zvláštnou 
básnickou pôsobivosťou, lenže zároveň sťažujúcou pochopenie jeho myšlienok. 
Preto Herakleita už v jeho dobe prezývali „Temný“. 

Napriek ťažkostiam pri chápaní jeho filozofie je zrejmé, že Herakleitos vyzdvi- 
huje neprestajné vznikanie a zanikanie, ktorému sú podrobené všetky veci, ba 
i svet ako celok. Tvrdí, že všetko plynie (gréc. panta rei), a prirovnávajúc veci 
k prúdu rieky, hovorí: „Nevstúpil by si dvakrát do tej istej rieky.“ Vo svete sa všet- 
ko mení, veci a vlastnosti prechádzajú do svojich protikladov: život sa premieňa 
na smrť, deň na noc, chladné sa otepľuje a teplé sa ochladzuje. Zdrojom pre- 
mien sú protiklady, ich stretnutie a boj. „Boj je otcom všetkých i kráľom všetkých, 
jedných robí bohmi, druhých ľuďmi, jedných otrokmi, druhých slobodnými.“ Vy- 
zdvihovaním ustavičných premien a boja protikladov sa Herakleitos v dejinách fi- 
lozofie stal prvým výrazným predstaviteľom dialektického myslenia. 

Svet, v ktorom všetko podlieha ustavičným zmenám, si Herakleitos predstavu- 
je ako večný oheň. Oheň je počiatkom všetkého a jednotlivé podoby vesmíru sú 
premenami večného ohňa. Herakleitos zároveň predpokladá, že premeny, akými 
zapaľujúci sa a zhasínajúci oheň prechádza, majú svoju mieru a zákonitosť. Na 
vyjadrenie skrytej jednoty sveta používa výraz logos. Logos u neho znamená reč, 
ktorá nás poúča, čo majú rozmanité veci spoločné, aká je ich skrytá povaha a aká 
myšlienka riadi ich viditeľné podoby. 

Empedokles a Anaxagoras (obaja 5. stor. pred n. I.) sa problém počiatku usi- 
lovali riešiť prijatím dvoch druhov princípov. Empedokles na jednu stranu dáva šty- 
ri živly (oheň, zem, voda a vzduch) a na druhú stranu lásku a nenávisť ako po- 
hybové príčiny, ktoré spôsobujú spájanie a oddeľovanie. Anaxagoras zas okrem 
donekonečna deliteľných častíc, ktoré nazýva semenami vecí, prijíma rozum, nús, 
ktorý všetkým preniká a všetko riadi. Takto sa do filozofie dostala myšlienka sve- 
tového rozumu, ktorý nie je zviazaný s ľudským indivíduom, ale pôsobí ako us- 
poradujúci a činný princíp sveta. Neskôr na túto myšlienku nadviaže Aristoteles. 

Zámerom atomistov bolo prekonať eleatské apórie o nemožnosti mnohosti 
a pohybu. Ako sme videli, tieto apórie spočívajú na predpoklade nekonečnej de- 
liteľnosti. Naopak, atomisti zastavujú možnosť delenia na menšie časti pri atómoch. 

Atómy sú podľa nich malé, nespočetné a ďalej nedeliteľné čiastočky, ktoré sa 
vzájomnými nárazmi pohybujú v priestore, pričom vytvárajú víry. Zakladateľom ato- 
mizmu bol údajne Leukippos. Nič spoľahlivé sa nám však o ňom nedochovalo, 
a tak celé učenie spoznávame až z diela jeho nasledovníka Demokrita (asi 460-380 
pred n. L). Demokritos 'chce vznikanie a zanikanie vysvetliť pohybom atómov. 
Atómy sa môžu pri pohybe na istý čas navzájom spájať a potom rozdeľovať. Tak 
sa celé dianie vo svete stáva len sledom príčin a účinkov. Nevystupuje tu nijaká 
náhoda, nijaká vonkajšia sila ani nijaký nadradený účel, všetko je nevyhnutne ur- 
čené predchádzajúcimi príčinami. Odvolávanie sa na náhodu pokladá Demokritos 
iba za pokus zakryť vlastnú nevedomosť. V skutočnosti aj tomu, čo pokladáme 
za náhodu, vládne prísna nevyhnutnosť. Takýto postoj nazývame prísnym deter- 
minizmom (lat. determinare - určovať). Demokritos vykladal aj myslenie ako atomár- 
ny proces, pri ktorom prijímame obrazy vypúšťané vecami. Svoj filozofický postoj 
však ešte nenazýva materializmom. Demokritos chce mýtickú vieru v osud nahra- 
diť presvedčením o slepej príčinnej nevyhnutnosti. 


B. Sofisti 

V 5. storočí pred n. I. sa objavili -filozofi, ktorí nevytvárali nijakú školu, boli skôr in- 
dividualistami a do dejín antickej filozofie vstúpili pod označením sofisti. Boli to 
platení učitelia múdrosti (gréc. sophia - múdrosť), ktorí vzdelávali mládež tak, aby 
bola pripravená vstúpiť do politického života. Po víťazstve nad Peržanmi sa posil- 
nil politický vplyv Atén a zároveň sa ukázalo, že tradičná výchova v duchu myto- 
lógie už nezodpovedá požiadavkám doby. Aktívna účasť na riadení verejných zále- 
žitostí si vyžadovala predovšetkým rétorickú prípravu. Preto sofisti kládli dôraz na 
jazykové prostriedky a ich využívanie. Učili, ako možno prekrúcať argumenty, ako 
narábať s jazykom podľa momentálnej potreby a bez ohľadu na skutočný stav 
vecí. Ich záujem o jazyk ich priviedol k poznatkom, ktoré mali veľký význam pre 
rozvoj gramatiky a pripravovali pôdu pre vznik logiky. Na jednej strane treba oce- 
niť, že poukázali na úlohu človeka a spoločnosti, individuálnych a kolektívnych 
záujmov pri formulovaní poznatkov o svete. Na druhej strane si však zaslúžili kri- 
tiku za to, že ich filozofovanie často ústilo do relativizmu, kde pravda stráca svo- 
ju objektívnu hodnotu a stáva sa prostriedkom na dosiahnutie cieľov, ktoré ne- 
súvisia s poznávaním. 

Relativizmus sofistov sa zreteľne prejavuje v ich úvahách o spoločnosti, práve 
a zákonoch. Sofisti (Trasymachos, Kalikles, llykofrón, Kritias a i.) poukazujú na to, 
že zákony sú výtvormi ľudí, a teda právo zodpovedá záujmom zákonodarcu. Pri 
rozvíjaní tejto tendencie dospievajú až k názoru, že právo, nie je nič iné než svoj- 
vôľa mocných. Podľa sofistov ani morálne hodnoty neobsahujú nič, čo by doka- 
zovalo ich prirodzený alebo božský pôvod; vytvorili ich ľudia na základe vzájomných 
dohôd. Sofista Kritias tvrdí, že aj náboženstvo je výtvorom človeka, ktorý chcel 
vierou v božstvo vyvolať v ľudbch strach pred trestom za utajované zločiny. 
Prodikos zasa vykladal vznik náboženstva tak, že dávni predkovia začali zbož- 
šťovať všetko, čo pomáha životu a prináša úžitok. 

Základný relativizmus sofistickej filozofie sa zreteľne prejavuje v ich 
gnozeologických názoroch. Protagoras (asi 480-41 1 pred n. L), pokladaný za 
najvýznamnejšieho sofistu, bol presvedčený, že o každej veci jestvujú dve navzájom 
protikladné výpovede. Z toho vyvodil svoj známy výrok: „Mierou všetkých vecí je 
človek, jestvujúcich, že sú, nejestvujúcich, že nie sú.“ To znamená, že človek 
určuje, čo jestvuje. Poznanie a bytie nie je objektívne, ale iba subjektívne. Obmedzujú 
nás nedostatočné poznávacie schopnosti (Protagoras poukazuje predovšetkým 
na klamlivosť zmyslového vnímania). 

Tento gnozeologický relativizmus doviedol ďalší sofista, Gorgias (asi 483-375 
pred n. I.) do krajnosti svojimi tromi tézami: „Po prvé, nič nie je; po druhé, ak aj 
niečo je, nemožno to poznať; po tretie, ak to aj možno poznať, nemožno to 
oznámiť a vysvetliť blížnemu.“ Takto je človek, „miera všetkých vecí“, odkázaný 
na používanie jazyka, ktorým vlastne nič skutočné nevyjadruje. 

V nasledujúcom, klasickom období vývinu gréckej filozofie sa sofisti za svoj 
relativizmus často stávali terčom kritiky. Hoci je táto kritika do veľkej miery 
oprávnená, nemožno im uprieť zásluhu, že ako prví upriamili pozornosť na 
človeka. Východiskom ich úvah nie je príroda či bytie (ako u predstaviteľov 
predchádzajúcich škôl), ale človek so svojimi poznávacími schopnosťami a prak- 
tickými záujmami. Ďalším ich prínosom bolo, že venovali pozornosť poznávacím 
schopnostiam človeka a úlohe jazyka. Napokon ich kritika tradičného chápania 
morálnych hodnôt ako prirodzených hodnôt a kritika predstáv o nadradenosti 
Grékov otvorili cestu k etickým a sociálnym teóriám, založeným na rozumových 
argumentoch. Nasledujúce, vrcholné obdobie gréckej filozofie nepochopíme, ak si 
neuvedomíme prínos sofistickej filozofie. 

2. KLASICKÉ OBDOBIE 
GRÉCKEJ FILOZOFIE 


Toto obdobie charakterizujú tri veľké postavy: Sokrates, jeho žiak Platón, ktorý 
bol zas učiteľom Aristotela. 

Obdobie 5. až 4. storočia pred n. i. bolo obdobím veľkého kultúrneho, politic- 
kého a hospodárskeho rozkvetu gréckych miest, predovšetkým Atén. Víťazstvá na 
bojovom poli, utváranie vojenských a politických zväzkov a obchodné aktivity po- 
stupne posilňovali mocenské postavenie Atén, v ktorých sa vďaka priaznivej situá- 
cii mohli rozvíjať rozmanité formy kultúrneho a politického života a antickej demo- 
kracie. Pripomeňme, že v tomto období žili dramatickí básnici Aischylos, Sofokles, 
Euripides a Aristofanes, historici Herodotos (pokladaný za „otca dejepisu“), Tuky- 
dides a Xenofón, sochári Polykleitos, Kalamis, Feidias (tvorca architektonického rie- 
šenia aténskej Akropoly), maliari Polygnotos a Mikón. Veľkí výtvarní umelci 4. sto- 
ročia pred n. I. Praxiteles, Lysippos a Skopas stelesnili vo svojich dielach helénsky 
(t. j. klasický starogrécky) typ človeka. Vynikajúci politik Perikles (vládol približne 
v rokoch 450-429 pred n. I.) priviedol Atény na vrchol mocenského rozmachu, pri- 
čom podporoval aj rozvoj umenia. Obdobie od polovice 5. do polovice 4. storočia 
sa nazýva-Periklovým storočím a všeobecne sa pokladá za zlatý vek aténskeho 
umenia. To isté platí aj o politickom živote v Periklových Aténach. Pravda, zákla- 
dy aténskej demokracie neboli natoľko pevné, aby v ďalšom vývine dokázali uchrániť 
túto spoločnosť pred tyraniou a samovládou. O nedostatkoch aténskej demokra- 
cie napokon svedčí aj Sokratov osud. Hoci Sokrates nenapísal nijaké filozofické 
dielo, stal sa vzorom filozofa a dodnes sa zaň právom pokladá. Túto skutočnosť 
lepšie pochopíme, ak sa oboznámime s niektorými údajmi z jeho života. 


A. SOKRATES (asi 470-399 pred n. I.) 


O Sokratovom živote a učení sa dozvedáme 
predovšetkým z práce jeho najvýznamnejšieho 
žiaka Platóna, ako aj od historika Xenofonta. 
Dozvedáme sa, že Sokratov otec bol sochárom 
a že svoju filozofiu nazýval podľa povolania svo- 
jej matky „maieutika“ (t. j. umenie pôrodnej ba- 
by). Svoje filozofické názory prezentoval a učil 
vlastným životom, čo vyvolávalo a stále vyvo- 
láva obdiv, priam očarenie. Platónove dialógy 
nám predstavujú Sokrata ako neúnavného dis- 
kutéra, ktorý vstupuje do rozhovorov, aby svo- 
jich partnerov neraz priviedol do rozpakov, ba 
až znemožnil. Pravdaže, Sokratovi išlo o čosi 
viac, usiloval sa o spoločné hľadanie pravdy 
v dialógu a irónia mu slúžila iba ako príprava 
na rozvinutie tohto hľadania. Lenže už sama 


skutočnosť, že spochybňoval bežne prijímané 
postoje a hodnoty, bola prameňom jeho kon- 
fliktu s predstaviteľmi moci v Aténach. O to viac 
ho pre jeho odhodlanie preverovať všetko ro- 
zumom a žiť v zhode s rozumom obdivovala 
mládež. Konflikt s mocou vyústil roku 399 pred 
n. I. do obvinenia z bezbožnosti a kazenia 
mládeže. V súdnom procese, ktorý po obvinení 
nasledoval, Sokrata nezachránila pred odsú- 
dením na smrť ani jeho múdra a dojímavá ob- 
hajovacia reč. Po vyhlásení rozsudku ho oddaní 
žiaci chceli zachrániť a pripravovali útek. Sokra- 
tes aj za cenu života naposledy dokázal svoju 
mravnú veľkosť: radšej prijal smrť v podobe ča- 
še jedu, akoby mal navždy opustiť Atény a úte- 
kom priznať svoju vinu. 


Ak Sokrates nazval svoju filozofiu maieutikou, chcel tým naznačiť, že pomáha 
ľucfom pri sebapoznávaní, pri spoznávaní tých právd, ktoré každý človek môže 

nájsť iba v sebe samom. Prvým predpokladom sebapoznania je však spochyb- 
nenie zdanlivých istôt a bežne prijímaných postojov. Sokrates svojho partnera 
v rozhovore najskôr privedie k zisteniu, že to, čomu doposiaľ dôveroval, pri dôklad- 
nejšom skúmaní neobstojí, že je to iba zdanie pravdy. Pri odpovediach na Sok- 
ratove jednoduché, no dômyselne formulované otázky sa čoraz zjavnejšie dostáva 
do rozporu so sebou samým. Sokratovská irónia, tak sa táto prvá časť metódy 
vedenia dialógu nazýva, vyúsťuje do straty sebavedomých postojov a nepodlo- 
žených presvedčení. 

Sokrates sa zvyčajne pýta na pojmy, ktoré sa ľuďom zdajú dôverne známe. Pri- 
znáva, že ho zaujímajú najmä ľudské záležitosti. Príroda a jej tajomstvá ho natoľ- 
ko nezaujímajú. Chce napríklad vedieť, čo je to dobro, spravodlivosť a krása, po- 
znanie alebo pravda. Tieto pojmy sa ľuďom zdajú dôverne známe, veď ich často 
používajú, odvolávajú sa na ne, ich jazyk má na ne príslušné výrazy. V rozhovo- 
re so Sokratom však zistia, že za touto dôvernou oboznámenosťou sa skrýva ne- 
vedomost. Pritom Sokrates nevystupuje ako ten, kto od začiatku pozná pravdu. 
Jeho heslom je: „Viem, že nič neviem.“ Od bežných ľudí sa spočiatku odlišuje 
iba uvedomením si svojej nevedomosti. Keď k tomuto uvedomeniu si privádza 
v rozhovore aj svojho partnera, dostáva sa veľmi blízko k sofistickým záverom 
o nemožnosti objektívneho poznania. 

Zatiaľ čo sofisti skončili svoje úvahy spochybnením možnosti ozajstného pozna- 
nia a sústavne sa v ňom utvrdzovali, Sokratove úvahy sa uberajú úplne iným sme- 
rom. Odhalenie protirečení je preňho iba výzvou nespoliehať sa na zdanlivú sa- 
mozrejmosť pri chápaní pojmov a podujať sa spoznávať ich skutočný obsah. 

Sokrates pokladal za svoje poslanie výzvu „Poznaj seba samého“, ktorá bo- 
la údajne vytesaná na štíte chrámu v Delfách. Sebapoznávanie sa preňho stalo 
privilegovaným spôsobom zušľachťovania vlastnej duše a dosahovania cnosti. 
Hlásal potrebu starať sa o svoju dušu. K povahe duše patrí schopnosť byť dob- 
rý, táto schopnosť sa však prejaví iba u toho, kto k nej dospel rozumom a na- 
zerá (bezprostredne poznáva) podstatu dobra. Kým tam, kde vládne rozum, na- 
pĺňa sa duša cnosťou, tam, kde vládne nevedomosť, dochádza k mravnému úpad- 
ku. Podľa Sokrata poznanie teda konkrétne ovplyvňuje mravné správanie sa člo- 
veka. Pri hľadaní dobra pomáha človeku akýsi vnútorný orgán, ktorý nazýva dai- 
monion. Je to vnútorný hlas rozumu, ktorý riadi jeho skutky podlá poznania dobra. 
Zároveň sa takto prejavuje božské určenie duše. 

Cesta k cnosti nie je u Sokrata cestou rozumového poznávania. Uznáva však, 
že už aj tušenie nás môže zbližovať s dobrom a cnosťou, ktoré neskôr primera- 
ne a do hĺbky spoznávame rozumom a nazeraním. 

Sokrates mal množstvo žiakov, nevytvoril však jednotnú školu. Po jeho smrti 
v Grécku vznikli štyri malé sokratovské školy, ktorých predstavitelia sa hlási- 
li k niektorým prvkom jeho učenia. Spomeňme aspoň kyrénsku školu, ktorá za 
cieľ konania pokladala pôžitok, a kynickú školu (gréc. kyón - pes), ktorej stúpenci 
pohŕdali materiálnymi statkami, odmietali spoločenský poriadok i kultúrne vymo- 
ženosti a hlásali návrat k prírode (Diogenes zo Sinope spával v sude). 


B. PLATÓN (427-347 pred n. I.) 


Platón sa narodil v Aténach v aristokratickej 
rodine. Dostal vefmi dobré vzdelanie. Rozho- 
dujúci zlom v jeho živote znamenalo stretnu- 
tie so Sokratom. Stal sa jeho žiakom a obdi- 


vovateľom. Pod jeho vplyvom sa definitívne 
rozhodol pre filozofiu. Už ako samostatný mys- 
liteľ založil v Aténach filozofickú školu, ktorú 
nazval Akadémiou. S úmyslom uskutočniť svo- 

je myšlienky o ideálnom štáte trikrát podnikol 
cestu na Sicíliu, kde chcel nájsť pre svoj pro- 
jekt pochopenie na syrakúzskom kráľovskom 
dvore. Zakaždým to však skončilo neúspe- 
chom. 

Väčšina Platónových prác je napísaná formou 
dialógu, v ktorom hlavnou postavou a hlása- 
teľom Platónových názorov je Sokrates. 
Sokratovými partnermi sú filozofi, politici, 
prípadne iné osobnosti. Dialógy často nesú 
ich meno. Tieto diela majú aj umeleckú hod- 
notu a neskôr ich umelci napodobňovali (na- 
príklad v období renesancie), Z raných Pla- 
tónových diel, ktoré zaraďujeme do tzv. sokra- 


tovského obdobia jeho vývinu, pretože nesú 
stopy jeho učiteľa, uveďme dialógy Protago- 
ras (o výchove k cnosti) a Gorgias (o réto- 
rike), ako aj spis Obrana Sokratova, ktorý nie 
je napísaný formou dialógu. Vo svojom kla- 
sickom období napísal dialógy Kratylos 
(o pôvode reči), Faidon (o nesmrteľnosti du- 
še), Faidros (o láske a kráse), Symposion 
(o láske ako túžbe po poznaní) a Sfáf (o do- 
konalom štáte). Posledné obdobie jeho tvor- 
by charakterizujú dialógy Teaitetos (o pravdi- 
vom vedení), Timaios (o vzniku sveta) a Záko- 
ny (poopravená koncepcia Štátu). 


Sokrates zaujatý problematikou človeka a predpokladov jeho mravného správa- 
nia sa dosť vzdialil od hľadania základu, prapodstaty celej skutočnosti, ktorému 
sa v predchádzajúcom období venovala grécka filozofia. Platón na jednej stra- 
ne nadväzuje na Sokratovo úsilie preniknúť za zdanie k opravdivému poznaniu, 
na druhej strane však na novej úrovni nadväzuje na úvahy o celej - prírodnej 
i spoločenskej - realite. 

Východiskom Platónovho prístupu k človeku a svetu je jeho učenie o ideách. 
Bol presvedčený, že premenlivé a vždy jedinečné predmety, ktoré zmyslami vníma- 
me vo svete okolo nás, nemôžu poskytovať základ skutočnému poznaniu. Ako 
by sme mohli získať poznatky z niečoho, čo je každú chvíľu iné, vyskytuje sa len 
v jedinom exemplári a sotva vzniklo, už zaniká? Poznanie spoločnej podstaty vecí, 
poznanie trvalej zákonitosti vládnucej vo svete predsa len predpokladá pravý opak 
toho, čo získavame zmyslovým vnímaním. Tento rozpor poskytol sofistom argu- 
menty na tvrdenie, že svet je nepoznateľný. Naopak, Platón chce obhájiť možnosť 
poznania. Nazdáva sa, že okrem zmyslami vnímateľného sveta jestvuje svet ideí, 
na ktorý sa máme v procese poznávania sústrediť. Platón chápal idey ako dru- 
hové podstaty. V idei poznávame, čo je v danom druhu všeobecné a podstatné 
(napríklad v idei človeka to, čo je rozhodujúce na vymedzenie „ľudskej podstaty“). 
Jednotlivé stránky Platónovho učenia o ideách priblížime pojmami vzor, účasť 
a rozpamätávanie sa. 

Idey sú večné, nemenné a nehmotné podstaty. Sú to vzory pre predmety 
zmyslami vnímateľného sveta. Idey jestvujú objektívne, to znamená nezávisle od 
nášho poznania. Sú skutočným, pravým bytím, svet premenlivých vecí je iba 
zdaním a jeho nedokonalým odrazom. 

Všetko telesné jestvuje iba natoľko, nakoľko pripomína idey a má na nich ne- 
jakú účasť. Takto sa vyčleňujú dva svety: svet vnímateľných vecí a svet ideálnych 
podstát. Ako sa však v poznaní môžeme povzniesť nad vnímateľný svet a pre- 
niknúť k tomu, na čom sa nedokonale a čiastočne podieľa? 

Pri odpovedi Platón vychádza z predstavy, že človek je spojením pominuteľ- 
ného tela a nehmotnej a nesmrteľnej duše. Duša ešte pred svojím spojením s te- 
lom pobudla vo svete ideí. Celé poznanie je iba rozpamätávaním sa duše na 
to, čo v tomto svete priamo nazerala. V jednom Platónovom dialógu Sokrates 
ilustruje tézu o poznávaní ako rozpamätávaní sa tým, že nechá priviesť nevzde- 
laného otroka, aby ho vhodne volenými otázkami priviedol k tomu, že sformu- 
luje Pytagorovu vetu. 

Postavenie ľudí, ktorí sa pri poznávaní opierajú o zmyslami dostupný svet, 
Platón vyjadril slávnym prirovnaním k obyvateľom jaskyne: od detstva žijú v jas- 

kyni pripútam tak, že vidia len jej zadnú stenu, na ktorú sa premietajú tiene 
predmetov prenášaných popred vchod: nikdy nevideli slnečné svetlo a tiene po- 
kladajú za skutočné predmety: keby niekoho z nich zbavili pút a mohol by vyjsť 
na svetlo, spočiatku by bol bolestivo oslepený, no ak by si po čase zvykol, už 
nikdy by sa nechcel vrátiť do sveta jaskynných preludov. 

Východiskom Platónovej filozofie je teda dualizmus; stavia proti sebe 
dva úplne odlišné svety. Svet ideí je hierarchicky usporiadaný tak, že na vr- 
chole sa nachádza idea dobra. Dobro ako najvyššia idea nie je iba etickou hod- 
notou, je to prvá príčina a posledný účel všetkého jestvujúceho. Dobro v po- 
stavení najvyššej idey je zárukou účelného usporiadania sveta ideí. Ideu dobra 
Platón prirovnáva k slnku, ktoré nám umožňuje vidieť, a zároveň je objektom vi- 
denia. 

Poznanie ideí, vrátane najvyššej idey dobra, je dostupné iba rozumu, ktorý sa 
vymanil zo zmyslových vnemov a povzniesol sa k čistému mysleniu. Metódu 
tohto vzostupu ponad hmotný a viditeľný svet k ideálnym podstatám Platón 
nazýva dialektikou. Je to filozofická metóda poznávania pravého bytia, t. j. 
večných ideí. 

Spomedzi ostatných vied a umení Platón prisudzuje pomerne významnú úlo- 
hu matematike. Matematika sa síce neprepracúva k súcnu, má na ňom však 
„účasť“, pretože od viditeľných geometrických tvarov postupuje k ich pojmu, 
ktorý je pochopiteľný iba rozumom (trojuholník, ktorý by presne zodpovedal de- 
finícii, nemožno nakresliť). Platón časom čoraz viac zdôrazňoval význam mate- 
matiky a v jednom zo svojich posledných diel - v dialógu Timaios - priniesol 
matematickú konštrukciu celého vesmíru. 

Dualistickou koncepciou je poznačené aj Platónovo chápanie človeka. V člo- 
veku sa nesmrteľná duša dočasne spája so smrteľným telom. Sama duša má 
tri základné cnosti: múdrosť, statočnosť a umiernenosť. Tieto vlastnosti nie 
sú v rovnováhe, niektorá z nich vždy prevažuje, a tým toho-ktorého jednotlivca 
disponuje pre určité povolanie. Z toho Platón vychádza pri svojej predstave 
o ideálnom štáte rozpracovanej predovšetkým v diele Štát. Obyvateľstvo štátu 
delí na tri základné skupiny, pričom každá z nich predstavuje niektorú zo 
základných cností: vládcovia múdrosť, strážcovia statočnosť a výrobcovia umier- 
nenosť. Súlad všetkých troch cností je spravodlivosť, ktorá je základom ideálneho 
štátu. Pri rozvíjaní predstáv o ideálnom štáte Platón neprihliada na reálne spo- 
ločenské pomery, ale iba na to, čo pokladal za rozumné. 

Pritom za rozumné pokladal to, aby v štáte vládli reprezentanti múdrosti, t. j. 
filozofi, pretože práve oni najdlhšie pobudli vo svete čistých ideí a sú zárukou 
spravodlivosti. Platón takto odôvodňuje spojenie múdrosti s mocou, ku ktorému 
sa budú hlásiť mnohí myslitelia. 

Za rozumné Platón ďalej pokladal zákaz akéhokoľvek súkromného vlastníctva. 
Tento zákaz je v jeho štáte sprevádzaný mnohými ďalšími nariadeniami, ktoré 
predpisujú postavenie človeka v štáte a jeho konanie. Nejestvuje tu rodina, výcho- 
vu detí preberá štát, ktorý dokonca reguluje aj výber partnerov na plodenie detí. 
Celkove možno povedať, že tam vládne totalitárna štátna moc. 

Platón si uvedomoval, že tieto svoje predstavy nemôže uskutočniť v Aténach, 
na to sa údajne narodil príliš neskoro. Robil si nádeje, že by sa mu to mohlo 
podariť na Sicílii, aj tam však stroskotal. Praktický neúspech týchto snáh neod- 
radil ďalších filozofov od písania diel o ideálnom usporiadaní spoločnosti. V no- 
voveku dostanú tieto diela názov utópie. 

K Platónovmu dielu sa filozofi vracali v celom ďalšom vývine filozofického 
myslenia. Je jedným z tých mysliteľov, s ktorými sa musí každá doba vy- 
rovnať a v ktorom každá filozofia nájde inšpirácie na vyjadrenie vlastných myš- 
lienok. 

C. ARISTOTELES (384-322 pred n. I.) 


Narodil sa v Stageire ako syn lekára pôsobia- 
ceho na macedónskom kráľovskom dvore. 
Ako sedemnásťročný odišiel do Atén, kde sa 
na dvadsať rokov stal žiakom Platónovej Aka- 
démie. Po Platónovej smrti nejaký čas cesto- 
val. Prijal pozvanie macedónskeho kráľa Fili- 
pa, aby sa stal vychovávateľom jeho syna, 
z ktorého vyrástol kráľ Alexander Veľký. Po 


návrate do Atén založil vlastnú filozofickú ško- 
lu, nazvanú Lykeion (odtiaľ názov lýceum). Po 
smrti Alexandra Veľkého sa v Aténach začala 
dvíhať protimacedónska politická vlna a Aris- 
toteles sa cíti! pre svoje kontakty s týmto dvo- 
rom ohrozený. Keď ho obžalovali z bezbož- 
nosti, utiekol z Atén do Chalkidy, kde zakrátko 
zomrel. 


Aristotelovo dielo je nezvyčajne rozsiahle, nájdeme v ňom takmer všetky oblas- 
ti vtedajšieho vedenia. Niektoré z nich sa k Aristotelovi hlásia ako k zakladateľo- 
vi. Jeho práce boli zväčša určené na prednášanie v škole, preto v nich nenájde- 
me dialóg. Možno ich usporiadať do týchto skupín: 

logické práce (zhrnuté pod názvom Organom , t. j. nástroj): Kategórie, O vyjadro- 
vaní, Prvé a druhé analytiky, Topiky, O sofistických dôkazoch-, 
prírodno-filozofické spisy: Fyzika, O nebi, O vzniku a zániku, O duši, Meteoro- 
logiky a i.; 

metafyzické práce: Metafyzika-, 

etické a sociálne práce: Etika Nikomachova, Etika Eudemova, Politika a i.; 
ďalšie práce: Poetika, Rétorika a i. 

Aristoteles zaujíma v antickej filozofii výnimočné postavenie zavŕšiteľa. Jeho filozo- 
fia zahrnuje a systematizuje celú oblasť vtedajšieho vedenia. Filozofiu rozdelil na 
teoretickú - fyzika, matematika a metafyzika a praktickú - etika, politika, ekonómia 
a poetika. Osobitné miesto zaujíma logika, ktorú pokladal za nástroj ich rozvíjania. 

Aristotelov prínos do filozofie a vied môžeme rozdeliť do šiestich základných 
oblastí. 


1. Logika 


Aristoteles je zakladateľom tejto vedy. On sám však logiku nepokladal za vedu 
a pripisoval jej úlohu nástroja rozvíjania ostatných vied. V stredoveku sa jeho lo- 
gika stala základom tradičnej logiky. Až do druhej polovice 19. storočia vládol 
názor, že k tomuto základu už nemožno dodať nič podstatné. Vznikom moder- 
nej logiky tento názor stratil opodstatnenie. Moderná logika, ktorá podnety na 
svoj vznik a rozvoj čerpala uplatnením matematických metód, však nevyvracia aris- 
totelovskú logiku, skôr ju rozširuje a stavia na nový základ. 

K odhaleniu logických vzťahov a princípov Aristotela azda priviedli jeho prírodo- 
vedné skúmania. Dôkladne sa zaoberal predovšetkým zoológiou, pričom narazil 
na potrebu usporiadať živočíšne druhy do skupín a klasifikovať ich. K indivíduu 
hľadal druh a k druhu ešte vyšší pojem - rod. 

Aristoteles sa teda podobne ako Platón zameriava na pojmy. Pri skúmaní ich 
funkcie vypovedať o veciach však preniká oveľa ďalej. Keď určujeme, čo veci sú 
(keď napríklad o niekom hovoríme, že je človek, alebo keď o človeku hovoríme, 
že je živočích), vypovedáme o nich pojmami. Tieto pojmy sú vždy všeobecné. Je 
zrejmé, že čím sú pojmy všeobecnejšie, tým väčší počet indivíduí zahrnujú (ro- 
dový pojem živočích zahrnuje viac indivíduí ako druhový pojem človek). Aristote- 
les sa pokúsil vymedziť najvyššie pojmy a najvyššie rody nazval kategóriami - pod- 
stata, kvantita, kvalita, vzťah, poloha a i. Nech vo výpovedi pripisujeme veci akú- 
koľvek vlastnosť, začleňuje sa táto vlastnosť do niektorej z kategórií. To je logická 

funkcia kategórií. Aristoteles sa navyše nazdával, že kategórie sú základnými for- 
mami bytia, čím im pripisuje ontologický význam. 

Ak o niečom vypovedáme, pripájame k subjektu (to, o čom sa vypovedá) predi- 
kát (to, čo subjektu pripisujeme). Pripojením predikátu k subjektu pomocou spoj- 
ky „je“ vzniká súd (schematicky S je P). O zaradení nejakého indivídua (konkrét- 
ny človek, napr. Sokrates) do druhu (človek) vypovedáme v súde („Sokrates je 
človek“). Iba o súde, nie o jednotlivom pojme, môžeme povedať, že je pravdivý, 
alebo nepravdivý. 

Pri klasifikovaní si Aristoteles všimol, že to, čo platí o rode, platí aj o indivíduách 
daného druhu. Ak napríklad platí, že „Človek (ako druh) je živočích“, môžeme 
povedať „Tento konkrétny človek je živočích“. Takto Aristoteles objavil vzťahy vy- 
plývania medzi súdmi. Spomedzi týchto vzťahov sa zameral predovšetkým na tie, 
ktorými vzniká sylogizmus čiže úsudok. Sám Aristoteles sylogizmus vyjadril tak- 
to: 

„Ak A platí o celom B a B platí o celom C, tak nevyhnutne A platí o celom C.“ 
Tradičná logika to neskôr vyjadrila príkladom: 

1 Všetci ľudia sú smrteľní B - C 

2 Sokrates je človek A - B 

3 Sokrates je smrteľný A - C 

Súdy 1 a 2 sa nazývajú premisy, súd 3 sa nazýva záver. Ak sú premisy prav- 

divé, je nevyhnutne pravdivý aj záver. Všimnime si, že výrazy „ľudia“, „smrteľní“ 
a „Sokrates“ by sme mohli nahradiť aj inými výrazmi, napríklad „cicavce“, „zvie- 
ratá“ a „mačky“. Je zrejmé, že základné vzťahy v sylogizme sa dajú vyjadriť po- 
mocou premenných a nezávisia od konkrétnych obsahov, o ktorých hovoríme. 
Dôležitá je tu iba forma. Preto Aristotela pokladáme za zakladateľa formálnej lo- 
giky. Pritom logiku tradične vymedzovali ako vedu o myslení. Hoci moderná for- 
málna logika bude svoje poslanie chápať trochu inak, už u Aristotela vystupuje do 
popredia to, čo logiku zaujíma až do dnešných čias, a to vzťahy vyplývania. V sy- 
logizme záver nevyhnutne vyplýva z premís. 

Všimli sme si, že stredný termín - B - sa vyskytuje v obidvoch premisách. Môže 
sa však nachádzať na inom mieste; podľa jeho umiestnenia Aristoteles rozlišuje 
tri sylogistické figúry, ku ktorým neskôr pribudla štvrtá. Ďalšie rozlíšenie vyplýva 
z toho, či premisy a záver tvrdia niečo o všetkých prvkoch, alebo len o niektorých 
(napr. Niektorí ľudia sú vzdelaní) a či ide o súdy pozitívne, alebo negatívne (ne- 
gatívne napr. Nijaký človek nie je nesmrteľný). Takýmto rozlíšením vznikajú módy 
sylogizmov. 

Postupnosť súdov, z ktorej vyplynie nejaký záver, sa nazýva dôkazom. Metó- 
da dokazovania je deduktívna, keď postupujeme od všeobecného ku zvláštne- 
mu. Opačne, od zvláštneho ku všeobecnému, postupuje induktívna metóda. In- 
dukcia najskôr hľadá v danom rode nejaké spoločné znaky a potom špecifickými 
rozdielmi určuje druhy. Takto vzniká definícia, ktorá sa skladá z rodu a druho- 
vého rozdielu. Týmto spôsobom môžeme zatriediť všetky veci. 

Moderná formálna logika sa vzdialila od Aristotelovho chápania dedukcie a in- 
dukcie v tom, že dedukciu chápe ako postup, pri ktorom záver je nevyhnutný, 
zatiaľ čo záver indukcie je na rôznom stupni pravdepodobný. 

Logické dokazovanie má určité princípy. Vždy vychádza z nejakého predpokla- 
du, ktorý nedokazujeme, ale jednoducho ho prijímame. Základným predpokladom 
logického dokazovania je podľa Aristotela princíp protirečenia, ktorý hovorí: „Nie 
je možné, aby to isté a v tom istom vzťahu patrilo aj nepatrilo tomu istému“ (vec 
nemôže mať a zároveň nemať nejakú vlastnosť). Tento princíp sa dá vyjadriť aj 
ako tvrdenie, že protikladné výpovede nemôžu byť zároveň pravdivé. Ak by sme 
princíp protirečenia nerešpektovali, mohli by sme tvrdiť čokoľvek a stratil by sa 

základ každej zmysluplnej argumentácie. Ďalším princípom je princíp vylúčenia 
tretieho, ktorý hovorí, že každá výpoveď je buď pravdivá, alebo nepravdivá. Tre- 
tia možnosť neexistuje. 

2. Metafyzika 

Názov „metafyzika“ pochádza zo zaradenia Aristotelových prác o ontologickej 
problematike do súborného vydania jeho spisov. Tieto práce, ktoré sám Aristote- 
les nazýval „prvá filozofia“, boli zaradené za jeho Fyzikou (gréc. metá ta fyzika po 
fyzike, za ňou). Pôvodne priestorové označenie nadobudlo neskôr význam náu- 
ky, ktorá stojí nad prírodovedným poznaním sveta. Aristoteles skutočne hovorí, že 
okrem špeciálnych vied, ktoré sa zaoberajú vyčlenenými oblasťami súcna, má exis- 
tovať aj veda, ktorá sa zameria na „súcno ako súcno“ a jeho pravé príčiny. 

Aristoteles sa v metafyzike zreteľne vzďaľuje od Platóna a jeho dualistickej kon- 
cepcie sveta hmotných predmetov a sveta ideí. Platónovmu učeniu namieta, že 
podstata vecí sa nenachádza mimo nich ako nezávislá a večná idea, ale je v nich 
obsiahnutá. Všeobecné, ktoré nazýva druhou podstatou (druhy a rody), zväzu- 
je s prvou podstatou čiže s konkrétnymi indivíduami. Druh „človek“ jestvuje iba 
v jednotlivcoch, akými sú tento Sokrates, tento Kallias a i. 

Vo veciach potom Aristoteles rozlišuje látku a formu. Vec je zjednotením látky 
a formy: v kovovej guli kov nadobudol formu gule. 

Dualizmus látky a formy Aristotelovi slúži na vysvetlenie pohybu. Tým sa zre- 
teľne odlišuje od Platóna, pre ktorého pohyb nemôže byť predmetom poznania 
(poznávať môžeme iba to, čo je nemenné). Naopak, Aristoteles sa zaoberal myš- 
lienkou vyjadriť zákonitosti a príčiny pohybu, vznikania a zanikania. Zo všetkých 
druhov pohybu Aristotela najviac zaujímal ten, v ktorom zo zárodku alebo seme- 
na vzniká rastlina či živočích. Aj tu sa teda prejavila jeho prírodovedná orientácia. 
Pohyb sa mu javil ako nadobúdanie tvaru. Sama látka je len možnosťou, až for- 
ma je skutočnosťou, realizáciou podstaty veci. Z tohto hľadiska Aristoteles for- 
mu ako skutočnosť predsa len nadraďuje nad látku ako možnosť, hoci v každej 
veci sú neoddeliteľne spojené. 

V zárodku alebo semene je už dané, čo z neho vznikne. Aristoteles sa na- 
zdáva, že vývin, uskutočňovanie podstaty má svoj vopred stanovený cieľ, účel. 
Hovoríme, že Aristotelova predstava o pohybe je teleologická (gréc. telos - účel). 
Aristotela pokladáme za zakladateľa teleológie. Vnútorný princíp, ktorý pôsobí v pro- 
cese vývinu a usmerňuje ho k naplneniu účelu, nazýva entelecheiou (to, čo má 
v sebe samom ciel). Podstata je vo veci samej ako účel vývoja, v ktorom sa stáva 
skutočnosťou. 

Výsledok procesu vznikania je však určený nielen podstatou, ale aj rôznymi 
náhodnými okolnosťami a vplyvmi, ktoré spôsobujú vytváranie individuálnych od- 
chýlok a osobitostí. Tieto odchýlky a rozdiely Aristoteles pripisuje látke. Upozorňu- 
je, že jednotlivci Kallias a Sokrates sa líšia látkou, lebo tá je vždy iná, ale sú rov- 
nakí svojím druhom, lebo druh („človek“ ako druhové určenie) je nedeliteľný. Z to- 
ho sa odvinula filozofická tradícia, ktorá oproti podstate (lat. substancia) určenej 
formou stavia náhodnú vlastnosť (lat. akcidencia), odvodzovanú z látky, hmoty. 

Aristoteles tvrdí, že „semeno plodí rovnakým spôsobom, ako umelec tvorí die- 
lo“. Toto stotožnenie prírodných procesov s ľudskou zámernou činnosťou mu 
umožnilo vyčleniť vo vznikaní štyri ( príčiny. Prvá príčina je látková alebo mate- 
riálna a je ňou to, z čoho vec vzniká (napr. dom vzniká z tehiel, kameňa a pod.); 
druhá príčina je formálna a určuje tvar, formu veci (plán domu); tretia príčina je 
pôsobiaca a z nej vychádza počiatok zmeny (aktívny, meniaci činiteľ, napr. sta- 
viteľ domu); napokon štvrtá príčina je účelová a určuje konečný cieľ (ochrana 
pred nepriazňou počasia, ochrana majetku a pod.). 

Po vyčlenení týchto štyroch príčin sa Aristoteles pokúša vybrať spomedzi nich 
hlavné a prichádza k záveru, že je to látková a formálna príčina. Nazdáva sa to- 
tiž, že tak pôsobiacu, ako aj účelovú príčinu možno zredukovať na formálnu príči- 
nu. Takto sa zreteľne ukazuje, že za aktívny princíp vznikania a pohybu vôbec 
Aristoteles pokladal formu. 

Vznikanie jednotlivých vecí je súčasťou celkového usporiadania sveta, v ktorom 
vládne účelnosť. Pojem účelu Aristoteles uplatňuje na svet ako celok. Kladie si 
otázku, čo je prvou príčinou pohybov vo svete a nachádza ju v prvom hýbate- 
ľovi. Prvý hýbateľje počiatkom všetkého pohybu, vďaka nemu sa možnosť v pro- 
cese vznikania stane skutočnosťou, no sám je nehybný, večný a oddelený od jed- 
notlivých vecí. Hoci Aristoteles hovorí o prvom hýbateľovi ako o bohu, nemožno 
to stotožňovať s kresťanským chápaním stvorenia, pretože prvý hýbateľ svet ne- 
stvoril (ten je podľa Aristotela večný). Je to skôr najvyšší princíp jednoty a rozum- 
nosti sveta a prameň všetkých pohybov. 


3. Fyzika a kozmológia 

V nadväznosti na tradíciu je Aristoteles presvedčený, že všetky telesá nášho sve- 
ta sa skladajú zo štyroch základných prvkov, ktorými sú zem, voda, oheň 
a vzduch. Prvé dva z týchto prvkov sú ťažké a ich prirodzené miesto je dole, 
smerom k stredu vesmíru. Druhé dva sú ľahké a pohybujú sa smerom hore. Aris- 
toteles vychádza z toho, že ak teleso je na svojom prirodzenom mieste, nehýbe 
sa. Pohyb vysvetľuje ako návrat na prirodzené miesto. Ak tento pohyb nič ne- 
ovplyvňuje, je priamočiary. Zem je v strede vesmíru, čo je jej prirodzené miesto, 
a preto musí byť nehybná. 

Nebeské telesá patria do úplne iného sveta. Sú zložené z piateho prvku, ktorý 
Aristoteles nazýva éterom, a pohybujú sa kruhovým pohybom. Tento pohyb je 
večný a dokonalý. Vesmír je konečný, poslednou sférou je sféra stálic. 

Na Aristotelove predstavy o usporiadaní vesmíru a pohyboch v ňom nadviazal 
Ptolemaios (2. storočie n. I.), ktorého geocentrická sústava vládla až do nástu- 
pu novovekej prírodovedy. 


4. Učenie o duši 

Táto časť Aristotelovej filozofie (rozpracovaná predovšetkým v diele O duši) pod- 
nietila mnohé polemiky. Aristoteles dušu nadraďuje nad telo a vykladá ju ako zdroj 
organizácie a aktivity. Rozlišuje tri formy duše, ktoré zodpovedajú jednotlivým 
úrovniam prírody: najnižšou je vegetatívna, vyživovacia duša, ktorá riadi vyživo- 
vacie funkcie organizmu, či je ním rastlina, živočích alebo človek. Druhou, vyššou 
formou je zmyslová duša, ktorú už rastliny nemajú a ktorá umožňuje vnímanie, 
pociťovanie žiadostí a premiestňovanie. Tretiu, najvyššiu formu, rozumovú dušu, 
Aristoteles pripisuje človeku. 

Duša človeka má aj nižšie zložky, zodpovedajúce vegetatívnym a zmyslovým 
schopnostiam, rozhodujúca je však rozumová časť, ktorá je zdrojom celej jeho 
duchovnej činnosti. Rozum Aristoteles spája s dušou. Vyživovacia duša a zmys- 
lová duša poskytujú len látku pre rozum ako princíp, ktorý ich formuje. 

Rozum Aristoteles rozdelil na receptívny (trpný), ktorý prijíma materiál posky- 
tovaný zmyslami a z neho abstrahuje pojmy, a činný, ktorý nie je odkázaný na 
podnety zvonku, ale sám uvádza do pohybu receptívny rozum a ostatné časti du- 
še. Na rozdiel od ostatných častí duše činný rozum nie je viazaný na telo, a pre- 
to je nesmrteľný. Tézu o nesmrteľnosti činného rozumu bude neskôr v mnohých 
diskusiách rozoberať stredoveká filozofia. 

Doposiaľ sme si všímali Aristotelovu teoretickú filozofiu. Nadväzujúc na Sokra- 
tov filozofický odkaz, Aristoteles sa zaoberal aj praktickou filozofiou. Dokonca 
môžeme povedať, že je pôvodcom dodnes používaného rozdelenia filozofie na 
teoretickú a praktickú časť. 

Praktická filozofia skúma ľudské konanie, ktoré je zamerané na uskutočnenie 
istého cieľa, účelu. Pravda, ľudské činnosti sú rôznorodé a každá z nich má svoj 
zvláštny cieľ. Aristoteles je však presvedčený, že rozličné formy činnosti majú 
okrem svojich zvláštnych cieľov jeden spoločný - konečný cieľ. Konečným cie- 
ľom, o ktorý sa ľudia usilujú iba kvôli nemu samému, je dobro. Dobro v tomto 
prípade znamená cieľ, ktorý je primeraný schopnostiam najlepšej časti ľudskej du- 
še. K úsiliu oň nás vedie sama podstata človeka. 

Dobro jednotlivca Aristoteles spája s dobrom štátu, hoci dobro štátu predsa 
len stavia vyššie. Skúmaním dobra štátu poveruje vedy o spoločnosti; dobrom 
jednotlivca sa zaoberá etika. 

Za najvyššie dobro pokladá blaženosť. Byť blaženým znamená to isté ako dobre 
žiť a dobre konať. Predstavy o blaženosti sa však rôznia, jeden blaženosť vidí 
v bohatstve, iný v rozkošiach, ďalší zasa v cti. Aristoteles prichádza k záveru, že 
ak je blaženosť totožná s najvyšším dobrom, musí byť v zhode s určením člove- 
ka ako bytosti obdarenej rozumom. K ozajstnej blaženosti smeruje život založený 
na rozumovej činnosti duše. 

Aristoteles zdôrazňuje, že človek sa dobrým, a teda aj blaženým, stáva svojou 
činnosťou. Cieľavedomé konanie dobrých skutkov si vyžaduje rozvíjanie schop- 
ností, ktoré nazývame cnosťami. Cnosť je schopnosť rozpoznať, čo je dobré, 
a podlá tohto cieľa riadiť svoje rozhodnutia. Táto schopnosť nie je človeku daná, 
dobrým alebo zlým sa človek nerodí. Aristoteles poukazuje na úlohu výchovy, 
ktorá rozvíja a upevňuje prirodzené schopnosti človeka, aby sa z nich vyvinuli 
cnosti. Dôležitú úlohu pri formovaní cností pripisuje aj štátu a jeho zákonodarcom. 

Cnosti Aristoteles rozdeľuje na etické (napr. štedrosť, striedmosť, pokojnosť) 
a dianoetické čiže rozumové (rozumnosť, umenie, vedenie). Pre určenie cnosti 
má veľký význam pojem stredu. Cnosť je určitý stav, pre ktorý sa rozhodneme 
a ku ktorému nasmerujeme svoje konanie. Tento stav sa vždy nachádza medzi 
dvoma krajnosťami, ktorým sa máme vyhnúť; medzi márnotratnosťou a lakomos- 
ťou je štedrosť, medzi strachom a bezhlavou smelosťou je udatnosť. Medzi dvo- 
ma vlastnosťami, z ktorých prvá je charakterizovaná nadbytkom a druhá nedo- 
statkom, treba nájsť tretiu, charakterizovanú striedmosťou, zmyslom pre mieru, vy- 
rovnanosťou. Na vyhľadávanie stredu Aristoteles orientuje mravnú výchovu. 


6. Učenie o štáte 

Aristotelove práce o štáte tvoria druhú časť jeho praktickej filozofie. Vychádza 
z dôkladného porovnávania mnohých ústav a štátnych zriadení. Na rozdiel od 
Platóna, ktorý vznik štátu odvodzoval zo slabosti ľudského indivídua, Aristoteles 
tvrdí, že vznik štátu zodpovedá prirodzenému sklonu ľudí. Podľa Aristotela člo- 
vek je svojou prirodzenosťou spoločenská bytosť. Iba v spoločnosti si osvojuje ja- 
zyk, iba v nej sa môžu rozvinúť a uplatniť jeho cnosti. 

Najvyššou formou ľudského súžitia je štát. Štát ako celok je nadradený nad 
svoje časti, ktorými sú rodina a jednotlivec. Uviedli sme už, že Aristoteles dobro 
štátu nadraďuje nad dobro jednotlivca. 

Formou štátu je jeho zriadenie. Aristoteles najskôr rozlišuje štátne zriadenie po- 
dľa počtu ľudí, ktorí sa podieľajú na vláde. Na jednom póle stojí tyrania a monar- 
chia ako vlády jedinej osoby, na druhom demokracia ako vláda väčšiny. Vlády 

posudzuje podľa toho, či majú na zreteli všeobecný prospech. Tomuto cieľu sa 
spreneveruje tyrania (despotická vláda jednotlivca), oligarchia (vláda malej sku- 
piny, ktorá presadzuje záujmy majetných) a demokracia (sebecká vláda väčšiny 
pozostávajúcej z chudobných vrstiev). Naopak, monarchia, aristokracia (vláda 
menšiny pozostávajúcej z najlepších) a politea (rozumná, nesebecká vláda väčši- 
ny) rôznymi formami presadzujú dobro celku. 

Vo vnútornom usporiadaní štátu Aristoteles ponecháva súkromné vlastníctvo 
a rodinu. Otroctvo a ďalšie druhy spoločenskej nerovnosti (napríklad medzi mu- 
žom a ženou) pokladá za prirodzené. Rovnoprávne postavenie vládne iba medzi 
slobodnými mužmi, ktorí môžu zastávať verejné funkcie a voliť. 



V celých dejinách filozofie je len málo filozofov, ktorých vplyv sa vyrovná 
vplyvu Aristotelovej filozofie. V stredoveku sa jeho učenie stalo východis- 
kom scholastickej filozofie. Aristotela v mnohých základných otázkach po- 
kladali za najvyššiu autoritu. Novoveká filozofia sa začína kritikou scholas- 
tiky a neraz priamo aj Aristotela. Napriek tomu jeho myšlienky zapôsobili 
na mnohých mysliteľov veľmi inšpiratívne. 

3. POKLASIGKÉ OBDOBIE 
GRÉCKEJ FILOZOFIE 


Toto obdobie siaha od čias, keď Grécko stratilo národnú samostatnosť (4. storo- 
čie pred n. I.), až po 4. storočie n. L, keď sa filozofiou sv. Augustína začína 
stredoveká filozofia. Poklasické obdobie vo vývine gréckej filozofie sa nazýva aj 
obdobím helenizmu (helenistickým obdobím). 

V období helenizmu sa zmenil charakter gréckej filozofie. Do popredia sa do- 
stali otázky, ktoré súvisia s postavením človeka v neistých časoch. Filozofi sa 
sústreďujú na etickú problematiku, hľadajú také postoje k životu a k svetu, 
ktoré zodpovedajú požiadavkám múdrosti a dôstojnosti. Problematika samého 
sveta, jeho počiatkov, prvých príčin a najvyšších foriem sa dostáva až na 
druhé miesto. Navyše pri jej spracúvaní filozofi neraz preberajú myšlienky svo- 
jich predchodcov z predchádzajúcich období gréckej filozofie. To však nezname- 
ná, že vo filozofii obdobia helenizmu nenájdeme nijaké originálne prístupy a rie- 
šenia. 

A. Stoici 

Škola stoikov dostala názov podľa stĺporadia (gréc. stoä), ktoré v Aténach kúpil 
jej zakladateľ, Zenón z Kitia (asi 336-264 pred n. L). Vo vývine tejto školy rozli- 
šujeme tri obdobia: 

- starší stoicizmus (Zenón z Kitia, Kleantes, Chrysippos) 

- stredný stoicizmus (Panaitios, Poseidonios) 

- rímsky stoicizmus (Seneca, Epiktetos, Marcus Aurelius) 

Marcus Aurelius bol rímsky cisár v 2. storočí n. I. Jeho hlavné dielo Rozhovo- 
ry so sebou samým vzniklo na území dnešného Slovenska, kde sa ako veliteľ légií 
ocitol počas vojen Markomanov s Kvádmi. 

Stoici delili filozofiu na logiku, fyziku a etiku. Ich vzťah prirovnávali k častiam 
záhrady, kde logika predstavuje plot, fyzika je pôdou a etika plodom. Z toho je 
zrejmé, že najväčší význam pripisovali etike. 

V logike sa zaslúžili o prepracovanie a rozšírenie Aristotelovej sylogistiky. Lo- 
giku chápali ako náuku o jazyku, v ktorej odlíšili etymológiu (učenie o vzniku 
slov) od učenia o význame slov (v ňom vymedzili základné vzťahy medzi ja- 
zykovým výrazom, jeho významom a označovanou vecou). Vďaka tomu môže- 
me stoikov pokladať za predchodcov vedy o znakoch - semiológie. V teórii po- 
znania zastávali názor, že poznanie sa zakladá na jednotlivých zmyslových pred- 
stavách. 

Vo fyzike preberajú od Herakleita pojem logu, ktorému pripisujú význam sve- 
tového zákona. Logos je všeprenikajúci jemný oheň, ktorý riadi chod sveta. Nič 
neuniká spod jeho vlády. Je to neodvratný osud sveta. 

Etika je ústredným bodom stoickej filozofie. Dodnes sa hovorí o „stoickom 
pokoji“ alebo o „stoickej povahe“. Stoici vo svojej etike skutočne hlásali po- 
trebu dosiahnuť ataraxiu, t. j. duševný pokoj zachovávaný za každých okolností. 
Podlá stoicizmu sa má človek zbavovať všetkých vášní a dospieť do stavu 
rozumnej vyrovnanosti, v ktorej dokáže čokolVek prijať bez najmenšieho vzruše- 
nia. 

Stoici sú presvedčení, že ľudská duša je súčasťou svetového celku, v ktorom 
vládne logos. Život človeka je predurčený a on sám ho nijako nemôže zmeniť. Fi- 
lozofia ho učí zmieriť sa s touto skutočnosťou a prijať postoj rezignovanej múdros- 
ti. Marcus Aurelius píše: „Nech sa ti prihodí čokoľvek, bolo ti to už od večnosti 
predurčené: spleť príčin od večnosti spojila tvoje bytie s touto príhodou.“ Spo- 
znať vlastnú bezmocnosť voči osudovému predurčeniu však pre stoikov nezna- 
mená oddávať sa nečinnosti. Naopak, stoici prijímali svoje povinnosti.. „Konám 
svoju povinnosť a o nič iné nedbám“, tvrdil Marcus Aurelius. Svedectvá o jeho ži- 
vote hovoria, že pri plnení svojich povinností bol vskutku zodpovedný a obetavý. 

B. EPIKUROS (341-270 pred n. I.) a jeho škola 


Epikuros založil v Aténach školu, ktorá po- 
dľa svojho umiestnenia dostala názov „Epi- 
kurova záhrada“. Najvýznamnejším šíriteľom 


jeho názorov sa stal rímsky básnik a filozof 
Lucretius Carus, autor filozofickej básne O po- 
vahe vecí. 


Epikuros sa prihlásil k filozofii atomizmu. Na rozdiel od Demokrita, ktorého ato- 
mizmus vedie k prísnemu determinizmu, Epikuros dáva atómom v ich pohybe 
možnosť odchýlky. Dianie vo svete potom už nie je jednoznačne určené pred- 
chádzajúcimi príčinami. Objavujú sa náhody a môže vzniknúť niečo nové, ne- 
očakávané. 

Epikurovi však predovšetkým záležalo na tom, aby mohol pripustiť slobodné 
ľudské konanie. V centre jeho záujmu je totiž etika. Vo svojej etike ako cieľ ľud- 
ského konania -vyzdvihol blaženosť. Treba sa vyhýbať utrpeniu, a vyhľadávať slasť. 
Epikurovu výzvu vyhľadávať blaženosť a slasť však mnohí nesprávne pochopili ako 
nabádanie k bezuzdnému oddávaniu sa rozkošiam. Výraz „epikurovstvo“ dostal 
hanlivý význam a za „epikurovca“ sa dodnes pokladá bezstarostný pôžitkár. V sku- 
točnosti však Epikurova etika nachádza blaženosť a slasť v umiernenom spôso- 
be života, ktorý je naplnený duchovnými pôžitkami z filozofického rozjímania. Te- 
lesné pôžitky sú krátkodobé a prechádzajú do svojich protikladov, trvalú blaže- 
nosť dosahuje iba pokojná duša filozofa. 


C. Skeptici 

Zakladateľom skeptického filozofického smeru bol Pyrrhón z Elidy (asi 356-275 
pred n.l.). Skeptické učenie systematizoval Sextus Empiricus. Ku skepticizmu sa 
prikláňal aj rímsky filozof Marcus Tullius Cicero (106-43 pred n. I.). 

Skeptici pochybujú o možnosti poznať svet. Nazdávajú sa, že nemôžeme nič 
vedie'ť o tom, aké sú vonkajšie veci. Ku každému súdu o veciach vonkajšieho 
sveta môžeme uviesť protikladný súd, ktorý bude mať rovnakú hodnotu. Výcho- 
disko nachádzajú skeptici v tom, že odporúčajú zdržať sa súdenia, vyjadrovania 
súdov (gréc. epoché). Až keď sa zbavíme nároku spoznávať svet, dospejeme do 
stavu duševného pokoja. Úsilie o dosiahnutie tohto stavu by podľa skeptikov ma- 
lo byť východiskom nášho praktického života. 

D. Novoplatonizmus 

Zavŕšením rozličných škôl a smerov helenistickej filozofie bol novoplatonizmus. Na 
toto systematicky prepracované učenie neskôr nadviazala stredoveká filozofia. Ako 
už názov napovedá, novoplatonizmus vychádza z Platónovej filozofie. Musíme však 
upresniť, že preberá aj prvky z Aristotelovho učenia, prvky stoicizmu, ba dokon- 
ca skepticizmu. 

Hlavným predstaviteľom novoplatonizmu je Plotinos (asi 204-270 n.l.). On 
sám svoje práce nevydával, dochovali sa vďaka jeho žiakovi a životopiscovi Por- 
fýriovi. Je to šesť kníh, z ktorých každá má deväť rozpráv - odtiaľ ich názov En- 
neady (deviatky). 

Plotinos sa výrazne inšpiroval Platónovou filozofiou, neprevzal však myšlienku 
o dvoch principiálne odlišných svetoch, zmyslovom a ideálnom. Všetky formy by- 
tia a podoby sveta chce odvodiť z jednotného božského základu, ktorý nazýva 
Jedno. Jedno je absolútne, dokonalé, je to základ každej existencie a Plotinos 
o ňom hovorí aj ako o kráse, dobre a pravde. Z tohto Jedna emanujú (vyžarujú) 
jednotlivé súcna. Plotinos načrtáva stupnicu emanácie od najvyššej sféry ideí cez 
svetovú dušu až po najnižší stupeň - hmotu, materiálne súcna. 

Jedno nie je dostupné pojmovému poznaniu, ktoré sa opiera o logické princípy. 
Nazeranie Jedna si vyžaduje, aby sme očistili svoju dušu a dostali sa do stavu 
extázy. Je to mystická skúsenosť. 

Novoplatónska filozofia pripravila pôdu na budovanie filozofických systémov 
kresťanského stredoveku. Vyjde z nej predovšetkým Aurelius Augustinus a Boet- 
hius. 

Rozdeľovanie dejín na epochy vedie spravidla k problémom. Osobitne to platí 
o stredoveku. Výraz stredovek (lat. média aetas alebo médium aevum) naznaču- 
je hľadanie názvu pre „meziobdobie“ trvajúce od úpadku antiky až po jej znovu- 
objavenie v renesancii. Názov novovek, ktorý zaviedli humanisti, vyjadruje zasa 
sebavedomie „novej doby“ a zároveň isté znehodnotenie predchádzajúcich sto- 
ročí. 

Začiatok stredoveku sa najčastejšie datuje rokom 313, keď vydanie milánskeho 
ediktu zrovnoprávnilo v Rímskej ríši kresťanstvo s ostatnými náboženstvami. Niekedy 
sa uvádzajú aj iné roky a významné udalosti (napríklad rok 476, keď po dobytí 
Ríma zanikla Západorímska ríša; rok 529, keď cisár Justinián dal zatvoriť platón- 
sku Akadémiu a Benedikt z Nursie založil benediktínske opátstvo Monte Cassino). 
Nejednoznačnosť vládne aj pri datovaní konca stredoveku. Ako medzníky sa čas- 
to uvádzajú tieto roky a udalosti: rok 1492 - Krištof Kolumbus objavil Ameriku; rok 
1517 - Martin Luther vystupuje so svojimi tézami v chráme na zámku Wittenberg; 
rok 1452 - Johann Gutenberg vynašiel kníhtlač. V každom prípade stredovek je 
obdobím, ktoré trvalo desať storočí a v ich priebehu sa sformovali viaceré pred- 
stavy, postoje a inštitúcie, ktoré sú dodnes príznačné pre našu kultúru. 

Skôr ako sa budeme podrobnejšie zaoberať stredovekým myslením, uvedieme 
dve predbežné poznámky. 

1 . Stredoveké myslenie sa vyvíja na pozadí náboženskej viery v zjavenie. Nejde 
len o kresťanskú, ale aj o židovskú a islamskú vieru. V porovnaní s antickým 
myslením je nové to, že filozofia má vychádzať zo zjavenej pravdy, nadradenej 
nad pravdu rozumu, ku ktorej svojím myslením dospieva filozof. 

2. Filozofické myslenie stredoveku sa však neustále rozvíja na pozadí antiky. Po- 
chopíme ho len vtedy, ak si uvedomíme, že sa stále vyrovnáva s týmto úplne od- 
lišným myslením, reprezentovaným filozofmi ako Platón a Aristoteles. 

Stredoveké myslenie môžeme rozčleniť na dve obdobia: patristiku (približne od 
roku 100 do roku 700) a scholastiku (asi od roku 700 do roku 1500). Sama’ 
scholastika pozostáva z troch období: raná scholastika (približne 750-1200), vr- 
cholná scholastika (1200-1350) a neskorá scholastika (1350-1500). 


1. PATR1STIKA 

„Páter“ (otec) bol v neskorej antike (v helenistickom období) čestný titul pre uči- 
teľa múdrosti; takto sa v ranom kresťanstve nazývali autority, akými boli duchovní 
a kňazi. Skúmanie ich učenia sa nazýva „patrológia“ a obdobie, v ktorom žili (pri- 
bližne od 2. do 7.-8. storočia), „patristika“. 

Prirodzene, o „cirkevných otcoch“ môžeme hovoriť len v súvislosti s nasledov- 
níkmi Ježiša Nazaretského. Ten podľa viery jeho stúpencov prišiel na zem ako 
Syn Boží, aby spasil ľudí a svet. Odvtedy sa Ježiš uctieva ako Kristus (grécky 
Chrestos znamená „pomazaný“, hebrejsky Mašiah = Mesiáš) a jeho stúpenci sa 
nazývajú kresťania. Začiatok nášho letopočtu sa vzťahuje na túto udalosť. Naj- 
dôležitejšími písomnými pamiatkami kresťanstva sú knihy Nového Zákona (späté 
so židovským Starým Zákonom). V prípade kresťanskej viery nejde o novú filozo- 
fickú teóriu alebo náboženstvo odtrhnuté od sveta, ale o nové pochopenie nášho 
jestvovania. Predstavitelia kresťanského myslenia sa však začali vyrovnávať s do- 
vtedy známymi filozofickými koncepciami a z toho sa zrodila kresťanská filozofia. 

Rané kresťanstvo, pre ktoré sú charakteristické spisy apoštolov Pavla a Jána, 
si od začiatku všímalo filozofiu, pričom jej prínos hodnotilo rozdielne. 

Pavol sa otvára pohanskému mysleniu, aby sa vzápätí pred ním uzavrel. Kla- 

die do priameho protikladu múdrosť filozofov a Múdrosť Božiu. Takéto prirovna- 
nie musí dopadnúť v neprospech pohanských učiteľov. 

Naopak, Ján nezaujato preberá z antiky známe učenie o logu: plodným spôso- 
bom spracúva učenie novoplatonikov, stoikov, ale aj helenistického židovstva Kris- 
tus ako Syn Boží je zároveň aj Logos, t. j. Slovo Božie. 

Tieto dva postoje sú akoby prototypmi dvojakej tradície, ktorú reprezentuje na 
jednej strane Tertullianus a na druhej strane Origenes. 

Tertullianus (2. storočie; rímsky právnik, „cirkevný otec“) stroho odmieta fi- 
lozofiu („Načo sú Jeruzalemu Atény?“). S istou dávkou provokácie však zdôraz- 
ňuje absurdnost krestanskej viery, ak ju posudzujeme z hľadiska pojmového mys- 
lenia. Výrok „Verím, pretože je to nezmyselné“ sa síce Tertullianovi len pripisuje 
ale výstižne vyjadruje jeho základný postoj. 

Origenes (grécky filozof a teológ, „cirkevný otec“, bol Plotinovým súčasníkom, 
zomrel okolo roku 250) začína presadzovať filozofiu ako reflexiu (odraz) obsahov 
zjavenia. Boh je nemateriálny a svet stvoril z ničoho. Jeho syn je Logos, ktorý sa 
nachádza medzi Otcom a svetom. Veci tohto sveta sú obrazmi Logu.' Trestom 
za hriechy je to, že duša človeka je spojená s telom a má len možnosť očisťo- 
vania. 

Z obdobia patristiky musíme popri Tertullianovi spomenúť štyroch veľkých cir- 
kevných otcov. Sú to: Ámbrosius, Augustinus, Hieronymus a Gregor Veľký. 
Priepasť medzi náboženstvom a filozofiou rozhodujúcim spôsobom preklenul Au- 
gustinus. Jeho koncepcia vychádza z myšlienky, že ak filozofi povedali niečo prav- 
divé a v súlade s vierou, potom nielenže sa niet čoho obávať, ale kresťania by si 
to mali osvojit a využit na osvietenie svojej viery myslením a svojho rozumu vie- 
rou. 

Augustinus tak sformuloval ústredný motív stredovekej filozofie: pochop, 
^ aby si uveril, a ver, aby si porozumel. 

Augustinus žil a tvoril v čase radikálnych premien, ktorých dva vrcholy predsta- 
vuj 6 oficiálne uznanie kresťanstva (roku 380 cisár Teodosius povýšil kresťanské 
učenie na štátne náboženstvo a o niečo neskôr zakázal pohanské kulty) a zánik 
Západorímskej ríše. 


A. AURELIUS AUGUSTINUS (354-430) 


Augustinus sa narodil roku 354 v Tagaste 
(dnešný Tunis) ako syn pohanského otca 
a kresťanskej matky. Jeho názory i spôsob ži- 
vota boli spočiatku dosť vzdialené od kresťan- 
stva. V diele Vyznania (< Confessiones ) podrob- 
ne opisuje cestu svojho hľadania. Najskôr bol 
stúpencom manicheizmu (duaiistického gnos- 
tického učenia babylonského kňaza Maního 
- polovica 3. storočia), potom sa obrátil k 
skepticizmu, neskôr k Plotinovým dielam a no- 
voplatonízmu, aby napokon prešiel ku kres- 
ťanstvu. Ako 33-ročný sa pod vplyvom milán- 


skeho biskupa Ambróza obrátil na kresťanskú 
vieru. Roku 391 sa stal kňazom a roku 395 
biskupom v severoafrickom meste Hippo. 
Zomrel roku 430. 

Z Augustínových početných diel uvedieme 
len niektoré, charakterizujúce jednotlivé obdo- 
bia jeho tvorby: 1 . rané obdobie (do roku 390) 

- polemika so skeptikmi v diele Proti akade- 
mikom; 2. prechodné obdobie (do roku 395) 
O pravom náboženstve, O slobode vôle] 3. 
obdobie biskupského pôsobenia (do roku 430) 

- O Trojici, O Božom štáte a Vyznania. 


Augustinus sa s antickou tradíciou zbližuje chápaním filozofie ako lásky k múdros- 
ti. Táto láska ho vedie k poznávaniu najvyššieho bytia, ktorým je podľa neho Boh. 

Pokiaľ ide o východisko tohto hľadania, Augustinus sa už rozchádza s antickou 
filozofiou, pretože za východisko pokladá ľudské vnútro a pochybnosti, čo sa 
v ňom rodia. 

V bezprostrednom, každodennom živote jednotlivec vystupuje len ako prírodná 
bytosť, ktorá sa usiluje o prežitie. Až keď človek nadobúda pochybnosti o sebe 
samom, začína podľa Augustína filozofické myslenie. 

Hľadanie predpokladov poznávania vedie Augustína k zisteniu, že základom po- 
znania je vnútorná sebaistota vedomia. V snahe prekonať skepsu uplatňuje myš- 
lienkový postup, ktorý neskôr použije „otec novoveku“ René Descartes, pravda, 
s inými dôsledkami. 

V krátkosti možno Augustínovu hlavnú myšlienku vyjadriť takto: môžem sa mýliť 
vo veciach vonkajšieho sveta, môžem pochybovať o ich poznaní, ale tým, že po- 
chybujem, uvedomujem si sám seba ako pochybujúcu bytosť. ,/\k sa totiž mýlim, 
potom som(...). Z toho vyplýva nasledujúce pravidlo poznania: Každý, kto si uve- 
domuje, že pochybuje, uvedomuje si niečo pravdivé a zároveň nadobúda istotu 
toho, čo si uvedomuje.“ 

Pravdu teda nemožno nájsť mimo človeka. Pre tento epochálny objav na- 
chádza^ Augustinus formuláciu, ktorá sa stala klasickou: „Nevychádzaj von, vráť 
sa späť do svojho vnútra! V ľudskom vnútri prebýva pravda.“ 

Len vo svojom vnútri nachádza človek nevyhnutné a isté pravdy, ktoré pla- 
tia nadčasovo a nadindividuálne - napríklad princípy matematiky, logický princíp 
protirečenia a pod. Takéto pravdy nemôžu pochádzať zo zmyslovej skúsenosti. 
Naopak, ich analýza skôr ukazuje, že zmyslová skúsenosť už predpokladá určité 
idey, to znamená, že nejestvuje nijaká zmyslová „skúsenosť“ bez účasti ducha. 
Augustinus tak rozhodne kritizuje čistý, primitívny materializmus. Na otázku, od- 
kiaľ pochádzajú idey, ktoré sú nezávislé od zmyslovej skúsenosti, Augustinus od- 
povedá svojou teóriou „iluminácie“: večné pravdy sú nám dané vďaka tomu, že 
vyžarujú z Boha. 

Idey sú pravzory všetkého bytia v Božom duchu. Stvorený svet je odrazom 
a uskutočnením týchto pravzorov. Najvyššou duchovnou bytosťou je človek. On 
je aj najvyššou bytosťou tvorstva, ktoré nepozná nijakú inú príčinu ako Boha. Svo- 
jou dušou je človek podobný Bohu. 

Predmetom filozofie teda už nie je kozmos (ako u starých gréckych filozo- 
fov), ani mestský štát - poliš (ako u Sokrata a Platóna), ani bohovia a ľudia (ako 
v mýte a u Aristotela), ale jednotlivý človek žijúci ako Božie stvorenie v spolo- 
čenstve s inými ľuďmi. 

Z tohto nového predmetu filozofie vyplýva aj zmenený výklad človeka. Augus- 
tinus upriamuje pozornosť na vedomie človeka a odhaľuje v ňom zásadný význam 
skúsenosti času. Vo vedomí sa môžeme zmocňovať nielen prítomnosti, ale aj mi- 
nulosti vo forme spomienky a budúcnosti vo forme očakávania. V spomienke, u- 
skutočnení a očakávaní sa prejavuje časové členenie ľudského vnútra. Skúsenosť 
vlastnej časovosti odkazuje potom človeka na to, čo je nepominuteľné, na Boha. 

človek podľa Augustína pozostáva z tela a duše, pričom duša má nadradené 
postavenie. Ľudského ducha rozčleňuje na tri zložky: pamäť, rozum a vôľu. Táto 
trojica je obrazom Božskej Trojice, čo mu potvrdzuje, že človek je odrazom Bo- 
ha. 

Nová filozofia človeka sa konkretizuje v etike. Základným pojmom Augustínovej 
etiky je láska, ktorú stotožňuje s vôľou. Konečným cieľom ľudského snaženia je 
blaženosť. V láske smerujúcej k Bohu človek nachádza orientačné zásady pre 
svoje konanie, takže môže povedať: „Miluj - a konaj, čo chceš.“ Láska k Bohu 
je teda najvyššou cnosťou a zárukou dobrého konania. Rozhodnutie milovať Bo- 
ha a konať dobro prináleží samému človeku, ktorému Augustinus priznáva slo- 
bodnú vôľu. Neskôr sa však ukazuje, že ľudia nad lásku k Bohu často nadradia 

sebalásku, egoizmus, čo ich privádza k tomu, aby konali zlo. Etika však podľa 
Augustína nemá slúžiť len hľadaniu spásy pre indivíduum, ale aj pre spoločnosť. 

Augustínova koncepcia dejín (vyložená v diele O Božom štáte) mala veľký vplyv 
na európsku filozofiu dejín a na rozdelenie politickej moci v stredoveku. Dejiny 
chápe ako boj dvoch ríš. Božia ríša bojuje s ríšou diabla. Obidve ríše sú založené 

na rozdielnom spôsobe lásky: pozemský štát na sebaláske (egoizme), ktorá sa 

stupňuje až do znevažovania Boha, nebeský štát sa zakladá na láske k Bohu, 
ktorá sa pozdvihuje až k opovrhovaniu sebou samým.“ Zdalo by sa, že tie isté 
rozdiely odlišujú cirkev a štát a ich vonkajšie formy prejavu. Lenže aj v cirkvi, aj 
v štáte sa nachádzajú aj stúpenci toho druhého duchovného poriadku. Až na kon- 
ci sveta vystúpi ako víťaz Boží štát. 

Augustínovým učením sa patristika ešte nekončí, získava však základný „systém“, 
na ktorom bude celý stredovek stavať svoju kresťanskú syntézu pohanskej filozo- 
fie a biblického náboženstva. Augustinus nezbavuje filozofické otázky ich samostat- 
nosti a svojbytnosti ani vtedy, keď ich aplikuje na teologické problémy. To zna- 
mená, že filozofia ostáva filozofiou aj tam, kde vstupuje do služieb teológie. Na 
základe týchto predpokladov môžeme Augustína právom označiť za otca stre- 
dovekej filozofie. 

2. SCHOLASTIKA 


Roku 800 sa odohrala významná udalosť: pápež Lev III. korunoval franského kráľa 
Karola Veľkého za nového cisára, čím sa definitívne potvrdil rozkol s Východným 
Rímom (Konštantínopolom). Tento akt však navyše potvrdil kresťanskú zodpoved- 
nosť monarchu a teokratický charakter štátu. 

Cisár Karol Veľký potreboval pre úradníkov ríše a vyšších duchovných vzdeláva- 
ciu ustanovizeň a vhodných učiteľov; preto založil falckú školu (niečo ako akadémiu 
pričlenenú k dvoru). Vznikom falckej školy filozofia prvý raz od zániku platónskej 
Akadémie opäť nadobúda inštitucionálny rámec. 

V 8. a 9. storočí teda výrazne stúpol význam vzdelanosti a filozofie. Ako jediný 
jazyk vzdelancov sa presadila latinčina, a tak sa stala predpokladom internacio- 
nality vied. K štúdiu patrili aj knižnice, ktoré sa postupne zriaďovali usilovným opi- 
sovaním starých kníh a spisov. 

Pod stredovekým názvom dialektika sa už aj v teologických otázkach čoraz 
častejšie používa logika. Vil. storočí dochádza k vážnemu sporu medzi tzv. dia- 
lektikmi a antidialektikmi, ktorý má v podstate charakter sporu medzi filozofmi 
a teológmi. Problém spočíval v tom, že niektoré východiská svojej vedy teológ 
pokladá za zjavené Bohom, a preto požaduje, aby ich za takéto uznávali aj iné 
vedy. Spor sa týkal oblasti a hraníc ľudského rozumu. Boli to prvé pokusy vyme- 
dziť hranice medzi filozofiou a teológiou. 


A. Spor o univerzálie 

Ďalším predmetom ostrých polemík boli univerzálie (všeobecné pojmy). Otáz- 
ka znela, či všeobecné pojmy, akým je napríklad pojem človeka, jestvujú reál- 
ne ako individuálne veci. Jestvuje aj všeobecný pojem človeka (ktorý nám ho- 
vorí, že človek je rozumné zviera), alebo len konkrétny Peter, konkrétny Ján či 
Ondrej? 

Tí, ktorí na otázku, či sú univerzálie reálne, odpovedali kladne, nazývajú sa 
realisti (lat. res - vec). Realisti boli dokonca naklonení vyhlasovať pojmy, univer- 
zálie, idey za reálnejšie než jednotlivé konkrétne veci. Tvrdili, že univerzálie sú pred 
vecami, pričom sa často odvolávali na Platónovu náuku o ideách ako pravom bytí 
a vzore všetkých vecí. Predstavitelia opačnej pozície sa nazývajú nominalisti (lat. 
nomen - meno). Podľa nominalistov reálne jestvujú len jednotlivé znaky, ktoré sú 
našimi výtvormi. 

Napriek viacerým pokusom o riešenie sa spor medzi realistami a nominalista- 
mi bude tiahnuť celým stredovekom, pričom na konci prevládnu nominalistické 
koncepcie (Duns Scotus, Occam). V obidvoch táboroch nájdeme okrem krajných 
pozícií aj predstaviteľov umiernených koncepcií. Napríklad najvýznamnejší scholas- 
tický filozof Tomáš Akvinský bol stúpencom umierneného realizmu. 

Aj novoveká filozofia, vrátane súčasnej, sa vracia k tomuto sporu, pretože v je- 
ho pozadí je stále aktuálny problém vzťahu všeobecného a jednotlivého. Otázku, 
či všeobecným pojmom zodpovedá nejaká realita, alebo ide len o umelé, kon- 
venčné prijaté znaky, si filozofi kladú dodnes. Spolu s nimi si ju kladú aj logici, 
matematici, psychológovia a jazykovedci. Nastolením problému reality univer- 
zálií sa stredoveká filozofia obracia aj k dnešnej filozofii a vede. 

B. Anseim a Abélard 
ANSELM (1033-1109) 


bol najvýznamnejší filozof a teológ 1 1 . storo- benediktínskeho kláštora, neskôr sa stal arci- 

čia. Narodil sa roku 1033 v Aoste (Pie- biskupom. Zomrel v roku 1 109. 

mont), študoval vo Francúzsku, bol opátom 


Anseim prišiel s novou myšlienkou, že človek je svojím rozumom (lat. ratio) 
verným obrazom Boha a dialektika má účasť na Božích myšlienkach. V spore 
o univerzálie kritizoval nominalistov. 

Do dejín filozofie vstúpil predovšetkým svojou formuláciou dôkazu existencie 
Boha. Vychádza z pojmu Boha: „Boh je ten, nad ktorého už nemožno myslieť 
nič vyššie.“ Ak by Boh jestvoval len v mojej mysli ako pojem, nebol by tým naj- 
vyšším, lebo by mu chýbala reálna existencia. To, čo nejestvuje, nemôže byť naj- 
vyššie. Z pojmu Boha ako niečoho najvyššieho vyplýva teda jeho existencia. 

Anselmov dôkaz sa nazýva ontologickým dôkazom existencie Boha. Filozofi 
k nemu budú pristupovať rôzne: jedni sa k nemu postavia pozitívne (napríklad Bo- 
naventura alebo Leibniz), iní ho budú z najrozličnejších dôvodov kritizovať (na- 
príklad Anselmov súčasník Gaunillo, ale neskôr aj Tomáš Akvinský a najmä Im- 
manuel Kant). Kritika je v podstate založená na tom, že z pojmu nemožno odvo- 
dzovať reálnu existenciu. 

Napriek tomu novým a neobyčajným v Anselmovom učení je práve pokus 
o dôkaz Boha z čistého myslenia, bez odvolávania sa na autority či zjavenie. 

PETER ABÉLARD (1079-1142) 


sa preslávil racionálnym a metodickým roz- váhe univerzáf založil pri Paríži školu, ktorá 
vijaním filozofie. Po velkých polemikách o po- pritiahla množstvo študentov. 

Abélard je predovšetkým filozof, ktorý svoje myslenie necháva viesť logikou a po- 
stupuje veľmi metodicky. Jeho stanovisko k problému univerzálií sa nazýva kon- 
ceptualizmus. Podlá konceptualizmu všeobecné pojmy majú pred stvorením vecí 
svoje miesto v Bohu a po stvorení vecí v ľudskom rozume. Reálne v prísnom 
zmysle je len konkrétne jednotlivé súcno. Univerzálie nesú len významy, aby umož- 
ňovali ľudskú reč. Abélardovo stanovisko sa približuje nominalizmu. 


C. Filozofia islamu a židovstva 

Konštantínopol ako hlavné mesto Východorímskej ríše sa od roku 330 stal na vy- 
še tisíc rokov duchovným centrom Východu. Tu sa stretlo grécke filozofické mys- 
lenie, rímske chápanie štátu a kresťanská viera, aby sa navzájom ovplyvňova- 
li a vytvárali určitú syntézu. Bolo celkom prirodzené, že sa tu komentovala Aris- 
totelova logika a Platónove dialógy. 

Tieto komentáre sa v arabských krajinách (medzi ktoré vtedy patrila Sýria, Per- 
zia, Turecko a Egypt) stali východiskom takého rozkvetu vied a filozofie, aký vte- 
dajší Západ nepoznal. Platí to najmä o období rokov 800 až 1200. Bez zveliče- 
nia môžeme povedať, že arabskí učenci zachránili dedičstvo gréckej filozofie, pre- 
dovšetkým Aristotelov filozofický odkaz. 

Arabská filozofia 

Zvyčajne sa člení na východnú s centrom v Bagdade a na západnú s centrom 
v Córdobe. 

Najstarší bagdadskí filozofi boli zároveň lekármi a prírodovedné orientovanými 
učencami: Al Kindí (zomrel okolo r. 870) a Al Fárábí (zomrel r. 950). Obidvoch 
zreteľne ovplyvnil novoplatonizmus, najmä učenie o emanácii (vyžarovaní) všetkých 
javov z jedného ducha. 

Až Avicenna (polatinčená forma arabského mena Ibn Siná, zomrel v r. 1037) 
potláča vplyv novoplatonizmu v prospech Aristotela. Jeho hlavné dielo Kniha uzdra- 
venia je niekoľkozväzkovou encyklopédiou filozofie a ostatných vied (logiky, fyzi- 
ky, matematiky, metafyziky). 

V 9. storočí vznikol v španielskej Córdobe, na území, ktoré ovládali Arabi, 
kalifát. Toto panstvo sa roku 756 oddelilo od Bagdadu. Tu dochádza k arab- 
skému osvojovaniu si Aristotelovho učenia. Najvýznamnejším predstaviteľom je 
Averroes (arab. Ibn Rušd, 1 1 26-1 1 98, bol sudcom a osobným lekárom 
kalifa), ktorého dielo predstavuje vrchol arabského aristotelizmu. Tak ako Aristo- 
tela v stredoveku nazývali jednoducho „Filozof“, Averroes dostal meno „Komen- 
tátor“. 

Averroes rozdelil poznanie na vieru, teológiu a filozofiu. Nazdával sa, že len fi- 
lozofia dospeje k čistej pravde, dodáva však, že toto poznanie nie je dostupné 
každému a ľudia sa zväčša musia uspokojiť s vierou. Na túto teóriu sa neskôr 
budú odvolávať stúpenci učenia o dvojakej pravde (Duns Scotus, Occam, Pom- 
ponazzi a i.), podľa ktorého existujú dva, navzájom nezávislé druhy právd, prav- 
dy teologické a pravdy filozofické. 

Averroes pokladá Boha a hmotu za dve večné, rovnako nezávislé príčiny. Do- 
kazoval nestvoriteľnosť hmoty a Boha pokladal len za prvú príčinu zmien, ktoré 
sa vo svete odohrávajú. Dušu človeka spájal s jeho telom, pričom popieral jej ne- 
smrteľnosť. 

Averroes významne ovplyvnil scholastickú filozofiu. V jeho diele arabská filo- 
zofia dospieva k svojmu vrcholu a jednoznačne prijíma orientáciu na aristo- 
telizmus. Vyrovnávanie sa s Aristotelom a prostredníctvom neho aj s problé- 
mom rozumového poznania sa stane nevyhnutnosťou pre celú scholastickú filo- 
zofiu. 

Židovská filozofia 

Tak v Španielsku, ako aj na Blízkom východe žili Židia v úzkom kontakte s Arab- 
mi - mohamedánmi. Averroes mal veľký vplyv aj na židovskú filozofiu, vecľ naj- 
významnejší židovskí filozofi vtedy písali v arabskom jazyku. 

Aj židovskí myslitelia stáli pred problémom, ako racionálne zdôvodniť vieru v jed- 
ného, nadprirodzeného Boha a ako ju intelektuálne obhájiť pred tými, ktorí zmýšľajú 
inak. Aristotelizmus preniká do židovského myslenia takmer o jedno storočie ne- 
skôr ako do arabského, takže ho väčšinou prijímajú v arabskej verzii. 

Vrchol stredovekej židovskej filozofie predstavuje Maimonides (hebr. Moše Ben 
Maimon, 1135-1204). Bol súčasníkom a rodákom Averroa, takisto lekárom, právni- 
kom, teológom a filozofom. Usiluje sa dôsledne zjednotiť vieru a filozofiu. Viera je 
pre neho tóra, židovský zákon. Filozofiu pre neho predstavuje aristotelizmus, ktorý 
mu sprostredkoval Averroes. Jeho hlavným dielom je Sprievodca nerozhodných, 
kde sa obracia na tých vzdelancov vo filozofii, ktorí oslabli vo viere a potrebujú 
pomoc pri rozhodovaní. Toto dielo malo v stredoveku velký vplyv a bolo veľmi 
rozšírené. Nejestvuje vari jediný velký učiteľ scholastiky, ktorý by nebol čítal Sprie- 
vodcu nerozhodných. 

D. Prechod k vrcholnej scholastike 

V 12. storočí začal rásť význam miest a finančne silnejúceho meštianstva, čo po- 
kračovalo aj v 13. storočí. Tento proces viedol k zvyšovaniu počtu mestského 
obyvateľstva. Na jednej strane bohatstvo - prirodzene, aj bohatstvo cirkvi, ktorá 
však stále hlásala cnosť chudoby - vyvolávalo živé protestné hnutia. Otázka chu- 
doby sa stala jednou z centrálnych tém náboženstva a politiky. Vyslobodiť cirkev 
z pút bohatstva sa pokúšali kacírske hnutia (gréc. kathersis - očista). 

Na druhej strane v 13. storočí dosahuje vrchol svetská moc pápeža. Pápež si 
mohol dovoliť opakovane uvaliť kliatbu na cisára, t. j. vyhlásiť, že stratil všetky svo- 
je práva, a exkomunikovať (vylúčiť) ho z cirkvi. 

Protesty, ktoré vyplývali z hlbokej priepasti medzi hlásanou i reálnou chudobou 
širokých vrstiev obyvateľstva a skutočným obrovským bohatstvom cirkevnej vrch- 
nosti, viedli vo vnútri cirkvi k vážnym konfliktom. Zrieknutím sa individuálneho i ko- 
lektívneho majetku chceli pôsobiť príkladom v širokých nemajetných vrstvách žob- 
ravé rády (dominikáni a františkáni) a udržať tak medzi ľudom vplyv a prítomnosť 
cirkvi. Kým členovia františkánskeho rádu (zakladateľ František z Assisi, 
1182-1226) sa spočiatku obmedzovali na hlásanie evanjelia a na sociálne anga- 
žovanie sa, rád dominikánov (zakladateľ Dominik Guzmán, okolo 1170-1220) za- 
čal ihneď bojovať proti kacírom, pričom mnísi používali dve metódy: svoj život ako 
vzor a systematické kázanie mimo cirkvi. Práve pôsobenie mimo okruhu cirkvi si 
vyžadovalo skvalitniť, rozšíriť ich vzdelanie. 

Miestom polemík sa čoraz viac stávali univerzity, predovšetkým univerzita v Paríži, 
ktorá vznikla roku 1215 na základe katedrálnej školy ako „universitas“ (spoločen- 
stvo učiteľov a študentov). Od polovice storočia nadobudla velký význam univer- 
zita v anglickom Oxforde a „studium generale“ nemeckých dominikánov v Kolíne 
nad Rýnom. Ďalšie dôležité univerzity vznikli v Neapole, Bologni, Pádové, neskôr 
v Prahe a vo Viedni. 

Parížska univerzita mala štyri fakulty, ktoré sa tradíciou zachovali až do nášho 
storočia: filozofia, teológia, právo a medicína. Dekan tzv. artistickej (filozofickej) fa- 
kulty bol zároveň rektorom. Univerzita mala svoju vlastnú súdnu právomoc a ďal- 
šie privilégiá. 

V rámci siedmich slobodných umení (gramatika, rétorika, dialektika, aritmeti- 
ka, geometria, astronómia a muzika) získala opäť stabilné postavenie filozofia, pre- 
tože bola predpokladom celého ďalšieho štúdia. Chápanie vedy, ktoré sa rozvi- 
nulo na artistickej fakulte, malo sa uplatniť na všetkých ostatných fakultách, čo 
bol v podstate zárodok konfliktu s teológiou. 


E. Prenikanie aristotelizmu na univerzity 

Od polovice 13. storočia sa všetky známe Aristotelove diela prednášali na Parížskej 
univerzite. Podlá mnohých teológov, ktorí chceli moc cirkvi využiť vo svoj pro- 
spech, sa aristotelizmus stal hrozbou pre kresťanskú vieru. Dospeli k názoru, že 
na jeho šírenie treba reagovať zákazmi. Aristotelovo učenie však malo voľnú ces- 
tu od roku 1263 až po rok 1277, keď ho cirkev oficiálne odsúdila. 

Aristotelizmus a jeho predstavitelia mali však stále silnú konkurenciu v' osved- 
čených novoplatónskych systémoch, ktoré podporovala teológia a ktoré boli výraz- 
ne preniknuté Augustínovým myšlienkovým dedičstvom. Zápas o Aristotela vyvr- 
cholil v polovici 13. storočia medzi Albertom Veľkým, ktorý sa intenzívne orien- 
toval na Aristotela, a Bonaventurom s augustiniánsko-novoplatónskym myslením. 
Tomáš Akvinský bol síce znalcom a stúpencom Aristotela, ale v tomto spore sa 
usiloval o zmierenie a sprostredkovanie. 

Aristoteles získaval velký vplyv u prírodovedné orientovaných mysliteľov. Oso- 
bitné miesto v tejto orientácii patrí škole v Oxforde, ktorej predstaviteľmi boli Róbert 
Grosseteste a Roger Bacon. 

Grosseteste (11757-1253) bol autorom komentárov k novoobjaveným Aristo- 
telovým spisom (najmä Fyzika a Etika Nikomachova). Mimoriadny význam má je- 
ho pokus matematicky opísať prírodné javy. 

Františkán Roger Bacon (12157-1292) je nepochybne najvýznamnejším príro- 
dovedné orientovaným mysliteľom 13. storočia. Motív tejto orientácie nám môže 
pripadať veľmi svojrázny. V súlade so svojím františkánskym ideálom chcel refor- 
movať cirkev a zlepšiť životné podmienky ľudí. Na to však je podľa neho potrebné 
metodicky isté a na skúsenosti založené vedenie a poznanie: prírodné javy a pôso- 
benie prírodných síl môžeme poznávať na základe geometrických zákonov, ktorým 
zodpovedá svetlo. V tejto orientácii nadväzuje na myšlienky Grossetesta. 

ALBERT VEĽKÝ (asi 1200-1280) 


Študoval všetko, čo sa v jeho dobe študovať 
dalo, predovšetkým medicínu a prírodné ve- 
dy. Jeho súčasníci ho preto nazvali Doctor 
universalis; ako jediný zo stredovekých mysli- 


teľov dostal prímeno Velký. Patril k rádu do- 
minikánov, bol profesorom v Paríži, neskôr sa 
venoval budovaniu rádovej univerzity („studium 
generale“) v Kolíne nad Rýnom. 


V diele Alberta Veľkého nachádzame už pokus o súborné transformovanie aris- 
totelizmu do kresťanského filozofického myslenia. Jeho význam spočíva v tom, že 
svojimi komentármi ako prvý obsiahol celé Aristotelovo dielo. Na tomto základe 
sa usiloval vedecky zvládnuť otázky, ktoré sa rovnako týkajú filozofie i teológie, 
ako je pôvod sveta, istota racionálneho poznania, predpoklady šťastného života 
atď. Venoval sa aj prírodným vedám, kde sa usiloval vychádzať z pozorovania 
a skúsenosti. Aj ako prírodovedec, aj ako teológ si však zachovával odstup od 
sústavného odvolávania sa na rozumové dôvody. Tvrdil, že prirodzený rozum má 
svoju oblasť v logike, etike a metafyzike, v empirických záležitostiach však musí 
zachovávať zdržanlivosť, lebo tu platia iné zákony. Podobný postoj odporúčal rozu- 
mu v záležitostiach zjavenia, pretože tu platí autorita Božieho Slova. Albert Velký 
pripravil pôdu pre vystúpenie svojho žiaka Tomáša Akvinského. 


F. TOMÁŠ AKVINSKÝ (1225-1274) 


Tomáš sa narodil roku 1225 pri Neapoli v šľach- 
tickej rodine (ako syn grófa Landolfa z Akvinu - od- 
tiaľ meno Akvinský), ktorá ho predurčila na duchov- 
nú životnú dráhu. Ako päťročný prišiel do kláštora 
benediktínov Monte Cassino, ako 1 4-ročný odchá- 
dza na univerzitu v Neapole, kde dostáva „moder- 
né“ prírodovedné vzdelanie. Jeho vstup do domi- 
nikánskeho rádu vyvolal prudký odpor rodiny, ktorá 
mu v tom chcela zabrániť a rok ho držala v izolácii. 
Potom študoval v Paríži a u Alberta Veľkého v Kolí- 
ne. Dominikánsky rád ho vystal do Paríža, kde za- 
čal prednášať. Stal sa „magistrom“, teda riadnym 
profesorom na univerzite. Roku 1 259 opustil Paríž, 
aby vyučoval v Taliansku, zväčša v pápežskej kúrii, 
organizoval štúdium, venoval sa komentovaniu Aris- 


totela atd. V roku 1268 ho dominikánsky rád opäť 
povolal do Paríža, kde spor o význam svetskej ve- 
dy na univerzite viedol ku kríze na teologickej fa- 
kulte. Roku 1272 prešiel do Neapolu a o rok ne- 
skôr zanechal spisovateľskú činnosť. Zomrel 7. mar- 
ca 1274. 

Z množstva Tomášových diel, významných aj pre 
filozofiu, uvedieme len niekoľko najdôležitejších: Ko- 
mentár k Sentenciám Petra Lombarda; Otázky po- 
jednávajúce o pravde (Quaestiones disputatae de 
veritate), Suma teologická (Summa theologiae) a 
Suma proti pohanom (Summa contra gentiles), ko- 
mentáre k takmer všetkým dôležitým filozofickým 
spisom z antiky, resp. patristiky; menšie diela, na- 
príklad O súcne a bytnosti (De ente et essentía). 

V diele Tomáša Akvinského vrcholí tá výrazná tendencia scholastickej filozofie, 
ktorá ju zbližovala s aristotelizmom. Ďalším charakteristickým znakom Tomášovej 
filozofie je zámer vybudovať rozsiahly systém, ktorý by v sebe zahrnoval všetky 
oblasti vedenia. V jeho Sume teologickej vyvrcholili snahy o ucelené zachytenie 
teologickej vedy, charakteristické pre celé 1 3. storočie, keď vznikali viaceré sumy 
(syntézy väčšieho rozsahu). 

Tomáš Akvinský bol vyhlásený za „knieža scholastikov“ a roku 1323 bol ka- 
nonizovaný (vyhlásený za svätého). Jeho učenie dostalo názov tomizmus a sta- 
lo sa základom katolíckej teológie a filozofie. V podobe novotomizmu prežíva do 
dnešných dní. 

Vzťah filozofie a teológie. V Sume teologickej Tomáš vyslovuje názor, že 
všetky ostatné vedy možno nazvať slúžkami teológie. Musíme si však uvedomiť, 
že tým nijako nechce poprieť význam filozofie. Naopak uznáva, že teológia 
môže nadviazať na pravdy rozumu, ktoré sú predmetom filozofie. Filozofia nie 
je v rozpore s teológiou a jej pravdami zjavenia, veď podlá Tomášovho pre- 
svedčenia rozumom možno argumentovať aj v prospech existencie Boha a vy- 
vracať názory odporcov pravej viery. Teológia na tieto argumenty nadväzuje, 
avšak s tým, že najvyššia pravda, pravda zjavenia, už spadá výhradne do jej 
kompetencie. Vieru nemožno rozumovo odôvodniť, presahuje totiž rozum a 
jeho schopnosti. V tomto zmysle je filozofia podriadená teológii. 

Súcno a jeho diferenciácia. Pri budovaní vlastného systému vyvstal pred 
Tomášom Akvinským naliehavý problém začiatku. Kládol si otázku, čím musí 
začínať myslenie. Nemal pritom na zreteli začiatok v čase, ale to, čo pri 
myslení konkrétnych obsahov musíme vždy predpokladať. Tento postup pri 
hľadaní začiatku nás vedie od zvláštneho k všeobecnému. Každý zvláštny 
pojem totiž predpokladá niečo všeobecnejšie, čoho bližším určením sám vzni- 
kol. Prvý pojem je potom tým najvšeobecnejším - predpokladáme ho pri každom 
obsahu mysle. Keďže nejestvuje nijaký pozitívny obsah rozumu, ktorý by sme ne- 
mohli označiť za jestvujúci, za súcno, musí byť to prvé, čo je nám známe, samot- 
né súcno. Všetko nejakým spôsobom jestvuje, o všetkom sa dá povedať, že 
je súcnom. 

Vzápätí sa Tomáš pokúsil rozlíšiť spôsoby, akými niečo jestvuje. Pristupuje k di- 
ťerencovaniu súcna, pritom využíva pojmy Aristotelovej filozofie: substancia a ak- 
cidencia, látka a forma, možnosť a skutočnosť. 

Substancia je samostatné súcno, ktoré jestvuje samo od seba. Naproti tomu 
akcidencie nejestvujú samy od seba, ale len na substancii a s ňou. Substancia 
je to, čo tvorí základ, akcidencia je javová podoba tohto základu. Hovoríme, že 
filozofické myslenie, ktoré vychádza z predpokladu, že súcno vždy tvorí nezá- 
vislý základ (substancia) a jeho prejavy (akcidencie), vychádza zo substančného 
modelu reality. 

Pomocou pojmov možnosť a skutočnosť sa Tomáš v nadväznosti na Aristo- 
tela pokúša vysvetliť pohyb a vývin vecí. Pohyb je prechod z možnosti do sku- 
točnosti: to, čo bolo len možné, potenciálne a má schopnosť premieňať sa, u- 
skutočňuje sa, aktualizuje. 

S procesom uskutočňovania veci súvisia aj pojmy látka a forma. Každá 
vec je spojením látky a formy, pričom forma je tým aktívnym, čo spôsobuje 
pohyb k uskutočneniu tvaru a zjednoteniu. Látka je pasívna, charakterizuje 
ju schopnosť prijímať určenia od formy. Pri tomto prijímaní látka formu indivi- 
dualizuje. Tá istá forma vystupuje v rozličných indivíduách, napr. jednotlivci, na- 
vzájom odlišní ľudia, uskutočňujú v sebe spoločnú formu, druh, ku ktorému 
patria a ktorý by sme mohli všeobecne nazvať „človek“. Tým, že sa v jednotlivcovi 

táto spoločná forma spojila s látkou, došlo k individualizácii. Látku Tomáš pokladá 
za princíp individualizácie a jedinečnosti. 

Vzťah medzi všeobecným a konkrétnou skutočnosťou vyjadril Tomáš aj dvo- 
jicou pojmov podstata a existencia. Podstata je všeobecné určenie, to, čo vy- 
jadrujeme v definícii pomocou druhov a rodov („človek“, „živočích“ a pod.). 
Z podstaty však nevyplýva, že niečo takýmto spôsobom určené musí aj existo- 
vať. Medzi podstatou a existenciou je teda rozdiel. Aby sa podstata spo- 
jila v konkrétnej veci s existenciou, je potrebný akt, ktorý Tomáš pripisuje Bohu. 
V Božej mysli sú všetky podstaty; ich uskutočnenie je výsledkom Božieho pôso- 
benia. 

Takto sa u Tomáša pojmy podstata a existencia spájajú s pojmami možnosť 
a skutočnosť, aby umožnili prechod k myšlienke najvyššej bytosti ako prameňu 
každej existencie. 

Odkazy na Božiu existenciu a teodicea. Pre všetko stvorené je charakteristická 
diferencia podstaty a bytia. Iba v Bohu sa bytie a podstata zhodujú. Tomáš uvádza 
päť odkazov na Božiu existenciu - nie však dôkazov existencie Boha. Apriórne 
totiž odmieta dôkazy existencie Boha a vychádza skôr zo skúsenosti. Všetky od- 
kazy na existenciu Boha sa zakladajú na tom, že pri spätnej argumentácii (na- 
príklad od účinku k príčine) nemôžeme postupovať donekonečna. Tomáš argu- 
mentuje takto: 

- V skúsenosti sa stretávame s pohybom; súcno je v pohybe (t. j. podlieha zme- 
ne) a tento pohyb je niečím zapríčinený, vychádza z nejakého pohybujúceho. 

- Postup od pohybovaného k pohybujúcemu by nás viedol donekonečna a nik- 
dy by nedospel k prvému hýbateľovi. 

- Musí však existovať prvý hýbateľ, ktorý je sám nehybný. Pohyb nemôže po- 
chádzať z pohybovaného, ono môže pohyb iba prijať. 

- Prvého hýbateľa všetci nazývajú Boh. 

Podlá Tomáša svet je hierarchicky usporiadaný. Naspodku je neživá príroda, nad 
ňou rastliny a živočíchy a nad nimi človek. Človekom začína prechod k duchov- 
nej sfére. Na vrchole tejto hierarchie je Boh - zdroj všetkej existencie, prameň 
všetkého dobra. Boh stvoril dokonalý svet, zlo nemôže pochádzať od neho. Zlo 
nemá vlastnú skutočnosť, je to len nedostatok dobra. Chápanie dobra ako jedi- 
nej skutočnosti, voči ktorej je zlo iba neprítomnosťou či nedostatočnosťou, na- 
zývame teodicea. 

Chápanie človeka, etika a teória poznania. Človek je podlá Tomáša spojenie 
duše (formy) a tela (látky), ktoré tvoria substanciu človeka. Preto je človek vždy 
určovaný telesno-duševne: známy výrok „anima forma corporis“ (duša je formou 
tela) hovorí, že pre ľudskú dušu je telo nevyhnutné, lebo ho potrebuje na po- 
znávanie zmyslovým vnímaním. Po smrti duša oddelená od tela jestvuje dälej, je 
nesmrteľná, pretože je nehmotná, človek je skutočnou korunou tvorstva: svojím 
rozumom má účasť na svete čistých duchov, svojím telom participuje na hmot- 
nom svete. 

V ľudskej duši Tomáš rozlišuje myslenie a vôľu. Za východisko poznania po- 
kladá skúsenosť nadobudnutú zmyslovým vnímaním. Zo zmyslových obrazov ro- 
zum abstrahovaním získava podstaty, všeobecné obsahy. Napriek zmyslovému 
východisku vlastným predmetom rozumu sú teda všeobecné pojmy. 

V etike Tomáš na prvé miesto stavia úsilie dosiahnuť absolútne dobro, ktorým 
je Boh. Morálny človek tomuto cieľu podriaďuje všetko svoje konanie. Vôľa nám 
umožňuje vyberať si medzi jednotlivými dobrami a rozhodnúť sa v prospech naj- 
vyššieho z nich. Dobrú vôľu kladie nad poznanie a podľa nej hodnotí mravnosť 
človeka. 


( 49 ) 


STREDOVEKÁ FILOZOFIA 


G. Odsúdenie aristotelizmu 

Roku 1255 prevzala tzv. artistická fakulta, z ktorej neskôr vznikla filozofická fakul- 
ta, do svojho študijného programu všetky Aristotelove knihy. Učitelia boli povinní 
jeho diela komentovať a používali na to komentáre Averroa. Z toho vzišiel smer 
„latinského averroizmu“, ktorého predstavitelia sa dostávali do sporu s cirkevnou 
ortodoxiou. Predmetom sporov bolo napríklad presvedčenie averroistov, že 
individuálna duša je smrteľná. 

Horliví zástancovia kresťanskej viery sa domnievali, že tento smer je nebez- 
pečný. Roku 1277 parížsky biskup Etienne Tempier odsúdil 219 výrokov z Aris- 
totela. Arcibiskup z Canterbury toto odsúdenie podporil. 

Učitelia na artistickej fakulte museli skladať prísahu, že sa už nebudú za- 
oberať teologickými otázkami, ako napríklad otázkou Trojice. Tým bolo spe- 
čatené oddelenie filozofie od teológie ako jeden z najdôležitejších výsledkov 
odsúdenia Aristotelovho diela z roku 1277. Oddelenie filozofie od teológie sa 
však nedodržiavalo: viacerí myslitelia sa aj naďalej zaoberali „filozofiou kresťan- 
stva“. 


H. Nové podnety po roku 1277 

Svedectvom konfliktu medzi filozofiou a teológiou po odsúdení Aristotela je dielo 
Dunsa Scota. 


JOHANNES DUNS SCOTUS (asi 1270-1308) 

Patril k takzvane) mladšej františkánskej ško- o rok zomrel. Pre jeho dômyselnú argumen- 
te, Študoval a vyučoval v Paríži a v Oxforde, táciu ho nazývali doctor subtilis (dôkladný, pre- 
roku 1307 prišiel do Kolína nad Rýnom, kde cízny). 


Duns Scotus zastával názor, že naše prirodzené vedenie je isté len vtedy, 
ak sa môže opierať o zmyslové nazeranie. Preto o nadprirodzených veciach 
môžeme mať len neostré, sprostredkované poznanie. Na presnejšie pozna- 
nie v tej oblasti, ktorá nie je prístupná prirodzenému rozumu, potrebujeme zjave- 
nie. 

Svoju pozornosť venoval predovšetkým tomu, čo je individuálne a jedinečné. 
Tvrdil, že najvyšším cieľom prírody je individualizácia. Tým pripravoval nominalis- 
tické riešenie problému univerzálií, hoci sám sa prikláňal skôr k umiernenému re- 
alizmu. 

Ako františkán hlásal primát vôle nad intelektom: vo vzťahu k obsahom, ktoré 
predkladá um, vôľa postupuje autonómne a výberovo. Obhajoval slobodu vôle, 
a teda môžeme povedať, že stojí na stanovisku indeterminizmu. 

Duns Scotus žil už na prelome 13. a 14. storočia. Jeho filozofia obsahuje na 
jednej strane dôležité motívy kritiky metafyziky a na druhej strane motívy obratu 
k empirizmu. Nájdeme v nej aj niektoré myšlienky a postoje, ktoré sa stanú cha- 
rakteristickými znakmi renesančného myslenia (napríklad vyzdvihovanie skúsenos- 
ti a jedinečného). 

V tejto línii bude pokračovať myslenie- 14. storočia, čoho svedectvom je dielo 
Williama Occama. 

WILLIAM OCCAM (asi 1 285-1 349) 


Františkánsky filozof, vzdelanie získal v Oxfor- 
de, pôsobil v Paríži, Pre svoje názory sa dostal 
do ostrého sporu s pápežskou mocou . Zastával 
názor, že svetská a duchovná moc by mali byť 
navzájom nezávislé, ani pápež nie je neomylný, 


a tak cirkev nemá zasahovať do štátnych zále- 
žitostí. Najskôr bol konfinovaný (zadržaný) vo 
vtedajšom pápežskom sídle v Avignone, neskôr 
exkomunikovaný z cirkvi. Významná práca: Su- 
ma logická (Summa totius logicae). 


V dejinách stredovekej filozofie vystupuje Occam ako predstaviteľ nominalizmu. 
Tvrdil, že skutočné je len to, čo je jednotlivé. Všeobecné pojmy sú našimi výtvor- 
mi, určenými na označovanie a usporadúvanie väčšieho počtu vecí. Takto sa Oc- 
cam dostal k analýze slov a ich označujúcej funkcii. 

Úvahami o univerzáliách, jednotlivinách a označovaní sa však Occamov prínos 
do filozofie nevyčerpáva. Významné sú jeho myšlienky o troch princípoch: 

- princípe všemohúcnosti, ktorý platí len pre Boha; 

- princípe protirečenia, ktorý je záväzný pre Boha aj pre človeka; 

- princípe ekonómie, ktorý platí len pre človeka. 

Princíp všemohúcnosti hovorí, že Boh na základe svojej všemohúcnosti 
by mohol všetky veci stvoriť aj inak. Všetko to, čo vytvára sprostredkova- 
ne na základe príčinných vzťahov (to znamená prirodzených súvislostí pôso- 
benia vo svete), by Boh mohol kedykolVek urobiť sám. Takéto radikalizované 
pochopenie všemohúcnosti Božieho stvorenia však prináša nebezpečenstvo 
iracionalizmu, lebo nedovoľuje človeku povedať, že pozná dôvody existen- 
cie veci a vzťahov vo svete. Stvorený svet je tak pre človeka úplne kontin- 
gentný (náhodný): poznáme ho iba zo skúsenosti, nie sú nám dostupné ni- 
jaké apriórne, predskúsenostné dôvody, prečo je práve taký, a nie iný. Tento 
svet je len jedným z mnohých možných svetov. (U Occama sa prvýkrát stre- 
távame s témou možných svetov.) Na jednej strane stojí neohraničená slo- 
boda Boha, na druhej strane všeobecná kontingencia (náhodnosť) sveta a člo- 
veka. 

Princíp protirečenia tvorí spojovací článok medzi Bohom a človekom a po- 
kúša sa odvrátiť nebezpečenstvo iracionalizmu a svojvôle: aj sloboda Boha, aj 
kontingencia toho, čo nie je božské, podlieha požiadavke neprotirečivosti. Boh 
netvorí nič protirečivé. Neprotirečivosť sa tak vyžaduje ako princíp rozumu a v zása- 
de sa konštatuje racionalita faktického sveta. 

Princíp ekonómie je vyjadrený známou Occamovou britvou, ktorá znie: Súc- 
na sa nemajú zmnožovať, ak to nie je nevyhnutné. Tento princíp hovorí, že 
pri objasňovaní nejakej veci máme vychádzať z čo najmenšieho počtu pojmo- 
vých prostriedkov. Inými slovami, ak sa môžeme rozhodnúť medzi viacerými vy- 
svetleniami, prijmime to, ktoré používa menej pojmov. Occam takto z procesov 
vysvetľovania vylúčil mnohé pojmy, ktoré používala vtedajšia teológia a filozofia. 

Occamova filozofia kritizuje vtedajšiu metafyziku a jej pojmové prostriedky, akými 
boli napríklad pojmy substancia, akcidencia, podstata a existencia. Sám Occam 
však zároveň uvažuje o vybudovaní takej metafyziky, ktorá by sa zaoberala 
kontingentným svetom a jednotlivými súcnami, pričom dokazuje ich neprotireči- 
vosť. 

Nekonečné diskusie medzi stúpencami rozličných smerov a škôl, spory medzi 
occamistami, scotistami a tomistami trvali až do začiatku novoveku. 

Okrem týchto smerov a škôl sa v tomto období objavovalo myslenie, ktoré sa 
nazýva mystické a ktorého hlavným predstaviteľom je Majster Eckhart. Tento 
nemecký mysliteľ v úvahách o vzťahu človeka a Boha hlásal ideu splynutia s Bo- 

hom. Nemá však na mysli len čisto emocionálny stav, ale skôr vzájomnú jedno- 
tu založenú na spojení rozumu človeka s Božím myslením, jednotu poznávajúce- 
ho a poznávaného. 


I. Neskorá scholastika 

Obdobie po roku 1350 zjavne nedosiahlo vo filozofii taký rozlet ako storočie pred- 
tým. Napriek tomu by však nebolo správne hovoriť v tejto súvislosti o úpadku, 
najmä v druhej polovici 1 4. storočia. Skúmali sa témy ako napríklad gravitácia (Al- 
bert Saský), teória pohybu na základe impulzu, nárazu (Johannes Buridan a jeho 
impetus), teória rýchlosti (Mikuláš Oresme). 

Skúmanie neskorého stredoveku a jeho diferencované zhodnotenie pomáha 
nájsť odpoved na otázku vzniku novoveku. 


Tak ako Augustinus tvoril prechod od antiky k stredoveku, prinesie mys- 
lenie Mikuláša Kuzánskeho (1401-1464) prechod od stredoveku k novo- 
veku. 



NOVOVEKÁ FILOZOFIA 






NOVOVEKÁ FILOZOFIA 


1 . RENESANČNÁ FILOZOFIA 


Renesančná filozofia tvorí spojovací článok medzi stredovekou a novovekou filo- 
zofiou. Je súčasťou renesancie ako kultúrnej epochy, ktorá sa usiluje o znovu- 
zrodenie klasickej antickej vzdelanosti. V tom je filozofia zajedno s inými formami 
vtedajšieho duchovného života Európy. 

Návrat k antike je však iba východiskom, podnetom, a zároveň ilúziou začína- 
júceho sa vývinu novej kultúry. V skutočnosti sa vytvárajú predpoklady nového 
typu myslenia, ktorý sa od antiky zásadne odlišuje, i keď je ňou hlboko ovplyvnený, 
a to klasického novovekého myslenia. 

V renesancii často splývajú filozofické, teologické, ranovedecké (protovedecké) 
a ďalšie prístupy k otázkam človeka, sveta, boha a vzájomných. vzťahov medzi ni- 
mi. Okrem tradičných európskych riešení týchto otázok sa objavujú aj prvky iných, 
najmä orientálnych mýticko-magických koncepcií. 

Renesančné myslenie útočí proti jednostrannostiam scholastickej učenosti 
a s ňou spojenej filozofie. Po prvej euforickej predstave, že k zásadne novým myš- 
lienkam a filozofickým názorom sa možno prepracovať prostým návratom k antike, 
zisťuje, že cesta vpred je oveľa zložitejšia. 

Kritika scholastiky, najmä jej nedoceňovania skúsenosti, lipnutia na dogmách 
a jednostranného zdokonaľovania logických postupov namiesto rozvoja tvorivého 
myslenia je spoločným motívom renesančnej filozofie a nasledujúcich koncepcií až 
po osvietenstvo. Lenže napriek kritike a odmietaniu stredoveku (vo filozofii konkrétne 
scholastiky) sa renesancia jeho vplyvu nevyhla a ani nemohla vyhnúť. Hoci sa pro- 
gramovo usilovala o znovuzrodenie „ozajstnej“ antiky, nebolo to už možné, pre- 
tože jej prístup k antike bol poznačený stredovekými kresťanskými názormi na Boha, 
svet a človeka, a vôbec spôsobmi myslenia, ktoré sa vyvinuli za tisícročie, čo ju od 
antiky oddeľovalo. 

Napriek tomu vznik a vývin renesančného myslenia, najkoncentrovanejšie vy- 
jadreného v renesančnej filozofii (ktorú sprevádza aj nový spôsob prežívania a pre- 
ciťovania novej „situácie človeka“, výrazný príklon k pozemskému životu, jeho 
krásam a potrebám, zobrazený v renesančnej literatúre, maliarstve, architektúre, 
hudbe atď.), znamená prelom v dovtedajšom prístupe k svetu. Prelom nastal 
v Taliansku a intenzívne prebiehal najmä v 15. a 16. storočí. Prirodzene, toto 
časové vymedzenie je len rámcové, pretože náznaky renesančného myslenia na- 
chádzame už v 14. storočí a jeho dozvuky - napríklad u nás - ešte v 17. storočí. 

V renesančnom filozofickom myslení sa prelínali filozofické problémy s prírodo- 
vednými, štátoprávnymi, etickými a náboženskými problémami. Je akousi „pra- 
hmlovinou“, z ktorej sa neskôr (v novoveku) oddeľujú jednotlivé špecializácie ľud- 
skej duchovnej činnosti. 

Rozoberieme - i keď len stručne - päť základných oblastí renesančného mys- 
lenia - filozofiu, prírodovedu, náboženstvo, etiku a učenie o štáte. 


A. Filozofia vo vlastnom zmysle slova 

Na vznik renesančnej filozofie malo mimoriadny vplyv obrodenie platónskej fi- 
lozofie, najmä v podobe novoplatonizmu. S rozvinutou koncepciou tohto typu 
prišiel už na rozhraní stredoveku a renesancie kardinál Mikuláš Kuzánsky. 

MIKULÁŠ KUZÁNSKY (1401-1464) 


Ako dvanásťročný opustil rodičovský dom, aby 
naplnil svoju túžbu po vzdelaní. To sa mu aj 
podarilo (študoval teológiu, matematiku, prí- 
rodné vedy, právo a filozofiu). Vypracoval sa 
na významného cirkevného diplomata. Zúčast- 
nil sa napríklad na rokovaniach s predstaviteľ- 
mi husitov v Bazileji, bol členom pápežského 
posolstva do Carihradu a absolvoval rokova- 
nia s reprezentantmi byzantskej cirkvi na kon- 
ciloch v Taliansku, ktoré mali sprostredkovať 
pomoc západných kresťanov východným, smr- 


teľne ohrozeným tureckým nebezpečenstvom. 
Svätá stolica si osobitne cenila jeho zásluhy na 
zmiernení napätia medzi pápežom a nemeckým 
cisárom. Roku 1448 sa stal kardinálom. Typic- 
kou črtou jeho osobnosti bolo úsilie prekonávať 
protiklady medzi rokujúcimi stranami. Tu sa 
možno zrodila jeho geniálna idea o „koinciden- 
cii opozít“ (splývaní protikladov). Názov jeho 
hlavného diela - O učenej nevedomosti - vy- 
stihuje osobitý, až paradoxný spôsob jeho uva- 
žovania, podstatne odlišného od scholastiky. 


Kuzánsky schádza z myšlienky, že základom všetkého je Jedno. Jedno, ktoré 
stotožňuje s Bohom, je nepomenovateľné, dokonalé a nekonečné, je všetkým, 
avšak nemôžeme ho stotožniť s ničím konkrétnym. Tejto novoplatónskej myšlien- 
ke jednoty Boha a sveta dával ešte v podstate mystický obsah. Mysticizmus však 
oslaboval dialektickým učením o „splývaní protikladov“, Boha, vesmíru a človeka, 
maxima a minima, nekonečného a konečného, ktoré sa usiloval demonštrovať ma- 
tematickými i jednoduchými fyzikálnymi úvahami. Napríklad dokazoval, že obvod 
kružnice pri nekonečnom zväčšovaní jej priemeru s ním splynie (t. j. v nekoneč- 
ne kružnica splynie s priamkou). Ďalej dokazoval, že pojmy hore a dole, vpravo 
a vľavo sú relatívne a pod. Na základe týchto úvah dospel okrem iného k záve- 
ru o guľatosti Zeme, o existencii protinožcov a k ďalším záverom, ktoré ho pri- 
viedli k názoru o nekonečnosti vesmíru a pripravovali cestu heliocentrizmu. 

Mimoriadny metodologický význam malo Kuzánskeho učenie o „učenej ne- 
vedomosti“, podľa ktorého tzv. pozitívne poznanie Boha otvára pred nami nové 
záhady, takže čím sme „učenejší“, tým menej v skutočnosti vieme. V tom čase 
boli tieto myšlienky kritikou scholastického „racionalizmu“ a naznačovali, že v úsilí 
priblížiť sa Božiemu tajomstvu jestvuje aj iná cesta než tá, ktorú vytyčovali konštruk- 
cie scholastikov. Proti scholastickej „pozitívnej teológii“ postavil „negatívnu teológiu“, 
ktorá zaznamenala mimoriadny rozvoj v 20. storočí. 

O novoplatonizmus a sčasti aj o pôvodného Platóna sa opierala aj prvá 
významná škola talianskej renesančnej filozofie Platónska akadémia, ktorá vznik- 
la vo Florencii pri dvore Mediciovcov. Jej zakladateľ Marci L io Ficino (1433-1499) 
bol významným prekladateľom Platónových diel a sám vytvoril filozoficko-teologický 
systém. Postavenie bytosti, ktorá stojí uprostred hierarchie bytia a je sprostred- 
kovateľom medzi ríšou duchovna a ríšou materiálna, prisúdil človeku. Táto špe- 
kulatívna konštrukcia bola argumentom v prospech tézy o dôstojnosti človeka, 
ktorá v renesancii získala - hoci v rôznych variáciách - všeobecnú podporu. Sta- 
la sa základom renesančného humanizmu. 


Na území Slovenska 

platonizmus významne ovplyvnil najmä mysliteľskú orientáciu trnavského 
rodáka Jána Sambuca (1531-1584), ktorý preložil z gréčtiny do latinčiny 
viacero závažných filozofických diel z platónskeho a novoplatónskeho okruhu. 


(56) 


NOVOVEKÁ FILOZOFIA 


Po prvotnej prevahe Platónovej filozofie sa v talianskej renesančnej filozofii čo- 
skoro obnovuje vplyv po novom interpretovaného (teda už „nescholastického“) 
Aristotela, najmä v diele Pietra Pomponazziho (1462-1525). Formuje sa aj nová 
prírodná filozofia, využívajúca rôzne prvky predsokratovskej filozofie a orientálne- 
ho myslenia. Medzi jej významnejších predstaviteľov patrí Bernardino Telesio 
(1508-1588) a Francesco Patrizzi (1529-1597). Telesio sa pokúsil vysvetliť sku- 
točnosť bojom tepla a chladu v priestore, ktorý stotožňoval s látkou. Celú sku- 
točnosť považoval za preniknutú „duchom“. 


Pod vplyvom Telesia 

formuloval svojskú filozofiu prírody aj mysliteľ slovenského pôvodu, rektor 
pražskej univerzity Ján Jesenius (1566-1621), popravený s českými pánmi 
po Bielej hore. Urobil tak najmä v spise s príznačným názvom Zoroaster. 


Vyvrcholenie renesančnej prírodnej filozofie predstavuje dielo Giordana Bru 
na. 


GIORDANO BRUNO ( 1548 - 1600 ) 


Ako mladík vstúpil do dominikánskeho rádu, 
ktorý neskôr svojvoľne opustil. Precestoval 
mnohé strediská európskej učenosti. Hoci stále 
ohrozovaný, podarilo sa mu rok-dva učiteľský 
pôsobiť na viacerých významných univerzitách 
(Paríž, Oxford, Londýn, Wittenberg, Frankfurt). 
Pol roka prežil v rudolfínskej Prahe, kde mu vy- 


šli dve knihy. Hlavné myšlienky vyložil v sérii 
dialógov, napísaných sčasti po taliansky, sčas- 
ti po latinsky. Roku 1592 bol obžalovaný 
z kacírstva pred benátskou inkvizíciou, ktorá ho 
po ročných prieťahoch vydala rímskej inkvizícii. 
V jej väzení strávil sedem rokov a po zdĺhavom 
procese bol 17. februára 1600 v Ríme upálený. 


Podnietený Koperníkovým heliocentrizmom sformuloval myšlienku o nekoneč- 
nosti vesmíru (t. j. neexistuje fixná sféra stálic, ktoré uzatvárajú vesmír) a o exis- 
tencii nekonečného množstva svetov. Vo svojich dialógoch systematicky vyvra- 
cal argumenty scholastických učencov a filozofov a načrtával nové chápanie 
panteizmu, v ktorom sa Boh rozplýva v prírode. Uznával všeobecnú „oduchov- 
nenosť“ hmoty, z ktorej vyvodzoval jej samopohyb a nezávislosť od akýchkoľ- 
vek vonkajších činiteľov. Hoci človek v jeho systéme stráca postavenie obyva- 
teľa „privilegovaného“ nebeského telesa (ako v ptolemaiovskej koncepcii či v 
biblickej tradícii), nestráca, naopak, nadobúda svoju dôstojnosť. Podlá Bruna 
dôstojnosť človeku nie je daná, ale získava ju tým, že je tvorivou bytosťou. Člo- 
vek ako tvorca sa približuje stvoriteľovi, takmer dosahuje tú istú úroveň. 


B. Novoveká prírodoveda 

Nebola to ešte prírodoveda v modernom zmysle slova. Prelínali sa v nej vedecké 
poznatky, filozofické špekulácie, paravedecké (astrologické, alchymické a pod.) 
„poznatky“ s magickými a okultnými „operáciami“ atcf. Postupne sa však vynárajú 
(v úzkej spätosti s filozofickým učením o „maxime“ a „minime“, t. j. o nekonečne 
velkom a nekonečne malom) dve pomerne vykryštalizované vedné disciplíny: as- 
tronómia a medicína. Astronómia ako veda o „maxime“ sa odvracia od geo- 
centrizmu a nielenže proklamuje, ale aj zdôvodňuje heliocentrizmus. Sústava 

Mikuláša Kopernika (1473-1543) znamenala začiatok revolúcie, ktorej výsledkom 
bol vznik novovekej vedy (najmä fyziky) i filozofie. 


Kopernik 

pri svojich výskumoch používal aj prístroje a knihy, ktoré do Poľska 
priniesol bývalý profesor bratislavskej Academie Istropolitany Martin Bylica 
(1452- okolo 1520). V osobnom styku s Kopernikom bol Georg J. Rheticus, 
ktorý sa zaslúžil o prvé vydanie jeho epochálneho diela. 

Zomrel roku 1574 v Košiciach. 


Ďalší astronómovia, ktorí podstatne prispeli k uznaniu heliocentrizmu (najmä 
J. Kepler a G. Galilei), pripravovali predpoklady na jeho dopracovanie a využitie 
vo fyzike. Práve Galileo Galilei (1564 - 1642) začal uvažovať o zjednotení ne- 
beskej a pozemskej mechaniky, sformuloval prvé vedecké zákony tohto typu, a naj- 
mä základy metódy na ich objavovanie. Zdôraznil význam matematiky v príro- 
dovednom bádaní. Iba matematikou možno adekvátne postihnúť prírodu, ktorej 
kniha je podlá Galileiho napísaná jazykom kružníc, štvorcov, trojuholníkov, t. j. ma- 
tematických vzťahov. 

< \ Tento myšlienkový pohyb neskôr vyústil do epochálneho diela Isaaca 
Newtona (1 643-1 727) Matematické princípy prírodnej filozofie (1 687), ktoré 
sa stalo na dvesto rokov základom mechanistickej interpretácie nielen príro- 
dy, ale skutočnosti vôbec. 

Ako „minimum“ chápali renesanční učenci ľudské telo, nekonečne malé v po- 
rovnaní s vesmírom. Druhou oblasťou, ktorá sa v renesancii prudko rozvíja, je me- 
dicína. A. Vesalius vytvára v tom čase najdokonalejší „atlas ľudského tela“, čím 
relatívne završuje dovtedajší vývin anatómie. Dostáva sa mu čestného označenia 
„Kolumbus ľudského tela“. Zároveň sa rozvíja aj fyziológia, náuka o fungovaní or- 
gánov (M. Servet, W. Harvey a i.). Začína sa formovať aj farmácia (liečebná 
chémia, iatrochémia - časť alchýmie, zaoberala sa najmä prípravou liekov), ktorá 
má ešte veľa spoločných prvkov s alchýmiou, ale postupne nadobúda vedecký 
charakter (jedným z jej zakladateľov bol Paracelsus, ktorý roku 1 537 pri svojom 
druhom pobyte na Slovensku navštívil aj Bratislavu). 


C. Náboženstvo 

Mimoriadne významný vplyv na renesančné myslenie mali už dlhšie trvajúce a za- 
čiatkom 1 6. storočia aj uskutočnené snahy o reformáciu kresťanstva, vznik neka- 
tolíckych teologických koncepcií v západnom kresťanstve, sprevádzaný vznikom 
reformovaných cirkví. Najväčší význam tu zohralo vystúpenie Martina Luthera 
(1483-1546), ktorého učenie neskôr usústavnil jeho žiak a spolupracovník F. Me- 
lanchthon. Popri protestantskom luteranizme vznikali a presadzovali sa aj dalšie 
reformačné koncepcie, reprezentované J. Kalvínom, U. Zwinglim a ďalšími teo- 
lógmi či kazateľmi. Hoci sa vznik reformácie v myšlienkovej oblasti dotýka najmä 
teologických problémov, mal dälekosiahly vplyv aj na nastoľovanie a riešenie filo- 
zofických otázok, nehovoriac o jeho dosahu na politické dejiny Európy. Z filozo- 
fického hľadiska má najväčší prínos luteránske zdôraznenie významu ľudského in- 
divídua, ktoré je schopné samostatne si vykladať zmysel Písma svätého, opätovné 

nastolenie otázky vzťahu Božej prozreteľnosti a ľudskej slobody a z toho vyplýva- 
júci mravný rigorizmus (strohosť, prísnosť) atď. 

D. Morálka a etika 

Všetky uvedené podnety novej vzdelanosti, nového prežívania viery a nového po- 
citového sveta (vyjadreného renesančným umením) vyúsťovali do prehodnotenia 
postavenia človeka vo svete, jeho poslania a zmyslu života. Z týchto úvah vychá- 
dzali aj nové koncepcie chápania človeka ako občana, morálnej a právnej 
regulácie medziľudských vzťahov a princípov súžitia ľudí v organizovanej spoloč- 
nosti, t. j. v štáte. Celá táto problematika predstavuje renesančný humanizmus 
v širšom zmysle slova, ktorý plynulé prechádza do novovekých koncepcií morál- 
ky, práva a štátu. 

Renesančné uvažovanie o človeku, zmysle jeho života a o morálke sa rozvíja- 
lo v podstate v dvoch základných líniách. Prvú môžeme označiť ako „uče- 
neckú“ alebo filologickú, pretože sa pestovala v univerzitných kruhoch a roz- 
pracúvali ju mnohí renomovaní profesori, ktorí kriticky skúmali klasické texty vráta- 
ne Biblie. Pri skúmaní objavili veľa nezrovnalostí medzi pôvodnými textmi a ich ne- 
skoršími prekladmi a výkladmi. Stelesnením tejto tendencie je Erazmus 
Rotterdamský (1465-1536). V satirickom diele Chvála bláznivosti (1508) znevážil 
všetky dovtedy „nedotknuteľné“ autority vrátane cirkvi, pápeža a kráľov a žiadal 
uplatniť jedinú a najvyššiu autoritu - kritický rozum. Hoci v spore katolicizmu s pro- 
testantizmom napriek všetkým predchádzajúcim náznakom zotrval na stanovisku 
katolicizmu (uvedomujúc si spoločenský dosah ekumenizmu), stal sa svojou kriti- 
kou stredoveku, dogmatizmu, autoritárstva cirkvi, ako aj filologickou kritikou biblic- 
kých textov inšpirátorom široko rozvinutého hnutia ironizujúceho vtedajšie cirkevné 
a spoločenské pomery, v ktorom vynikli nielen viacerí profesori (napr. U. von 
Hutten, J. Reuchlin), ale aj početní pamfletisti z radov študentov a bakalárov. 


Erazmove názory 

mali ohlas aj na území Slovenska a ovplyvnili mnohých svetských 
a cirkevných vzdelancov. Napríklad priame kontakty s ním udržiavala šľachtická 
rodina Turzovcov, ktorá medzi prvými prestúpila na evanjelickú vieru. Poznal 
sa s ním aj Mikuláš Oláh (1493-1568), neskorší ostrihomský arcibiskup 
a organizátor protireformácie v Uhorsku. Výrazný ohlas Erazmových názorov 
nachádzame v dielach Martina Rakovského (1535-1579), u spomínaného 
Jána Sambuca, v rozsiahlej latinskej básni Juraja Koppaya z roku 1580 

a u ďalších autorov. 


Druhú líniu - tzv. „laickú“ - predstavujú myslitelia, ktorých náboženské rozbro- 
je, spochybnenie hodnôt minulosti (a teda aj antiky) viedli k určitému skepticizmu 
a k hľadaniu istoty v sebe samom. Vrchol v tomto smere predstavuje Michel de 
Montaigne (1 533-1 592), ktorý vo svojich Esejách napísaných výslovne osobným 
tónom, opisuje neľahkú cestu hľadania seba samého. Pritom sa nenazdáva, že 
jeho cesta je tou jedinou pravou, naopak, pokladá ju za jedinečnú, ktorú nikomu 
nevnucuje. Vypovedá sám o sebe, o svojom hľadaní, o svojich pochybných is- 
totách. Na „veľké“ otázky filozofie odpovedá lakonicky: „Čo ja viem?“. Svoj základný 
životný princíp formuluje požiadavkou „Byť vždy sám sebou“ a ustavične vyzýva 
k tolerancii. 

E. Štát a právo 

Dôraz na pozemskosť a realizmus, ktorý sa prejavil už v začiatkoch renesan- 
čného myslenia (filozofie, vedy i umenia ), premietol sa aj do úvah o štáte a práve. 
S nevídanou otvorenosťou píše o nich vo svojom diele Vladár súčasník talianskych 
renesančných filozofov 15. storočia Niccolô Machiavelli (1469-1527). Dokazu- 
je, že na získanie a udržanie moci sú vhodné všetky prostriedky a vladár nesmie 
váhať použiť ich. Neznamená to však, že je jednoznačným propagátorom mocen- 
ského násilia. Ak je možné získať a udržať moc jemnejšími prostriedkami, vladár 
im dá prednosť, pretože napokon rozhodujúca je držba moci. Hoci Machiavelliho 
prístup k politike zväčša vyvoláva odpor a morálne odsúdenie, nemožno mu ne- 
priznať, že sa ako prvý pozrel aj na túto sféru bez ilúzií a zavádzajúcich škrupuli. 

Filozofia (a tým aj teória) štátu a práva sa vyvíjala v širších meradlách až ku 
koncu renesancie, ba najmä po jej vyvrcholení v Taliansku, a to v západoeuróp- 
skych krajinách, na brehoch Atlantiku. Jej hlavným prínosom bolo rozlíšenie 
idey prirodzeného a občianskeho práva, o ktoré sa zaslúžil Jean Bodin 
(1530-1595), ktorý odlíšil prirodzené právo od božského a naznačil neskôr takú 
vplyvnú myšlienku spoločenskej zmluvy (O republike), a najmä Hugo Grotius 
(1583-1645), ktorý už jasne zdôraznil rozdiel medzi prirodzeným a občianskym 
právom a zároveň zdôvodnil potrebu medzinárodného práva. Títo teoretici odvo- 
dzujú prirodzené právo od „ľudskej podstaty“ (t. j. prirodzenosti), a preto má uni- 
verzálnu platnosť pre všetky vskutku ľudské komunity. Prirodzené právo nevylu- 
čuje platnosť „božského práva“, ale ani ho nevyhnutne nepredpokladá. Obsahu- 
je také zásady, ako je právo každého na život, na elementárne podmienky na je- 
ho udržanie atď. V rozličných modifikáciách sa prejavuje v občianskom („civilnom“) 
práve, ktoré platí v tom-ktorom štáte, tvoriac jeho filozofický základ. 

V tomto období sa objavili aj prvé významné sociálne utópie, podnietené 
Platónovými úvahami o ideálnom štáte. Thomas Morus (1478-1535) v spise 
Utópia a neskôr Tomasio Campanella (1568-1639) v spise O slnečnom štáte 
sa usilovali zdôvodniť víziu ideálneho štátu založeného na myšlienke zrušenia 
súkromného vlastníctva a široko rozvinutých (často veľmi iluzórnych a v detai- 
loch až fantastických) inštitúciách a metódach, ktorých úlohou malo byť zabez- 
pečenie sociálnej rovnosti a spokojnosti všetkých príslušníkov vysnívanej utopic- 
kej spoločnosti. 

2. KLASICKÁ NOVOVEKÁ 
FILOZOFIA 


Novoveká filozofia nadväzuje na celé dedičstvo dovtedajšej filozofie, využíva pod- 
nety predovšetkým renesančného myslenia. Rozvíja sa v priebehu 17. a 18. sto- 
ročia a kulminuje v prvej tretine 19. storočia nemeckým klasickým idealizmom. 

Vývin a povahu novovekej filozofie určujú dva rozhodujúce činitele. Prvým je 
prechod západoeurópskych krajín od feudalizmu k novému „občianskemu“ či bur- 
žoáznemu usporiadaniu spoločnosti. To sa bezprostredne odráža v sociálnopoli- 
tických a etických koncepciách. Nové postavenie človeka sa prejavuje v čoraz 
hlbších úvahách o slobode človeka ako občana, o základoch štátu, jeho vzniku 
z tzv. prírodného stavu a postupne smeruje k teoretickému náčrtu všeobecne 
záväzných zásad ľudských práv. Druhým činiteľom určujúcim povahu novovekej 
filozofie je konštituovanie a rozvoj novovekej vedy, najmä prírodných vied. Ich vplyv 
je taký výrazný, že do popredia filozofie sa dostáva problematika vedeckého po- 
znania, hľadania spoľahlivých základov vedy a vedenia vôbec, zdôvodnenia a roz- 
pracovania spoľahlivej metódy vedeckého poznania. Teória poznania sa stáva 
kľúčovou disciplínou novovekej filozofie. Obe tieto tendencie novovekého vývi- 
nu vtedajšia filozofia reflektuje tým, že rozpracúva najmä problematiku subjektu 
a jeho aktivít. 

Vzhľadom na naliehavosť teoretickopoznávacej (epistemoiogickej) problematiky 
javí sa vývin novovekej filozofie predovšetkým ako riešenie sporu empirizmu 
a racionalizmu. Empirizmus preferuje skúsenostné (empirické) východiská vedec- 
kého poznania, pôvod poznania nachádza v zmyslových pocitoch a vnemoch. Ra- 
cionalizmus nachádza jedine spoľahlivé východisko poznania v istotách rozumu 
(ratio). Racionalistický prístup predpokladá, že svet je racionálne usporiadaný; ten- 
to predpoklad vedie jeho predstaviteľov k rozpracúvaniu rozsiahlych a ucelených 
„filozofických systémov“, s ktorými sa v empirizme nestretávame. 

Toto všeobecné rozlíšenie nadobúda u jednotlivých predstaviteľov toho-ktorého 
prúdu špecifický charakter. Musíme poznamenať, že hoci tento spor tvorí hlavnú 
os vývinu novovekej filozofie, nevystihuje celú jej rozmanitosť. Oficiálne najvplyv- 
nejšími filozofickými koncepciami boli rozličné varianty náboženskej, najmä no- 
voscholastickej filozofie. Vznikali aj ďalšie, z hľadiska vtedajšieho vývinu okrajové, 
nie však bezvýznamné filozofické iniciatívy (napr. Gassendiho atomizmus, Pasca- 
lova „filozofia srdca“ a pod.). 

Z hľadiska časovej postupnosti môžeme vývin novovekej klasickej filozofie sche- 
maticky rozčleniť takto: a) spor empirizmu (reprezentovaného F. Baconom, Loc- 
kom, Berkeleym a Humom) a racionalizmu (reprezentovaného Descartom, Spino- 
zom a Leibnizom); b) prvý pokus o spojenie prvkov empirizmu a racionalizmu 
v osvietenskej filozofii; c) druhý pokus - už nie o spojenie empirizmu a raciona- 
lizmu - o ich prekonanie na vyššej úrovni v dielach predstaviteľov nemeckého kla- 
sického idealizmu, najmä I. Kanta. 

Kedže empirizmus a racionalizmus sa formovali takmer súčasne, v ďalšom tex- 
te do istej miery spojíme obsahové a časové hľadisko. Prirodzene, oba smery vy- 
svetlíme aj osve, najskôr racionalizmus, potom empirizmus. V častiach o osvie- 
tenstve a nemeckom klasickom idealizme sa vrátime k historickej postupnosti. 

A. Zakladatelia novovekej filozofie 

Zakladateľmi novovekej filozofie sú myslitelia, ktorých aktívnu filozofickú činnosť 
datujeme do prvej polovice 17. storočia: Francis Bacon, René Descartes a Tho- 
mas Hobbes. 

V ich dielach sa formulujú východiskové idey empirickej filozofie (F. Bacon), racio- 
nalistickej filozofie (R. Descartes), ako aj prvý náznak preklenutia tohto kontrastu 
či sporu (Th. Hobbes). Hobbesovo dielo je zároveň významným východiskom 
nových koncepcií filozofie spoločnosti. 


FRANCIS BACON (1561-1 626) 


Francis Bacon sa narodil ako syn vysokého 
kráľovského úradníka, lorda-strážcu pečate. 
Rodinné majetkové pomery mu však nezaru- 
čovali podobnú kariéru. Po mimoriadnom úsilí 
a nie vždy priamočiarom postupe sa mu poda- 
rilo dosiahnuť postavenie lorda-kancelára. Keď 
bol na vrchole moci, obvinili ho, že berie úplat- 
ky, a zbavili úradu. Medzitým dosiahol viace- 


ro najvyšších šľachtických titulov, ktoré mu na- 
priek degradácii ostali. Najcennejším bol titul 
baróna z Verulamu. Dodnes sa v literatúre Čas- 
to uvádza ako Bacon Verulamský. Posledných 
päť rokov prežil v ústraní, venujúc sa vedeckým 
pokusom. Pri jednom z nich dostal zápal pľúc, 
na ktorý zomrel. 


Hoci bol predstaviteľom vrcholiacej anglickej renesancie, jeho myslenie malo už 
novoveký charakter. Hlavný spis svojho rozsiahleho súborného diela Veľké obno- 
venie vied , ktoré z veľkej časti ostalo iba v projektoch a náčrtoch, nazval Nové 
Organon (1620). Už sám názov znel súčasníkom ako provokácia. Do tých čias 
totiž platili logické a metodologické princípy formulované v súbore Aristotelových 
logických spisov, nazvaných Organon, ktoré uznávala antika i scholastika. 

Zásadnú novosť Baconovho prístupu k poznaniu (najmä k vedeckému pozna- 
niu) predstavuje jeho dovolávanie sa skúseností (empírie či experimencie) ako je- 
diného spoľahlivého východiska poznania. Veda sa zakladá na skúsenosti 
a jej metodickom spracovaní. Ani autorita velkého filozofa, ani zjavenie nemôže 
byť základom ozajstného poznania. Poznanie je nástroj, ktorým môže človek účin- 
ne pretvárať prírodu a vytvárať veci, ktoré v nej nejestvujú. Heslom „Poznanie je 
sila“ Bacon utvára priestor pre novovekú vedu, vytesňujúc z nej špekuláciu. Tvrdí, 
že „ľudské poznanie a ľudská moc sú jedno a to isté“, a dodáva, že „prírodu mož- 
no premôcť len poslušnosťou“, t. j. rešpektovaním jej zákonov. 

Aby sme ich mohli rešpektovať, musíme ich najskôr objaviť. Práve na to potre- 
bujeme novú metódu. Táto metóda má dva základné kroky: v prvom, negatív- 
nom, Bacon kritizuje tzv. idoly, v druhom, pozitívnom, načrtáva vlastnú induktív- 
nu metódu. 

Idolmi Bacon rozumie prekážky a predsudky, ktoré nám znemožňujú pravdivé 
poznanie. Rozoznáva štyri idoly: idoly kmeňa, t. j. tie ohraničenia poznania, ktoré 
vyplývajú z našej ľudskej podstaty. Sme schopní poznávať iba ako ľudia, a tak 
vnášame do nášho poznania prírody antropomorfické prvky, účelovosť, ktorá v nej 
nejestvuje, a pod. Druhým typom idolov sú idoly jaskyne. Touto metaforou chce 
Bacon vyjadriť skutočnosť, že každý subjekt je schopný vnímať iba cez „priezor“ 
vlastnej subjektivity, danej telesnou konštitúciou, výchovou, vzdelaním atcľ. Tretie 
sú idoly trhu. Spočívajú najmä v nesprávnom pomenovaní vecí a v nedostatkoch 
jazykovej komunikácie - aj pôvodne pravdivý poznatok sa prenosom skresľu- 
je, deformuje. Napokon štvrté - idoly divadla - sa zakladajú na nekritickom pre- 

beraní názorov autorít. Ide o situáciu, keď učenci pasívne reprodukujú názory „kla- 
sikov“ podobne ako herci na javisku predpísaný text. Prvé dva druhy idolov ne- 
možno bez zvyšku odstrániť (t. j. poznanie je do určitej miery vždy zaťažené ľud- 
skou a individuálnou subjektivitou), môžeme však počítať s ich negatívnym vply- 
vom na poznanie. Druhé dva idoly (trhu a divadla) môžeme a musíme dôsledne 
eliminovať. To je nevyhnutná podmienka „ozdravenia“ vied. 

Kritikou idolov Bacon pripravuje pôdu pre uplatnenie empirického prístupu vo 
vedách, pretože „jediná nádej je v správnej indukcii“. 



Zdôvodnenie potreby induktívnej metódy ako postupu od skúsenosti, em- 
piricky daného k zovšeobecneniu (v konečnom dôsledku k vedeckému 
zákonu) má historicky nesmierny význam, i keď princíp indukcie bol vo 
filozofii už dávno známy. Bacon sa však usiluje tento princíp rozpracovať 
do konkrétnych metodologických postupov pozorovaním a experimentom 
a vecne ho demonštrovať. 


Správne ukazuje, že jednoduché zhromažďovanie faktov ešte nie je indukciou, 
musí sa robiť metodicky, opierať sa o určité predpoklady a smerovať k odhale- 
niu „formy“, t. j. zákona skrývajúceho sa za daným súborom javov. Lenže reali- 
zácia tohto postupu „tabuľkovou metódou“ sa ukázala ako neúspešná a odhali- 
la, že Bacon nedocenil význam abstrakcie v procese vedeckého poznania a do- 
konca zaujal podozrievavé stanovisko voči matematike. Nevymanil sa teda z kvali- 
tativizmu, príznačného pre scholastiku. To však nič nemení na skutočnosti, že 
Baconova induktívna metóda sa stala trvalou zložkou základnej metodologickej vý- 
bavy vedy nielen 17. storočia, ale aj tých nasledujúcich. 

Hoci Bacon zdôrazňoval potrebu nešpekulatívnej, a teda efektívnej vedy, ne- 
podľahol v chápaní vied hrubému prakticizmu. Rozlišoval dve skupiny vedeckých 
poznatkov: jedny poskytujú svetlo (teoretické poznatky dôležité pre rozvoj samej 
vedy a chápanie základných filozofických problémov), druhé prinášajú plody (po- 
znatky, ktoré aplikujeme v rozličných praktických činnostiach). 

Bacon sa zaoberal aj etickými a štátnopolitickými otázkami (venoval im spis 
Eseje) a vytvoril svojráznu sociálnu utópiu. V Novej Atlantíde opisuje - podľa vzo- 
ru renesančných utopistov - dokonalú spoločnosť: základom sociálnej prosperity 
už nie je zrušenie súkromného vlastníctva, lež cieľavedomé využívanie vedy a tech- 
niky pri riadení spoločnosti; panovník sa pri vydávaní zákonov riadi odporúčaním 
najvýznamnejších vedcov zoskupených v tzv. Šalamúnovom dome, prototype 
dnešných akadémií vied, a tak vydáva zákony a nariadenia vedecky odôvodnené, 
prospešné štátu i jeho obyvateľom. 


Na Slovensku 

Baconove myšlienky propagoval a rozpracúval najvýznamnejší predstaviteľ tzv. 
prešovskej školy Ján Bayer (1630-1674). Zdôrazňoval význam novej, 
induktívnej metódy vo vedách. 

Východiskom vedy je pozorovanie a experiment; iba takáto veda môže byť 
plodná, slúžiť človeku i spoločnosti. Z týchto pozícií kritizoval stredoveké 
chápanie učenosti reprezentované scholastikou. 

Bayer pôsobil na protestantskej škole v Prešove (práve na jeho podnet 
zmenenej na evanjelické kolégium) ako profesor a neskôr rektor. 

V 17. storočí tu vyučovali aj ďalší známi profesori filozofie. Popri baconistovi 
Bayerovi vynikol najmä Izák Caban (1 632-1 707), hlásateľ a obranca antického 

a renesančného atomizmu. 

RENÉ DESCARTES (1596-1650) 


Pochádzal zo starej šľachtickej rodiny. Už po- 
čas štúdia na jezuitskom kolégiu ho pre svoju 
jasnosť mimoriadne zaujala matematika. V sna- 
he spoznať rôzne krajiny dal sa v priebehu tri- 
dsaťročnej vojny postupne naverbovať do via- 
cer ých katolíckych a protestantských armád. 
Najväčšiu časť svojho tvorivého života prežil 
v Holandsku, v tom období najliberálnejšom 
európskom štáte. Do Francúzska sa vždy vra- 
cal iba nakrátko, cítiac sa ohrozený zo strany 
svojich ideových odporcov. Na pozvanie kráľov- 


nej Kristíny, ktorá sa živo zaujímala o jeho fi- 
lozofiu, odcestoval roku 1649 do Štokholmu, 
kde onedlho zomrel na zápal pľúc. Popri filo- 
zofii výrazne zasiahol aj do rôznych oblastí kon- 
krétnych vied, najmä matematiky. Vytvoril ana- 
lytickú geometriu, od neho pochádzajú tzv. 
karteziánske súradnice atcľ. Vo fyzike sformu- 
loval prvý zákon zachovania - zákon zacho- 
vania impulzu, skúmal zákonitosti optických ja- 
vov a pod. Vo fyziológii vnímania je autorom 
pn/ého náčrtu reflexného oblúka. 


R ^ G J^ eS > Cartes ( latinsl< y Cartesius, preto sa jeho prívrženci nazývajú karteziáni) 
je zakladatelom druhej z dvoch hlavných línií novovekého myslenia - racionalizmu. 
Istotu poznania nezakladal na zmyslovej skúsenosti, ale na nepochybnosti jeho 
rozumových východísk. Uznával spoľahlivosť matematiky a jej význam pre vznikajú- 
cu novovekú prírodovedu. V tom sa výrazne odlišuje od Baconovho chápania vedy. 

Filozofický a vedecký záujem Descarta sa sústredil do úsilia vypracovať novú 
dediiktivnu metódu vedeckého poznania. Descartov dedukcionizmus sa princi- 
piálne odlišuje od Aristotelovej sylogistiky. Vzorom aplikácie tejto metódy je ma- 
tematika a Descartovým ideálom je matematizácia celého poznania, ba vytvorenie 
akéhosi všeobecného kalkulu („mathesis universalis“), ktorý by umožňoval presne 
a efektívne riešiť všetky vedecké problémy. 

Zásady svojej metodológie podal v diele Rozprava o metóde ( 1637 ) Zhrnul 
ich do štyroch pravidiel, z ktorých najvýznamnejšie je prvé: „Za pravdivé uznám 
,ba take tvrden ' e ’ ktore J' e m °jej mysli jasné a zreteľné.“ Rozum povyšuje na 

najvyššiu inštanciu pravdivého poznania, pričom od poznatku vyžaduje, aby bol 
jŠj s []Ý' j- nepochybný, a zreteľný, t. j. odlíšiteľný od ostatných, presne vymedzený 
Das'e tn pravidlá majú v porovnaní s prvým skôr technický charakter. Druhé pra- 
vdlo žiada rozčleniť každý skúmaný problém na jednoduchšie časti, ktoré môže 
rozum lahsie kontrolovať, tretie - postupovať od jednoduchších javov k zložitejším 
a napokon sh/rté - robiť si presný prehľad postupu, aby sme si boli istí, že sme na 
nie nezabudli, nič nevynechali. Tieto pravidlá Descartes ďalej podrobne rozpracúva 
a v celom svojom myslitelskom diele sa k nim (najmä k prvému) ustavične vracia 

Najvýznamnejším výsledkom tejto metódy, výsledkom, ktorý mal pre Descarto- 
vu filozofiu kľúčový význam, bola formulácia východiskovej tézy jeho filozofie: 
Myshm, teda som (cogito ergo sum). Dospel k nej aplikáciou prvého pravidla 
metódy, teda hľadaním takého základného poznatku, ktorý by bol rozumu jasný 
a zretelny. Použil na to postup, ktorý sám označil ako metodickú skepsu. Po- 
stupne nou vylučoval tvrdenia (vety, výroky), o ktorých možno pochybovať Na- 
pokon dospel k zisteniu, že nemožno pochybovať o tom, že pochybujem, na ktoré 
nadväzuje pozitívne zistenie, že nemožno pochybovať o tom, že kecf pochybujem 
myslím, a kecf myslím, teda som. y 

Istota cogito ako východiska pravdivého poznania znamená významný zvrat 
vo vývine filozofie - začiatok novovekej filozofie subjektivity. Ak doteraz filo- 
zofi vychádzali z istoty (alebo predpokladu) niečoho vonkajšieho voči poznaniu 
t. j. objektívneho (príroda, Boh, substancia a pod.), Descartes vychádza z istoty 
subjektu. Kedze „ja poznávam“, „ja existujem“. Predpokladom filozofovania je sa- 
moevidentnosť“ subjektu. Hoci Descartes ešte nepoužíva pojem subjekt, jednoznač- 
ne formuluje zasadnú zmenu filozofického uvažovania, vrátane ťažkostí, ku ktorým 

tát 9 zmena zorného uhla nevyhnutne vedie. Spomínané ťažkosti rieši najmä 
v Úvahách o prvej filozofii (1641) a neskôr populárnejšou formou v Princípoch fi- 
lozofie (1644), v ktorých sa podrobnejšie zaoberá aj výkladom prírody. 

Keďže rozum je východiskom a zároveň kritériom pravdivosti poznania, nevy- 
hnutne sa objavuje otázka záruk tohto jeho výsadného postavenia. Descartes ich 
nachádza v tzv. vrodených ideách, teda v tvrdení, že niektoré základné idey rozu- 
mu a priori sprístupňuje „prirodzené svetlo“. Ide predovšetkým o ideu Boha, ale aj 
o ideu substancie, príčiny a ďalšie. Disponujúc týmito vrodenými ideami, rozum sa 
stáva spoľahlivým základom poznania. Pravda, Descartes sám váha, do akej mie- 
ry má tieto idey v rozume pokladať za už hotové, alebo za akési „náklonnosti“ 
rozumu, s ktorými pristupuje k svetu. Tak či onak tvrdí, že predpokladom pozna- 
nia sú od skúsenosti nezávislé a rozumu evidentné východiskové idey. Okrem nich 
disponujeme „získanými“ ideami, t. j. ideami pochádzajúcimi zo skúsenosti a z ďal- 
šieho uvažovania o nej, a ideami, ktoré sme si sami vytvorili, pretože na poznaní 
sa okrem rozumu a zmyslov zúčastňuje aj vôľa, cit a predstavivosť. 

Vychádzajúc zo základnej tézy, ku ktorej sa dopracoval metodickou skepsou, 
teda z tézy Myslím, teda som, Descartes buduje svoju dualistickú ontológiu. Na 
rozdiel od empirikov racionalisti totiž venovali veľkú pozornosť ontologickej prob- 
lematike čiže filozofickej teórii bytia, ktorá nadobúdala povahu filozofických sys- 
témov. Tieto systémy svojou široko rozvetvenou stavbou zodpovedali dobovému 
umeleckému slohu - baroku. 

Hoci Descartes metodologicky vychádza z poznávajúceho subjektu, nemieri 
k subjektivizmu, či dokonca k tomu, aby svet označil za zdanie, ilúziu alebo klam. 
Jeho ontológia je realistická, teda uznáva bytie, ktoré sa nachádza mimo sub- 
jektu a je od neho nezávislé. Je však zároveň dualistická, lebo so svetom ideál- 
na, ktorého súčasťou je moja myseľ, zároveň uznáva aj reálnosť materiálneho 
sveta, ktorého prirodzenou súčasťou je zas moje telo. Descartes teda uznáva dve 
základné substancie: duchovnú a telesnú. Tým sa mu bytie akoby rozčeslo na 
dve oblasti: na sféru duchovnú (ktorej substanciou je mysliaca vec, t. j. myseľ) 
a sféru materiálnu (ktorej substanciou je rozpriestranená vec, t. j. hmota). 

Hoci sa substancie nemôžu navzájom ovplyvňovať (keďže sú od seba nezávislé, 
a v tomto zmysle rovnocenné), predsa len má „mysliaca vec“ voči „rozpriestrane- 
nej“ veci isté dominantné postavenie. Od nej (od „myslenia“) sa totiž začína filo- 
zofovanie. Vyzerá to približne takto: myseľ je rozsiahlym súborom rôznych ko- 
nečných duchovných aktivít, ktoré sa môžu prejavovať od menej dokonalých foriem 
po dokonalejšie, vždy však konečné. Najdokonalejšou a nekonečnou formou je 
Boh ako univerzálne, ničím neohraničené bytie. Nebyť Boha, nemali by sme ani 
záruku existencie toho druhého čiže materiálneho sveta. Boh vo svojej dokona- 
losti nás nemôže klamať, a preto ak sa stretávame s hmotným svetom, nie je to 
ilúzia. Hmotu Descartes definuje „rozpriestranenosťou“, ktorá nejestvuje bez pohy- 
bu, a tým vznikajú nebeské telesá, vrátane našej planéty. Pohyb (mechanický) 
pokračuje, v dôsledku čoho vznikajú rôzne fyzikálne objekty až po najvyššie ži- 
vočíchy. Živočíchy Descartes pokladá za mechanizmy (stroje), fungujúce na zákla- 
de reflexného oblúka: podnet - jeho spracovanie v ústredí (ktoré situuje do moz- 
govej hypofýzy) - odpoveď (napr. obranný reflex proti popáleniu). 

Descartes teda rozpracúva idealistickú metafyziku, ontológiu duchovného bytia. 
Vychádza z nesporného faktu „myslenia“ (cogito), aby sa dostal k náročným dôka- 
zom existencie Boha. Bohom zase zdôvodňuje existenciu druhej - rozpriestrane- 
nej (t. j. materiálnej) substancie. Na pôde materiálnej substancie Descartes rozvíja 
fascinujúci materialistický obraz postupnosti od nižších k vyšším formám hmoty 
a dopĺňa ho mnohými geniálnymi dohadmi (vznik kozmu v dôsledku „vírivého“ po- 
hybu korpuskúl, teória plného priestoru, pokusy o teoretický výklad chutí, vôní 
atď., optických javov, až po spomínaný reflexný oblúk). 

Úvahy o Bohu majú v Descartovej filozofickej sústave podstatnú úlohu. Len ide- 
ou Boha možno prekonať zásadný dualizmus myslenia a rozpriestranenosti, 
príznačný pre jeho filozofiu. Descartes však ideu Boha nepoužíva v teologickom, 
lež primárne filozofickom zmysle. Preto ho teológovia sústavne kritizovali. 

Descartov dualizmus vyúsťuje do psychofyzického problému: jestvuje bytosť, 
ktorá je zároveň telesná i mysliaca, t. j. človek, v ktorej musia byť prejavy oboch 
navzájom nezávislých substancií koordinované. Kto a ako zaručuje túto koordi- 
náciu? Na túto otázku vzniklo v karteziánskej filozofii veľa odlišných odpovedí. 


Descartova filozofia 

nebola na Slovensku neznáma, no zväčša narážala na kritické, až odmietavé 
stanoviská. Permanentne sa s ňou stretávame u filozofov pôsobiacich na 
jezuitských univerzitách v Trnave (1635-1777) a v Košiciach (1675-1777). 

Títo filozofi sa opierali o scholastickú a novoscholastickú filozofiu, takže 
základná línia ich myslenia sa odlišovala od línie klasickej novovekej filozofie. 
Klasickú novovekú filozofiu však poznali a kritizovali ju. Napriek tomu si z nej 
osvojili veľa myšlienok, ktoré svojsky interpretovali a včleňovali do svojich 

teoretických výkladov. 

Descartovu metafyziku odmietali, pretože im prekážal jeho neortodoxný výklad 
Boha. Oveľa väčšiu pozornosť venovali jeho fyzike (prírodnej filozofii). Zatiaľ čo 
trnavský profesor Vavrinec Tapolcsáni (1669-1729) dôrazne polemizuje 
s Descartovou fyzikou i teóriou poznania, jeho kolega Valentín Kéri (1712-1763) 
využíva descartovský mechanistický obraz sveta 
v polemike s newtonovským mechanicizmom. Ešte predtým sa Descartovu 
fyziku snaží eklekticky zladiť s Newtonom 
košický profesor Michal Lipsicz (1 703-1 766). 

Descartovej teórii poznania sa venoval jeden z najvýznamnejších profesorov 
trnavskej univerzity Andrej Jaslinský (1715-1784), ktorý odmietal jeho učenie 
o vrodených ideách i metodickú skepsu. 

Za východisko poznania pokladal skúsenosť získanú pozorovaním 
a experimentom. Preferovanie empirizmu pred racionalizmom môže u filozofov 
pracujúcich špekulatívnou metódou prekvapovať. 

Keďže títo filozofi boli scholastici, rešpektovali Aristotelov gnozeologický 
realizmus. Preto Martin Szentiványi (1635-1705) a neskôr (hoci s výhradami) 
Ján Ivančič (1722-1784) preferovali empirické učenie F. Bacona 
a potom aj Johna Locka. 


THOMAS HOBBES (1588-1679) 


Thomas Hobbes sa právom zaraďuje medzí 
zakladateľov novovekej filozofie, a to najmä 
svojimi názormi na spoločnosť, svojou so- 
ciálnou filozofiou. 

Hoci bol synom jednoduchého dedinského 
farára, skončil štúdium na univerzite v Oxfor- 
de. Ako vychovávateľ v šľachtickej rodine mal 


možnosť absolvovať tri cesty po Európe, ktoré 
významne ovplyvnili jeho filozofickú tvorbu. Na- 
vyše bol svedkom a účastníkom revolučných 
premien v Anglicku a plnil viacero diploma- 
tických poslaní. Získal veľa podnetov na uva- 
žovanie o štáte, jeho podstate, zmysle a funk- 
ciách. 


Prirodzene, venoval sa aj iným otázkam, predovšetkým v tom čase najrozšíre- 
nejšej teoreticko-poznávacej problematike, kde zaujal stanovisko medzi empiriz- 

mom a racionalizmom. Uznáva síce zmyslový pôvod poznania, ale zdôrazňuje 
význam (racionálnej) abstrakcie: len o ňu sa môže opierať vedecké poznanie. Záro- 
veň si uvedomuje znakovosť všeobecných termínov („mien“), ktorých nepresné po- 
užívanie môže viesť k omylom typickým pre filozofickú špekuláciu a scholastiku. 
Z nominalistických pozícií varuje pred zneužívaním abstrakcií: abstrakcie sú iba 
„mená“, reálne jestvujú len jednotlivé veci. 

Hobbes je tvorcom prvého, dôsledne mechanickomaterialistického systému. Vo 
svojich Základoch filozofie , pozostávajúcich z častí O telese, O človeku a O ob- 
čanovi, vychádza zo základného pojmu „teleso“. Telesom je nielen materiálny ob- 
jekt, ale napríklad aj štát. Vzájomné pôsobenie medzi „telesami“ (prírodou, člo- 
vekom, spoločenskými štruktúrami) interpretuje z hľadiska mechanického materia- 
lizmu; ich interakcie sa riadia zákonmi mechaniky. 

Ďalší vývin filozofie najväčšmi ovplyvnilo Hobbesovo originálne riešenie otázky 
zásadného rozdielu medzi prirodzeným a občianskym stavom, ktorá sa vynorila 
ešte koncom renesancie. Hobbes ako prvý jasne formuloval nároky a hrozby no- 
vovytvoreného umelého „telesa“ - štátu, v ktorom je človek nútený žiť. Urobil tak 
v spise Leviathan (1651), ktorý je vlastne počiatkom nového prístupu k spoloč- 
nosti, jej novej filozofie a napokon aj novovekej politológie. 

Štát ako „umelé teleso“, tento biblický netvor „Leviathan“, ktorý je schopný po- 
žierať všetko okolo seba vrátane vlastných tvorcov, vznikol vtedy, keď ľudia zisti- 
li, že nemôžu žiť v pôvodnom stave absolútnej slobody. Stav absolútnej slobody 
totiž vytvára situáciu, keď každý môže uplatniť (aj uplatňuje) svoju neohraničenú 
slobodu voči všetkým ostatným. Vzniká „vojna všetkých proti všetkým“, stav, keď 
„človek človeku je vlkom“. Možno ho prekonať iba tak, že každý sa vzdá časti 
svojej slobody a odovzdá ju do rúk vládcu. Ľudí k tomu vedie pud sebazáchovy. 
Toto „odovzdanie“ má charakter spoločenskej zmluvy, ktorá je základom štátne- 
ho spolužitia. Sám Hobbes bol zástancom absolutistickej monarchie ako najop- 
timálnejšej formy vlády. V tom čase mal na to viacero dôvodov. Okrem iného 
predpokladal, že koncentrácia moci v rukách jedného osvieteného panovníka bu- 
de najlepšou prekážkou rozličných odstredivých tendencií v štáte. 


B. Novoveký racionalizmus 

Descartova filozofia mala mnohorakú odozvu. Základnú líniu racionalistického mys- 
lenia však rozvíjajú filozofické koncepcie Spinozu a Leibniza. 


BENEDICTUS (pôvodne BARUCH) SPINOZA (1632-1677) 


Spinoza sa myslitefsky formoval v prostredí 
amsterdamskej židovskej obce, z ktorej bol pre 
neortodoxnosť postupne vylúčený a vykázaný 
z Amsterdamu. V nútenom vyhnanstve vytvo- 
ril rozsiahle mysliteľské dielo. Na živobytie si 


privyrábal brúsením šošoviek, čo Hegel neskôr 
komentoval slovami: „Zamestnávalo ho svet- 
lo.“ Brúsenie zhoršilo jeho pľúcnu chorobu. 
Zomrel vo veku 44 rokov. 


Spinoza je dôsledným zástancom racionalizmu. Namiesto „vrodených ideí“ za 
nesporné východisko poznania pokladá idey, ktoré sú nám dané tzv. racionálnou 
intuíciou. Táto intuícia sa opiera o „vyšší rozum“ - „intellectus“, ktorý presahuje 
bežné „ratio“. Racionálnou intuíciou údajne uchopujeme základné pravdy (napr. 
matematické axiómy). 

V konkrétnom procese poznania narábame tak so skúsenosťou, ktorá zhro- 
mažďuje materiál poznania, ako aj s vyššími - racionálnymi a intelektuálnymi - po- 
stupmi. Tieto sú dominantné, a tak hlavnou metódou poznania je dedukcia. Prav- 
du zdôvodňujeme nadempiricky, t. j. vyvodzujeme ju z východísk, ktoré sú nášmu 
rozumu jasné a zreteľné. Ideál deduktívnej (matematickej) vedy chce Spinoza 
aplikovať aj vo filozofii. Usiluje sa budovať ju „na spôsob geometrie“. Vychádzajúc 
zo základných axióm, definícií a elementárnych (vraj jasných a zreteľných) výro- 
kov, vyvodzuje a dokazuje ďalšie, ktoré podľa potreby objasňuje doplňujúcimi po- 
známkami. Touto metódou vybudoval aj svoje hlavné dielo Etika (vyšla krátko po 
jeho smrti). Už tu sa ukázala ťažkopádnosť a iluzórnosť použitia takejto metódy 
za hranicami exaktných vied. 

Jeden zo svojich prvých spisov venoval rozboru a kritike Descartovej dualistickej 
ontológie. V chápaní substancie sa dopracúva k novému, monistickému stanovis- 
ku. Podľa Spinozu jestvuje jediná substancia, Boh čiže príroda (Deus sivé nátu- 
ra), nekonečná, jednoduchá, nedeliteľná. Táto substancia je zároveň príčinou seba 
samej (causa sui), t. j. k svojmu bytiu nepotrebuje nič mimo seba. Ako nekonečná 
substancia má aj nekonečné množstvo podstatných, od seba neoddeliteľných 
vlastnosti - atribútov. My z nich však poznáme iba dva: myslenie a rozpriestrane- 
nosť. Substancia so svojimi atribútmi sa prejavuje prostredníctvom modov. Modus 
je spôsob existencie substancie, t. j. jej prejavovanie sa v našom svete. 

Spinoza tým, že substanciu charakterizoval ako „Boha čiže prírodu“, zaujal sta- 
novisko panteizmu. Všetko, čo jestvuje, je v konečnom dôsledku prejavom sub- 
stancie a substancia jestvuje iba vo svojich prejavoch. Mnohosť, pestrosť, pre- 
menlivost duchovného i materiálneho sveta splýva v podstatnej jednote bytia. 

Nejde však o jednotu genetickú, ale ontologickú. Mnohosť sa „nerozvíja“ z jed- 
noty, je daná zároveň s ňou. 

Popri vnútornej spätosti všetkého jestvujúceho Spinoza uznáva aj dôsledne de- 
terministickú súvislosť vo sfére modálneho, teda podmienenosť jedného javu iným, 
ich striktnú kauzálnu spojitosť. Všetko, čo sa deje, je nevyhnutné, a to dvojakým 
spôsobom: a) má svoju príčinu na modálnej úrovni (jeden jav príčinné určuje 
druhý), b) v konečnom dôsledku je prejavom substancie, sprostredkovanej jedným 
či druhým atribútom. 

Tomuto prísnemu determinizmu podliehajú tak telesné, ako aj duševné proce- 
sy. Jedny i druhé sú prejavmi tej istej substancie, ibaže jedny jej telesného a druhé 
jej duševného atribútu. „Usporiadanie a vzájomná súvislosť ideí sú rovnaké ako 
usporiadanie a vzájomná súvislosť vecí.“ Ide však o dve, prísne kauzálne späté, 
ale na seba navzájom (kedže ide o prejavy rôznych atribútov substancie) nepôso- 
biace roviny jestvovania a diania. Spinoza tu jasne formuluje myšlienku paraleliz- 
mu hmotných a duševných procesov. 

Prísny determinizmus je dôsledkom Spinozovho racionalizmu, presvedčenia 
o rozumnom usporiadaní sveta. Keďže všetko je napokon vyjadrením substan- 
cie, je aj rozumné, a teda nevyhnutné. Náhoda objektívne nejestvuje. Ak ju kon- 
štatujeme, je to len výraz našej neznalosti alebo omylu. Prírode vládnu zákony, 
ktoré Spinoza chápe v mechanistickom duchu. Naše poznanie týchto zákonov 
môžu skresľovať afekty (vášne a cit); tie nás však môžu nielen odvádzať od adek- 
vátneho chápania skutočnosti, ale aj, naopak, privádzať k nemu. 

Strohý determinizmus podľa Spinozu nevylučuje, naopak, umožňuje slobodu 
človeka. Sloboda spočíva v pochopení nevyhnutnosti, čiže musíme sa stotožniť 
s racionalitou samého bytia, predovšetkým s vlastnou rozumovou podstatou. 

Z toho vychádza aj Spinozova etika, ktorá je centrom jeho mysliteľského úsilia. 
Zdokonaľovanie človeka, jeho smerovanie k dobru a šťastiu spája s poznaním, 
ktoré umožňuje dosiahnuť všetko, čo je užitočné, a vyhýbať sa tomu, čo je škod- 
livé. Toto smerovanie však závisí od úrovne poznania, na akú sa človek dopra- 

coval. Šťastie je viazané na rozvoj poznania, vrcholí v rozumovej láske k Bohu. V tej- 
to intelektuálnej láske k Bohu sa stretáva maxima (základný princíp) Spinozovej etiky 
s najvyšším druhom ľudského poznania (intelektuálna intuícia). 

Spinoza veľmi intenzívne prežíval súdobé politické premeny a náboženské spo- 
ry v Holandsku. V tomto smere je mimoriadne závažné jeho dielo Teologicko- 
-politický traktát (1 670), v ktorom podal filologickú a historickú kritiku textov Starého 
zákona. V spoločensko-politických názoroch nadviazal na Hobbesovu koncepciu 
„prirodzeného“ stavu ľudstva a uznal aj význam pudu sebazáchovy pri vytváraní 
štátu. Za najdokonalejšiu formu štátu na rozdiel od Hobbesa považuje demokra- 
ciu, v ktorej občania majú pocit, akoby žili podľa vlastnej vôle. 


GOTTFRSED WäLHELM LESBNiZ (1646-1716) 


Leibniz bol ďalším významným predstaviteľom 
novovekého racionalizmu. Ako všestranný ve- 
dec, polyhistor, zasiahol do vývinu rozličných 
vedných disciplín. Udržiaval osobné styky a bo- 
hatú korešpondenciu s vedcami vtedajšej Eu- 
rópy. Inicioval založenie Berlínskej akadémie 
vied (bol jej prvým predsedom) a zaslúžil sa aj 


o vznik Akadémie vied v Petrohrade. Značnú 
časť života strávil ako knihovník a dvorný his- 
torik hannoverského kniežaťa a plnil viacero 
diplomatických poslaní. Je jedným z naj- 
významnejších predstaviteľov raného nemec- 
kého osvietenstva. 


Ako filozof dal jednoznačne prednosť racionalizmu. Nepopieral význam empi- 
rického poznania (to by odporovalo jeho prácam v oblasti konkrétnych vied), rázne 
sa však ohradil proti empirickému výkladu podstaty poznania. Hoci vo svojom 
polemickom spise proti klasikovi empirizmu J. Lockovi (Nové eseje o ľudskom 
rozume, 1704) prijal jeho tézu, že „nič nie je v rozume, čo by predtým nebolo 
v zmysloch“, urobil to s významným dodatkom - „okrem rozumu samého“. Inými 
slovami, rozum disponuje takými schopnosťami, ktoré nemožno vysvetliť či od- 
vodiť zo skúsenosti. Z toho vychádza Leibnizova koncepcia dvoch druhov 
„právd“ (výrokov): „pravdy rozumu“, t. j. analytické vety typu matematických výro- 
kov; majú apriórny (predskúsenostný) charakter a sú východiskom (či článkom) 
deduktívnych postupov; „pravdy faktu“ sú výrokmi založenými na skúsenosti, ktoré 
sú príznačné pre prírodovedecké poznanie; dotýkajú sa iba nášho sveta, nie bytia 
všeobecne. Na rozdiel od „právd rozumu“ nemajú univerzálnu platnosť, sú iba prav- 
depodobné. 

V duchu Descartovho všeobecného kalkulu („mathesis universalis“) sa pokúšal 
nájsť všeobecné formy vyjadrenia poznatkov v podobe vzťahov medzi vhodne zvo- 
lenými symbolmi, čiže pokúšal sa vypracovať základy formálnej logiky. Hoci Leib- 
nizove práce z tejto oblasti boli objavené až začiatkom 20. storočia, potvrdzujú 
(okrem jeho všestrannosti), že pracoval modernými postupmi (napr. forma- 
lizáciou), bežnými v súčasných vedách. 

Ako predstaviteľ klasického racionalizmu venoval veľa pozornosti výstavbe filo- 
zofického systému a jeho ontologickým základom. Prvky tohto systému sú roz- 
trúsené prakticky v celom jeho rozsiahlom diele a bohatej korešpondencii, kon- 
centrovane ho však podáva v útlej knižke Monadológia (1714). 

Leibniz kriticky nadväzuje na svojich predchodcov. V základnom probléme uče- 
nia o bytí (a teoretickej filozofie, t. j. metafyziky vôbec) - v chápaní substancie 
- nesúhlasí ani s Descartovým dualizmom, ani so všeobecnou a v tomto zmysle do 
seba uzavretou Spinozovou jedinou substanciou. Nedostatky predchodcov sa usilu- 
je prekonať učením o mnohosti, pluralizme substancií. 

Podľa Leibniza základ všetkého tvorí nekonečný počet jednotiek bytia 
- monád. Monády sú samy osebe substancie, a preto sú od seba nezávislé 

a navzájom sa neovplyvňujú („monády nemajú okná“). Ako substancie sú sebe- 
stačné. Majú duchovný charakter, pretože ich základným prejavom je pociťovanie 
(percepcia) a pudenie. Tento prejav však nie je reakciou na podnety zvonka, ale 
je vnútornou vlastnosťou monád. Každá monáda má svoju neopakovateľnú kvali- 
tatívnu špecifickosť. Tak ako niet dvoch absolútne rovnakých listov na strome, 
niet ani dvoch absolútne totožných monád. Tým Leibniz zdôvodňuje pestrosť 
a rôznorodosť sveta a navyše vnútornú dynamiku samej substancie. 

Z monád ako jednoduchých substancií vznikajú „zložité substancie“ vrátane ma- 
teriálnych vecí. Na objasnenie uvádza náš duševný stav, keď sme „ako bez du- 
cha“ (mdloby, hlboký spánok). Naša duša je vtedy v stave jednoduchej monády: 
má „pocity“, ktoré hlboký spánok utlmil. Hoci pôsobíme bez ducha, predsa len 
pôsobíme: monády tvoriace naše telo pôsobia prinajmenšom ako silové centrá 
(vo fyzikálnom význame). 

Leibnizove monády majú svoju hierarchiu. Rámcovo rozlišuje tri základné ty- 
py monád: 

„temné“ (alebo „holé“), ktoré majú iba minimálne, skôr potenciálne schopnosti 
vnímania (percepcie) - tvoria podstatu neorganických telies; 

„hmlisté“, ktoré na rôznom stupni prejavujú schopnosť aktívne percipovať (preci- 
ťovať) a spájať pocity a vnemy - tvoria podstatu rastlinného a (v rozvinutejšej for- 
me) živočíšneho sveta; 

„jasné“, ktorým je už vlastná apercepcia, sebauvedomenie. Sú to ľudské duše, 
schopné logicky myslieť a chápať, 

Hierarchia monád vrcholí „absolútne jasnou monádou“ - „monádou monád“, 
ktorou je Boh. 

Uvedená hierarchia monád je skutočne iba rámcová. V každom type i medzi 
jednotlivými typmi je obrovské spektrum monád, ktoré sa od seba odlišujú, ale 
napriek svojej odlišnosti tvoria napohľad nepretržitý vzostupný rad. Totiž postup- 
nosť od temných k jasnejším a jasnejším monádam prebieha hromadením ne- 
konečne malých zmien vo vnútri každej z nich (vo forme tzv. malých percep- 
cií), takže výsledkom je prakticky kontinuitný rad monád. Medzi dvoma sused- 
nými monádami vlastne zistíme iba nepatrný kvalitatívny rozdiel („príroda nerobí 
skoky“), no medzi monádami, ktoré sú v danom rade od seba dostatočne vzdia- 
lené, je už rozdiel evidentný. Touto konštrukciou sa Leibniz usiluje spojiť dva 
zdanlivo nespojiteľné princípy, princíp individuality a princíp kontinuity, ktoré pl- 
nia významnú úlohu v jeho filozofii, ale aj v prácach z oblasti matematiky 
a prírodných vied. Aj v nich Leibniz rozvíja myšlienky monadológie. Najlepším 
príkladom je matematika a jeho objav infinitezimálneho počtu: z veličín v limite 
prakticky nekonečne malých vznikajú integrovaním čiary, plochy, telesá a pod. 
Jeho úvahy o živej prírode prispeli k vzniku biológie. Vo fyzike sa u Leibniza už ne- 
zachováva „mŕtva sila“, t. j. impulz ako u Descarta, ale „živá sila“ čiže mechanická 
energia vlastná telesám. 

Logickými krokmi dospieva k tvrdeniu, že telesá sú vonkajším prejavom monád. 
Monáda sama osebe je netelesná, ale iným monádam sa môže javiť ako teleso, 
t. j. ako rozpriestranenosť, ktorá je takisto diferencovaná, pričom princípmi jej di- 
ferencovanosti sú priestor a čas. Zatiaľ čo monády ako substancie na seba ne- 
pôsobia, telesá podliehajú zákonom mechaniky, jestvuje medzi nimi kauzálne pôso- 
benie. Javový svet je teda usporiadaný, organizovaný ako sieť vzťahov príčiny 
a účinku. 

Lenže podľa Leibniza usporiadanosť jestvuje aj na úrovni substanciálnej, a to 
napriek tomu, že monády sú od seba nezávislé, a teda na seba nepôsobia. Táto 
usporiadanosť vyplýva z toho, že každá monáda napĺňa svoj účel v rámci tzv. 


( 70 ) 


NOVOVEKÁ FILOZOFIA 


predurčenej harmónie (danej Bohom). Z hľadiska bytia ako celku je tento účel 
pre monádu záväzný, ona ho však napĺňa slobodne. Teleologický výklad substan- 
cie podal Leibniz v rozsiahlom spise Teodicea (1710) a vyvodil z neho záver, že 
tento svet je najlepším z možných svetov, napriek tomu, že v ňom jestvuje zlo, 
utrpenie, nespravodlivosť, nešťastie a pod. Tieto nedostatky sú podľa neho nevy- 
hnutnou podmienkou celkovej dokonalosti a harmonickosti sveta. Keby nejestvo- 
valo zlo, nemali by sme predstavu dobra, a tak by sme sa oň ani neusilovali. 
Základným zmyslom Leibnizovej „teodicey“ bol pokus nájsť a zdôvodniť priestor 
pre slobodu a sebazdokonaľovanie človeka. Z toho vyplývajúcu optimistickú kon- 
cepciu skutočnosti využívali rozliční vulgarizátori na pronáboženskú argumentáciu. 
Zároveň sa však stala predmetom ironizovania a otvoreného výsmechu zo strany 
slobodomyseľných osvietencov. 

Už sme uviedli, že Leibnizove filozofické názory sú roztrúsené v jeho spisoch 
a korešpondencii, kde sa prelínajú s problematikou iných vedných odborov. Svojský 
systém z nich vytvoril Christian Wolff (1679-1754). V takejto, do veľkej miery 
schematizovanej, podobe sa „leibnizovsko-wolffovská" filozofia rozšírila nielen v Ne- 
mecku, ale prenikala - najmä v protestantskom prostredí - aj do ďalších krajín 
vrátane Slovenska. 


Leibnizovu filozofiu 

dobre poznali profesori Trnavskej univerzity, ktorí ju odmietali z hľadiska 
ortodoxného kresťanstva. Odmietal ju aj priekopník 
slovenského osvietenstva Matej Bel (1684-1749). Wolffova 
verzia leibnizovstva sa stretla s pozitívnym ohlasom u niektorých profesorov 
evanjelických lýceí (v Prešove, Kežmarku, Bratislave a Levoči). 

Tak JÁN Karlovský (1721-1794) buduje podľa jej vzoru svoju 
metafyziku, Štefan Fábry (1751-1817) nadväzuje na Leibnizovu 
monadologickú ontológiu a pod. 

Aj Augustín Doležal vo svojej Pamétné celému svetu tragoedii (1791) 
sa mlčky opiera o Leibnizovu ontológiu a spolu s ním je presvedčený, že tento 
svet je najlepší z možných svetov. 


C. Novoveký empirizmus 

Iniciátorom novovekej koncepcie empirizmu bol F. Bacon. Ozajstnú empirickú 
teóriu poznania rozpracúva až J. Locke. Medzi najvýznamnejších predstaviteľov 
tejto filozofie patrí G. Berkeley, ktorý z empirizmu vyvodzuje krajne solipsistické 
závery, a najmä D. Hume so svojím agnosticizmom. 


JOHN LOCKE (1632-1704) 


Študoval teológiu, no za kňaza sa nedal vy- 
svätiť, pokračoval štúdiom prírodných vied (naj- 
mä chémie) a medicíny. Vstupom do politic- 
kého života sa začal zaujímať aj o otázky štátu 
a práva. Je autorom klasických diel zo sociál- 
nej (politickej) filozofie, ako aj z teoretickej fi- 
lozofie, v ktorej sa venuje práve problematike 


poznania. Jeho hlavným dielom v tejto oblas- 
ti je Rozprava o ľudskom rozume, ktorým po- 
ložil základy empirickej filozofie a ovplyvnil gno- 
zeológiu celého 18. storočia. Vyšlo roku 1690 
čiže krátko po Newtonových Matematických 
princípoch prírodnej filozofie. 

Podobne ako Descartes vychádza z analýzy faktu vedomia. Obsah nášho vedo- 
mia tvoria idey. 

O Nesmieme zabúdať, že pojem idea u Locka, Descarta a vôbec klasikov 
novovekej filozofie sa zásadne líši od platónskeho pojmu idea. Kým u Platóna 
a y celej platónskej tradícii má idea ontologický význam, teda vyjadruje 
objektívne existujúce dokonalé bytie, v novovekej filozofii prináleží vedomiu 
ako jeho prvok, zložka. 


Všetky idey však podľa Locka pochádzajú zo skúsenosti: „Nič nie je v rozume, 
čo by predtým nebolo v zmysloch“. Preto dôrazne odmieta descartovskú (racio- 
nalistickú) teóriu „vrodených idei“. Pri narodení je naše vedomie „nepopísaná doska“ 
(„tabula rasa“). Až skúsenosť do nej vrýva svoje znaky, a to sú práve idey. Loc- 
ke sa teda nezaoberá skúmaním konkrétnych „vecí“, „predmetov“ atď., ale idea- 
mi o nich, ktoré vďaka skúsenosti existujú v našom vedomí. 

z hľadiska pôvodu rozlišuje dva druhy ideí. Prvé pochádzajú zo styku na- 
šich zmyslov s tým, čo nazývame vonkajším svetom. Sú to zmyslové vnemy 
(„sensations ) veci, javov, vlastnosti atď. Druhé pochádzajú z pozorovania našich 
vnútorných duševných aktov a nazýva ich reflexie. Locke dokazuje, že hoci na 
prvý pohľad nemajú zrejmý zmyslový pôvod, patria do oblasti zmyslovej skúse- 
nosti. Reflektovať totiž môžeme iba stavy našej mysle, ktorá nie je „prázdna“, ale 
už popísaná skúsenosťou, alebo procesy sprevádzajúce toto popisovanie. Ide 
o idey, ktoré sa týkajú našej vôle, vášní a pod. Locke teda chápe skúsenosť ako 
zmyslovú skúsenosť, a preto sa jeho teoretickopoznávacia koncepcia nazýva sen- 
zualistickou (lat. senzus - zmysel). 

Z hľadiska zložitosti rozlišuje idey na: jednoduché - pocity a vnemy bez- 
prostredne získané zmyslovou skúsenosťou; sú to základné dáta nášho vedomia, 
výlučne empirického charakteru; zložené - vznikajú v procese aktivity nášho ve- 
domia, ktorá spočíva buď v združovaní (spájaní, asociácii) ideí podľa podobnos- 
ti, priestorovej či časovej priľahlosti, alebo v abstrakcii, pri ktorej zložená idea 
vzniká na základe spoločného znaku viacerých ideí odhliadnutím od vedľajších 
znakov. Zložené idey vznikajú v dôsledku kombinačných, rekombinačných, resp. 
abstrahujúcich aktivít nášho rozumu, pričom rozum k obsahu pôvodných ideí nič 
nové (čo nebolo v skúsenosti) nepridáva. Rozum len usporadúva a zovšeobecňu- 
je pôvodný empirický materiál do podoby pojmov, čím sú pojmy všeobecnejšie, 
tým väčšmi sa vzďaľujú od pôvodnej skúsenosti a stávajú sa obsahovo chudob- 
nejšími. A tak najmenej obsažnými sú filozofické (teda najvšeobecnejšie) pojmy, 
predovšetkým pojem substancia. 



To je zásadný rozdiel medzi racionalistickou líniou novovekej filozofie, 

ktorá na pojme substancia budovala zložité a rozvetvené ontologické sústa- 
vy (systémy), a empirickou filozofiou, ktorá tento pojem z uvažovania po- 
stupne eliminuje. 


U Locka však ešte ostáva ako najabstraktnejší nositeľ súboru vlastností. 

Hoci Locke sa v oblasti teoretickej filozofie sústreďuje na problém vedomia (pre- 
dovšetkým poznania) vôbec, pokúša sa pozitívne riešiť aj otázku vzťahu (a adek- 
vátnosti) našich ideí k vonkajšiemu svetu. Skúma totiž problém, do akej miery ob- 
sah našich ideí verne odráža vlastnosti, „kvality“ vonkajšieho sveta a nakoľko je 
závislý od vlastnosti nášho vedomia. V tejto súvislosti hovorí o tzv. primárnych 
kvalitách, ktoré sú adekvátnym odrazom vlastností vonkajšieho sveta v našom 
vedomí. Ide napospol o geometrické a mechanické vlastnosti objektov: rozmer, 

tvar, ďalšie priestorové charakteristiky, pohybový stav telesa a pod. Kým týchto 
niekoľko vlastností objektov sa v našich ideách zhoduje s originálom, absolútna 
väčšina vlastností (napr. farby, vône, pocity tepla či chladu atď.) nevyjadruje ob- 
jektívny stav vecí, ale je výsledkom interakcie vlastností vecí a schopnosti našich 
zmyslov vnímať ich (prípadne ďalších okolností podmieňujúcich vnímanie). Ide o tzv. 
sekundárne kvality, ktoré nemôžeme pripísať samým veciam, pretože vznikajú 
až v procese vnímania. Pochopiteľne, absolútna väčšina ideí je nositeľom týchto 
sekundárnych kvalít, ktoré predpokladajú aktivitu nášho vedomia. Tak sa aj v Loc- 
kovej empirickej teórii poznania dostáva do popredia problém subjektu, hoci úpl- 
ne iným spôsobom a z iných dôvodov ako v Descartovom racionalizme. 

^ Okrem zmyslového poznania (ktoré pokladal za základné) Locke uznáva aj ďal- 
šie dva druhy poznania: intuitívne, keď bezprostredne poznávame vzťah medzi 
dvoma ideami a demonštratívne, keď poznatok získavame tak, že ho vyvodzu- 
jeme z iných poznatkov, čo uplatňujeme najmä v matematike. 

V rámci svojej teórie ideí sa Locke zaoberal aj problematikou prenášania ideí 
prostredníctvom slov. Slová zastupujú idey, asociujú sa (spájajú) s nimi, a pre- 
to je slovo schopné vyvolať v mysli počúvajúceho podobnú ideu, aká sa nachádza 
v mysli hovoriaceho. Idea je teda spojená so slovom a tvorí jeho význam. Slo- 
vo, ktoré nie je naplnené, „kryté“ nijakou ideou (teda skúsenosťou, z ktorej vy- 
chádzaj nemá význam, je prázdne. Tento aspekt skúmania ideí Locke pokladal 
za dôležitý, o čom svedčí aj skutočnosť, že vo svojom náčrte klasifikácie vied 
uvádza popri prírodnej a morálnej filozofii ako základný typ vied semiotiku alebo 
logiku ako náuku o znakoch. Túto problematiku ďalej rozvíjala až osvietenská fi- 
lozofia, hoci len okrajovo. Do popredia sa dostala až vo filozofii 20. storočia, naj- 
mä v podobe tzv. analytickej filozofie. 

S Lockovou teóriou poznania úzko súvisia jeho sociálnp-politické, pedagogické 
a iné názory. Tak ako odmieta apriorizmus v poznaní („vrodené idey“), odmieta aj 
existenciu nejakých apriórnych politických princípov, ktoré by ich „vlastníci“ mohli 
vnucovať ostatným občanom. Fakt, že skúsenosť ako základ poznania vždy spája 
s indivíduom, sa v sociálno-politických názoroch prejavuje v tom, že uznáva su- 
verenitu ľudského indivídua. Túto základnú myšlienku rozvíjajú jeho diela Listy o to- 
lerancii (1 689) a Dve rozpravy o vláde (1 690), v ktorých sa už jasne črtajú prin- 
cípy novovekého liberalizmu a chápanie demokratického usporiadania spoloč- 
nosti. 

Locke zdôvodňuje a dôsledne presadzuje požiadavku náboženskej znášanlivos- 
ti medzi občanmi, ako aj v postoji štátu k náboženstvu a cirkvám. Štát nemá za- 
sahovať do cirkevných vecí a cirkvi nesmú vnucovať občanom tú či onú vieru. 
V náboženských otázkach Locke zastáva deistické stanovisko, pripúšťa ideu Bo- 
ha, no nespája ju so žiadnym konkrétnym náboženským vierovyznaním. Princíp 
tolerancie rozširuje z náboženských otázok aj na ďalšie oblasti občianskeho spo- 
lužitia. 

Deizmus v rozmanitých podobách sa medzi vzdelancami 17. až 19. storočia veľmi rozšíril. Najčastej- 
šie ho charakterizovali tri základné znaky (prípadne jeden z nich). Prívrženci deizmu uznávali Boha 
1 . ako možného stvoriteľa alebo prvého hýbateľa sveta, 2. ako toho, kto dal svetu zákony a ďalej doň 
nezasahuje (t. j. nerobí zázraky), 3. ako garanta morálky (najrozšírenejší názor), ktorý zaručuje, že dobro 
bude raz odmenené a zlo potrestané. Tým sa deizmus líšil od teizmu, ktorý plne rešpektuje Boha 
v podobe, ako ho podáva Zjavenie, aj od ateizmu, ktorý Boha neuznáva. 

Rovnako ako Hobbes aj Locke zastáva názor, že štát je výsledkom spolo- 
čenskej zmluvy. Na rozdiel od Hobbesa ju však nevysvetľuje pudom sebazácho- 
vy, ale snahou ľudí vzájomnou spoluprácou zachovať a rozvinúť prirodzené práva 
každého občana vyplývajúce z „prirodzeného zákona“ (právo na ochranu živo- 

ta, slobody a majetku). Panovník, ktorý tieto práva poruší, stráca oprávnenie 
vládnuť. 

Pokiaľ ide o formu vládnutia, Locke uvažoval o konštitučnej monarchii. Aby 
predišiel kumulovaniu a zneužívaniu moci, vypracoval model jej rozdelenia na tri 
zložky: zákonodarnú, výkonnú a tzv. federatívnu (tá sa neskôr spresnila ako súdna 
moc). Moci sú navzájom nezávislé, čo je predpokladom demokratickej vlády. 

O Hoci Lockov model deľby moci prešiel niekoľkými úpravami, v rôznych ob- 
menách sa realizoval a dodnes realizuje v ústavách väčšiny moderných 
demokracií. 

V Lockovej filozofii našla množstvo inšpirácií formujúca sa filozofia osvietenstva. 
Aj vlastné teoretické jadro jeho filozofie - empirická epistemológia (teória pozna- 
nia) podnecovalo rozličné interpretácie a spôsoby jej „domýšľania“ či využitia. O jed- 
no z najoriginálnejších „domýšľaní“ sa onedlho po Lockovej smrti pokúsi budúci 
biskup anglikánskej cirkvi 


GEORGE BERKELEY (1685-1753) 


Vyštudoval teológiu, ktorej ostal celý život návrate z misijnej cesty do Ameriky ho vyme- 
verný a stal sa aj profesorom teológie. Po novali za biskupa anglikánskej cirkvi v írsku. 


Berkeley otvorene proklamoval svoj zámer: vyvrátiť materializmus (aj deiz- 
mus), dokázať jeho teoretickú neobhájiteľnosť a praktickú škodlivosť. Základ pre 
svoju argumentáciu hľadal práve v empirizme. (Je to paradoxné, pretože jeho 
súčasníci - osvietenci pokladali práve empirizmus za spoľahlivý základ svojich de- 
istických a v niektorých prípadoch až materialistických a ateistických názorov.) 

Materializmus možno najúčinnejšie vyvrátiť tak, uvažuje Berkeley, že preukáže- 
me neudržateľnosť jeho základného pojmu, pojmu hmota. Keďže ide o všeobecný 
pojem, treba spochybniť opodstatnenosť akýchkoľvek všeobecných pojmov. Na- 
pokon, na základe empirizmu to urobil už Locke napríklad s pojmom substancia, 
a hmota je vlastne tiež substanciou. Berkeley je však radikálnejší a proti všeo- 
becným pojmom (univerzáliám), zvlášť proti pojmu hmota, útočí z pozície dôsled- 
ného nominalizmu: keďže zmyslami sa zmocňujeme iba jednotlivého, všeobecné 
pojmy nemajú ekvivalent v zmyslovej skúsenosti. Vzťahuje sa to aj na také pojmy, 
ako je pojem trojuholníka. Trojuholník „ako taký“, osebe nejestvuje, jestvujú len 
konkrétne trojuholníky (pravouhlý, rovnostranný atď.). Čím vyššia je abstrakcia, tým 
menej je spoľahlivá. Pojem hmota je natoľko všeobecný a abstraktný, že mu 
v skúsenosti nič nezodpovedá. Preto nemá zmysel ani tento pojem, ani na ňom 
postavená materialistická filozofia. 

Filozoficky oveľa hlbší je celkový Berkeleyho prístup k existencii sveta mimo 
nášho vedomia, prostredníctvom svojského rozvíjania problematiky, ktorú rozpra- 
coval Locke. Berkeley totiž radikálne spochybnil existenciu primárnych kvalít. 
Uznanie primárnych kvalít Lockovi umožňovalo (pripomíname, že primárne vlastnos- 
ti sú odrazom vlastností vonkajšieho sveta v našom vedomí) zachovať aspoň mi- 
nimálne spojenie medzi naším vedomím a skutočnosťou. Berkeley však dokazuje 
- a nie bez účinných argumentov -, že všetky kvality sú sekundárne, že celý ob- 
sah nášho vedomia je založený na skúsenosti, ktorá je vždy individuálna, a teda 
subjektívna, podmienená mojou empíriou. Argumentáciu zakladá nielen na logic- 

kom „domyslení“ východísk Lockovho uvažovania, ale aj na vlastných analýzach 
fyziológie vnímania, najmä zraku. Berkeley dospel k záveru, že o ideách (a ich 
obsahoch - kvalitách) má zmysel hovoriť iba v súvislosti s vedomím, že idey ani 
priamo, ani sprostredkovane nezodpovedajú ničomu mimo nášho vedomia. Ak 
hovoríme o veciach, vždy máme na mysli iba obsahy nášho vedomia, idey, ktoré 
ho tvoria. Nemá teda zmysel hovoriť o niečom mimo nášho vedomia. „Byť zna- 
mená byť vnímaný“ (esse est percipi) znie základná téza Berkeleyho filozofie. 
Je to krajné domyslenie možností, ktoré poskytoval Lockov empirizmus. Keďže 
toto filozofické stanovisko uznáva iba existenciu môjho „ja“, od ktorého závisí 
prípadné uznanie javového sveta, dostalo názov solipsizmus (lat. solus - jediný, 
ipse - sám). 

Solipsizmus bol jedným z logicky možných vyústení empirizmu. Jeho formulo- 
vaním Berkeley preukázal bystrosť svojho filozofického myslenia. Lenže solipsiz- 
mus pre Berkeleyho nemohol byť cieľom, ale iba prostriedkom v boji proti mate- 
rializmu. Sám Berkeley si uvedomoval viaceré nepríjemné dôsledky, ku ktorým so- 
lipsizmus vedie (popretie objektívnej existencie skutočnosti okolo nás, najmä však 
popretie „iných“ ľudí, dokonca aj Boha). Tieto paradoxy (a pre zdravý rozum ab- 
surdity) cieľavedome využil na konečný cieľ svojho filozofovania, na zdôvodnenie 
nevyhnutnosti existencie Boha. Dôvodí, že všetky paradoxy solipsizmu sa od- 
stránia uznaním „univerzálneho Vnímateľa“ t. j. Boha, ktorý do vedomia každého 
z indivíduí vkladá rovnaké idey, a tým zaručuje existenciu tzv. vonkajšieho sveta, ako 
aj ostatných ľudí. Berkeleyho solipsistický záver a naň nadväzujúci nový „dôkaz“ 
existencie Boha bol, nepochybne, pozoruhodným výsledkom empirizmu. 


DÁVID HUME (1711-1776) 


Rodák zo škótskeho Edinburghu. Kvôli záuj- 
mu o filozofiu nedoštudoval právo. Po ne- 
úspešných pokusoch získať profesúru etiky 
a profesúru logiky pracoval ako knihovník a ne- 


skôr v štátnych službách. Celý ten čas sa však 
venoval filozofii (ako filozofa ho s úctou prijímali 
najmä v Paríži). Najznámejším sa však stal svo- 
jimi Dejinami Anglicka. 


Lockov odkaz pochopil úplne iným spôsobom. Využil viaceré podnety Berke- 
leyho filozofie, pozorne však sledoval aj rozličné varianty kontinentálnych filozo- 
fických koncepcií vtedy už rozvinutého osvietenstva. Sám sa stal jedným z naj- 
významnejších predstaviteľov osvietenstva v Anglicku. Počas diplomatického pôso- 
benia vo Francúzsku nadviazal množstvo ideových i osobných vzťahov s naj- 
významnejšími predstaviteľmi francúzskeho osvietenstva. 

Teoretickým východiskom mu však ostala Lockova epistemológia. Bezvýhrad- 
ne uznával skúsenosť za zdroj nášho poznania. Na rozdiel od Locka skúsenosť 
nepokladal za výsledok interakcie nášho vedomia s akýmsi „vonkajším sve- 
tom“, ale za prvotný, bezprostredný materiál nášho vedomia. Naše vedomie 
disponuje určitým množstvom „impresií“ (dojmov), na základe ktorých si buduje svo- 
je „idey“, tvoriace skúsenostnú bázu pre všetky ďalšie myšlienkové operácie. 
' Skúsenosť v podobe „impresií“ a „ideí“ je spoľahlivým základom nášho poznania, 
sama osebe však svet mimo nášho vedomia ani nezdôvodňuje, ani ho nevyvra- 
cia. Hume na rozdiel od Berkeleyho nepodmieňuje existenciu sveta naším vedo- 
mím. Proti solipsizmu kladie agnosticizmus, podľa ktorého nemožno rozhodnúť 
o existencii či neexistencii sveta mimo nášho vedomia. Prichádza k záveru, že 

ak z dôsledne uplatňovaného empirizmu nemožno dokázať existenciu sveta 
mimo nášho vedomia, nemožno jeho existenciu ani poprieť (ako sa o to pokúsil 
Berkeley). Otázka „reálnej“ existencie vecí, tým menej metaťyzických princípov 
a s nimi spätých pojmov (substancia, hmota, duša, Boh), nemá z hľadiska dôsled- 
ného empirizmu zmysel. 

Hoci skúsenosť nespĺňa nároky na zdôvodnenie našich metafyzických ašpirácií, 
je dostatočným základom vedeckého poznania. Veda je opodstatnená do takej 
miery, do akej spracúva empirické dáta. Nemá však nijakú možnosť preniknúť 
k podstate. Ako argument Hume využíva Lockovu teóriu asociácií, ktorá sa 
v tom čase v Anglicku dalej rozpracúvala. Veda usporadúva a spája javy na zákla- 
de troch druhov asociácií: princípov podobnosti, priľahiosti (priestorovej či časo- 
vej), a najmä príčinnosti. Túto hranicu Humovo chápanie vedy už neprekračuje. 
Znamenalo by to opustiť rovinu javov a smerovať k „podstate“, čo je podľa Huma 
zakázaná cesta. 

Na princípe podobnosti (a odlišnosti) je založená matematika. Ide totiž o princíp 
vlastný rozumu, ktorý spája a rozlučuje vety. Kedže sú to výlučne rozumové operá- 
cie, pri ktorých rozum od ničoho iného nezávisí, matematické poznanie je pravdivé. 
O pravdivosti nemôžeme hovoriť v tých oblastiach poznania, ktoré sa opierajú 
o „vonkajšie“ vnemy (a nie o sebapozorovanie rozumu vo svojej vlastnej činnosti, 
t. j. o „vnútorné“ vnemy). Pripomíname, že podlá Huma „vonkajšie“ vnemy nemožno 
chápať ako výsledok pôsobenia skutočnosti mimo mňa a môjho vedomia. Sú to 
„dáta“, zmyslové obsahy nášho vedomia, ktoré nič nevypovedajú o prípadnej 
existencii - či neexistencii - reálnych objektov. Veda vychádza zo súboru zmyslových 
dát a na splnenie svojej úlohy si vôbec nepotrebuje klásť, či dokonca riešiť otázku 
reálnej existencie predmetu svojho skúmania. Pravdaže, ani ju nepopiera. Táto otáz- 
ka je pre ňu irelevantná. 

Tento spôsob uvažovania, zdôrazňuje Hume, je dôležitý pre teoretickú filozofiu, 
kde všetko musí byť dôsledne zdôvodnené. V praktickom živote sa riadime 
presvedčením, vierou ( belief) v existenciu vonkajšieho sveta, čo nám pre bežné po- 
treby stačí a často vedie k výsledkom blízkym tomu, čo vyplýva z náročných filozo- 
fických úvah. Dôležitým záverom (o ktorom sa presviedča i „zdravý rozum“) je to, 
že poznanie založené na materiáli „vonkajšej“ skúsenosti môže byť vždy iba pravde- 
podobné (a to relatívne vysoko pravdepodobné), ale nikdy (na rozdiel od matematic- 
kého) pravdivé. 

Toto zistenie úzko súvisí s Humovou analýzou problematiky kauzality (ako tretím 
spôsobom asociácie idei): kauzálne spojenie medzi príčinou (javom A) a účinkom 
(javom B) v bežnom myslení pokladáme za prirodzené a samozrejmé, nejestvuje ni- 
jaká impresia, na základe ktorej by bolo možné dokázať nevyhnutnosť tohto spoje- 
nia. Z empirického hľadiska konštatujeme iba opakujúcu sa súčasnosť a následnosť 
určitých udalostí. To, že po jave A dosiaľ vždy nastal jav B, ma len zdanlivo oprávňu- 
je tvrdiť, že medzi nimi jestvuje príčinno-účinkový, kauzálny vzťah (nexus), pretože 
práve tento nexus nijaká skúsenosť nedokazuje. Je to iba zvyk, ktorý vzniká mno- 
honásobným opakovaním sa následnosti. Preto podľa Huma následnosť, o ktorej 
hovorí skúsenosť, nás neoprávňuje robiť záver o príčinnom vzťahu. Z toho, že jeden 
jav nasleduje „po“ druhom (post hoc), nemožno usudzovať, že prvý jav je príčinou 
druhého, že vzniká „preto“ (propter hoc). Tento predpoklad je určitým druhom 
„viery“, o ktorú sa opiera zdravý rozum a ktorú využíva aj veda, no neobstojí pred 
filozofickou kritikou. Humovo učenie o kauzalite malo veľký význam v ďalšom 
vývine filozofie. Inšpiratívne zapôsobilo na Kanta a v modernizovanej podobe sa 
neskôr objavilo najmä v pozitivizme. 

Ako sme už uviedli, Hume spolu s kritikou substancie a ďalších metafyzických 
pojmov podrobil kritike aj pojem Boha. Odmietol „zjavené náboženstvo“ (nábo- 
ženstvo založené na Písme), nepripúšťal možnosť zázrakov ani predpoklad, že na 

to, aby mysliaci človek konal mravne, potrebuje náboženstvo. Človek sa má pri 
svojom konaní riadiť vlastným svedomím, a na to nepotrebuje náboženstvo. Hu- 
me však nesmeroval k ateizmu, hoci jeho názor na Boha bol agnosticko-deistický. 
Svoje etické učenie založil na myšlienke, že podnetom nášho konania nie je rozum, 
ale vášne a úsilie o úžitok (počiatky utilitarizmu). Každý človek má akýsi „morálny 
zmysel“, ktorým sa vo svojom konaní riadi. Nemôže sám rozhodnúť, či koná dobre, 
alebo zle. To posúdia iní, ktorí jeho konanie pozorujú, alebo sa ich nejakým spôso- 
bom dotýka. Oni sú jeho svedomím. 


D. Osvietenská filozofia 

Všeobecná charakteristika 

Osvietenská filozofia tvorí myšlienkový základ významnej kultúrno-historickej epo- 
chy, ktorá poznačila ideový a politický vývin celej Európy. Historicky je spätá s pre- 
konávaním feudálneho zriadenia a vytváraním novej spoločnosti, v ktorej dominu- 
je buržoázia, meštianstvo, ich ekonomické a politické záujmy, ich chápanie a pre- 
ciťovanie sveta. 

Osvietenstvo definitívne prekračuje hranice vytýčené feudalizmom. Čoraz výraz- 
nejšie sa presadzuje liberalistické chápanie človeka ako svojbytného indivídua - 
občana, ktorý si nárokuje právo prejaviť a uplatniť vlastnú prirodzenosť. Je zrejmé, 
že za touto požiadavkou sa skrýva potreba zmeniť usporiadanie spoločnosti, nasto- 
liť sociálny poriadok s novou hierarchiou hodnôt, vychádzajúcou z „podstaty člove- 
ka“ a z nej vyplývajúcich „ľudských práv“. 

Pokiaľ ide o filozofiu, myšlienky osvietenstva nadväzovali rovnako na racionaliz- 
mus aj na empirizmus. Vskutku, hlavní predstavitelia osvietenstva zvyčajne vybe- 
rajú z oboch dominantných línií novovekej filozofie myšlienky, ktoré podporujú 
základný zámer osvietenstva, a vhodným, hoci často povrchným a eklektickým, 
spôsobom ich spájajú vo svojej argumentácii. Racionalizmus osvietenstvo inšpiro- 
val dôrazom na silu ľudského rozumu, z predstavy sveta i z princípov morálky vy- 
tláčal dovtedajšie dominantné výklady postavené na zjavení a šírené prostred- 
níctvom cirkví. Empirizmus so svojím dôrazom na skúsenosť a zásadným odmiet- 
nutím metafyzických (a teda i náboženských) všeobecných pojmov a na nich za- 
ložených tvrdení bol nepochybne radikálnejší, hoci jeho priebojnosť limitoval jemu 
vlastný agnosticizmus. Ani jedna, ani druhá koncepcia nevystupovala v osvieten- 
skej filozofii v čistej podobe, t. j. ako určitá teoretická konštrukcia. Pôsobili prostred- 
níctvom dovtedajších myšlienkových výdobytkov (napr. prostredníctvom kritického 
vzťahu k scholastike, koncepcie prirodzenej morálky, prirodzeného práva, priro- 
dzeného náboženstva, teórie spoločenskej zmluvy atď.), ktoré však už dozreli do 
presvedčenia, že dosiahnutý stupeň poznania človeku umožňuje, aby sa stal svoj- 
právnym, t. j. aby začal pretvárať svet (a najmä spoločnosť) do ľudskejšej podoby. 

Osvietenstvo založilo svoj projekt nápravy spoločenských pomerov, zdokona- 
lenia morálky, ľudského indivídua, ba premeny sveta vôbec na využití moci po- 
znania, a teda rozumu (chápaného už nie v úzko racionalistickom zmysle), ktorý 
ukazuje optimálne cesty všestranného pokroku ľudstva i sebazdokonaľovanie člo- 
veka. To si vyžadovalo, po prvé, ustavičný a nerušený rozvoj vedeckého pozna- 
nia, jeho prenikanie do oblastí, kam sa veda predtým nedostala, využívanie vedy 
na všeobecné zlepšovanie ľudského života. Vzorom vedy bola vtedajšia mecha- 
nistická fyzika; prevládalo úsilie aplikovať fyzikálne predstavy a postupy (mecha- 
nicizmus) na iné oblasti poznania prírody, ba aj spoločnosti. Z fyziky vychádza- 
li reprezentatívne svetonázorové, filozofické predstavy a koncepcie, s čím úzko 
súvisí aj útok proti všetkým iným (špekulatívnym, náboženským) výkladom sveta. 

Po druhé, išlo o šírenie nových poznatkov, ale aj etických princípov, zásad ľud- 
ského spolužitia a spoločenských ideálov. Išlo o šírenie „svetla“ čiže osvetu, ktorá 
nebola iba propagáciou či popularizáciou nových vedeckých poznatkov a filozo- 
fických koncepcií, ale najmä procesom výchovy, a teda aj praktického (t. j. v ob- 
lasti reálneho, každodenného života) uplatnenia morálnych, sociálno-politických 
a kultúrnych dôsledkov, ktoré - ako sa osvietenci nazdávali - vedecké poznatky 
prinášali. Vznikla zjednodušená predstava, že všeobecný vzostup ľudstva priamo 
závisí od zdokonalenia a rozšírenia poznania. Už viacerí osvietenci si uvedomova- 
li, že tento názor zjednodušuje, a tým aj znehodnocuje ich základný zámer. Na- 
priek tomu sa takáto predstava o osvietenstve v európskej kultúre udomácnila, 
a tak sa osvietenstvo stalo priam ukážkou racionalistického redukcionizmu 
a vďačným predmetom najrôznejších, dodnes sa objavujúcich kritík. 

Anglické osvietenstvo 

Osvietenské myšlienky sa teda objavovali v západoeurópskej filozofii v celom prie- 
behu 1 7. storočia a úzko súviseli s vlnou protifeudálnych revolúcií. A tak mnohé 
myšlienky, ktoré sa rozvinuli vo vrcholnom osvietenstve, môžeme nájsť u Spino- 
zu a ďalších vtedajších holandských mysliteľov. 

Významným zdrojom osvietenského myslenia bola predovšetkým filozofia a sociál- 
nopolitické názory Johna Locka. Dávid Hume bol už vyslovene osvietenským filozo- 
fom a mal aj osobné kontakty s hlavnými predstaviteľmi francúzskeho osvietenstva. 

V nadväznosti na Locka osvietenské názory v Anglicku rozvíjali aj ďalší mysli- 
telia, ktorí ovplyvnili vývin európskeho osvietenstva. Spomedzi nich treba spomenúť 
predovšetkým Johna Tolanda (1670-1722), ktorý uznával večnosť a nestvoriteľ- 
nosť hmoty, pohyb pokladal za jej imanentnú vlastnosť, no zároveň rešpektoval 
ideu Boha (najvyššieho rozumu). Významné boli aj pokusy na základe asocianiz- 
mu mechanisticky vysvetliť psychické javy a procesy, ktoré vlastne predstavujú 
prvé náznaky budovania psychológie ako vedy (Dávid Hartley, 1704-1757). Po- 
pri tejto, na empirizme založenej línii anglického osvietenstva, existuje - najmä 
v úvahách o problémoch etiky - aj iná línia. Jej hlavným predstaviteľom je Anthony 
of Shaftesbury (1671-1713). Súhlasí s empirikmi, pokiaľ ide o odmietnutie ap- 
riórneho a náboženského základu mravnosti. Na rozdiel od nich však nepokladá 
za základ mravnosti úžitok, ale mravný cit. Náboženstvo vzniká uvedomením si 
mravného citu, vo vzťahu k morálke je teda sekundárne, ale je pre ňu nevyhnutné. 

Francúzske osvietenstvo 

Hoci osvietenské myslenie nevzniklo vo Francúzsku, najväčšmi sa rozvinulo práve tu, 
tu malo najrozmanitejšie podoby a najdälekosiahlejšie spoločensko-politické dôsledky. 

Predpoklady francúzskeho osvietenstva vytváralo hnutie libertínov (voľnomyš- 
lienkárov), ktorí v 17. storočí ironizovali a spochybňovali sväté pravdy nábožen- 
stva či argumenty metafyziky. Za zakladateľa francúzskeho osvietenstva sa pova- 
žuje Pierre Bayle (1 646-1 704). Francúzske osvietenstvo však svojím dielom a čin- 
nosťou rozhodujúcim spôsobom ovplyvnil 


FRANQOIS-MARIE AROUET - VOLTAIRE (1694-1779) 


Hoci Voltairov najväčší prínos je spätý s prvým vzhľadom na svoju dlhovekosť a všestrannosť 
obdobím rozvoja francúzskeho osvietenstva, je prakticky súčasníkom všetkých generácií 

osvietencov. Voltaire bol nesmierne činorodý; 
básnik, prozaik, dramatik, historik, preklada- 
teľ, verejný činiteľ (angažoval sa najmä v spo- 
roch s oficiálnou cirkvou). Bol európskou au- 
toritou, na ktorú sa obracali vtedajšie koruno- 
vané hlavy, ale aj predstavitelia rozličných myš- 
lienkových prúdov. Významné je hneď jeho 


prvé filozofické dielo Filozofické listy , nazývané 
aj Anglické listy (1 733), v ktorom spojil francúz- 
sky racionalizmus s britským empirizmom. 
V exile v Anglicku mladý Voltaire pochopil 
hlavné rozdiely medzi anglickou a zaostalejšou 
francúzskou spoločnosťou. 


Porovnávajúc francúzsku a anglickú duchovnú, svetonázorovú, politickú a nábo- 
ženskú situáciu, Voltaire zisťuje a jasne formuluje prednosti anglických prístupov 
a riešení pred francúzskymi. Formuluje ich zároveň ako odporúčania, ktoré vo 
Francúzsku nachádzajú živý ohlas. Vo Filozofických listoch navrhuje: 1 . osvojiť si 
pozitívne výdobytky Lockovej empirickej filozofie, ktorá neumožňuje nekonečné 
špekulácie, k akým má sklon racionalizmus; 2. v oblasti vedy orientovať sa na 
newtonovský variant mechanistickej fyziky, ktorý v porovnaní s descartovským 
mechanicizmom podáva presnejší a efektívnejší vedecký výklad sveta; 3. uznať 
deistické chápanie náboženstva, ktoré oprávňuje kritický a odmietavý postoj k akej- 
koľvek podobe „pozitívneho“ (zjaveného) náboženstva a jeho reprezentantov v ofi- 
ciálnych cirkvách; 4. v náboženských, ale aj iných názoroch je potrebné riadiť sa 
princípom tolerancie, čo je predpokladom normálneho občianskeho spolužitia. 
V mene tolerancie Voltaire zvádzal ustavičný boj proti bezpráviu, ktorého sa v me- 
ne náboženstva dopúšťali vysoké cirkevné kruhy. Podariío sa mu dokázať justičné 
„omyly“ a dosiahnuť ich revíziu, čím si (okrem iného) vyslúžil bezmedznú nenávisť 
tých, ^ proti ktorým bojoval; 5. optimálnou formou vlády je parlamentarizmus, ktorý 
umožňuje (na rozdiel od absolutistickej monarchie) spoluúčasť na vláde pomerne 
širokej verejnosti. 

Tieto podstatné znaky anglického myslenia a spôsobu života, ktoré Voltaire „im- 
portoval“ do Francúzska, navzájom úzko súvisia. Sám Voltaire ich konkretizoval 
na podmienky svojej krajiny. Ďalší francúzski osvietenci sa nimi inšpirovali a Vol- 
taire ich ďalej rozpracúval vo svojich umeleckých dielach i filozofických prácach 

(najvýznamnejšou je Filozofický slovník, 1764). Vo svojich literárnych dielach (naj- 
mä v románe Candide) okrem iného karikoval Leibnizovu myšlienku „najlepšieho 
z možných svetov“. Do vývinu filozofie sa zapísal aj úsilím pristupovať k dejinám 
nielen kronikársky, t. j. ako k súpisu udalostí a dátumov, ale pochopiť ich možnú 
vnútornú súvislosť a nadväznosť, a tak vytvoriť filozofiu dejín. 

Významným predstaviteľom zakladajúcej generácie francúzskych osvietencov bol 
aj Charles Louis Montesquieu (1689-1 755). V beletristických Perzských listoch 
(1721) presvedčivo poukázal na relativitu hodnôt a kultúr a z nej vyplývajúcu ne- 
vyhnutnosť občianskej i náboženskej tolerancie. V oblasti sociálnej filozofie má mi- 
moriadny význam jeho spis O duchu zákonov (1748). Tak príroda, ako aj spolo- 
čenské dianie sa riadia všeobecne platnými zákonitosťami. Nepochádzajú od Bo- 
ha, ale vyplývajú z povahy vecí. Ich základ tvoria princípy „prirodzeného práva“, 
ktoré sa však pod vplyvom rôznych konkrétnych okolností v jednotlivých krajinách 
modifikujú v právnych sústavách. Medzi podstatné okolnosti patria geografické 
podmienky krajiny (podnebie, pôda, veľkosť územia), ktoré formujú charakter oby- 
vateľstva, a tým aj legislatívu a spôsob vlády. Precenenie „geografického faktora“ 
je, nepochybne, jednostrannosťou Montesquieuovho prístupu ku skúmaniu spolo- 
čenského života a diania, ale historicky ide o významný krok na ceste k určova- 
niu reálnych predpokladov a príčin sociálnych javov. Za najlepšiu formu vlády Mon- 
tesquieu pokladal konštitučnú monarchiu a ďalej rozpracúval teóriu deľby moci, 
ktorú načrtol J. Locke. (V práci O duchu zákonov spracoval množstvo empiric- 

kého materiálu, ktorý získal štúdiom právnych kódexov rôznych krajín. Osobne sa 
zúčastňoval na rokovaniach európskych parlamentov, vrátane uhorského snemu, 
ktorý v tom čase zasadal v Bratislave. Bolo to roku 1728 a okrem Bratislavy na- 
vštívil aj stredoslovenské banské mestá, pravdepodobne na podnet M. Bela.) 

Približne v polovici 1 8. storočia sa objavuje veľmi početná, sociálne i názorovo 
diferencovaná generácia filozofov, vedcov, umelcov i verejných činiteľov, ktorých 
diela znamenajú vyvrcholenie francúzskeho osvietenstva a zároveň myšlienko- 
vo pripravujú veľký revolučný pohyb, ktorý sa začne dobytím Bastily roku 1789. 
Absolútna väčšina z nich zastávala deistické názory (napr. Condillac, ď Alembert 
a iní) a spolupracovala na slávnom kolektívnom diele - Encyklopédii čiže racionálnom 
slovníku vied, umení a remesiel, ktorá začala vychádzať od roku 1 751 . Encyklopédia, 
ustavične prenasledovaná a zakazovaná svetskou i cirkevnou vrchnosťou, obsaho- 
vala popri filozofických, prírodovedných, historických, spoločenskovedných, umeno- 
vedných a ďalších teoretických poznatkoch aj poznatky technické a technologické, 
zaujímavé a osožné pre praktikov z rôznych oblastí „remesiel“, čím sa stala príťažli- 
vou aj pre jednoduchých občanov, stredných a malých podnikateľov, poľnohospo- 
dárov, čiže pre „tretí stav“. Mnohé filozofické, svetonázorové a kritické sociálno-poli- 
tické názory intelektuálnej špičky osvietencov tak prenikli do širokých vrstiev francúz- 
skej verejnosti. 

Iniciátorom a hlavným redaktorom tohto diela, a tým aj hlavou encyklopedis- 
tov, sa stal syn obyčajného mešťana - nožiarskeho majstra Denis Diderot. 


DENÍS DIDEROT (1713-1784) 


Študoval na cirkevných školách. Hoci po skon- 
čení štúdií istý čas vykonával právnickú prax, 
väčšmi ho lákala filozof ia a prírodné vedy. Aby 
sa im mohol venovať, zarábal si ako prekla- 
dateľ. Dvadsať rokov svojho života venoval 


tvorbe a vydávaniu Encyklopédie. Na pozva- 
nie ruskej cárovnej Kataríny II. žil rok v Pet- 
rohrade. Bol najvšestrannejším z francúzskych 
osvietenských materialistov. 


Ako filozof sa Diderot zaraďuje medzi mechanistických materialistov. Za základ 
všetkého pokladal hmotu. Bránil sa však jednoduchej redukcii rozmanitej skutoč- 
nosti na jej materiálny základ. Zdôrazňoval postupný prechod od nižších foriem hmo- 
ty (anorganických) k vyšším (organickým) a od nich k mysleniu, ktoré má svoje špe- 
cifické črty - geneticky je síce späté s nižšími úrovňami existencie hmoty, ale ne- 
možno ho na ne redukovať. Pri zdôvodňovaní svojich názorov využíval najnovšie po- 
znatky rodiacej sa biológie, fyziológie vnímania, medicíny a ďalších vied. Vytvoril je- 
den z variantov vtedy rozšírenej koncepcie „oduševnenosti hmoty“, ktorá bola no- 
vou, vedecky fundovanejšou podobou antického hylozoizmu. Spojitosť hmoty s po- 
hybom považoval za samozrejmú. Rovnako samozrejmou mu bola mnohotvárnosť 
pohybu, jeho neredukovateľnosť na výlučne mechanický pohyb, a teda aj prirodze- 
nosť prechodu „hmoty nemysliacej“ k „hmote mysliacej“ (cítiacej, želajúcej si atď.). 

Už pri úvahách o prírode narazil na viacero paradoxov, ktoré sa pokúšal dia- 
lekticky prekonať. Osobitne naliehavo sa vynorili pri úvahách o človeku. Súhlasil 
síce s princípom všeobecnej (politickej) rovnosti ľudí, zároveň však poukazoval na 
význam individuálnych rozdielov (napríklad nadanie človeka a pod.). Možnosť ap- 
likovať jednoznačný determinizmus na ľudské konanie sproblematizoval v románe 
Jakub-fatalista. Hranice mechanistického chápania človeka, jeho osudov a činov 
najvýraznejšie prekročil vo filozofickej próze Rameauov synovec, v ktorej vtipne 
relativizoval vtedajší hodnotový systém a jednoznačne racionalistický výklad mo- 

tívov konania jednotlivca. V iných prácach demonštroval dôsledky relativistického 
(antidogmatického) prístupu na oblasť morálky a náboženstva. Východiskom i výsled- 
kom jeho úvah bolo presvedčenie, že na nastolenie a rozvoj ozajstnej ľudskosti je 
nevyhnutná veda, osveta, tolerancia a demokratizácia spoločenského zriadenia. 

Kritika náboženstva a cirkví, najmä určitý spôsob „vyvodzovania“ filozofických 
dôsledkov z vtedajšej vedy, založenej na mechanistickej fyzike, priviedla niektorých 
predstaviteľov francúzskeho osvietenstva k materializmu a ateizmu. Prvým z nich 
bol lekár a filozof Julien Offrai de La Mettrie (1709-1751), ktorý sa vo svo- 
jom vrcholnom spise Človek-stroj usiluje „domyslieť“ Descartovu ideu reflexného 
oblúka a dokázať, že nielen zviera, ale aj človek je stroj, hoci oveľa zložitejší a cit- 
livejší. V tomto tvrdení v istom zmysle kulminuje mechanistické chápanie skutoč- 
nosti. La Mettrie sa vyhýba povrchným zjednodušeniam, usiluje sa argumentač- 
ne využiť vedecké poznatky a idey filozofického hylozoizmu. 

Kým La Mettrie patrí do staršej generácie osvietencov, ďalší predstavitelia osvie- 
tenského materializmu a ateizmu sú z okruhu encyklopedistov. O Diderotovi sme 
už hovorili. Najtypickejším predstaviteľom tohto prúdu bol Paul H. D. von Holbách 
(1723-1789), barón nemeckého pôvodu pôsobiaci vo Francúzsku. Jeho hlavné 
dielo Systém prírody (1770) je klasickým spisom mechanistického materializ- 
mu. Postuluje večnosť a nezničiteľnosť hmoty ako výlučnej „substancie“ všetkého 
jestvujúceho. Za jej základnú vlastnosť pokladá mechanicky chápaný pohyb 
a zdôrazňuje, že za vonkajším pohybom sa skrýva vzájomné mechanické pôso- 
benie (teda opäť pohyb) neviditeľných častíc. Všetko dianie vrátane historických 
procesov je prísne determinované. Holbách je zástancom radikálneho ateizmu, 
ktorý často prechádza až do antiklerikalizmu. 

Štvrtým významným predstaviteľom francúzskeho osvietenského materializmu 
bol Claude A. Helvétius (1715-1771). Vo filozofii prírody prevzal štandardné 
názory vtedajších materialistov a deistov. V teórii poznania materialisticky interpre- 
toval Lockov senzualizmus. Lockove myšlienky využil najmä na výklad ľudského 
konania, ktoré vysvetľoval pomocou empirických (a zároveň materialisticky inter- 
pretovaných) pojmov, ako je potreba či záujem. Tým sa uvažovanie o ľudskej čin- 
nosti, jej motívoch a okolnostiach stalo konkrétnejším, lebo zohľadňovalo ekono- 
mické prvky ľudského života. 

Osobitou postavou francúzskej filozofie 1 8. storočia je 


JEAN JACQUES ROUSSEAU ( 1718 - 1771 ) 


Vyrastal bez rodičov a nikdy nechodil do ško- 
ly. Sám sa naučil písať a aj neskôr sa sám 
vzdelával štúdiom filozofie, matematiky, hud- 
by, dejepisu, astronómie a pod. Ako šest- 
násťročný opustil rodnú Ženevu a vlastne celý 
život prežil ako tulák bez domova, prenasle- 
dovaný úradmi a cirkvou za svoje buržoázno- 


liberalistické názory (vo Francúzsku naňho vy- 
dali zatykač, pálili jeho knihy). Vystriedal mno- 
ho zamestnaní, živil sa opisovaním nôt, pre- 
dovšetkým však literárnou činnosťou. Jeho 
mecenášmi boli viacerí predstavitelia vysokej 
šľachty, proti ktorej vo svojich spisoch horlil. 


Pokiaľ ide o všeobecné filozofické problémy, neprejavil sa nijakými originálnymi 
myšlienkami. Zastával presnejšie neurčené deistické stanovisko. Bol jednoznačne 
proti materializmu, uznával svojsky chápané „prirodzené náboženstvo“, ktorého 
predmetom je uctievanie akejsi „Najvyššej bytosti“. O to väčší je jeho prínos ako 

kritika základných ideí osvietenstva a predovšetkým ako sociálneho myslite- 
ľa. Tieto dve podstatné črty jeho filozofie úzko súvisia. Spája ich kritika civilizácie, 
ktorej vznik a rozvoj sú späté s rozvojom poznania, a teda „vied“. Vidíme, že Rous- 
seau akceptuje hlavnú tézu osvietenstva, ale vyvodzuje z nej opačné dôsledky 

ako ostatní osvietenci. Prvýkrát tak urobil v práci Rozprava o vedách a umeniach 
(1750), kde dokazoval, že rozvoj vied a '„umení“ (remesiel) neurobil ľudí šťastnej- 
šími, ale naopak vzdialil ich pôvodnému, „prirodzenému“ stavu. „Prirodzený stav“ 
v jeho ponímaní je vlastne fikcia šťastného života „ušľachtilého divocha“ nepoka- 
zeného vymoženosťami civilizácie. Táto utópia je namierená najmä proti vskutku 
„neprirodzenému“ spôsobu života vysokých feudálnych vrstiev. Pravda, obsahuje 
aj zárodky konzervatívneho postoja k nastupujúcemu priemyselnému veku, kde 
bude dominovať meštianstvo. 

„Návrat k prírode“ je koniec koncov zakotvený v senzualistickej filozofii, blízkej 
všetkým osvietencom. Lenže na rozdiel od osvietencov Rousseau zdôrazňuje iný 
aspekt senzualizmu, ten, ktorý môžeme vyjadriť pojmom „senzibilita“, a tak ho 
chápať ako citlivosť i citovosť zároveň (predovšetkým to druhé). Chápe, že „návrat 
k prírode“ ako všeobecný cieľ spoločnosti nie je možný, je však presvedčený, že 
ho možno efektívne uplatniť vo výchove jednotlivca. Preto v diele Emil alebo 
o výchove (1762) zdôrazňuje požiadavku vychovávať dieťa v súlade s prírodou, 
a to jednak s vlastnou prírodou, „prirodzenosťou“ (t. j. rešpektovať jeho individua- 
litu, prirodzené sklony atď.), a jednak s prírodou „ako takou“ (t. j. v zhode s jej 
požiadavkami, lebo údajne iba z nich možno odvodiť lásku k cnosti a dobru). 

Tieto názory sa prejavili aj v Rousseauovej sociálnej filozofii, v posudzovaní súčas- 
ného stavu spoločnosti (zvlášť francúzskej) a v spôsobe jeho nápravy. V Rozprave 
o pôvode a základoch nerovnosti medzi ľuďmi (1 755) opisuje zánik idylického „prírod- 
ného stavu“ ľudstva, keď ľudia konali v zhode so svojimi sklonmi a citmi. Tento stav 
sa narušil vznikom súkromného vlastníctva a rozvojom civilizácie, čo vyústilo do vzni- 
ku štátu, ktorý je výrazom nového vývinového stavu - nerovnosti medzi ľuďmi. 

Lenže úlohou štátu - a tu Rousseau tvorivo nadväzuje na „zmluvné“ koncep- 
cie podstaty štátu - je zaručiť slobodu každého občana, a nie potláčať ju. Sku- 
točnosť, že štát neplní túto svoju funkciu, presvedčivo analyzuje v spise Spolo- 
čenská zmluva (1762) .Toto dielo sa stalo bibliou budúcej revolúcie a Rousseau 
myšlienkovým otcom jej vedúcich predstaviteľov, najmä jakobínov. Spoločenskou 
zmluvou, tvrdí Rousseau, sa občania zaväzujú navzájom chrániť a upevňovať svo- 
ju slobodu a šťastie. Tým sa každý účastník zmluvy - občan - dobrovoľne stáva 
súčasťou umelo vzniknutého celku. Vôľa panovníka nemá výsadné postavenie. Ak 
sa panovník spreneverí spoločenskej zmluve, ľud má právo ju vypovedať, t. j. 
zvrhnúť vládcu. Rousseau doslova hovorí o práve ľudu na revolúciu. Nerozhodu- 
je však individuálna vôľa občana, pretože vôlí je veľa a často sú nielen rozdielne, 
ale aj protichodné. Z toho vyplýva, že „vôľa ľudu“, ktorá rozhoduje, nie je súčtom 
jednotlivých vôlí, ale akýmsi ich zovšeobecnením, abstraktným extraktom z nich. 
„Všeobecná vôľa“ (la volonté générale ) sa však už v revolúcii 1789-1794 ukáza- 
la ako najslabšie miesto v Rousseauovom demokratizačnom projekte a v rozpo- 
re s jeho zámerom sa stala - vďaka svojej abstraktnosti - teoretickým argumen- 
tom v prospech násilia prerastajúceho do teroru. 

Bezprostredným vyústením francúzskeho osvietenstva bola revolúcia v ro- 
koch 1789-1794, ktorá mala ďalekosiahle následky nielen pre Francúzsko, ale aj 
pre Európu a viac-menej pre celý svet. V orgánoch ustanovených revolúciou pôso- 
bili viacerí osvietenskí myslitelia a ich žiaci. Pokiaľ ide o filozofov, musíme spo- 
menúť tzv. najmladšiu generáciu osvietencov a spomedzi nich najmä Jeana 
Antoina Condorceta (1743-1794), spolutvorcu i obeť revolúcie. Vo svojej hlav- 
nej práci ( Náčrt historického obrazu pokroku ľudského rozumu, 1 794; dokončie- 

val j u už ako štvanec revolúcie v ilegalite, kde napokon spáchal samovraždu) roz- 
víja základné myšlienky osvietenstva. Dejiny ľudstva opisuje ako vzostup pozna- 
nia, ktorému musí zodpovedať aj vzostup organizácie spoločnosti, t. j. nové uspo- 
riadanie spoločenských vzťahov. Hoci sám sa nachádzal v smrteľnom nebezpe- 
čenstve, predpovedal, že ďalší vývin ľudstva bude vychádzať z rovnakých prin- 
cípov a jeho výsledkom bude zdokonalenie spoločnosti, jej poľudštenie. Condor- 
cetov historický optimizmus priam symbolizuje racionalistický a humanistický pátos 
osvietenstva, ale aj prvky jeho teoretickej plytkosti a historickej naivity, ktoré po- 
stupne vychádzali na povrch. 


OSVIETENSKÁ FILOZOFIA, 

najmä francúzska, mala na Slovensku značný, pritom obsahom i formou 
rozmanitý ohlas. Spolupôsobila pri formovaní a vývine slovenského osvietenstva. 
Jej vplyv (najmä Rousseauov) na sociálnopolitické myslenie však výrazne 
prekročil^ hranice osvietenskej epochy. Stretávame sa s ním ešte 
u Štefana Marka Daxnera pri riešení národnej otázky. 

Význam osvety v boji proti poverám zdôrazňoval 
Michal Institoris-Mošovský (1733-1803), ktorý zároveň rozhodne 
odmietal každé spochybnenie viery a v hrôzach Francúzskej revolúcie videl 
Boží trest za pýchu „rozumárov“. Proti poverám bojoval aj Samuel Tešedík, 
Juraj Fándly, Ignác Bajza a ďalší, ktorí osvietenstvo chápali predovšetkým 
ako výchovné, osvetové pôsobenie na ľud. 

Osvietenstvo podnietilo vznik viacerých učených spoločností. Popri 
bernolákovskom Učenom tovarišstve využívala osvietenstvo na výchovné 
pôsobenie aj Učená spoločnosť malohontská. Jej predstavitelia sa usilovali 
aplikovať myšlienky osvietenstva na naše podmienky. Najvýznamnejším z nich 
bol Ján Feješ (1764-1823). Vo svojich sociálnopolitických názoroch analyzoval 
na jednej strane prednosti a nedostatky Hobbesovej koncepcie a na druhej 
'strane Lockovej a Rousseauovej filozofie. Hlásil sa najmä k názorom 
Rousseaua. Špeciálnymi filozofickými otázkami sa zaoberal iný predstaviteľ tejto 
spoločnosti - Ján Laurentzy (1775-1819). Vychádzajúc z historickej 
retrospektívy filozofického myslenia, zdôrazňoval význam boja 
proti akémukolVek modlárstvu, t. j. apriórnemu rešpektu 
pred autoritami (odvolával sa aj na Baconovu kritiku štvrtého idolu 
a na ďalšie argumenty). 

Filozofickými otázkami sa pomerne podrobne zaoberal predstaviteľ 
banskobystrickej Societas slavica Ondrej Plachý (1755-1810). V Starých 
novinách literního umení napr. kriticky rozoberá materialistické chápanie duše od 
antického atomizmu po La Mettrieho a zdôvodňuje potrebu náboženskej 
i národnej znášanlivosti (pričom sa dovolával Voltaira). Ďalší filozofi oboch týchto 
spoločností už upriamujú pozornosť na Kantovu filozofiu. 

V nasledujúcom období - období obrodenia sa už medzi našimi filozofmi rozšírili 
myšlienky nemeckých filozofov, najmä Herdera a Hegela, ale tak na kollárovcov, 
ako aj na štúrovskú generáciu naďalej inšpiratívne pôsobili mnohé idey 
francúzskeho osvietenstva. 


E. Nemecký klasický idealizmus 

V posledných desaťročiach osemnásteho storočia sa ťažisko európskeho fi- 
lozofického myslenia presúva do Nemecka. Tam vznikajú filozofické systémy, 

ktoré pokladáme za poslednú, vrcholovú fázu vývoja klasickej filozofie. 

V prvej polovici 18. storočia ešte len máločo nasvedčovalo tomu, že táto roz- 
trieštená, hospodársky a kultúrne zaostalá krajina sa môže stať prostredím, v kto- 
rom sa filozofické myslenie rozvinie do svojej vrcholnej podoby. Nemecko vtedy 
živorilo na periférii hospodárskeho a kultúrneho života Európy. Celá krajina sa roz- 
padávala na množstvo štátov a štátikov, ktorých vládcovia sa úporne bráni- 
li centrál izačným úsiliam. Kniežatstvá a slobodné mestá medzi sebou súperili, pri- 
čom sa dostávali do područia veľkých európskych štátov. 

Politická roztrieštenosť, hmlisté spoločenské perspektívy a hospodárska zaosta- 
losť zreteľne poznamenávali povahu nemeckej kultúry. Podnety, ktoré prichádza- 
li zvonku, odrážali sa v nemeckých pomeroch len nevýrazne a zdeformované. Za- 
vŕšite!’ nemeckého klasického idealizmu G. W. F. Hegel o Nemcoch svojho času 
poznamenal, že všetko, čo prijali od cudzích národov, stratilo svoju duchaplnú ži- 
votnosť, energiu a originalitu. Vzťahuje sa to predovšetkým na nemecké osvie- 
tenstvo, ktoré osvietenské idey o vláde rozumu upravovalo tak, aby ich mohlo 
vtesnať do plytkých teórií a pedantských systémov. 

Opatrné a oneskorené preberanie podnetov zvonku, charakteristické pre ne- 
mecké filozofické osvietenstvo, vystriedala na konci 1 8. storočia originalita a plod- 
nosť myšlienok. Nemecký klasický idealizmus dokázal podstatne inovovať tému 
rozumu - centrálnu tému nielen osvietenstva, ale do veľkej miery celého klasic- 
kého filozofického myslenia. 

Osvietenská filozofia síce vyzdvihla rozum a poukázala na jeho možnosti pri boji 
s nevzdelanosťou a tmárstvom, nedokázala však hlbšie pochopiť jeho aktívnu, tvo- 
rivú povahu. Naopak, nemecký klasický idealizmus vyjadril túto črtu rozumu hnecf 
pri svojom zrode. Rozum a myslenie predstavuje ako spontánne aktivity a po- 
stupne sa prepracúva k pochopeniu vývinovej a historickej podstaty rozumu. Ak- 
tivitu rozumu nemecký klasický idealizmus napokon začleňuje do celkového his- 
torického procesu. Zdôraznením vývinových a historických hľadísk výrazne pre- 
kročil obzory osvietenstva. 

Cesta, po ktorej kráčal nemecký klasický idealizmus, sa začína pri Immanuelovi 
Kantovi. Na niektoré z mnohorakých podnetov Kantovej filozofie nadviazal J. G. Fich- 
te, ktorého vzápätí doplnil a korigoval F. W. J. Schelling. Napokon na scénu nemec- 
kej klasickej filozofie vystúpil „zvestovateľ absolútnej moci rozumu“ G. W. F. Hegel. 

O Tieto filozofické systémy vznikali v prostredí celkového duchovného roz- 
kvetu: zrodilo sa hnutie nemeckých romantikov, Schillerovo literárne a te- 
oretické dielo, Goetheho poézia i jeho prírodovedné práce. V prvej polo- 
vici 19. storočia sa nemecká filozofia, literatúra a veda zaraďujú na po- 
predné miesto v európskom myslení. 


IMMANUEL KANT (1724-1804) 


Prvý veľký predstaviteľ nemeckého klasického 
idealizmu sa narodil vo východopruskom 
Kônigsbergu (na mape terajšieho Ruska to- 
to mesto nájdeme pod menom Kalinin- 
grad), kde žil až do svojej smrti, preto sa v je- 


ho životopise vyskytuje len málo zaujímavých 
údajov. Tu vyštudoval gymnázium aj univerzi- 
tu, na ktorej sa neskôr stal riadnym profeso- 
rom filozofie. Pomerne mladý stratil rodičov, 
a tak sa musel o seba postarať sám. 


Kantovo dielo delíme na dve obdobia, pričom medzníkom je prvé vydanie jeho 
Kritiky čistého rozumu (1781). Prvé obdobie sa nazýva predkritické, druhé kritické. 

V predkritickom období sa Kant spočiatku venoval prírodovednej problematike. 
Už počas štúdií si dôkladne osvojil Newtonovu fyziku, ktorú celý život pokladal za 
vzor vedeckej teórie. V najvýznamnejšom diele predkritického obdobia, v prie- 
kopníckej práci Všeobecné dejiny prírody a teória nebies (1 755), Kant uplatnil po- 
znatky z Newtonovej fyziky a pokúsil sa vysvetliť vznik slnečnej sústavy a celú 
stavbu vesmíru. Predkladá mechanistickú koncepciu vzniku vesmíru, mechanis- 
tickú kozmogóniu, ktorá vychádza z jediného predpokladu - hmoty a jej zákonov. 
Tvrdí: „Dajte mi hmotu a ukážem vám, ako z nej musí vzniknúť svet.“ 

Podľa Kantovej hypotézy východiskovým stavom vývinu vesmíru je chaos: v ne- 
konečnom vesmírnom priestore sú rozptýlené čiastočky hmoty. Vychádzajúc 
z Newtonovej fyziky, predpokladá, že ich pohyb určujú dve mechanické sily 
- príťažlivosť a odpudivosť. Súhrnným pôsobením týchto dvoch síl Kant vysvet- 
ľuje všetko, čo sa v priebehu vývoja vesmíru odohralo: vznik prvého väčšieho 
zhluku hmoty, vírivý pohyb hmotných čiastočiek, čoraz väčšiu koncentráciu zohrie- 
vajúcej sa hmoty, zrod prvého slnka a prvej planéty, zrod slnečného systému, 
v ktorom sa príťažlivé sily dostávajú do rovnováhy s odpudivými, a napokon aj 
zrod celého usporiadaného vesmíru zloženého z nespočetného množstva sl- 
nečných systémov. 

Vytvorením slnečných sústav sa však celý proces nekončí. Tie isté mechanické 
sily, ktoré vesmír priviedli od chaosu k poriadku, spôsobia aj jeho návrat k cha- 
osu. Dlhodobé hromadenie malých odchýlok naruší pravidelné pohyby nebeských 
telies a privodí zrútenie sa celého systému. 

Kantova kozmogonická hypotéza je jedným z najpozoruhodnejších novovekých 
názorov na vznik vesmíru. V tom čase však nenašla bezprostredný ohlas. Keď 
o niekolko desaťročí zverejnil svoju kozmogonickú koncepciu francúzsky matema- 
tik a fyzik Lapiace, musel sa Kant domáhať svojho nároku na prvenstvo. Dnes je 
Kantova zásluha všeobecne uznávaná a táto teória zániku planét sa označuje ako 
Kantova-Laplaceova hypotéza. 

V nasledujúcich dielach tohto obdobia Kant už zameral svoju pozornosť na me- 
tafyziku, do ktorej vtedy patrila jednak náuka o bytí - ontológia a jednak skúma- 
nie nadzmyslových predmetov, akými sú svet, duša a Boh. Postupne sa prepra- 
coval k názoru, že ešte pred nastolením metafyzických problémov (napr. problé- 
mu, či môžeme rozumom dokázať existenciu Boha, nekonečnosť sveta alebo ne- 
smrteľnosť duše) musíme vyriešiť otázku, čo je vlastne dostupné nášmu pozna- 
niu. Vzápätí pochopil, že hranice nášho poznania sú dané hranicami našej skúse- 
nosti, a teda mimoskúsenostné, nadzmyslové predmety, akými sa zaoberala tra- 
dičná metafyzika, sú principiálne nepoznateľné. K tomuto názoru ho priviedli ar- 
gumenty, ktoré našiel v dielach britských empirikov, predovšetkým Davida Huma. 

Takto sa z Kanta stal kritik tradičnej metafyziky a jej nárokov na rozumové po- 
znanie skúsenosťou nedostupných predmetov. Lenže odmietnutím týchto nárokov 
ešte neodpovedal na otázku, čo je dostupné nášmu poznaniu. Pri hľadaní odpo- 
vede Kant vstupuje do kritického obdobia svojej filozofie. Prvým dielom tohto ob- 
dobia je Kritika čistého rozumu, kde spomínanú otázku - čo môžem poznať, čo 
je dostupné môjmu poznaniu - nastolil. 

Kant prijímal argumenty empirikov potiaľ, pokiaľ išlo o kritiku tradičnej metafy- 
ziky. Empirizmus ako pozitívna teória poznania ho neuspokojoval. Vyčítal mu pre- 
dovšetkým to, že nedokáže vysvetliť nevyhnutný charakter niektorých vedeckých 
poznatkov. Empirici pokladali za jediný zdroj poznania skúsenosť. Z tohto zdroja 
však podľa Kanta nikdy nenačerpáme poznatky o nevyhnutných vzťahoch medzi 
vecami: stále by sme mali počítať s tým, že svet môže byť aj iný, aký na zákla- 
de doterajšej skúsenosti poznáme. Na rozdiel od empirikov Kant upozorňuje na 
poznatky, ktoré nepripúšťajú vyvrátenie novou skúsenosťou, sú nevyhnutné, t. j. 
opak nie je možný. Pri týchto poznatkoch musíme predpokladať aj iný zdroj než 

číru skúsenosť. Je presvedčený, že vo vedeckom poznaní prírody jestvujú okrem 
skúsenostných, aposteriórnych poznatkov aj poznatky, ktoré od skúsenosti ne- 
závisia, predchádzajú ju, a teda sú apriórne. Príklady apriórnych poznatkov Kant 
nachádza predovšetkým v matematike a vo fyzike. 

Aj na úrovni bežného poznania uplatňujeme zásadu, že každá zmena musí mať 
príčinu, pričom nepredpokladáme, že by sa raz mohlo objaviť niečo, čo by nebo- 
lo príčinné podmienené. 

Kant sa dalej pýta, na základe čoho je apriórne poznanie možné, hľadá podmienky 
jeho možnosti. Poznanie, ktoré sa zaoberá podmienkami možnosti apriórneho po- 
znania, nazýva transcendentálnym poznaním. 

Skúsenosť prijíma ako nevyhnutné východisko a neprekročiteľnú hranicu pozna- 
nia, nie však ako jediný zdroj. Aby vzniklo poznanie, musí k skúsenostnému ob- 
sahu pristúpiť predskúsenostná, apriórna forma. Platí to pre obidva základné 
kmene ľudského poznania, za ktoré Kant pokladá zmyslovosť a um (nem. Ver- 
stand). 

Už vtedy, keď si vytvárame predstavy o jednotlivých predmetoch pôsobiacich 
na naše zmysly, zasahujú do tohto procesu apriórne formy, akými sú priestor 
a čas. Podľa Kanta priestor a čas sú apriórne podmienky zmyslovosti. Všetky ja- 
vy vonkajších vecí nazeráme v čase a priestore, čím ich usporadúvame vopred 
danými formami. Z toho vyplýva jeden závažný dôsledok: čas a priestor sú sub- 
jektívnymi podmienkami zmyslovosti, neprináležia vonkajšiemu svetu, a my, ktorí 
sme na tieto formy nazerania odkázaní, nikdy nespoznáme, aké sú veci osebe: 
dostupné sú nám iba javy. Vzhľadom na tento záver mnohí filozofi Kanta pokla- 
dajú za agnostika. 

Okrem zmyslovosti poznanie potrebuje aj druhú zložku - um. Um je schop- 
nosť vytvárať z obsahov zmyslového nazerania pojmy. Pojmy vnášajú do roz- 
manitého obsahu jednotu. Podobne ako pri zmyslovosti, aj na úrovni umu vystu- 
pujú apriórne faktory, ktorými sú tentoraz kategórie. Napríklad kategória príčiny 
vnáša do sledu vnemov (po vneme A nasleduje vnem B) vzťah kauzálnej závis- 
losti (A je príčinou B), čím vznikajú skúsenostné poznatky. Um vytvára súvislú 
skúsenosť a napokon aj fyzikálne poznanie prírody. Všetko, čo je v našom po- 
znaní prírody nevyhnutné a všeobecne platné, vytvoril um. Ľudské myslenie tak- 
to ukazuje svoje tvorivé schopnosti. 

Ľudské myslenie sa však výsledkami umu neuspokojuje, chce preniknúť ďalej: 
k najvyššiemu celku, k prvotnej príčine všetkého jestvujúceho, k duchovnému 
základu. Tu už myslenie nemôže vychádzať zo skúsenosti, a tak chce vlastnými 
schopnosťami vytvoriť idey Boha, sveta ako celku a duše. Zámer myslenia po- 
vzniesť sa nad skúsenosť k najvyššej jednote Kant pokladá za celkom pochopi- 
teľný. Človeku je vlastná tendencia k najvyššej jednote, vedie ho k tomu jeho ro- 
zum (nem. Vernunfť). Tradičná metafyzika sa nazdáva, že rozumovými úsudkami 
prenikneme k poznaniu takých ideí, akými sú Boh, svet ako celok a duša. Len- 
že Kant tvrdí, že tieto metafyzické poznávacie nároky sú neopodstatnené, lebo 
rozum neumožňuje priamy prístup k nadzmyslovému svetu, k absolútnu. Idey vedú 
naše poznávanie k čoraz vyšším jednotám, sú regulatívne, neposkytujú však ni- 
jaký poznateľný predmet. Kant navyše dokazuje, že rozum v snahe poznať naj- 
vyšší celok sa nevyhnutne zaplieta do antinómií: je schopný predložiť dôkaz tézy 
(napr. tvrdenia, že svet je konečný) i antitézy (svet je nekonečný). Kantov záver: 
špekulatívne používanie rozumu, k akému sa uchyľuje tradičná metafyzika, neve- 
die k poznaniu, ale k rozporuplným, logicky chybným výsledkom. Poznanie ohra- 
ničuje skúsenosťou, hoci sama skúsenosť je podľa neho iba nevyhnutnou, nie do- 
statočnou podmienkou poznania. Tvrdí, že myšlienky bez obsahu sú prázdne 
a nazeranie bez pojmov slepé. 

Ohraničenie poznania Kant zdôvodňuje potrebou získať miesto pre vieru. K Bo- 
hu, slobode a nesmrteľnosti sa nemôžeme priblížiť rozumom, ale len vierou, kto- 
rou sa riadime v oblasti praktického konania. Ľudské myslenie sa totiž popri von- 
kajších javoch zameriava aj na vlastnú vôľu, aby ju usmerňovalo pri rozhodovaní 
o praktických otázkach. Tu nejde o poznanie, ale o konanie, presnejšie povedané, 
o mravné konanie. Dostávame sa ku Kantovej praktickej filozofii, ktorú najob- 
šírnejšie spracoval vo svojej druhej kritike, v Kritike praktického rozumu. 

Podľa Kanta celé ľudské konanie nemôžeme vysvetliť vonkajšími, či už spolo- 
čenskými alebo prírodnými príčinami. Kant neprijíma deterministický a naturalis- 
tický výklad pohnútok každej ľudskej činnosti, blízky mnohým osvietenským mys- 
liteľom. V človeku vidí bytosť schopnú prekonať v sebe prírodnú žiadostivosť 
a vzoprieť sa tak vlastným egoistickým pohnútkam, ako aj tlaku prostredia v me- 
ne morálnej zásady. 

Kant sa nazdáva, že ak svoj rozum používame prakticky, t. j. ak sa rozhodu- 
jeme medzi viacerými možnosťami konania, nachádzame v sebe požiadavku ko- 
nať podľa morálneho zákona. 

„Dve veci napĺňajú myseľ vždy novým a vzrastajúcim obdivom a hlbokou úctou, čím častejšie a vytr- 
valejšie sa nimi myslenie zaoberá: hviezdne nebo nado mnou a morálny zákon vo mne.“ 

Aby sme mohli morálny zákon poslúchnuť, musíme- disponovať slobodnou vôľou, 
musíme mať možnosť usmerňovať svoje konanie v prospech všeobecného dobra. 
To zasa predpokladá, že svojou dušou patríme do sveta, kde neplatí jednoznačná 
podmienenosť vonkajšími príčinami a kde je možné smerovanie k najvyššiemu 
dobru. Takto Kant vo svojej praktickej filozofii prijíma to, čoho poznateľnosť v Kri- 
tike čistého rozumu vyvrátil (sloboda konania a potom aj idey duše a Boha). 

o Morálny zákon vystupuje v ľudskom vedomí ako bezpodmienečná, pre 
všetkých a za každých okolností platná požiadavka, ktorá predpisuje, ako 
treba zamerať vôľu, aby zrodila mravné konanie. Kant túto požiadavku na- 
zýva kategorickým imperatívom, ktorý formuluje takto: „Konaj tak, aby 
maxima tvojej vôle vždy mohla byť zároveň princípom všeobecného záko- 
nodarstva.“ 

Kategorický imperatív neprihliada na výsledok konania, dôležitý je výlučne úmy- 
sel podriadiť subjektívne pohnútky a sklony zásadám platným pre všetkých ľudí. 
Dobro treba konať pre samo dobro, dobrá vôľa nepotrebuje nijaké dalšie odôvod- 
nenia. 

Kant si nerobí nijaké ilúzie o skutočnom ľudskom konaní a jeho pohnútkach. 
Dobre vie, že ľudí často vedú práve egoistické ciele. Platnosť kategorického im- 
peratívu však nezávisí od reálnych pomerov v spoločnosti, pretože neformuluje to, 
čo je, ale to, čo má byť. 

Inou podobou kategorického imperatívu je myšlienka: „Konaj tak, aby si ľud- 
stvo v sebe i v osobe každého druhého používal vždy ako účel a nikdy nie iba 
ako prostriedok.“ Človek nie je vec, ktorou možno voľne disponovať podľa jemu 
cudzích cieľov. Požiadavka rešpektovať človeka ako „účel sám osebe“ vôbec 
neprihliada na pôvod, spoločenské postavenie, majetok či vzdelanie. Každý, aj ten 
najbiednejší a najnevzdelanejší ľudský tvor má právo byť vážený ako plnoprávny 
človek. 

Doposiaľ Kant hovoril o dvoch prístupoch ľudského myslenia: k vonkajšiemu 
svetu, poznaním ktorého vzniká mechanistická prírodoveda, a k svojmu vlast- 

nému vnútru, v ktorom odhaľuje morálny zákon a ním posudzuje vlastné i cu- 
dzie činy. 

Popri nich však existuje tretí prístup, ktorý si nevšíma ani prírodné zákonitosti, 
ani morálne hodnoty, ba ani praktickú užitočnosť vecí. Je to náš prístup ku krásne- 
mu predmetu a Kant mu venoval svoju Kritiku súdnosti. 

Keď pozorujeme predmet, ktorý sa nám páči a pokladáme ho za krásny, za- 
ujímame k nemu iný postoj, ako pri pokusoch zmocniť sa ho a uspokojiť svoju 
žiadostivosť. Je to postoj odlišný aj od mravného hodnotenia. Na rozdiel od prijem- 
ného, užitočného či dobrého, ktoré vždy prebúdzajú zainteresované postoje, krása 
v nás vyvoláva postoj „nezainteresovanej záľuby“. Krásneho predmetu sa nechce- 
me zmocniť, nie sme zainteresovaní na jeho vlastnení, ktoré by nám mohlo pri- 
niesť prospech. Jednako nás priťahuje, podnecuje a zároveň uvoľňuje naše po- 
znávacie schopnosti, čím do našej mysle vnáša stav harmonického naladenia. Ho- 
ci sa aktivizujú naše poznávacie schopnosti, nejde o poznávanie prostredníctvom 
pojmov. Estetický záujem o predmet nesmeruje k poznaniu, ale rozohráva naše 
duševné schopnosti, pričom sa prejavuje ich súlad a účelnosť. 

Aby v nás predmet mohol vyvolať estetickú záľubu a príslušnú harmonickú hru 
duševných síl, musí byť sám harmonicky uspôsobený. Predpokladom estetického 
pôsobenia je účelnosť predmetu, pravda, nie z hľadiska užitočnosti, ale ako zla- 
denie jeho rozmanitých častí do jednotného celku. 

Účelnú stavbu však môžeme nájsť nielen v umeleckých výtvoroch, ale aj v príro- 
de. Preto sa Kant v druhej časti Kritiky súdnosti zaoberá skúmaním prírodnej 
účelnosti. 

Kant bol presvedčený, že mechanistický výklad prírody reprezentovaný newto- 
novskou fyzikou sa nevzťahuje na organické celky. Mechanistická prírodoveda sa 
obmedzuje na zoskupenia, zhluky, agregáty. Vnútorná forma nejakého prírodného 
celku, nech by ním bolo hoci obyčajné steblo trávy, si však vyžaduje zohľadniť 
účel. 

Potreba rozpoznať v prírodnom výtvore, a napokon aj v samej prírode, orga- 
nický celok priviedla Kanta k teleologickému (gr. telos - účel) výkladu. Teleo- 
logický výklad prekračuje hranice skúsenostných poznatkov, aby prenikol k skry- 
tej jednote organizmu. Tým sa opäť dostávame za hranice poznania. Účelnosť 
nie je vedecký pojem, je to iba predpoklad, ktorý prijímame, aby sme spojili roz- 
manitosť skúsenosti. 

Napriek obmedzeniu možností vedeckého poznania na oblasť mechanistickej 
prírodovedy priniesla Kritika súdnosti nové inšpirácie. Spojenie estetickej účelnos- 
ti s prírodnou účelnosťou pritiahlo ku Kantovej filozofii Schillera a Goetheho (ktorý 
sa sám intenzívne zaoberal prírodovednými štúdiami). 

Kantov kriticizmus inšpiroval celé nemecké filozofické myslenie. Mal viacerých 
pokračovateľov. Hneď prvý z nich - J. G. Fichte - bol jedným z najvýznamnejších. 


Kantova filozofia 

zaznamenala na Slovensku rýchly, aj keď rozporný ohlas. Zaujal tak svojimi 
gnozeologickými názormi, ako aj etikou a sociálnopolitickými myšlienkami. Naši 
myslitelia ho spočiatku odmietali, neskôr čiastočne akceptovali, až napokon 
splynul s celým prúdom nemeckej filozofie, ktorá výrazne ovplyvnila našich 
vzdelancov (dominoval v ňom Kant, Herder, Hegel). 

Už roku 1797 vyšla monografia jedného z posledných profesorov Trnavskej 
univerzity J. B. Horvátha (1732-1800), v ktorej sa ako zástanca scholasticko- 
-teologického realizmu pokúšal vyvrátiť východiská aj proti metafyzické závery 
Kantovej Kritiky čistého rozumu. Podobne ku Kantovi pristupuje profesor 
prešovského evanjelického kolégia Ž. Karlovský (1772-1821) a profesor 

lučeneckého gymnázia J. Rozgonyi, hoci obaja už prijímajú niektoré myšlienky 
jeho teórie poznania. J<u Kantovej teórii poznania inklinoval profesor 
bratislavského lýcea Š. Žigmondy (1788-1833) a najmä profesor košickej 
akadémie Š. Tichý (1760-1800), ktorý však uznáva primát praktického rozumu 
pred teoretickým. O Kantovej filozofii diskutovali aj členovia Učenej spoločnosti 
malohontskej (M. Steigel a G. Šulek). 

Myslitelia staršej generácie národného obrodenia (počnúc J. Kollárom), ktorí síce 
neboli filozofi, ale usilovali sa svoje názory filozoficky podložiť, sa orientovali 
najmä na Kantovu etiku a jeho názory o spoločnosti. Podnety čerpali jednak 
priamo z Kantových diel, poväčšine však sprostredkovane z diel nemeckých 
interpretov Kanta. Veľmi výrazne sa kantovský vplyv prejavil najmä v estetike 
K. Kuzmányho (1822-1866). 

Obidve generácie slovenského národného obrodenia, kollárovskú i štúrovskú, 
veľmi intenzívne ovplyvnila koncepcia J. G. Herdera, ktorý vo svojej filozofii dejín 
predpovedal veľkú budúcnosť Slovanom a zdôrazňoval potrebu študovať 
národné jazyky, tradície, ľudové umenie a pod., čo bolo v súlade s programom 
a záujmami našich obrodencov. 


JOHANN GOTTL1EB FICHTE ( 1762 - 1814 ) 


Fichte patrí medzi tých nemeckých vzdelancov, 
ktorí vo svojej mladosti intenzívne prežívali ohla- 
sy Francúzskej revolúcie. V jeho prípade to bo- 
lo bezpochyby podmienené vlastnými sociálny- 
mi skúsenosťami. Pochádzal z rodiny chudob- 
ného sedliaka a počas štúdií mal sústavné ma- 
teriálne ťažkosti. Skončili sa až vtedy, keď mu 
Šťastná náhoda pomohla získať miesto na uni- 
verzite v Jene, ktorá bola vtedy jedným z naj- 
významnejších centier nemeckého duchovného 
života. Vtedy sa začína pre Fichteho obdobie 


intenzívnej pedagogickej a publikačnej činnos- 
ti. Neprávom obvinený z ateizmu musel napo- 
kon univerzitu opustiť. Hoci neskôr pôsobil na 
viacerých univerzitách (bol aj prvým rektorom 
na univerzite v Berlíne), nikdy sa mu už nepo- 
darilo zaujať také miesto v nemeckej filozofii 
ako v čase svojho jenského obdobia. V posled- 
nom období svojho života Fichte oduševnene 
vstúpil do zápasu o národné zjednotenie, vy- 
zýval do boja proti francúzskej okupácii a pre- 
búdzal v Nemcoch vedomie národnej hrdosti. 


Svoje miesto vo filozofii našiel v tom okamihu, keď mu poskytla pojmové pro- 
striedky na vyjadrenie predstavy o slobodnej ľudskej činnosti. Ten okamih nastal 
objavením Kantovej Kritiky praktického rozumu. Ak človek má konať morálne, musí 
mať možnosť slobodne sa rozhodovať. Preto Kant oslobodil človeka od prísneho 
prírodného i spoločenského determinizmu. Práve Kantova myšlienka človeka ako 
slobodnej bytosti zaujala Fichteho a cez ňu vstúpil do filozofie. 

Fichte dokazuje, že rozhodnutie sa pre takú filozofiu, ktorá potvrdzuje ľudskú 
slobodu, koniec koncov závisí od charakteru človeka. Ten, kto sa podriaďuje okol- 
nostiam a má prospechársky vzťah k svetu, bude zastávať determinizmus a sa- 
mostatnú existenciu vecí. Naopak, vôľa slobodne vytvárať svet podľa požiadaviek 
morálky a rozumu neznesie nijaké obmedzenie vonkajšími vecami, hybný princíp, 
impulz ku konaniu sa presúva dovnútra človeka. Fichte tak rozoznáva dve základné 
filozofické stanoviská: na jednej strane dogmatizmus, ktorý človeka podrobuje okol- 
nostiam a vyúsťuje do fatalizmu, a na druhej strane stanovisko slobodného a čin- 
ného Ja, stanovisko, ku ktorému sa jednoznačne hlási. 

V Kantovej teoretickej filozofii však Fichte narazil na „vec osebe“, ktorá vystu- 
puje ako nepoznateľná vonkajšia príčina javov, a teda obmedzuje tvorivé schop- 
nosti vedomia. Takéto obmedzenie bolo pre Fichteho neprípustné. Jeho absolu- 

tizácia slobodnej vôle si vyžadovala preklenúť priepasť medzi vedomím a vecou. 
Preto Fichte odmietol pojem veci osebe a pokúsil sa vysvetliť ho ako prvok, ktorý 
protirečí duchu samého kantovstva. 

Keďže odmietol vec osebe, stál pred úlohou ukázať, že celá rozmanitosť obsahov 
v našom vedomí je výsledkom našej vlastnej činnosti. Všetky obsahy, ktoré pripisu- 
jeme kvalitám vonkajšieho sveta a o ktorých sa nazdávame, že sa do nášho vedo- 
mia dostali prostredníctvom zmyslov, chce predstaviť ako výtvory neuvedomenej čin- 
nosti samého vedomia. Povedané Fichteho terminológiou, z Ja treba odvodiť Neja. 

Túto úlohu chcel Fichte vyriešiť v prvej časti svojho filozofického systému v te- 
oretickom vedosloví (vedoslovie - náuka o vede). Základnou metódou je spája- 
nie protikladov, ktoré opakujeme dovtedy, kým nepreklenieme priepasť medzi Ja 
a vecami. Po poslednom kroku už Ja plynulé prechádza do svojho protikladu 
a vytvára jeho určenia. Fichte konštatuje, že Neja prestalo byť niečím absolútnym 
nachádzajúcim sa mimo Ja, ale je produktom sebaurčujúceho sa Ja. 

Fichte postupuje tak, že od východiskového tvrdenia - tézy prechádza k nasto- 
leniu jej protikladu - antitézy, aby vzápätí postúpil k ich zjednoteniu v syntéze. Táto 
metóda zámerne smeruje k protirečeniam, ktoré potom rieši tým, že ich prenáša 
na vyššiu úroveň ako jednotlivé prvky v celku. Kant rešpektoval formálnologický 
zákaz protirečenia a keď sa v metafyzike objavili protirečenia (napr. vieme dokázať 
aj konečnosť aj nekonečnosť sveta), vysvetľoval ich ako prekročenie hraníc pozna- 
teľného. Naopak Fichte z protirečení odvíja nové, vyššie obsahy poznania, čím do 
nemeckého klasického idealizmu vnáša prvý variant špekulatívnej dialektickej 
metódy, ktorú neskôr bude používať a rozvíjať Schelling, ale najmä Piegel. 

Výsledok, ku ktorému v teoretickom vedosloví dospel vývin pojmu Ja, preberá 
druhá, praktická časť vedoslovia. Teoretické prekonávanie Neja Fichte dopĺňa 
skúmaním praktických vzťahov, postojov a schopností. Absolútne nároky nasto- 
lené mravným ideálom si totiž vyžadujú nielen poprieť nezávislé bytie prírody, ktorá 
človeka obklopuje, ale aj kultivovať tú prírodu, ktorá je v samom človeku a pre- 
javuje sa ako pud. Praktické vedoslovie vychádza zo slepého pudu, ktorý je pod- 
mienený predmetom našej túžby. Na konci poznania sa z pudu stáva kultivovaná 
túžba, ktorá už slobodne stvárňuje pôvodne cudziu realitu. 

Fichte vyslovil viaceré podnetné myšlienky na tému, aký význam majú praktické 
vzťahy pre utváranie našich poznávacích postojov. Upozornil, že vonkajší predmet 
si uvedomujeme z praktických dôvodov, pristupujeme k nemu s istým praktickým 
zámerom, pričom narážame na nejakú prekážku; vonkajší predmet, prípadne pro- 
stredie, kladie našej snahe odpor. Ďalší vývin nemeckého klasického idealizmu 
nadviaže na túto myšlienku, pričom sa ukáže potreba chápať proces utvárania 
vedomia v širších súvislostiach ako Fichte, ktorý bol príliš sústredený na Ja a mravné 
požiadavky. 


FRIEDRICH WILHELM JOSEPH SCHELLING ( 1775 - 1854 ) 


Hoci sa Schelling narodil neskôr ako Hegel, 
v rámci nemeckého klasického idealizmu ho 
zaraďujeme pred neho. Svoj filozofický systém 
totiž predstavil skôr. Rovnako ako Fichte štu- 
doval teológiu a filozofiu v Tubingene, kde so 
spolužiakmi (medzi ktorými bol Hegel i Hólder- 
lin, neskôr známy básnik) nadšene privítal 
Francúzsku revolúciu. Po nútenom odchode 
Fichteho z univerzity v Jene nastúpil na jeho 
miesto. V Jene našiel intenzívne podnety na 


rozvinutie svojho talentu. Nadviazal kontakty 
s kruhom romantikov a zároveň si osvojil naj- 
novšie prírodovedné teórie. Po smrtí manžel- 
ky roku 1809 nastal v jeho tvorbe zreteľný 
zlom. Začal stagnovať a jeho filozofia sa čoraz 
viac zbližovala s mysticizmom. Jeho posled- 
ný pokus nadviazať na pôde berlínskej univer- 
zity na niekdajšie pôsobenie v univerzitnom 
prostredí dopadol neúspešne. 

Schellingova filozofia nemá podobu jednotného, vnútorne uceleného systému, 
je to skôr niekoľko po sebe nasledujúcich a niekedy voľne na seba nadväzujúcich 
koncepcií. Východisko vývinu Scheliingovej filozofie sa približuje Fichteho názo- 
rom. Sám Fichte dokonca istý čas pokladal Schellinga za svojho pokračovateľa. 
Zanedlho sa však Schelling začal Fichtemu vzďaľovať, až sa prepracoval k dosť 
odlišnému stanovisku. 

Schellingov odklon od Fichteho najzreteľnejšie dokumentuje ich rozdielny prístup 
k prírode. Zatiaľ čo pre Fichteho sa celý prírodný sveť premieňa na vonkajšie, ne- 
gatívne poznačené Neja, ktorého zdanlivo samostatnú existenciu postupne pre- 
konáva Ja, Schelling pokladá prírodu za prejav ducha, ktorý si zaslúži osobitnú 
pozornosť. Dianie v prírode je podľa Schellinga síce neuvedomované, ale účelné 
a v konečnom dôsledku smeruje k zrodu vedomia. V prírode pôsobí neuvedo- 
mený, no k vedomiu sa prebúdzajúci duch. 

Schelling dokázal (lepšie ako Fichte) sledovať a filozoficky „domýšľať“ vývin príro- 
dovedy. Zaujal ho objav oxidácie a prvé kroky novej chémie, pozorne sledoval 
výskumy elektriny a magnetizmu, neunikol mu ani vznik porovnávacej morfológie. 
Mnohé podnety čerpal z takých biologických teórií, akou bola všeobecná teória 
života. To všetko ho utvrdzovalo v názore, že je potrebné vybudovať systém, ktorý 
by prírodovedné poznatky rozvíjal a zjednocoval prostriedkami filozofickej špeku- 
lácie, a tak by umožnil predstaviť prírodu ako dynamický celok. Odhaľovaním súvis- 
lostí a prechodov medzi anorganickou a organickou prírodou, rastlinnou a živo- 
číšnou ríšou, elektrinou a magnetizmom a pod. nás prírodné vedy privádzajú na 
prah pochopenia účelnej jednoty prírody. Ďalšie kroky na ceste k pochopeniu 
základných princípov prírody musí už urobiť filozofia prírody - naturfilozofia. Vy- 
chádzajúc z prírodovedy, Schelling ju vzápätí podriaďuje naturfilozofickému výkla- 
du. Vďaka tomu nájdeme v jeho špekuláciách o prírode nielen odvážne zovšeo- 
becnenia a objavné intuície, ale často aj svojvoľné a unáhlené závery, ktoré ďalší 
vývoj vedy nepotvrdil. 

Schellinga neuspokojovalo také chápanie prírody, ktoré všetky procesy reduku- 
je na pôsobenie zákonov mechaniky. Preto žiada, aby naturfilozofia pozdvihla príro- 
du z mŕtveho mechanizmu a priviedla ju k samopohybu a samovývinu. Nad me- 
chanický prístup k prírode nadradil dynamický prístup, ktorý umožňuje prírode pri- 
znať produktívne a tvorivé schopnosti. Schelling zároveň zdôrazňoval potrebu pre- 
konať izolovanosť jednotlivých oblastí prírody a nahradiť ju predstavou o organic- 
kom celku, v ktorom sa všetky časti navzájom podmieňujú. Vývin prírodného cel- 
ku smeruje k naplneniu účelu: už od prvých prejavov prírodných síl je zameraný 
na vytvorenie inteligencie. 

Naturfilozofia teda študuje, ako príroda prostredníctvom jednotlivých vývinových 
stupňov dospieva k duchu, k inteligencii. Pri tomto štúdiu odhaľuje, že na kaž- 
dom stupni sa vytvára polarita: proti sebe stoja dve protikladné sily alebo schop- 
nosti. Prechodom na vyšší stupeň sa tento protiklad prekonáva, pričom sa vy- 
tvára nová polarita. Takto Schelling uplatnil a rozvinul dialektickú myšlienku pre- 
konávania protikladov v procese vývinu. 

Naturfilozofia vychádza z objektívnych prírodných síl, aby postupne dospela k in- 
teligencii, ktorá celú prírodu premieňa na obsah vedomia, na ideu. Všetky prírodné 
sily sú potom ideami a v podobe ideí aj obsahmi nášho vedomia. Od objektívne- 
ho, vonkajšieho sveta nás naturfilozofia priviedla k subjektívnemu vedomiu. 
Od objektu sme prešli k subjektu. 

Opačným smerom, t. j. od subjektu k objektu, bude postupovať druhá časť 
Scheliingovej filozofie - systém transcendentálneho idealizmu. V tomto prípa- 
de je východiskom subjektívne, z ktorého sa Schelling pokúša odvodiť základné 
určenia vonkajšieho sveta. 

Naturfilozofia a transcendentálny idealizmus tvoria dva póly Scheliingovej 

filozofie. Hoci sa medzi subjektom a objektom pohybujú opačnými smermi, po- 
tvrdzujú napokon jeden a ten istý zámer: subjektívne je totožné s objektívnym. 
Schellingova filozofia je filozofiou absolútnej totožnosti. Základom, na ktorom na- 
stáva stotožnenie, je inteligencia, rozum. Naturfilozofia napokon ukázala, že príro- 
da je inteligentná. Transcendentálny idealizmus nás zasa priviedol k záveru, že in- 
teligencia sa vteľuje do vonkajšieho sveta. Súhrnne môžeme povedať, že rozum 
je podľa Schellinga jedinou pravou skutočnosťou a subjektívne sa v ňom stotož- 
ňuje s objektívnym. 

Rozum nie je viazaný na jednotlivého človeka a jeho schopnosť myslieť, je to 
spoločná podstata, ktorá vytvára tak vedomie, ako aj jeho predmety, tak vnútorný, 
ako aj vonkajší svet, tak Ja, ako aj prírodu. Hlásaním absolútnej totožnosti sub- 
jektu a objektu Schelling vymanil nemecký klasický idealizmus zo sféry subjek- 
tívneho rozumu, kde sa pohybovalo Fichteho uvažovanie. 

Schelling je presvedčený že k absolútnej totožnosti nás nikdy neprivedú pro- 
striedky a metódy pojmového poznania. Iba priame zmocnenie sa predmetu in- 
telektuálnym nazeraním umožňuje preniknúť k jednotnej podstate, k absolútnu. In- 
telektuálne nazeranie nezväzujú nijaké predpisy, nemožno si ho osvojiť pomocou 
návodov, nedá sa naučiť. Je dostupné iba duchu génia. Intelektuálne nazeranie 
Schelling približuje umeleckým prístupom k svetu. Jeho teória poznania vzbudila 
pozornosť romantikov, ktorí v naturfilozofii navyše objavili viaceré myšlienky a témy 
blízke ich predstavám o prírode. 


GEORG WILHELM FRIEDRICH HEGEL (1770-1831) 


Hegel vyštudoval teologický inštitút v Tubinge- 
ne a podobne ako jeho mladší spolužiak Schel- 
ling ani on sa po skončení nenechal vysvätiť 
za kňaza. Obidvaja začínali ako domáci učite- 
lia, no Hegelovi trvalo dlhšie, než získal svoje 
prvé miesto na univerzite (v Jene) a našiel 
vlastnú filozofickú orientáciu. Až Fenomeno- 
lógia ducha, dielo, ktorým uzatvoril svoje filo- 
zofické pôsobenie na jenskej univerzite, uka- 
zuje, že jeho myslenie dospelo k samostat- 
nosti. Po odchode z Jeny, dobytej Napoleo- 
novými vojskami, sa istý čas venoval redak- 


torskej činnosti, potom vyučoval na gymnáziu 
a do univerzitného prostredia sa vrátil v Hei- 
deibergu. Vďaka prácam Logika ako veda 
a Encyklopédia filozofických vied získal povesť 
veľkého systematizátora a zvestovateľa „abso- 
lútnej moci rozumu“. To mu spolu s jeho pre- 
javmi lojality k pruskému štátu otvorilo cestu 
k miestu profesora na univerzite v Berlíne. Tam 
Hegelova sláva kulminuje: má mnohých žiakov 
a stúpencov, vzniká jeho škola. Zároveň sa je- 
ho učenie stáva oficiálnou filozofiou pruského 
štátu. Roku 1831 náhle zomrel na choleru. 


o Hegel doviedol k vrcholu vývin jednej významnej tendencie v klasickej filo- 
zofii. Východiskom tejto tendencie je presvedčenie, že podstata sveta je 
rozumová, a teda dostupná racionálnemu poznaniu. Ak správne myslím, 
ak som svoje myslenie oslobodil od klamov, nejasností a individuálnych 
sklonov k chybným úsudkom, pochopím to, čo je skutočné, pretože stav- 
ba sveta zodpovedá požiadavkám rozumu. 

„Čo je rozumové, je skutočné, a čo je skutočné, je rozumové.“ Hegel je 
presvedčený, že rozum je podstatou vecí, idea je vlastne vtelená do sveta. 

Podľa bežne prijímaného názoru idea, myšlienka je subjektívna, závislá od du- 
ševných schopností človeka, a svet vecí je objektívny, nezávislý od myslenia. He- 
gel odmieta tento názor a vôbec chápanie myslenia ako len subjektívnej činnos- 
ti, pričom argumentuje postupom poznávania: keď prenikáme k pojmom a záko- 
nom, za jednotlivými zmyslovými podobami vecí odhaľujeme všeobecné pojmy, za 

jednotlivými javmi neviditeľné zákony. Rozmýšľaním prekonávame to, čo je jednot- 
livé, zmyslovo prístupné a pominuteľné. Tak sa dostávame k podstate, ktorá je 
všeobecná, trvalá a ovláda všetko jednotlivé. Keďže táto podstata je myšlienkou, 
Hegel z toho vyvodzuje, že myšlienka je objektívnou podstatou sveta. Všeo- 
becne pripúšťame, že neviditeľný a všeobecný zákon určuje viditeľné a jednotlivé 
javy, že nám hovorí, čím v skutočnosti sú: podľa Hegela by sme potom mali pri- 
pustiť aj to, že myšlienky sú objektívne. 

K presvedčeniu, že protiklad medzi vedomím a predmetom, pojmom a zmys- 
lovo vnímateľným svetom, subjektom a objektom možno prekonávať spoločným 
duchovným základom, sa nemecký klasický idealizmus prepracoval už pred He- 
gelom. Spomeňme predovšetkým Schellingovu filozofiu, ktorá rozdiel medzi sub- 
jektívnym a objektívnym prekonáva predstavou absolútna. Schellingovo riešenie 
však Hegela neuspokojuje, namieta proti nemu, že absolútno ako jednotu subjek- 
tu a objektu nemôžeme jednoducho vyhlásiť za východisko filozofie. Takéto ab- 
solútno bude totiž abstraktné, prázdne a jednotvárne, všetko určité a obsažné sa 
v ňom stráca bez možnosti, aby sme ho z neho spätne odvodili. 

Proti absolútnu ako abstraktnej všeobecnosti, ktorá vlastne len potláča rozdie- 
ly a odstraňuje každú určitú konkrétnosť, Hegel stavia konkrétnu všeobecnosť, 
ktorá to, čo je zvláštne a jednotlivé, zo seba vyvodzuje, a tak sa stáva obsažnou. 
Hegelovi z toho vyplynulo, že absolútno a jeho podstatu - ideu (myšlienku, po- 
jem) musíme vyjadriť v procese vývoja. Nemôžeme mu predsa od začiatku pri- 
pisovať zavŕšenosť, lebo by sme ho vytlačili z oblasti obsahovej rozmanitosti sve- 
ta, a tak by svet nemohol byť jeho vlastným prejavom. K absolútnu neodmysliteľ- 
ne patrí proces vznikania, dianie, stávanie (stávanie je filozofická kategória, ktorá 
vyjadruje spontánnu premenlivosť vecí a javov, ich nepretržitú zmenu). Hegel te- 
da absolútno chápe dialekticky. 

V procese vývinu absolútno neguje svoje počiatočné formy a stáva sa iným, 
než bolo na začiatku. Táto negácia nie je výsledkom nejakého vonkajšieho pôso- 
benia (mimo absolútna neexistuje nič, čo by naň mohlo pôsobiť), ale vyplýva 
z vnútornej protirečivosti jeho obsahov. Protirečenia Hegel pokladal za zdroj po- 
hybu a života a tento zdroj nachádzal aj v absolútne. Tvrdí, že protirečenie sa na- 
chádza v každej myšlienke, takže rozvíjaním jej obsahov skôr či neskôr dospeje- 
me k jej negácii: od tézy sa nevyhnutne dostaneme k antitéze. Dokumentuje to 
konkrétnymi príkladmi: od života sa nevyhnutne dostávame k smrti (život je nosi- 
teľom zárodku smrti, umieranie sa začína už zrodom života), najväčšie právo sa 
stáva najväčším bezprávím, anarchia prechádza do despotizmu. Hegel odmieta 
prijať formálnologický princíp protirečenia (tento princíp hovorí, že vec nemôže 
zároveň mať aj nemať nejakú vlastnosť), v jeho filozofii protirečenie nesignalizuje 
chybu v usudzovaní, ale naopak, nevyhnutné štádium myslenia a prechod na 
vyšší stupeň poznania. Nad um (nem. Verstand), ktorý sa protirečeniam usiluje 
vyhnúť, Hegel stavia rozum (nem. Vernunft), ktorý myšlienky vytrháva z nehyb- 
nosti a nachádza v nich skryté protirečenia. 

Práca rozumu sa pri odhalení protirečenia nezastaví. Špekulatívna (slovo „špe- 
kulatívny“ má u Hegela pozitívny význam) rozumová metóda postupuje ďalej, aby 
prekonala protirečenie a tak sa dostala na úroveň, kde stránky protirečenia vy- 
stupujú už ako prvky vyššieho celku. Po téze a antitéze u Hegela nasleduje syn- 
téza. Tieto tri stupne dohromady vytvárajú triádu. Prekonaním protirečenia me- 
dzi tézou a antitézou syntéza opäť prináša jednotu a v istom zmysle sa vracia 
k východisku, lenže tentoraz ide o diferencovanú, vnútorne rozlíšenú jednotu. Pri- 
tom syntéza je len predbežným zavŕšením procesu špekulatívneho vyvodzovania, 
sama sa totiž môže stať východiskom (tézou) nového cyklu. 

Celý proces vývoja pojmu vyzerá na prvý pohľad ako nekonečný. Hegel ho však 
už od začiatku predznamenal účelom, v ktorom pojem nájde svoje zavŕšenie. Tým 

účelom je naplnenie požiadavky vyvodiť všetky skutočné obsahy z pojmu, a tak 
dokázať, že skutočnosť je rozumová. Téza o rozumovosti skutočnosti sa nachádza- 
la už na začiatku vývinu absolútna, ale až na jeho konci sa rozum konkretizuje 
v celej realite. 

Hegel sa teda rozhodol vybudovať systém, ktorý by zachytil celý proces vývi- 
nu absolútna. Skôr ako pristúpil k prvej a najchudobnejšej podobe absolútna, aby 
z nej začal odvodzovať konkrétnejšie obsahy skutočnosti, chcel individuálne ve- 
domie pozdvihnúť na úroveň absolútna, to znamená prinútiť ho prekonať rozdiel 
medzi subjektívnym a objektívnym. Pri bežnom uvažovaní tento rozdiel pokladáme 
za niečo samozrejmé a proti nášmu vedomiu (so všetkými jeho obsahmi) kladie- 
me vonkajšie, od vedomia nezávislé veci. Čiže na jednej strane sa nachádza na- 
še myslenie a na druhej strane skutočnosť, pričom sa nazdávame, že myšlienka 
sa musí svojmu protikladu (skutočnosti) prispôsobovať. Tento postoj individuálne- 
ho vedomia chcel Hegel zmeniť a dokázať, že myslenie nie je typické len pre sub- 
jekt (nie je výlučnou vlastnosťou subjektu), ale je aj objektívne a vládne v celom 
svete. Slovom, chcel jednotlivca priviesť k tomu, aby si uvedomil, že svojím mys- 
lením sa stáva súčasťou všeobecného ducha. 

Zámer zmeniť bezprostredný postoj individuálneho vedomia k svetu i k sebe 
samému a ukázať mu jeho spätosť so všeobecným duchom realizoval Hegel vo 
Fenomenológii ducha. Hegel sa nazdáva, že individuálne vedomie musí krok za 
krokom prejsť celou cestou vývinu, ktorým prešlo vedomie, kým dospelo k vede. 
Už bezprostredný vzťah k svetu má predsa svoje historické predpoklady: napriek 
zdanlivej bezprostrednosti a samozrejmosti je výsledkom komplikovaného vývinu. 
Jednotlivé etapy tohto vývinu Hegel usmerňuje k záverečnému stavu, kde sa pro- 
tiklad medzi subjektom a objektom stráca na jednotnej duchovnej základni: sub- 
jekt rozpoznal v objekte tú istú duchovnú podstatu, ktorou je sám preniknutý. 
Všetky predchádzajúce štádiá vývinu boli javovými podobami ducha, ktorý sa tak- 
to v dejinách uskutočňoval (názov „Fenomenológia“ je odvodený z gréckeho fai- 
nomenon, čo znamená jav, zjav). 

Prešli sme prvou etapou - vývinom vzťahu vedomia k objektu dospeli sme na 
úroveň absolútna. Môžeme nastúpiť druhú etapu a začať odvodzovať obsahy sku- 
točnosti z myšlienky, z idey, čo je podlá Hegela program budovania vedeckého 
systému. 

Na začiatku systému vystupuje absolútno v podobe abstraktnej idey. Je to len 
čistá myšlienka, ktorá nemá nijaké bližšie určenia. Takouto myšlienkou je podľa 
Hegela pojem bytia. Rozvíjaním tohto pojmu (rozvíjaním toho, čo vlastne existu- 
je, čo je skutočné) sa absolútno konkretizuje, pričom zo seba odvodzuje také sféry 
skutočnosti, akými sú príroda a spoločnosť. Hegel zároveň odvodzuje základné 
pojmy jednotlivých vied, ktoré sa týmito oblasťami zaoberajú. Keďže Hegel chcel 
východiská vied systematicky odvodiť z ich filozofických predpokladov, nazval svo- 
je dielo Encyklopédiou filozofických vied. 

Encyklopédia pozostáva z troch častí: prvou je Logika, druhou Filozofia príro- 
dy a treťou Filozofia ducha. 

Logika je východiskom pohybu idey. V duchu tradície Hegel logiku charakteri- 
zuje ako vedu o myslení, pripomína však, že mu ide o objektívne myslenie, ktoré 
je podstatou skutočnosti a vteľuje sa do nej. Preto odmieta formálnu logiku, ktorá 
sa vo svojich schémach ľahostajne stavia k obsahom sveta. Naopak, Hegelova 
logika sa zaoberá pojmami, ktoré sú základnými určeniami samého bytia, a preto 
o nej môžeme povedať, že je zároveň ontológiou. Týmito pojmami sú kategórie. 
Hegelova logika je náuka o kategóriách. 

Keď idea prejde celým logickým vývinom, opúšťa sféru čistého myslenia a pre- 
chádza do prírody. Prírodu Hegel označuje ako „inobytie“ idey, čím chce vy- 
jadriť, že hoci idea je prítomná aj v prírode, táto jej podoba nie je pre ňu cha- 

rakteristická. Vonkajšie, časovopriestorové znázornenie idey v prírode nedovoľuje 
v plnej miere prejaviť jej duchovný charakter. Idea je v prírode prítomná ako du- 
chovný princíp, ktorý usmerňuje vývin prírodných procesov k čoraz vyšším stup- 
ňom, až napokon prekoná „inobytie“ a vstúpi do sféry ducha, do filozofie ducha. 

K prechodu do filozofie ducha dospejeme vtedy, keď sa ukáže, že v príro- 
de vládnu všeobecné zákony, a teda aj ona má duchovný charakter. Vtedy príro- 
da vstupuje do ducha a idea začína si uvedomovať samu seba. Sebauvedomo- 
vanie idey nastáva v človeku, v ľudskom vedomí. Človek si uvedomuje sám se- 
ba a chápe duchovnú a slobodnú podstatu svojej existencie. Spočiatku sa v tom- 
to sebauvedomovaní stavia proti vonkajšiemu svetu, postupne však spoznáva, že 
aj ľudská spoločnosť je preniknutá duchom a že práve v nej sa jednotlivec môže 
slobodne realizovať. Podľa Hegela duch je stelesnený v ľudskej spoločnosti a vy- 
víja sa prostredníctvom jej dejín, postupným dejinným pretváraním a zdokonaľo- 
vaním jej inštitúcií. V dejinách Hegel pripisuje významnú úlohu štátu ako inštitúcii, 
priam ho zbožšťuje. Podľa jeho názoru štát je ozajstným živým duchom, uskutoč- 
neným rozumom, zavŕšením vývoja k slobode a spravodlivosti. Spomedzi kon- 
krétnych foriem štátneho usporiadania bola Hegelovi najbližšia konštitučná monar- 
chia. 

Poslednou etapou filozofie ducha je absolútny duch. Prostredníctvom umenia 
a náboženstva duch prechádza do najvyššej formy sebapoznania, ktorou je filo- 
zofia. Vo filozofii sa duch pozdvihol na úroveň, ktorá mu dovoľuje rozpoznať samého 
seba vo všetkých konkrétnych obsahoch, ba dokonca ich zo seba spätne vyvo- 
diť. Mimo ducha už nič neexistuje. Tým sa s konečnou platnosťou prekonávajú 
všetky protiklady medzi vnútorným a vonkajším, vedomím a svetom, jednotlivcom 
a spoločnosťou. Jedinou skutočnosťou je duch, ktorý vďaka filozofii vie o samom 
sebe. Filozofia tu vystupuje ako najvyššie zmierenie sa so skutočnosťou. 

Viaceré tematické celky svojho systému Hegel spracoval osobitne. Pozornosť 
si zaslúži predovšetkým jeho filozofia dejín, ktorá mala veľký ohlas a zapôsobi- 
la aj na našich mysliteľov (najmä b. Štúra). Jej východiskom je myšlienka, že de- 
jiny predstavujú vývoj ducha v čase. Za rôznorodosťou aktivít jednotlivcov i celých 
národov sa skrýva spoločný duchovný základ. V celej rozmanitosti ľudských záme- 
rov sa presadzuje jednotný účel dejín - sebauvedomovanie ducha. V dejinách sa 
duch vyvíja až k uvedomeniu si samého seba a tento proces sa prejavuje ako 
uvedomenie si slobody v jednotlivých národoch. 

Dejiny sú teda pokrokom v uvedomovaní si slobody. Na tomto procese sa 
však nezúčastňujú všetky národy, len tie, ktoré si vytvorili ako inštitúciu štát. Ostatné 
národy sú nehistorické a Hegel im odmieta priznať plnoprávne postavenie v de- 
jinách ľudského rodu. Rozdielne sú aj úlohy tých národov, ktoré sa na dejinnom 
vývoji ducha zúčastňujú. Odlišujú sa historickou etapou, stupňom, na akom sa 
nachádzajú. Historický proces uvedomovania si slobody sa podlá Hegela začal 
v starovekých orientálnych despociách, ktoré však slobodu človeka spájali s jedi- 
nou privilegovanou osobou. Gréci a Rimania už slobodu priznali viacerým členom 
spoločnosti. K pochopeniu, že všetci ľudia sú slobodní, dospievajú podľa Hegela 
až germánske národy, ktoré takto završujú vývin kresťanstva a vlastne aj celé de- 
jiny. Hegel je skutočne presvedčený, že dejiny majú svoj koniec a že ho, navyše, 
dosiahli v germánskom svete. Znamená to, že dejiny už dospeli do štádia rozu- 
mu a ďalší priebeh politického a duchovného života nemôže z tohto hľadiska pri- 
niesť nijaké zásadné zmeny. 

Po Hegelovej smrti sa jeho žiaci a stúpenci rozdelili do dvoch táborov podľa 
toho, ako pochopili a rozvíjali jeho filozofiu náboženstva. Mladohegelovci sa na 
základe Hegelovho racionalizovania náboženstva usilovali zbaviť kresťanstvo po- 
svätnosti a vytvoriť z neho predmet skúmania v rámci mytológie. Starohegelov- 
ci sa pri výklade Hegelových názorov usilovali ostať v rámci kresťanskej vierouky. 

Idey mladohegelovcov boli spočiatku blízke aj Ludwigovi Feuerbachovi 
(1 804-1 872). Neskôr však prešiel na pozície materializmu a stal sa otvoreným kri- 
tikom Hegelovej filozofie. Feuerbachov materializmus nazývame antropologickým, 
pretože vychádza z človeka a jeho zmyslových daností. Z tohto hľadiska Feuer- 
bach odmieta Hegelov svetový rozum a Hegelovho svetového ducha. Filozofický 
idealizmus hegelovského typu Feuerbach pokladá za špekulatívnu teológiu. V kres- 
ťanskom náboženstve vidí výtvor človeka, ktorý sa odcudzil svojmu tvorcovi a sta- 
via sa nad neho. 


ŠTÚROVCOV - 

mladšiu generáciu predstaviteľov národného obrodenia výrazne inšpirovala 
Fichteho, Schellingova, ale najmä Flegelova filozofia. O nemeckých filozofov sa 
však vzdelanci na Slovensku zaujímali už skôr. Napríklad spomínaný 
J. Rozgonyi už roku 1819 kritizoval Fichteho a Schellingov gnozeologický 
idealizmus. Zástanca „skeptického realizmu“, profesor bratislavského 
evanjelického lýcea M. Greguš (1793-1838), u ktorého študoval b. Štúr 
a M. M. Flodža, kritizoval Fichteho, najmä však Hegela za jeho špekulatívny 
idealizmus. Predstavitelia staršej obrodeneckej generácie sa takisto často 
odvolávajú na Fichteho a zároveň odmietajú Flegela (Kollár, Kuzmány). 

Pre L. Štúra (1815-1856) Flegelova filozofia znamenala ozajstný teoretický 
základ k Flerderovej filozofii dejín, ku ktorej sa otvorene hlásil. Štúr sa nazdával, 
že až na tomto základe možno nielen hlásať, ale aj hlboko filozoficky zdôvodniť. 

historickú perspektívu a humanizujúce poslanie slovanstva v dejinách. A to 
napriek tomu, že Flegel hovoril o slovanských národoch ako o „nedotknutých 
duchom“. Ak dejiny sú podľa Flegela procesom rastu idey slobody, ktorý má 
imanentný ráz, musí prísť čas, keď sa aj Slovania stanú hlavným 
reprezentantom ducha, a teda slobody. Navyše Flegelova dialektika (najmä 
dialektika časti a celku) umožňovala Štúrovi riešiť aj postavenie Slovákov ako 
svojbytného národa v rámci slovanstva (resp. slovanských „kmeňov“). 
Rovnaké názory a postoj k Flegelovi spočiatku zastával aj J. M. Hurban 
(1817-1888). „Slovan nesmie byť žiadnym hegeliánom, to je pravda, ale my 
sme presvedčení, že ani slovanskej filozofii nemôže dokonale rozumieť ten, kto 
Hegelov systém nepoznal a s ním more nepreplával.“ Neskôr sa však Hurban 
dištancuje od Hegela a útočí na neho, lebo Hegel podlá neho ohrozuje teistické 
chápanie náboženstva. S odmietaním Hegela a s preferovaním Schellingovej 
(najmä neskoršej) mysticizujúcej filozofie sa stretávame aj u dälších štúrovcov, 
napríklad M. M. Hodžu (1811-1870). S. B. FIroboň (1820-1894) 
a P. Kellner-Hostinský (1823-1877) síce Hegela celkom neodmietajú, ale 
jednoznačne sa upínajú k mysticizujúcim prvkom Schellingovej filozofie. Ich 
názory vyúsťujú do mesianistického rojčenia o poslaní slovanstva. 

3. POKLASICKÁ FILOZOFIA 
19. STOROČIA 


Nemecký klasický idealizmus, predovšetkým Kanta a Hegela, môžeme pokladať za 
vyvrcholenie európskej klasickej novovekej filozofie. Filozofia mnohých predstavite- 
ľov klasického obdobia si robila nároky na postavenie „kráľovnej vied“, na absolút- 
ne vedenie, zavŕšenie poznania či odhalenie podmienok umožňujúcich poznanie. 



Filozofiu, ktorá sa rozvíja od polovice 19. storočia (sčasti aj skôr), na- 
zývame poklasickou filozofiou. Toto označenie má zdôrazniť predo- 
všetkým zmenu postavenia filozofie, zmenu chápania jej možností, funkcií 
aj tém, ktoré sa stávajú predmetom filozofovania. 


Pre poklasickú filozofiu je charakteristický pluralizmus, diferenciácia filozo- 
fických škôl, smerov a hnutí. Príčiny tohto javu nemôžeme hľadať len v samej fi- 
lozofii, ale v celej spoločenskej realite. Pre 19. storočie je príznačný prudký roz- 
voj hospodárstva, priemyslu, vedy a techniky, kultúry a umenia. Pokrok civilizácie, 
vedy, techniky je však len jedna stránka procesu, ktorý si filozofia všíma. Na dru- 
hej strane sa zaoberá javmi, ktoré tento pokrok nevyhnutne sprevádzajú: zvecne- 
nie a odcudzenie človeka, rozpad tradičných hodnotových orientácií a hľadanie 
zmyslu života, závislosť človeka od jeho vlastných výtvorov, úsilie dosiahnuť osobný 
úspech a presadiť sa, jednostranná racionalizácia života a pod. 

Napriek velkej rozmanitosti môžeme filozofické smery poklasickej filozofie na 
základe istej, aspoň relatívnej príbuznosti začleniť do dvoch prúdov. 

Prvý prúd tvoria smery, ktoré filozofiu chápu ako vedu. Filozofia má úzko spo- 
lupracovať s vedami, nadväzovať na ne a poznávať predpoklady vied. Takáto orien- 
tácia sa nazýva scientistická (lat. scientia - veda). 

Druhý prúd predstavujú filozofické smery, ktoré sa zaoberajú človekom, jeho exis- 
tenciou, životom a dejinami, jeho neopakovateľnosťou a všímajú si u človeka pre- 
dovšetkým také javy, ako je iracionalita, prežívanie, vôľa, intuícia a pod. Táto orien- 
tácia sa nazýva antropologická (gréc. antropos - človek). Ako každá schéma, aj 
toto rozdelenie je zjednodušujúce a nepostihuje celú rozmanitosť filozofických sme- 
rov. Vyjadruje však základnú orientáciu poklasického filozofického myslenia. 
Medzi scientistické prúdy poklasickej filozofie 19. storočia môžeme zaradiť: 
pozitivizmus 
novokantovstvo 
marxistickú filozofiu. 

Prirodzene, obsah pojmov vedy a vedeckosť tieto smery nechápu rovnako. To, 
čo ich spája, je úsilie rozvíjať filozofiu v úzkej nadväznosti na poznatky špeciálnych 
vied. Samu filozofiu pokladajú za vedu, ktorá vo vzťahu k špeciálnym vedám môže 
vystupovať ako všeobecná metodológia. 

Medzi antropologický orientované filozofie patrí: 

náboženská filozofia existencie S. Kierkegaarda, 

voluntaristický (lat. voluntas - vôľa) iracionalizmus A. Schopenhauera 

voluntaristická filozofia života F. Nietzscheho 

ďalšie podoby filozofie života (H. Bergson, W. Dilthey a i.). 

Pozitivizmus 

Zakladateľom pozitivizmu je francúzsky filozof 


AUGUSTE COMTE (1798-1857) 


Narodil sa v juhofrancúzskom meste Montpel- 
lier, žil v Paríži, kde sa zoznámil so socialis- 
tom Saint-Simonom a na istý čas sa stal je- 
ho osobným tajomníkom. Študoval a neskôr 


aj vyučoval na slávnej École poiytechnique 
v Paríži, jeho hlavným dielom je rozsiahly 
šesťzväzkový Kurz pozitívnej filozofie 
( 1830 - 1842 ). 


Comte mal rozsiahle vedomosti z empirických vied. Cieľom jeho mysliteľského 
úsilia bolo založiť celé naše vedenie a poznanie na tom, čo je „pozitívne“ dané, 
na faktoch našej skúsenosti a na skúmaní stálych vzťahov medzi faktami, t. j. 
zákonov. 

Podľa Comta vedecká filozofia musí odmietnuť skúmanie takých otázok, ktoré 
presahujú našu skúsenosť a nemožno ich empiricky overiť ani vyvrátiť. Preto žia- 
da vylúčiť z filozofie predovšetkým metafyzické otázky. Empirický základ má mať 
podľa Comta nielen naše poznanie prírody, ale aj poznanie spoločnosti. Comte je 
zakladateľom empirickej sociológie. Podobné stanovisko v novovekej filozofii 
zastával predovšetkým britský empirizmus (D. Hume) a niektorí myslitelia francúz- 
skej osvietenskej filozofie, ktorí vychádzali zo senzualizmu a materializmu (La Met- 
trie, ď Alembert). 

Comte znovu oživuje ducha osvietenstva a iba ho modernizuje na nové pod- 
mienky. Oživuje vieru osvietenstva v neohraničený pokrok vied. Táto viera sa pre- 
javuje v jeho zákone troch štádií. 

V historickom vývine ľudského ducha Comte rozlišuje tri štádiá: teologické, me- 
tafyzické a pozitívne. Na začiatku, v teologickom štádiu sa ľudský duch orien- 
tuje na náboženskú vieru v nadprirodzené sily a mocnosti, ktoré majú bezpro- 
stredne zasahovať do sveta a pôsobiť v ňom. V metafyzickom štádiu už skutoč- 
nosť vysvetľuje na základe abstraktných filozofických obrazov sveta. Nadprirodzené 
sily sú nahradené abstrakciami zákona, substancie, kauzality ako všeobecných 
princípov bytia a diania. Pokrok vied napokon privedie ľudstvo k poslednému, po- 
zitívnemu štádiu, ktoré sa oslobodzuje od predsudkov teológie i od špekulácií me- 
tafyzickej filozofie a obmedzuje sa iba na prísne vedecké skúmanie sveta, ktoré 
zodpovedá modernej priemyselnej spoločnosti. Až v tomto štádiu môžeme podľa 
Comta vecne a triezvo poznávať. 

Pozitívna filozofia, tvrdí Comte, zovšeobecňuje poznatky jednotlivých špeciál- 
nych vied a usporadúva ich do encyklopedického systému. Za filozofické môže- 
me pokladať tie otázky, ktoré nijaká zo špeciálnych vied priamo neskúma: čo je 
veda, ako sú vedy usporiadané, čo je poslaním vedy. Veda podľa Comta poznáva 
preto, aby sme mohli predvídať, a predvídame preto, aby sme mohli správne ko- 
nať. 

Comte sa usiloval vytvoriť klasifikáciu základných vied. Súhrnný systém všetkých 
vied mal obsiahnuť všetky oblasti pozitívneho vedenia ľudstva. Predpokladom 
všetkých vied je podľa Comta matematika, po nej nasleduje astronómia, fyzika, 
chémia, biológia a nakoniec sociálna fyzika (sociológia). Medzi pozitívne vedy ne- 
zaraďuje psychológiu, pretože ľudský duch vraj nemôže sám seba urobiť predme- 
tom skúmania, lebo pri každom predmetnom skúmaní už vystupuje ako ten, kto ' 

skúma. Domnieva sa, že sociológia ako pozitívna veda o spoločnosti umožní po- 
znať a vysvetliť sociálne fakty, odhaliť zákony, predvídať sociálne javy, a tak aj re- 
formovať spoločnosť. Odmieta násilné, prevratné revolučné zmeny v spoločnosti, 
ktoré podľa neho vedú k chaosu. Sociálnu harmóniu, postupný, regulovaný po- 
krok, ktorý vedie k naplneniu ideálu humanity, dosiahneme aj na základe vedy. 

V poslednom období tvorby nadobúda Comtovo uctievanie vedy a humanity 
podobu náboženského kultu. Spolu so svojimi stúpencami zakladá „pozitívne nábo- 
ženstvo humanity“. Náboženské uctievanie sa zameriava na „najvyššiu bytosť“ 
- „Ľudstvo“. Comtov pozitivizmus tak nadobúda črty náhradného náboženstva, 
ktoré má mať pozitivistickú cirkev, dogmatiku, organizáciu aj hierarchiu. 

V druhej polovici 19. storočia prežíva pozitivistická filozofia svoj rozkvet v An- 
glicku, kde nadväzuje na tradície britského empirizmu a na výsledky prudkého 
rozvoja prírodných vied. Anglickí pozitivisti sa inšpirovali niektorými Comtovými 
myšlienkami, odmietli však jeho „pozitívne náboženstvo“. 

Medzi hlavných predstaviteľov anglického pozitivizmu patrí J. S. Milí a H. Spencer. 


JOHN STUART MILL (1806-1873) 

sa popri kritike metafyziky sústredil najmä na problematiku logiky a metodológie 
vedy (rozpracoval princípy induktívnej metódy). Milí bol dôsledným zástancom li- 
berálnych hodnôt. Ako poslanec parlamentu vystupoval za demokratické volebné 
právo, náboženskú toleranciu, zrovnoprávnenie žien, kriticky posudzoval dôsled- 
ky britskej koloniálnej politiky. 


HERBERT SPENCER (1820-1903) 

sa usiloval ešte pred Darwinovou formuláciou biologickej evolučnej teórie filozo- 
ficky zdôvodniť evolúciu ako najvšeobecnejší zákon celého prírodného aj sociál- 
neho diania. Evolučné hľadisko uplatnil aj v sociológii, a preto spoločnosť chápal 
ako „organizmus“. Spolu s Comtom patrí medzi „klasikov“ empirickej sociológie, 
oslobodenej od tradičnej špekulatívnej filozofie dejín. 


Prvá fáza pozitivizmu 

(myšlienky A. Comta, J.-S. Milla, H. Spencera a i.) ovplyvnila slovenské 
myslenie prostredníctvom tzv. realistickej filozofie T. G. Masaryka (1850-1937). 
Masarykova filozofia má osobitý ráz, nemožno ju označiť za pozitivistickú, no 
klasický pozitivizmus bol jedným z jej základných zdrojov. Viaceré prvky 
klasického pozitivizmu z Masarykovej filozofie prevzali a ďalej šírili príslušníci 
slovenskej inteligencie zoskupenej najmä okolo časopisu Hlas (1898-1904) 
a neskôr Prúdy (1909-1914). Títo vzdelanci si osvojili predovšetkým odpor 
voči špekulatívnej filozofii, zdôrazňovanie faktov a oceňovanie významu vedy 
(vrátane sociálnych výskumov, najmä sociológie), kritický postoj ku klerikalizmu 
a cirkvám (zároveň však podčiarkovali mravný význam „osobného 
náboženstva“), zdôrazňovanie hodnôt liberalizmu a demokracie a pod. 
Predstavitelia tohto smeru v slovenskom myslení podporovali národné 
uvedomenie, neskôr podľahli myšlienke čechoslovakizmu. Patria sem také 
osobnosti ako P. Blaho, V. Šrobár, M. Hodža a ďalší politici, vedci a literáti 
zo začiatku a prvej polovice 20. storočia. Teoreticky a metodologicky 
pozitivizmus najväčšmi ovplyvnil^profesora sociológie na bratislavskej univerzite 
Antona Štefáneka (1877-1964). 

K masarykovskej filozofii a kriticky aj k viacerým prvkom klasického 

pozitivizmu sa hlásili aj českí profesori filozofie, ktorí v období prvej 
Česko-slovenskej republiky pôsobili vôbec ako prví odborníci v tejto oblasti 
na Filozofickej fakulte Univerzity Komenského. Vo svojich dielach sa však už 
inšpirovali aj inými, modernejšími prúdmi európskej filozofie. Medzi 
najvýznamnejších z nich patril Josef Král (1882-1978) a najmä 
Josef Tvrdý (1877-1942). 


Všetci traja významní filozofi reprezentujú prvú fázu vo vývine pozitivizmu. Tak- 
mer zároveň so Spencerovým rozvíjaním pozitivistickej filozofie v Anglicku nastu- 
puje na kontinente v poslednej tretine 19. storočia druhá fáza pozitivizmu, ktorá 
dostala pomenovanie empiriokriticizmus. Jeho predstaviteľmi sú Richard 
Avenarius (1843-1896), profesor na univerzite v Zúrichu, ktorý sa zaoberal psy- 
chológiou a filozofiou, a rakúsky fyzik a filozof Ernst Mach (1838-1916), rodák 
z Moravy, ktorý pôsobil na nemeckej univerzite v Prahe a neskôr vo Viedni. Názov 
empiriokriticizmus je odvodený od Avenariovej práce Kritika čistej skúsenosti (1 888). 

Empiriokriticizmus radikalizuje pozitivistický program tým, že kriticky skúma sám 
pojem skúsenosť (empíria). Podlá Avenaria ak skúsenosť má byť hodnoverným 
východiskom vedeckého poznania, musíme ju očistiť od všetkého, čo sme do nej 
vniesli v podobe našich hodnotových a antropomorfných predstáv, vrátane meta- 
fyzických pojmov a kategórií, ako je substancia, kauzalita a pod. 

Podľa Macha našu čistú skúsenosť tvoria len zmyslové pocity, ako sú farby, 
zvuky, teplota, priestor atcf. Samé zmyslové pocity nie sú ani fyzické, ani psy- 
chické, sú to neutrálne elementy. 

Veci (objekty) sú komplexmi našich pocitov. Podobným komplexom relatívne 
stálych pocitov našej (vnútornej i vonkajšej) skúsenosti je aj to, čo označujeme 
ako Ja (subjekt). Jednotlivé pocity sú teda neutrálne elementy, ktoré sa spájajú 
do komplexov. Až od hľadiska skúmania závisí, či ten-ktorý komplex pocitov vy- 
stupuje ako materiálne teleso, alebo psychický zážitok. 

Veda môže skúmať funkčné súvislosti, vzťahy medzi týmito elementmi, analy- 
zovať ich a vyjadriť presným matematickým aparátom. Vedecké pojmy, zákony, 
teórie sa riadia princípom ekonómie myslenia, to znamená, že ich úlohou nie 
je odhaľovať nejakú „objektívnu pravdu“, ale nájsť najjednoduchšie, najúspornej- 
šie, najekonomickejšie vysvetlenie (explanáciu) javov. Ak vo vede jedna teória na- 
hradí inú, neznamená to, že nová teória je „objektívne pravdivejšia“, ale že je z hľa- 
diska explanácie „ekonomickejšia“. (Medzi Machové hlavné diela patrí Analýza po- 
citov, 1886 a Poznanie a omyl, 1905.) 

Filozofia empiriokriticizmu ovplyvnila myslenie mnohých významných prírodoved- 
cov, najmä fyzikov a matematikov na prelome 19. a 20. storočia v súvislosti s no- 
vými objavmi vo fyzike a s krízou klasickej „objektivistickej“ prírodovedy. E. Mach 
svojou analytickou metodológiou pripravoval tretiu fázu pozitivizmu, ktorá na- 
stúpila na konci dvadsiatych rokov 20. storočia, preto sa filozofiou logického em- 
pirizmu alebo novopozitivizmu budeme zaoberať až v modernej filozofii 20. sto- 
ročia. 


Novokantovstvo 

Novokantovstvo je druhým scientisticky orientovaným prúdom poklasickej filozo- 
fie. Zároveň ho charakterizuje návrat k dedičstvu klasickej filozofie (z názvu je 
zrejmé, že ide o návrat ku Kantovi). Viacero filozofov druhej polovice 19. storo- 
čia bolo presvedčených, že myšlienkové bohatstvo klasickej filozofie ostalo nevy- 

užité, často bolo nesprávne pochopené, skreslené, ale aj neoprávnene odmiet- 
nuté ako niečo prekonané. A tak okrem novokantovstva sa objavuje novohege- 
lovstvo, novotomizmus (návrat k filozofickému dedičstvu Tomáša Akvinského), no- 

voscholastika. 

Novokantovstvo sa rozvíjalo ako univerzitná (akademická) filozofia v Nemecku 
v dvoch hlavných filozofických školách: marburskej a bádenskej. 

Zakladateľom marburskej školy je Hermann Cohen (1842-1918), medzi jej 
predstaviteľov patril Paul Natorp (1 854-1 924) a vyšiel z nej aj Ernst Cassirer 
(1874-1945). 

Marburské novokantovstvo sa sústreďovalo najmä na Kantovu logiku a gnoze- 
ológiu a usilovalo sa aplikovať ju na skúmanie samých predpokladov poznania 
v matematike a fyzike. Odstraňuje Kantovu „vec osebe“ a pozornosť venuje tran- 
scendentálnym kategóriám ako podmienkam poznania. 

Podlá novokantovcov veda síce nemôže jestvovať bez faktov, ale vedecké po- 
znanie sa nezakladá iba na faktoch, ako tvrdí pozitivizmus. Základy vedy tvoria 
transcendentálne princípy, formy myslenia. Vedecké poznanie je vlastne neko- 
nečným procesom napĺňania týchto foriem obsahom. Myslenie nám teda neposky- 
tuje obrazy sveta na základe zovšeobecnenia faktov a vzťahov medzi nimi, ale 
tým, že myslíme v logických kategóriách, „budujeme“, „konštruujeme“ svet. Ne- 
jde o svet v ontologickom zmysle, ale svet, aký ho my poznávame. Neznamená 
to, že by vonkajší svet neexistoval. Naše myslenie však vkladá do vonkajšieho 
sveta poriadok, usporiadanosť, zákon, bez čoho by nebolo možné poznanie, le- 
bo by sme svet vnímali ako chaos. Marburské novokantovstvo smeruje k chápa- 
niu kategórií, foriem myslenia ako platónskych ideí, to znamená pôvodných a od 
skúsenosti nezávislých pojmov. 

Hlavnými predstaviteľmi bádenskej školy novokantovstva sú Wilhelm 
Windelband (1848-1915) a Heinrich Rickert (1863-1936). Jej strediskom bola uni- 
verzita v nemeckom Heidelbergu. 

Bádenská škola pochopila výzvu „Späť ku Kantovi“ ako obnovenie Kantovej eti- 
ky, jeho učenia o praktickom rozume. Filozofia nie je iba učením o poznaní toho, 
čo je, ale aj učením o tom, čo má byť. Preto sa problémy filozofie netýkajú len 
poznania, ale aj života človeka, jeho konania a regulácie tohto konania prostred- 
níctvom noriem a hodnôt. 

Ak skúmame a hodnotíme otázky mravnosti, otázky krásy a napokon aj otáz- 
ky noetickej pravdy, predpokladáme, že existuje hierarchia hodnôt od najnižších 
po absolútne hodnoty ako „dobro“, „krása“, „pravda“. Bez týchto kritérií by sme 
upadli do hodnotového relativizmu. Spoznávané kritériá nie sú metafyzické sku- 
točnosti, ale transcendentálny, apriórny základ našich etických a estetických hod- 
notiacich súdov. Hoci sféra skutočnosti a sféra hodnôt nie sú si úplne cudzie, ne- 
môžu nikdy splynúť. Bádenská škola tak rozpracovala celú filozofickú disciplínu, 
ktorá sa zaoberá všeobecnou teóriou hodnôt a hodnotenia - axiológiu. Predsta- 
vitelia bádenskej školy sa zaoberali aj metódami vedeckého poznania, Windelband 
upozornil na nezlučiteľnosť metódy v tzv. nomotetických a idiografických vedách. 
Prvé sa usilujú odhaliť a poznať všeobecné zákony (gréc. nomoi). Týmto spôso- 
bom postupujú prírodné vedy. Druhé sa zaoberajú poznávaním jednotlivých a ne- 
opakovateľných udalostí (gréc. idiograph - rukopis). Takto postupujú duchovné 
vedy, ktoré opisujú zvláštnu, neopakovateľnú skutočnosť, jej „rukopis“, a teda ne- 
zovšeobecňujú. Z toho vyplýva, že úlohou spoločensko-historických vied nie je 
poznávať zákonitosti, a preto ich nemôžeme hodnotiť podľa modelu prírodných 
vied, ako sa usiloval napríklad pozitivizmus. H. Rickert v tejto súvislosti rozlišuje 

vedy o prírode (ktoré pracujú generalizujúcou metódou) a vedy o kultúre (ktoré 
pracujú individualizujúcou metódou). 

Marxistická filozofia 

Do scientistického prúdu filozofie druhej polovice 19. storočia patrí aj marxistická 
filozofia, ktorá sa sama definuje ako veda o najvšeobecnejších zákonitostiach 
vývinu prírody, spoločnosti a ľudského myslenia. Marxisti zastávajú názor, že filo- 
zofia zbavená špekulácie sa môže vyvíjať v úzkej nadväznosti na poznatky špe- 
ciálnych prírodných a spoločenských vied. Pravda, táto definícia pochádza až z po- 
slednej tretiny 19. storočia z obdobia tzv. zrelého marxizmu. Raný marxizmus (ale- 
bo filozofia tzv. mladého Marxa) ešte nie je jednoznačne scientisticky orientovaný, 
má v sebe výraznú črtu antropologického materializmu. Zakladateľmi marxistic- 
kej filozofie sú 


KAR L MARX (1818-1883) 

FRIEDRICH ENGELS (1820-1895) 


Marx pochádzal z advokátskej rodiny, vyštu- 
doval právo v Bonne a v Berlíne, ale už po- 
čas štúdia sa oveľa viac venoval filozofii, aj 
doktorát na univerzite v Jene získal z filozofie. 
Po skončení štúdia pôsobil ako žurnalista. 
Emigroval z Nemecka, najprv žil v Paríži, ne- 
skôr v Bruseli a napokon až do konca života 
v Londýne. Pre jeho teoretickú a politickú čin- 
nosť malo veľký význam celoživotné priateľstvo 
a spolupráca s Engelsom. Mnohé práce na- 
písali spoločne, angažovali sa v robotníckom 
hnutí a v jeho prvých politických organizáciách 
(Zväz komunistov, neskôr Medzinárodné ro- 
botnícke združenie - I. internacionála). Medzi 
jeho hlavné diela patria Ekonomicko-filozofické 
rukopisy (1844) a Kapitál (1. zv. 1867). 


Engels pochádzal z rodiny textilného továrni- 
ka, otec ho predurčil na dráhu obchodníka 
a podnikateľa, bol zástupcom rodinnej firmy 
v anglickom Manchestri. Zaoberal sa filozofiou, 
prírodnými vedami a politikou. Všemožne pod- 
poroval Marxa a jeho rodinu v emigrácii v An- 
glicku. Okrem spoločných prác s Marxom, ako 
sú Nemecká ideológia (1846) a Manifest ko- 
munistickej strany (1848), napísal aj diela An- 
ti-Duhring (1878), Dialektika prírody (nedokon- 
čený rukopis z r. 1873-1883) a Pôvod rodi- 
ny, súkromného vlastníctva a štátu (1884). 


Na formovanie Marxových a Engelsových filozofických názorov mal najväčší 
vplyv Hegel (svojím chápaním dialektiky ako univerzálnej teórie a metódy) a Feu- 
erbach (svojím antropologickým materializmom). Filozofia sa v marxizme úzko spája 

s ekonomickou teóriou kapitalizmu a sociálno-politickou problematikou so- 
cializmu, resp. komunizmu. 

Marxistická filozofia je filozofiou činnosti, praxe. Podlá Marxa filozofi svet do- 
teraz len rozličným spôsobom vysvetľovali, ide však o to, aby ho zmenili. Filozo- 
fia má byť duchovným nástrojom tejto praktickej premeny sveta. 

„Mladý“ Marx sa orientoval na filozofiu človeka. Zaujímala ho najmä proble- 
matika odcudzenia človeka. Prácu, produktívnu činnosť pokladá za základnú 
vlastnosť človeka ako prírodnej a sociálnej bytosti. V práci - ako zmyslovo- 
-predmetnej, cieľavedomej činnosti - človek spredmetňuje svoje bytostné sily, 
pretvára prírodné a sociálne prostredie; prostredníctvom práce si osvojuje von- 
kajšiu prírodu, „druhú“ prírodu, ktorú sám vytvoril svojou činnosťou, ako aj 
svoju vlastnú prirodzenosť. 

Lenže v konkrétnych spoločenských podmienkach, v ktorých je pracovná čin- 
nosť organizovaná na základe súkromného vlastníctva, sa človeku odcudzuje 
produkt jeho práce, sama pracovná činnosť, jeho ľudská druhová podstata, aj iný 
človek. Odcudzenie práce sa podľa Marxa koncentrovane prejavuje v postavení 
moderného proletára, ktorý je bezprostredným výrobcom materiálnych hodnôt 
v modernej kapitalistickej spoločnosti, ale nie je ich vlastníkom, užívateľom. Práve 
odcudzenie práce je základom všetkých ostatných foriem odcudzenia. Odcu- 
dzením Marx chápe nadvládu ľudských výtvorov nad človekom, ktoré voči nemu 
vystupujú ako cudzie, nezávislé sily (napr. tovary, peniaze, štát); za odcudzenie 
pokladá aj prevrátenie reálnych životných vzťahov ľudí v ich vedomí (napr. nábo- 
ženstvo, ideológia). 

Marx tvrdí, že odcudzenie možno prekonať len zrušením súkromného vlastníctva, 
komunistickou premenou spoločnosti. Premeniť komunistický ideál na skutočnosť 
znamená však vytvoriť vedu o ľudskej spoločnosti a dejinách, ktorá by ukázala 
a zdôvodnila, že vývin ľudskej spoločnosti a celé dejiny ako prírodno-historický 
proces zákonite smerujú k beztriednej spoločnosti. 

Takáto veda má empirický základ - reálne indivíduá, ich život a materiálne pod- 
mienky ich existencie. Základom spoločnosti je materiálna výroba, v ktorej ľudia 
produkujú všetko to, čo slúži na uspokojovanie ich potrieb. Preto podľa spôsobu 
výroby marxisti rozlišujú v dejinách ľudstva veľké organické celky, ktoré nazývajú 
spoločensko-ekonomickými formáciami. 

Každá formácia má svoju základňu (súhrn výrobných vzťahov), od ktorej sa od- 
vodzuje politická a právna nadstavba (štát, inštitúcie, ideológie). Svoje spolo- 
čenské bytie si ľudia uvedomujú vo formách spoločenského vedomia (politika, 
právo, morálka, veda, umenie, náboženstvo, filozofia). 

Spoločensko-ekonomická formácia sa rozvíja dovtedy, kým výrobné vzťahy po- 
skytujú dostatočný priestor pre pokrok výrobných síl. Ak sa výrobné vzťahy stávajú 
brzdou ďalšieho vývoja, dochádza k radikálnej premene spôsobu výroby. Jej po- 
litickým prejavom sú sociálne revolúcie, v ktorých nová, pokroková spoločenská 
trieda preberá vedúce postavenie a moc v spoločnosti. (Spoločenské triedy mar- 
xisti chápu ako veľké skupiny ľudí, na ktoré sa delí spoločnosť. Základným kritériom 
tohto „delenia“ je vlastnícky vzťah k výrobným prostriedkom, ktorý je právne upra- 
vený v zákonoch. Čiže podľa marxistickej teórie príčinou vzniku tried je súkromné 
vlastníctvo.) 

Marx a Engels sa domnievajú, že o nijakej spoločnosti nemožno usudzovať 
podľa foriem jej vedomia, podľa toho, čo si sama o sebe myslí alebo hlása (pros- 
tredníctvom svojich ideológií). Materialistická veda o spoločnosti má odhaliť, čo si 
spoločnosť na základe dosiahnutého stupňa materiálneho vývoja o sebe môže 
(musí) myslieť. Preto získať pravdivý obraz o spoločnosti znamená kriticky posu- 
dzovať ideológie. 

Ideológiu Marx a Engels označujú za falošné vedomie. Falošným alebo pre- 
vráteným sa ideologické vedomie stáva preto, lebo sa neusiluje poznať pravdu, 
ale vyjadriť sociálny záujem určitej spoločenskej skupiny či triedy, ktorým je zdôvod- 
nenie a zachovanie svojho ekonomického a politického mocenského postavenia. 

Skúmaniu ekonomickej štruktúry a fungovania modernej kapitalistickej spoloč- 
nosti venoval Marx svoje hlavné dielo Kapitál. 

Systematickú podobu marxistickej filozofie, ktorá zahrnuje nielen problematiku 
sociálnej filozofie (historický materializmus), ale aj problematiku ontologickú a gno- 
zeologickú (dialektický materializmus), vytvoril najmä Friedrich Engels. Uznáva pr- 
votnosť objektívnej reality a druhotnosť vedomia, ducha. Objektívnou realitou, 
ktorá existuje mimo nášho vedomia a nezávisle od neho, sa zaoberá dialektický 
materializmus, na jej označenie používa kategóriu hmoty. 


( 103 ) 


NOVOVEKÁ FILOZOFIA 


Svet ako objektívna realita nie je chaotický, je jednotný vo svojej materiálnosti, 
riadi sa imanentnou dialektickou zákonitosťou, ktorej špecifické podoby sú vyjad- 
rené vo formách pohybu hmoty: od najjednoduchšej, mechanickej, cez fyzikálnu, 
chemickú, biologickú až po najzložitejšiu, sociálnu. Každá vyššia forma pohybu 
hmoty v sebe obsahuje nižšiu formu, nemožno ju však na ňu redukovať. Jednot- 
livé formy pohybu hmoty skúmajú základné teoretické vedy. 

Celé ľudské poznanie v každodennom živote aj v teoretických vedách je späté 
s praktickou činnosťou ľudí. Prax a jej rozličné formy (práca, výroba, experiment, 
priemysel, revolučné pretváranie) sú východiskom poznania, konečným kritériom 
pravdivosti alebo nepravdivosti poznania, ako aj jeho cieľom. Svet je v zásade po- 
znateľný. Naše poznanie je nekonečný, vnútorne protirečivý proces (musí riešiť 
protirečenia, ako je absolútne a relatívne, subjektívne a objektívne a pod.). 

Marxistická filozofia ako vedecký svetonázor sa na konci 19. storočia roz- 
šírila a rozvíjala najmä v prostredí sociálnodemokratického robotníckeho hnutia 
v rozličných západoeurópskych krajinách a v Rusku. Jej predstavitelia neboli „a- 
kademickí“ filozofi, ale predovšetkým teoretici a vodcovia ľavicových robotníckych 
strán. Tento fakt zapríčinil, že už v 19. storočí sa marxistická filozofia chápala 
zúžene len ako materialistická teória spoločnosti a dejín. Nezriedka sa redukova- 
la na ekonomický determinizmus (redukcia celého spoločenského života na eko- 
nómiu). 

Napriek tomu, že marxistická filozofia 19. storočia sama zdôrazňovala svoju „ve- 
deckosť“, nemožno ju redukovať len na ekonomické analýzy a politickú taktiku 
a stratégiu. Mala ucelenú predstavu pokrokového vývinu dejín s viacerými utopic- 
kými prvkami „inej“, „spravodlivejšej“ budúcnosti, čím bola nepochybne pre 
mnohých príťažlivá. 

Dánsky filozof a teológ S. Kierkegaard je najvýraznejším predchodcom filo- 
zofie existencie (existencializmu), ktorá sa naplno rozvinie v myslení 20. sto- 
ročia. 


SÓREN KIERKEGAARD (1813-1855) 


Narodil sa v rodine zámožného obchodníka 
v Kodani. Už v čase štúdia teológie ho výraz- 
ne ovplyvnil nemecký idealizmus a romantiz- 
mus. Dedičstvo po otcovi mu umožnilo život 
bez materiálnych ťažkostí. Jeho krátka, ale bo- 


hatá spisovateľská činnosť sa naplno rozvinu- 
la v štyridsiatych rokoch 1 9. storočia. Väčšinu 
svojich prác podpisoval rozličnými pseudony- 
mami. Hlavné diela: Buď - alebo (1 843), Strach 
a chvenie (1843), Nemoc k smrti (1849). 


Kierkegaard vychádza z presvedčenia, že každá pravá filozofia musí byť hlbo- 
ko existenciálna, musí mať osobný a osobnostný rozmer. Kritizoval systematický, 
racionalistický štýl filozofovania. Východiskom jeho filozofie je jednotlivec a jeho 
osobne prežívaná existencia. Svoju existenciu najplnšie prežívame v situáciách, 
ako je neistota, strach, úzkosť, bolesť, vina, vedomie smrti. Základnou kategóriou 
Kierkegaardovej filozofie je kategória paradoxu, ktorá sa vymyká (na rozdiel od 
povedzme Hegelovho „protirečenia“) akémukolVek myšlienkovému sprostredkova- 
niu. Paradox nás vždy stavia pred voľbu, rozhodnutie buď-alebo. Zodpovednosť 
za túto volbu nesieme my sami. 

Človek nie je iba nástrojom dejín, ako sa domnieval Hegel, nie je prostriedkom 
uskutočňovania rozumu v histórii, ale je sám osebe cieľom, usiluje sa o vlastnú 

sebarealizáciu. Sebarealizácia jednotlivca, jeho rozhodovanie a volba vlastného ži- 
vota, schopnosť niesť zaň zodpovednosť prebieha v určitých štádiách, stupňoch. 
Podľa Kierkegaarda tieto štádiá nevyjadrujú históriu ľudského ducha ako takého, 
ale osobný vývin človeka, jeho vlastnú existenciu. 

Prvým štádiom je voľba estetického postoja. Ide o životný postoj človeka, 
ktorý svoj život chápe ako stvárňovanie umeleckého diela, uprednostňuje zážitok, 
užívanie života, jeho krásnych okamihov a bezprostredných zmyslových pôžitkov. 
Pri takomto postoji však človek žije len navonok, nedopracuje sa k skúsenosti 
samého seba ako individuálnej a neopakovateľnej existencie. Cíti svoju bezrad- 
nosť, chvíľami až bezmocnosť a závislosť, z čoho sa ho zmocňujú pocity zúfal- 
stva, zbytočnosti a stratenosti. 

Vyslobodenie sa z tohto stavu mu prináša až etický postoj. Voľba etického 
postoja nesúvisí s vonkajšími udalosťami a okolnosťami, ale s konfliktom ľudského 
Ja so sebou samým. V etickom postoji človek volí sám seba, odhaľuje §voju slo- 
bodu a jej hlbší zmysel a preberá za voľbu zodpovednosť. Človek, ktorý žije mravný 
život, slúži spoločenstvu a dodržiava jeho normy. Lenže aj etický postoj, riešenie 
morálnych situácií v spoločenstve vedie ku konfliktu s vlastným svedomím, k ve- 
domiu zlyhania alebo viny a vyvoláva potrebu novej volby. 

Tu sa človeku ponúka náboženský postoj. V ňom sa očitá tvárou v tvár Bohu. 
Tu už neexistuje nič mimo nás, o čo by sme sa mohli oprieť, nijaká rada ani pod- 
pora zvonku neprichádza. Človek sa očitá v paradoxe voľby, v situácii buď-ale- 
bo, keď sa bez zmierenia, bez sprostredkovania musí rozhodnúť. Samo myslenie 
prekračuje hranice svojich možností: núti jednotlivca k paradoxu, a zároveň ho 
ponecháva samého na seba. Len ten, kto sám seba vníma týmto spôsobom, 
vníma seba ako „existenciu“, ako „neredukovateľné indivíduum“. 

Príkladom náboženského paradoxného postoja je biblický príbeh Abraháma, 
ktorého Boh vyzval obetovať jediného syna Izáka. Abrahám je postavený pred 
existenciálnu voľbu: vyplniť, či nevyplniť absurdný Boží príkaz. Som veriaci, alebo 
vrah? Nijaké sprostredkovanie nejestvuje, iba rozhodnutie a voľba. 

V náboženskom postoji sa ľudské Ja uvoľňuje a odpútava od všetkého koneč- 
ného a objavuje svoju slobodu. Ja je odkázané iba na seba a svojou volbou na- 
chádza samo seba. Lenže tento postoj je spätý s obavou, úzkosťou. Obavu 
a úzkosť nevyvoláva niečo určité, konečné, ale práve strata tohto určitého, kon- 
krétneho. Preto pojem obava sa úplne odlišuje od pojmu strach a podobných pojmov, 
ktoré sa vzťahujú na niečo určité. Sloboda má obavu pred sebou, a to práve pred svo- 
jou neurčitosťou a voľnosťou. Ja, ktoré nadobúda skúsenosť svojej slobody, je tak vy- 
stavené nebezpečenstvu, že úzkosť zo slobody nevydrží, slepo sa k niečomu koneč- 
nému pripúta, čím stratí slobodu i horizont božskej nekonečnosti. Má však možnosť 
striasť zo seba putá a prevziať zodpovednosť za to, čo je konečné. Na to potrebuje ná- 
boženský postoj, postoj náboženskej viery, ku ktorému nedokáže dospieť každý. 

Svojím názorom na náboženskú vieru ako výlučne individuálnu záležitosť veria- 
ceho človeka sa v tom čase Kierkegaard dostal do rozporu s protestantskou teo- 
lógiou. V 20. storočí však jeho učenie ovplyvnilo protestantskú dialektickú teo- 
lógiu, personalizmus i filozofiu existencie. 


ARTHUR SCHOPENHAUER ( 1788 - 1860 ) 


Narodil sa v Gdansku v rodine bankára. Bol nášaf na univerzite v Berlíne, Lenže jeho pôso- 
literárne veľmi nadaný, mal talent na jazyky, benie na univerzite, ktorú vtedy ovládal duch 
Po skončení univerzitného štúdia začal pred- hegelovstva, nenašlo takmer nijakú odozvu. 

Sám sa nezriedka preceňoval a pokladal za 
neuznaného génia, ktorého nepochopil svet. 
O Hegelovi sa vyjadroval veľmi pohŕdavo, 
označoval ho za šarlatána. Po odchode z uni- 
verzity žil ako súkromný učenec niekoľko ro- 


kov v Taliansku, neskôr opäť v Berlíne a na 
sklonku života vo Frankfurte nad Mohanom. 
Tu konečne dosiahol vytúženú slávu a uzna- 
nie, pravda, v tom čase už univerzitné mysle- 
nie neovládala Hegelova filozofia. 


Schopenhauerovu filozofiu označujeme ako voluntarizmus a iracionalizmus. Ho- 
ci bol Hegelovým súčasníkom, jeho filozofickú koncepciu zaraďujeme do poklasic- 
kej filozofie. Vyplýva to zo základnej Schopenhauerovej myšlienky, že podstata sve- 
ta sa vymyká oblasti rozumovosti a chápania rozumom; je iracionálna. (Naopak, 
Hegel a novoveká klasická filozofia predpokladali rozumovosť sveta, hlásali, že pod- 
statou sveta je rozum, prípadne svet poznávame ako rozumový prostredníctvom 
našich foriem poznania.) Podstatou sveta je vôľa (lat. voluntas) ako živelné chce- 
nie, nerozumné pudenie k aktivite, k životu. Z tohto hľadiska možno Schopenha- 
uera označiť za prvého predstaviteľa filozofie života v 1 9 . storočí. 

Svoju koncepciu filozofie Schopenhauer vyložil v literárne pôsobivom diele Svet 
ako vôľa a predstava (1819). Vychádzajúc z Kantovej filozofie, tvrdí, že naše zmys- 
lové i racionálne poznanie prostredníctvom apriórnych kategórií priestoru a času 
poznáva svet javov, objektov poznania. Je to svet ako predstava poznávajúce- 
ho subjektu, svet ako Kantova „vec pre nás“. Na tejto fenomenálnej úrovni (úrov- 
ni javov, gréc. fenomén - jav) usporadúvame svoje predstavy o svete podľa prin- 
cípu kauzality (príčinno-účinkových vzťahov) a javy nášho vlastného konania vy- 
svetľujeme princípom motivácie. V obidvoch prípadoch teda hľadáme dôvod. To- 
to všetko sa však týka iba sveta javov, nie sveta v jeho podstate. 

Svet vo svojej podstate ako Kantova „vec osebe“ je vôľa. Predovšetkým pro- 
stredníctvom nášho tela získavame skúsenosť samých seba v takých životných 
vôľových aktoch, ktoré sa vymykajú kontrole rozumu (inštinkty a ich ukájanie, fy- 
ziologické procesy, ale aj emocionálne pohnútky ovplyvňujúce naše konanie, ako 
je láska, nenávisť, žiadostivosť a pod.). Vôľu Schopenhauer (na rozdiel povedzme 
od Fichteho) nepokladá za slobodnú, cieľavedomú aktivitu, za činnosť riadenú na- 
ším rozumom. 

Moje vlastné telo, môj rozum, aj ja sám - to všetko sú iba prostriedky, v ktorých 
sa objektivizuje vôľa. Myšlienku, že bytie je vôľa, Schopenhauer prenáša na celú 
skutočnosť. Všetko dianie v prírode, anorganické prírodné sily, život a jeho roz- 
manité prejavy, teda fenomény, ktoré rozumom poznávame vo svete ako pred- 
stave, sú v skutočnosti stupňami objektivácie svetovej vôle. 

Podľa Schopenhauera bytie je tak bytím vôle ako metafyzickej podstaty sveta. 
Až u človeka sa svetová vôľa prebúdza k vedomiu. Vôľa ako svetový princíp je 
úplne slepá, iracionálna, temná, živelná, bez cieľa a dôvodu, mimo priestoru a ča- 
su, ktorá ostáva nenaplneným a nenaplniteľhým chcením. Vôľa, ktorá smeruje do 
prázdna, nemá zmysel. Z toho vyplýva Schopenhauerov pesimizmus. Svet vo 
svojej podstate nemá zmysel. Je to úplne nezmyselný svet, bludisko živelne pôso- 
biacich prírodných síl, utrápených a ustráchaných bytostí, ktoré sa úporne snažia 
prežiť, pričom podliehajú nezmyselnej aktivite svetovej vôle. Sme vrhnutí do toh- 
to nezmyselného absurdného sveta plného bolesti, utrpenia a musíme ho tupo 
znášať. Vzhľadom na to, že všetci sa nachádzame v rovnakom postavení, môže- 
me nezmyselnosť svojho bytia zmierniť súcitom s inými. 

Schopenhauer si kladie otázku, či z tejto situácie existuje východisko. Jednou 
z možností je skoncovať s touto nezmyselnosťou zdanlivo vlastným rozhodnutím 
- samovraždou. Lenže samovraždou, zbavením sa života by sme len potvrdili 
víťazstvo, vôle a jej nezmyselnosti. Schopenhauer teda navrhuje utiecť od sveta, 

poprieť život a vlastnú vôľu, lebo vôľa je pôvodcom všetkého utrpenia. Vôľa jed- 
notlivca sa zameriava proti všetkým ostatným vôľam, chce sa sama presadiť v boji 
proti všetkým. Vôľa indivídua je egoistické sebapotvrdzovanie. Preto Schopenha- 
uer navrhuje poprieť individuálnu vôľu, neuznať svet a domnelé hodnoty života, 
čo ako sú racionálne zdôvodnené a prakticky užitočné. Ako to dosiahneme? Scho- 
penhauer tvrdí, že odvrátením sa od sveta v asketizme, v budhistickej nirváne 
alebo odvrátením sa od sveta a jeho dočasným zabudnutím v hlbokom estetic- 
kom zážitku, aký podľa neho poskytuje iba hudba. 

Schopenhauer ako prvý filozof 19. storočia obrátil pozornosť európskeho mys- 
lenia na indickú filozofiu a na jej techniky popierania životných procesov. Do- 
mnieva sa, že snaha dosiahnuť nin/ánu je aj najvlastnejším a pôvodným zmys- 
lom kresťanstva, čo sa prejavuje vo virtuóznej religiozite kresťanských svätcov. 

Schopenhauerov vplyv v dejinách myslenia pretrváva až do súčasnosti, pripra- 
vil nihilistické a existencialistické myslenie. V 1 9. storočí nadviazal na Schopenha- 
uera predovšetkým Friedrich Nietzsche, ktorý bol druhým veľkým predstaviteľom 
voluntarizmu a filozofie života. 


FRIEDRICH NIETZSCHE (1844-1900) 


Narodil sa v rodine protestantského pastora. 
Študoval klasickú filológiu a teológiu. Už po- 
čas štúdia ho zaujala Schopenhauerova filo- 
zofia. Ako veľmi mladý (24-ročný) sa stal pro- 
fesorom klasickej filológie v Bazileji, kde na- 
písal svoje prvé práce. V Bazileji sa zoznámil 
s hudobným skladateľom Richardom Wagne- 
rom, s ktorým ho niekoľko rokov spájalo 
osobné priateľstvo a nový ideál umenia. Ne- 
skôr sa ich cesty rozišli. Choroba prinútila Niet- 
zscheho vzdať sa profesúry, žil na rozličných 
miestach v Nemecku, Taliansku a vo Švajčiar- 


sku. V tom čase napísal svoje najvplyvnejšie 
dielo Tak vravel Zarathustra, Mimo dobra a zla 
i Genealógiu morálky. V jeho posledných die- 
lach cítiť kritiku kresťanstva, predovšetkým 
kresťanskej morálky. Duševná choroba, ktorá 
sa naplno prejavila od roku 1 889, mu znemož- 
ňuje ďalšiu tvorbu, upadá do duševnej po- 
mätenosti, z ktorej sa už nevyliečil. Až do smr- 
ti bol odkázaný na cudziu opateru (najprv mat- 
ka, neskôr sestra). Z pozostalosti vyšiel jeho 
autobiografický spis Ecce homo a súbor frag- 
mentov Vôľa k moci (1906). 


Nietzsche je filozof, ktorý nechcel vytvoriť filozofický systém. Svoje diela písal 
skôr v básnických obrazoch, metaforách a aforizmoch. Medzi základné tematické 
okruhy jeho filozofie patrí vôľa k moci, nadčlovek, prehodnotenie všetkých hodnôt, 
večný návrat rovnakého a európsky nihilizmus. 

Nietzsche podobne ako Kierkegaard vidí plytkosť, falošnosť, dvojtvárnosť 
a prázdnotu meštianskej morálky. Lenže kým Kierkegaard sa domnieva, že musíme 
poprieť človeka - pozemského a prízemného tvora, aby sme urobili miesto kresťa- 
novi, Nietzsche hlása pravý opak: musíme prekonať kresťanstvo ako morálku otro- 
kov, ako obhajobu slabých, priemerných, trpiacich a nesamostatných ľudí, aby sme 
urobili miesto nadčloveku, silnej, samostatnej, vznešenej individualite, ktorá sa po- 
hybuje mimo dobra a zla v tradičnom zmysle. To však neznamená, že je amorálna, 
lebo sama kladie a potvrdzuje hodnoty toho, čo platí ako dobré a čo ako zlé. 

Najvyššou hodnotou pre Nietzscheho je život, ktorý sa realizuje od vôle k ži- 
votu až po vôľu k moci. Na rozdiel od Schopenhauera vôľu nechápe ako meta- 
fyzickú podstatu sveta, ale ako individuálnu vôľu ľudského jedinca k životu a k mo- 
ci. Nestotožňuje sa ani so Schopenhauerovým pesimizmom a popieraním vôle. 
Práve naopak, potvrdzovanie vôle k moci pokladá za pozitívnu hodnotu. 

Človek je podľa Nietzscheho výsledkom evolúcie života, ktorej biologický me- 
chanizmus sa u človeka síce zastavil, ale evolúcia pokračuje smerom k nadčlo- 

veku. Nadčlovek už nie je produktom mechanického prírodného procesu, ale pro- 
duktom ľudskej aktivity, ľudskej vôle k moci. Vôľou k moci Nietzsche nechápe 
len nejaké fyzické alebo politické násilie, ale to, čo stojí v pozadí všetkých ne- 
obmedzovaných životných aktivít - snaha niečo poznať, osvojiť si, ovládnuť, vy- 
užiť, manipulovať, prisvojiť si. 

Túto ďalšiu evolúciu už neurčujú prírodné zákony. Človek sa k nej musí dopra- 
covať sám, presadiť sa svojou vôľou k moci proti priemernému, menejcennému, 
slabému a rovnostárskemu. To môže dokázať len nadčlovek, ktorý sa oslobodí 
z pút tradičnej morálky a dokáže radikálne prehodnotiť všetky hodnoty, stáro- 
čia upevňované v židovsko-kresťanskej tradícii. Hlásaním pokory, lásky k blížnemu, 
trpezlivosti, súcitu, utrpenia náboženská tradícia stavia prekážky neobmedzenej 
vôli k moci, ktorú presadzujú silní, vznešení, hrdí a statoční ľudia a tí v antickom, 
pred kresťanskom svete vystupujú ako prirodzene cnostní ľudia. 

Morálka otrokov znehodnocuje, nihilizuje všetko to, čo v morálke pánov priro- 
dzene patrí k životu, a interpretuje to ako niečo nepravé a nehodnotné. Pravým 
a hodnotným sa stáva len to, čo nepochádza z tohto sveta. Morálka otrokov sa 
vyznačuje tým, že zo svojej slabosti a bezmocnosti robí svoju prednosť. Takýmto 
prevrátením hodnôt sa rodí moc bezmocných, biednych, trpiacich a priemerných, 
ktorá nadobúda aj morálne zdôvodnenie. Základný model - ako si Judea podria- 
dila Rím - sa podľa Nietzscheho v dejinách opakuje v plebejských hnutiach, hlása- 
júcich otrockú morálku slabých (reformácia, Francúzska revolúcia, demokratické 
a socialistické hnutia), a v ich zápase proti vznešenej morálke silných (renesan- 
cia, francúzska aristokracia, Napoleon). 

Situáciu človeka v modernom svete Nietzsche charakterizuje výrokom, ktorý do- 
teraz vzbudzuje veľký ohlas: 

„Boh je mŕtvy, Boh zostáva mŕtvy! A my sme ho zabili! My všetci sme jeho 
vrahmi! Ako sa utešíme?“ 

Nietzsche nehľadá racionálne, „vedecké“ dôkazy nejestvovania Boha, hlása „smrť 
kresťanského Boha“ nielen v noetickom, ale aj v etickom zmysle. Vlastne neho- 
vorí o Bohu, ale o človeku, ktorý stráca vieru v prevahu Boha, a tým v moder- 
nom svete stráca oporu v hierarchii najvyšších istôt a hodnôt svojho života. Je 
odkázaný sám na seba, ale aj osamotený, je slobodný, ale aj neistý. Nie každý 
je schopný zásadne zmeniť ponímanie samého seba a sveta, hoci práve to je 
podľa Nietzscheho cesta od človeka k nadčloveku. 

Mnohé z Nietzscheho myšlienok sa neusilujú dávať hotové odpovede. Nevieme 
presne, či Nietzsche iba ohlasuje príchod nihilizmu, alebo chce proti nihilizmu a de- 
kadencii bojovať svojím učením o vôli k moci a nadčloveku, ktorý má byť jedinou 
záchranou vo svete rozpadávajúcich sa tradičných hodnôt, straty zmyslu bytia, vo 
svete zvecnenia a neautentických foriem ľudskej existencie. Na jednej strane je 
nihilistom v popieraní absolútnosti právd, mravných hodnôt, metafyzických ko- 
nečných zdôvodnení bytia, života a konania. Na druhej strane však potvrdzuje ži- 
vot, autentickú existenciu človeka, hľadanie zmyslu bytia i vlastného jestvovania 
vo svete. 

Nietzsche ako filozof ovplyvnil najmä filozofiu života a v 20. storočí filozofiu exis- 
tencie Martina Heideggera. Niektoré Nietzscheho názory zvulgarizoval a zneužil 
nemecký fašizmus (výnimočnosť árijskej rasy a jej vôľa k expanzii, antisemitizmus, 
eugenické „vyšľachtenie“ rasovo čistého nadčloveka a pod.). 


Filozofia života 

Filozofia života rozvíja svoju teóriu v protiklade k scientistickému pozitivizmu a ma- 
terializmu, ale aj k idealizmu a racionalizmu klasickej filozofie. Nejde jej o život 

v prírodovednom zmysle, ale o život človeka, ktorý sa rozmanitým spôsobom 
prejavuje v jeho psychických zážitkoch, prežívaní, neopakovateľnosti, tvorivosti 
a dejinnosti. Filozofia života sa pýta na zmysel, cieľ, hodnotu života, chce pocho- 
piť život z neho samého. Zaujíma sa o ľudskú existenciu, ktorú podľa tejto filo- 
zofie nemožno ani „zrušiť" vo všeobecnosti absolútneho ducha, kde sa stráca 
všetko individuálne a neopakovateľné, ani scientisticky redukovať na súhrn fak- 
tov, objektívne bytie a materiálne dianie. 

Medzi najvýznamnejších predstaviteľov filozofie života na konci 19. a začiat- 
ku 20. storočia patril francúzsky filozof Henri Bergson a nemecký filozof Wilhelm 
Dilthey. 


HENRI BERGSON (1859-1941) 


Celé desaťročia patril medzi najvýznamnejších 
francúzskych filozofov a spisovateľov. Vyštudo- 
val matematiku a filozofiu, bol profesorom na 
viacerých francúzskych gymnáziách a lýceách 
a od roku 1 900 aj profesorom na slávnej Col- 
lége de France. Angažoval sa aj v politickom 


živote a diplomacii, po prvej svetovej vojne bol 
prezidentom komisie Spojených národov pre 
intelektuálnu kooperáciu. V roku 1928 získal 
Nobelovu cenu za literatúru. Hlavné diela: Hmo- 
ta a pamäť (1896), Tvorivý vývoj (1907), Dva 
pramene morálky a náboženstva (1932). 


Bergson vychádza z toho, že chápanie sveta v scientisticky orientovanom po- 
zitivizme a materializme odhaľuje a opisuje len povrchovú vrstvu skutočnosti. Ne- 
odhaľuje pravé bytie, o ktorom máme bezprostrednú skúsenosť, ktorú si uvedo- 
mujeme. Realita, ktorá je nám bezprostredne, intuitívne daná vo vedomí, je sám 
život. Život predstavuje neustály tok, prúd, vznikanie a rast, je to tvorivý vývoj, 
kton/ nesie životná sila (élan vital). 

Život ako dynamická skutočnosť, ako neprestajné vznikanie a rast prebieha 
v čase. Lenže čas života, čas, ktorý prežívame, sa úplne odlišuje od fyzikálne- 
ho času ako rovnomernej postupnosti, ktorú môžeme kvantitatívne merať a vypo- 
čítať. Nie je to ani fyzikálny čas, anmsto subjektívny psychický čas, lebo je vlastný 
nielen nám, ale všetkému životu. Čas v tomto zmysle Bergson nazýva trvanie. 

Čas života (životný čas) znamená jednorazovosť a neopakovateľnosť tak indivi- 
duálneho diania, ako aj dejín v ich vývoji. Oproti prírodovednému mysleniu, ktoré 
realitu kvantifikuje, Bergson vyzdvihuje kvalitatívne myslenie. Tvrdí, že kvalitatívne 
nemôžeme zredukovať na kvantitatívne. 

Ako však postihujeme živú, v časovom trvaní plynúcu skutočnosť? Racionálne 
myslenie, tvrdí Bergson, na to nie je vhodné. Racionálne myslenie totiž zo živého 
toku vyberá jednotlivé prvky, abstrahuje ich, izoluje a fixuje. Lenže pri takomto po- 
stupe celá dynamika života ustrnie v statike vedeckých pojmov a kategórií. Ra- 
cionálne, logické myslenie sa pohybuje na úrovni toho, čo môžeme kvantitatívne 
vypočítať, merať, kalkulovať, teda ostáva na povrchu skutočnosti. Takýto postup 
má svoje opodstatnenie v oblasti fyzikálneho a technického poznania, ale nedo- 
pracujeme sa ním k vlastnej, živej skutočnosti, o ktorej máme skúsenosť vo ve- 
domí. Táto skutočnosť sa pred nami odkrýva až vtedy, ak jej ustavičný tok spo- 
luprežívame, ak sa do nej vedome ponárame a vciťujeme. Bezprostredné spolu- 
prežívanie však nemôžu sprostredkovať mŕtve pojmy a abstrakcie. Bezprostred- 
nosť života je prístupná len intuícii. 

Podľa Bergsona celá skutočnosť, bytie ako také je jediný prúd života. A práve 
naše vedomie je tým miestom, kde sa tento prúd života otvára bezprostrednému 
prežívaniu. Ak celá skutočnosť otvárajúca sa nášmu vedomiu je skutočnosťou ži- 

Chápajúci postup je psychologickým postupom, vyžaduje našu spoluúčasť na 
poznávaní procesov vedomia, vciťovanie sa do nich (hermeneutika je umenie chápať 
a interpretovať). Dilthey hlása požiadavku romantickej hermeneutiky: musíme sa 
vcítiť, vžiť do iného, stotožniť sa s ním, aby sme mu porozumeli. Podobne ako 
pri Bergsonovej intuícii, ani pri Diítheyovom chápaní nejde o racionálne poj- 
mové poznanie, analýzu, rozčleňovanie javov, ale o ich bezprostredné, spolupre- 
žívajúce a znovuprežívajúce porozumenie. Tak sa Dilthey dostáva na pozíciu 
psychologizmu a historizmu. Relativizuje ponímanie pravdy ako inštancie, ktorá je 
psychologicky a dejinne podmienená. 

Diltheyova filozofia našla v 20. storočí najväčšiu odozvu v modernej hermeneu- 
tike. 

Podnety filozofie života v nemeckej filozofii na začiatku 20. storočia sa prejavili 
v podobe psychologizmu. Ludwig Klages (1877-1956) sa stal známym svojím 
dielom Duch ako odporca duše. Duchom chápe racionálne myslenie, ktoré vo 
svojej podstate brzdí dušu ako princíp života a jeho dynamického toku. Dušu 
chápe ako zmysel živého tela, samo telo je len prejavom alebo výrazom duše. 

Naproti tomu Oswald Spengler (1 880-1 936) vyvodzuje z filozofie života svoj- 
ráznu filozofiu dejín a kultúr. Zaujal svojou prácou Zánik Západu, v ktorej vykladá 
teóriu kultúrnych cyklov. Rozlišuje osem kultúrnych okruhov (západný, antický, ba- 
bylonský, egyptský, arabský, indický, čínsky a kultúrny okruh Mayov), ktoré chápe 
ako živé organizmy, skúma ich morfológiu, priebeh a cieľ ich života. Vývin každej 
kultúry prebieha v určitom životnom rytme: zrod, rozkvet, zrelosť a úpadok. Spen- 
gler sa domnieva, že tento rytmus má svoju deterministickú nevyhnutnosť. Západná 
kultúra je v štádiu úpadku, ktorý síce nevedie ku katastrofickému zrúteniu, ale 
k podlomeniu a ochromeniu duchovnej a kultúrnej produktivity, a tak k pomalému 
a nevyhnutnému zániku. 

Časť nemeckej filozofie života, ktorá bola orientovaná biologicky, vyústila do ra- 
sistických foriem ideologického zdôvodnenia nemeckého fašizmu (A. Rosenberg, 
A. Bäumler). 

EDMUND HUSSERL (1859-1938) 


Narodil sa v Prostéjove na Morave. Študoval 
na univerzitách v Lipsku, Berlíne a vo Viedni. 
Pôvodne bol matematik, od skúmania zákla- 
dov aritmetiky sa dostal k filozofii. Pôsobil ako 
profesor filozofie na univerzite v Gôttingene 
a neskôr vo Freiburgu. Okrem prác, ktoré vy- 
šli za jeho života, zanechal takmer päťdesiat- 
tisíc strán rukopisov, ktoré sa nachádzajú 


v Husserlovom archíve v Lovani (Belgicko) 
a postupne ich uverejňuje zborník „Husserlia- 
na“. Hlavné filozofické diela: Logické skúma- 
nia (1900-1901), idey čistej fenomenológie 
a fenomenologickej filozofie (1913), Kartezián- 
ske meditácie (1931), Kríza európskych vied 
a transcendentálna fenomenológia (1936). 


Husserl ako matematik si kladie filozofickú otázku, ako je vôbec možné naše 
poznanie, ako dospievame k poznaniu toho, čo je pravda. 

Začína kritikou psychologizmu a objektivizmu. Psychologizmus sa domnieva, že 
to, čo vnímame a čo si myslíme, závisí od zákonitostí našej psychiky, od osobi- 
tostí procesov pociťovania, vnímania, prežívania, myslenia. Logika sa potom stáva 
súčasťou psychológie. Naopak, objektivizmus sa domnieva, že svet je taký, ako 
ho v podobe objektu, fakticity postihuje poznávajúci subjekt v zmyslovej skúse- 
nosti a „konštruuje“ prostredníctvom pojmov a kategórií jednotlivých vied. 

Husserl formuluje programovú tézu fenomenológie: Späť k samotným ve- 
ciam! Chce nájsť nový „spôsob videnia“ vecí, toho, čo sa ukazuje, čo sa javí, čo 
je dané ako fenomén predtým, než si o tom na základe vonkajšej a vnútornej 
skúsenosti začneme vytvárať svoju mienku a teoretické konštrukcie. 

Fenomén sa nám ukazuje v skúsenosti. Jeho povrch, prvú vrstvu tvorí to, čo 
vnímame zmyslami. Lenže podlá Husserla základom zmyslového je niečo nezmys- 
lové. Je to druhá vrstva fenoménu, jeho podstata, ktorú Husserl nazýva eidos, 
idea, esencia. Túto esenciu však nepostihujeme zmyslami, ale duchovným ak- 
tom. Akty nášho vedomia Husserl nazýva noesis (gréc. nezmyslové poznanie). 

Filozofia je podľa Husserla eidetická veda (t. j. veda o podstatách, esen- 
ciách^ čím sa odlišuje od empirických vied (t. j. vied o faktoch). Problém, ako 
sa naše vedomie dopracuje k podstate fenoménov, viedol Husserla k rozpraco- 
vaniu fenomenologickej metódy. Aby sme ju pochopili, musíme najskôr ukázať, 
ako Husserl chápe vedomie. 

Akty nášho vedomia sa vzťahujú na fenomény, teda sú zamerané na niečo iné, 
než sú ony samy, sú intencionálne. Starý, stredoveký pojem intencionality (za- 
meranosti) Husserl prevzal od svojho viedenského učiteľa, rakúskeho filozofa Fran- 
za Brentana (1838-1917). V čistom vedomí nie je nič okrem intencionality. Inten- 
cionalita čistého vedomia, zbaveného všetkých obsahov, znamená, že vedomie je 
vždy na niečo zamerané. Intencionálne psychické akty (napríklad láska, nenávisť, 
hodnotenie, pohŕdanie a pod.) sú zamerané na predmet ako taký (milujeme nie- 
koho, nenávidíme niečo, pohŕdame niečím, hodnotíme niečo). Toto „vzťahovanie 
na niečo“ patrí k podstate psychického, duchovného. 

Naopak, podstata fenoménu (jeho esencia) je „pravda“ veci, ktorá nezávisí od 
toho, kto poznáva a aké psychické procesy v ňom prebiehajú. Ak povieme, že 
náš súd je pravdivý, pravdu tým nevytvárame, ale ju chápeme, postihujeme, ucho- 
pujeme, nazeráme. Pokiaľ ide o psychické procesy, logická pravda je transcen- 
dentná, nachádza sa mimo nich ako ideálny predmet. Pritom nie je ako u Plató- 
na súčasťou ríše ideí, ale ako podstata reálnych a náhodných vecí tvorí ich základ. 
Je to nadčasový zmysel reálnej veci, podstata veci osebe, ktorá sa nachádza mi- 
mo priestoru a času a odlišuje sa od rozmanitej skutočnosti faktov. 

Ak sa k nej chceme dopracovať, musíme, Husserl na to utvoril špeciálny termín, 
„vyzátvorkovať“ celú realitu - na jednej strane empirickú realitu celého nášho 
psychického prežívania (cítenia, chcenia, záujmov, motívov ) a na druhej strane 
všetko to, čo je na predmete poznania náhodné, terajšie, momentálne, jeho em- 
pirické charakteristiky a okolnosti, v ktorých sa práve nachádza. 

Proces „vyzátvorkovania“ všetkého náhodného, faktického a momentálneho Hus- 
serl nazýva fenomenologickou redukciou, a tá tvorí základ jeho fenomenologic- 
kej metódy. Fenomenologická redukcia očisťuje fenomén od všetkých náhodných 
súvislostí vonkajšej a vnútornej skúsenosti. Je to cesta, keď čisté vedomie do- 
spieva k nazeraniu čistej podstaty. Toto jednoduché nazeranie čistej podstaty je 
podľa Husserla možné aj v duchovnom akte nazývanom intuícia. 

Lenže nazeranie alebo intuícia je podľa Husserla čisto logický, nie psycholo- 
gický akt, preto musí u každého subjektu prebiehať rovnako a viesť k rovnakému 
výsledku. V tomto zmysle Husserlove úvahy smerujú k transcendentalizmu. 
Transcendentalizmus však spochybňuje pôvodné Husserlovo tvrdenie o svojbyt- 
nosti a nezávislosti logických právd, lebo logickú pravdu potom vytvára vedomie. 

Tak ako jestvuje vedomie mysliaceho a poznávajúceho Ja, existujú aj iné vedo- 
mia, vedomie iných Ja. Množstvo Ja znamená množstvo čistých vedomí, ktoré sú 
vo svojej fenomenologicky očistenej podobe rovnaké. A tak pravdy, ku ktorým do- 
spievajú, nie sú iba subjektívnymi, ale intersubjektívnymi pravdami. Táto intersub- 
jektivita rovnakého spôsobuje, že svet sa nám javí rovnaký, ak ho nedeformujeme 
a „nezanášame“ osobnými psychickými zvláštnosťami, mienkami a predsudkami. 

Hlavnou témou Husserlovho neskoršieho diela Kríza európskych vied je práve 
objektivita sveta, tak ako ju podávajú a vysvetľujú jednotlivé vedy. Od predstavy 
objektívneho sveta, ktorú podáva veda, Husserl odlišuje „životný svet“ alebo 
„prirodzený svet“ (Lebenswelt). Je to pôvodná samozrejmosť súvislostí sveta, 
každodenná, intersubjektívna, ktorá sa prejavuje v živote, v samozrejmých, kaž- 
dodenných praktikách. Samozrejmosť životného sveta vždy predchádza jeho 
objektivisticko-logické spracovanie v kategóriách vedy. 

Každú skúsenosť, ktorú získavame, získavame len zo životného sveta. Objektív- 
ny svet, ako ho podávajú vedy, je len konštrukciou, ktorá čerpá z pôvodnej bez- 
prostrednosti životného sveta, dôverne známeho človeku. 

Husserlova fenomenológia ovplyvnila mnohých jeho žiakov a nasledovníkov. Nie 
všetci sledovali svojho učiteľa smerom k transcendentálnemu idealizmu. Napríklad 
M. Heidegger a J.-P. Sartre sa stali najvýznamnejšími predstaviteľmi filozofie exis- 
tencie, resp. existencializmu. Aj N. Hartmann, predstaviteľ neorealistickej novej 
ontológie, označoval svoju koncepciu etiky za fenomenologickú, podobne aj M. 
Scheler, ktorý sa stal zakladateľom modernej filozofickej antropológie. 

Na idey Husserlovej fenomenoiógie z významných európskych filozofov 
nadviazal napríklad poľský estetik Roman Ingarden (1893-1970), český filo- 
zof Jan PatoČKA (1907-1977) a dvaja francúzski filozofi - Maurice Merleau- 
-Ponty (1908-1961), ktorý väčšmi inklinoval k existencializmu, a Paul Ricoer 
(1913-2005), ktorý sa stal známy kritikou existencializmu a francúzskeho štruk- 
turalizmu. Najmä jeho myslenie je blízke modernej hermeneutike. 

Filozofia existencie a existencializmus 

Filozofia existencie je širší pojem, ktorý v sebe zahrnuje užší pojem existencia- 
lizmus. V centre pozornosti tejto filozofie, inšpirovanej Kierkegaardom, Schopen- 
hauerom, Nietzschem a fenomenológiou, je ľudská existencia. Filozofia existencie 
nepredstavuje jednotnú školu. Niektorí jej predstavitelia sa do nej ani sami neza- 

raďujú. Filozofia existencie sa rozvinula v Nemecku v medzivojnovom období 
a jej hlavnými predstaviteľmi sú Nemci Karí Jaspers a Martin Heidegger. 

Niekedy sa do filozofie existencie zaraďujú aj autori, ktorí pri skúmaní ľudského 
bytia zdôrazňujú vzťah človeka ako osoby k inému človeku ako osobe a k Bohu 
ako osobe. Plnohodnotný, dialogický, autentický vzťah Ja a Ty chápu ako základ 
medziľudských vzťahov namiesto, podľa ich názoru, neautentických, zvecnených 
a neosobných vzťahov Ja a Ono. Patrí sem napríklad náboženská dialogická filo- 
zofia: Martin Buber (1878-1965), Ferdinand Ebner (1882-1931) a Franz Ro- 
senzweig (1886-1929). 

Existencializmus je spätý s vývinom francúzskej filozofie a literatúry počas dru- 
hej svetovej vojny, a najmä po vojne. 


KARL JASPERS (1 883-1 969) 


Pôvodne vyštudoval medicínu, začal pôsobiť 
ako psychiater a psychológ, no čoskoro pre- 
šiel k filozofii. Bol univerzitným profesorom 
v Heidelbergu, počas nacistického režimu ne- 
smel prednášať ani publikovať. Po druhej sve- 
tovej vojne sa vrátil na akademickú pôdu. Mi- 
mo odborných kruhov sa stal známy najmä fi- 


lozofickou publicistikou k doteraz citlivej otáz- 
ke nemeckej viny, k otázke studenej vojny 
a atómového ohrozenia, ale aj povojnového 
vývinu Nemecka. Jeho práca Psychológia sve- 
tonázorov (1919) sa pokladá za prvé existen- 
cialistické dielo 20. storočia; jeho hlavným 
dielom je rozsiahla práca Filozofia (1932). 


Jaspers sám svoju koncepciu neoznačuje za filozofiu, ale za filozofovanie. To- 
to označenie má charakterizovať otvorenosť, nezavŕšenosť, procesuálnosť, kde kla- 
denie otázok má väčšiu hodnotu ako hotové odpovede. V tom Jaspers vidí zásadný 
rozdiel medzi filozofiou a objektivistickou vedou, ktorá sa usiluje odhaliť konečnú 
pravdu o svojom predmete, vytvoriť obraz sveta v pojmoch a kategóriách. 

Je však bytie, o ktoré ide vo filozofii, predmetom? Predmet je len konkrétne 
bytie, niečo vymedzené a ohraničené, čiže zahrnuté v niečom obsiahlejšom. Po- 
kusy chápať bytie pomocou kategórií (napr. ducha, hmoty, života, energie) preni- 
kajú k určitému druhu bytia, ale nie k bytiu vôbec. 

Bytie vôbec je to, v čom sa nachádzame, je to „obklopujúce“, horizont, ku 
ktorému sa môžeme približovať, ale ktorý sa nám zakaždým posunie. Bytie tak 
ostáva stále neuzavreté. Práve filozofovanie je prenikanie, presahovanie („transcen- 
dovanie“) všetkých určitých druhov bytia k bytiu ako „obklopujúcemu“. V tomto 
presahovaní horizontov a svojho vlastného ohraničeného jestvovania poznávame, 
čo je to bytie ako transcendencia a čo sme my ako existencia. 

Transcendencia sa nám neprezentuje v jednoznačných pojmoch a kategóriách, 
ale v symboloch, ktoré Jaspers nazýva šifry. Šifry transcendencie sú mnohovýzna- 
mové. „Čitateľné“ sú len pre toho, kto nadobúda skúsenosť transcendencie a to- 
mu za všetkým konečným, ohraničeným a pominuteľným odhalia nekonečnosť, 
večnosť a neohraničenosť niečoho, čo by sme mohli nazvať Boh. Skúsenosť 
transcendencie má charakter filozofickej viery, ktorá nám umožňuje utvárať svoj 
život slobodnou volbou napriek našej radikálnej konečnosti. 

Existencia je to, čím sa stávame na základe slobody, rozhodovania, voľby, či- 
nu. Existencia teda nie je „daná“, je to postupné sebautváranie človeka, a preto 
ju nemôžeme opísať ako nejakú vec v pojmoch a kategóriách uzavretého vedec- 
kého systému. Človek, ktorý utvára sám seba, je vždy viac než to, čo o sebe ob- 
jektívne a „vedecky“ vie. Preto Jaspers hovorí o „osvetľovaní existencie“ v pojmoch 
existenciálnej filozofie. 

Na „osvetľovanie existencie“ má Jaspers vo svojej koncepcii dva dôležité poj- 
my: hraničná situácia a komunikácia. Obidva pojmy poukazujú na spôsoby, 
v ktorých sa aspoň v určitých, jedinečných okamihoch bezprostredne realizuje 
existencia. 

Ľudský život plynie v situáciách, ktoré prežívame a čiastočne aj spoluutvárame. 
Existujú však základné hraničné situácie (smrť, vina, utrpenie, náhoda, nespoľah- 
livosť sveta), v ktorých človek stroskotáva a zisťuje, že s predchádzajúcou rutinou 
už nevie zvládnuť danú situáciu. Práve otrasenosť zo stroskotania mu môže ukázať 
cestu k pravej realizácii existencie, k svojej autenticite, t. j. k tomu, aby bol sám 
sebou. 

Ďalším spôsobom pravej realizácie existencie je medziľudská komunikácia ako 
existenciálna otvorenosť pre iného človeka. Nemôžeme ju redukovať na každo- 
denné rutinné rozhovory, diskusie či sociálne vzťahy. 

Medzi filozofov, ktorí zásadným spôsobom ovplyvnili filozofické myslenie 20. sto- 
ročia, patrí 


MARTIN HEIDEGGER ( 1889 - 1976 ) 


Narodil sa v malom nemeckom mestečku 
Messkirch, začal študovať teológiu, ale čosko- 
ro prešiel na filozofiu. Po univerzitných štúdiách 
pôsobil ako asistent Edmunda Husserla, ne- 
skôr sa stal jeho nástupcom na univerzite vo 
Freiburgu. V roku 1927 vyšlo jeho najvýznam- 
nejšie dielo Bytie a čas , ktorým sa stal slávnym 
a uznávaným. Po nástupe nacionálneho so- 
cializmu prijal miesto rektora na univerzite vo 
Freiburgu. Aj keď v tejto funkcii pôsobil krátko 
a roku 1 934 odstúpil a utiahol sa do ústrania, 


ostala táto jeho činnosť a počiatočné sympa- 
tie k nacionálnemu socializmu diskutabilnou 
otázkou nielen za jeho života, ale aj po smr- 
ti. Po druhej svetovej vojne nemohol prednášať 
z politických dôvodov, neskôr sa k pedago- 
gickej a verejnej činnosti vrátil. Ďalšie významné 
diela: Čo je metafyzika (1929), List o huma- 
nizme (1947), Lesné cesty (1950), Nietzsche 
(1961). Od roku 1975 vychádza súborné vyda- 
nie jeho diel, prednášok, neuverejnených ruko- 
pisov, ktoré má zahrnovať 80 zväzkov. 


Prístup k Heideggerovmu dielu sťažuje jeho osobitý jazyk: často pracuje s ety- 
mológiou (pôvodom) slov a pátra po ich pôvodných významoch. To spôsobuje 
najväčšie ťažkosti pri preklade Heideggerových textov do iných jazykov. 

V hlavnom diele Bytie a čas sa F-leidegger vracia k otázke bytia (nem. Sein) 
ako základnej otázke celej filozofie. Dôvodom pre tento „návrat“ je podlá Heideg- 
gera to, že doterajšia filozofia sa odohrávala v „zabudnutosti bytia“. Preto svoju 
filozofickú koncepciu nazýva fundamentálnou ontológiou. 

Všetko, čo nejakým spôsobom je, tradičná metafyzická ontológia pokladala za 
súcno (nem. Seiendes), resp. za druhy súcna. Určeniami tohto predmetného súcna 
sú kategórie. Fieideggera však zaujíma bytie samého súcna, to, že súcno je. By- 
tie je to, čo je všetkým druhom súcna spoločné: jednoducho sú. Z tohto hľadis- 
ka takisto sú súcno ako „jestvujúce“ i jeho kategoriálny protiklad - nesúcno ako 
„nejestvujúce“ čiže nič. Bytie je najvšeobecnejší pojem, a preto je nedefinovateľný. 

Otázka bytia ako predmetu nemá význam, totiž pýtať sa, čo je bytie ako pred- 
met, je nezmyselné, lebo nemôže byť ničím iným než bytím. To, na čo sa pýta- 
me, je vlastne zmysel bytia. Lenže pýtať sa na zmysel bytia môžeme len prostred- 
níctvom takého súcna, ktoré vie o svojom bytí. Je ním konečné súcno, ktoré práve 
pre svoju konečnosť vie o svojom bytí, lebo v jeho bytí mu ide práve o toto bytie. 
Konečné súcno, ktoré vie o svojom bytí, Heidegger nazýva pobyt (Dasein). 

Jediné súcno, ktoré vie o svojom bytí, je človek. Poznávať svoje vlastné bytie 
znamená existovať. Pobyt existuje, ľudské bytie je existencia, kým všetky ostatné 

veci iba jednoducho sú. Preto iba človek (z hľadiska konečnosti jeho pobytu) 
je schopný existenciálne pochopiť bytie. Pobyt nedefinujú kategórie, ale existen- 
ciály. 

Pobyt je určovaný svojou situovanosťou, je to vždy „bytie-vo-svete". Vo svo- 
jom bytí je svet absolútny, ale vo svojom zmysle je relatívny. Ak hovoríme o sve- 
te, vkladáme doň zmysel. Svojím zmyslom svet závisí od človeka a človek svo- 
jou existenciou závisí od sveta. Čiže človek a svet jestvujú vo vzájomnej závislos- 
ti, pobyt existuje vo svete, je do sveta začlenený. 

Človek o sebe vie, že je, a že je konečný. Jeho bytie je „bytím-k-smrti“. Člo- 
vek má pred smrťou úzkosť, usiluje sa (stará sa) oddialiť ju. Táto úzkosť mu od- 
haľuje jeho „vrhnutosť“ do bytia a jeho ' „neudomácnenosť“ vo svete. Preto jeho 
existencia je sústavná starosť. Vie, že v okamihu smrti sa očitá sám, v opuste- 
nosti a osamelosti. Keďže existencia je krátka a konečná, človek jej prikladá ne- 
smiernu cenu. Hľadá životné formy, ktoré by mohol použiť pre svoju existenciu. 
Hľadá ich v minulosti aj tu a teraz, a tým udržiava v sebe vedomie časovosti: 
nikdy nie je úplne v prítomnosti, ale obzerá sa do minulosti a hľadí do budúcnos- 
ti, to všetko v časovom rozpätí medzi narodením a smrťou. Starosť o existenciu 
je pre Heideggera autentickým bytím. 

Neautentické bytie, do ktorého sa človek spravidla utieka z úzkosti pred ko- 
nečnosťou, pred „bytím-k-smrti“, označuje Heidegger neosobným, neurčitým 
„man“ (v nemčine man označuje všeobecný podmet, napr. man sagt - hovorí sa). 
„Man“ je existenciál, ktorý ontologický určuje ľudskú existenciu v jej „každoden- 
nom bytí“, keď vlastne stráca svoje vlastné bytie, svoju autenticitu. V „man“ ľudská 
existencia stráca samu seba, žije, myslí, koná, verí tak, ako sa žije, ako sa myslí, 
ako sa koná, ako sa verí. Aj problém svojej konečnosti kladie neosobne: musí sa 
zomrieť. 

Človek vo svojom autentickom bytí, keď má starosť o vlastnú existenciu, za- 
ujíma taký postoj k svetu, ktorý je výlučne existenciálny. Svoju existenciu môže 
uchopiť alebo premeškať. Preto jeho vzťah ku skutočnosti je „praktický“: vytvára 
svet s ohľadom na svoju existenciu. Potom všetky tie veci vôkol sa pre neho nie- 
len vyskytujú (vorhanden), ale sú „naporúdzi“ (zuhanďen) pre jeho existenciu. Člo- 
vek ich napĺňa zmyslom, vedie ho k tomu starosť o existenciu. Starosť je pre Hei- 
deggera „matka sveta“. 

Podobne aj čas a priestor človek vymedzuje z hľadiska svojej existencie: čas 
ako to, čo sa rozprestiera medzi narodením a smrťou, priestor ako to, kam umiest- 
ňujem „náčinie“ ( Zeug ), t. j. všetko to, čím udržujem svoju existenciu. Iba v ne- 
autentickom bytí môžeme hovoriť o čase a priestore vo fyzikálnom zmysle, t. j. 
vtedy, keď nám nejde o porozumenie nášho bytia, ale keď skúmame veci. Hei- 
degger sa domnieva, že „objektivistické“ vedecké poznanie, ktoré postihuje a skúma 
fakty, nie je schopné porozumieť zmyslu bytia. Vedecké skúmanie, ktoré nemá 
pre našu starosť o existenciu „praktický“ zmysel, v skutočnosti veci nepoznáva, 
len na ne zvonku pozerá, „zíza“ (nem. begafft). 

Poznanie je podľa Heideggera napĺňanie zmyslom, tvorenie zmyslu. Nie je to 
len pasívne prijímanie poznatkov, ale tvorivý akt. V skutočne autentickom bytí, 
v starosti o existenciu nie je nepravda, kým v prepadnutosti svetu zasa nie je 
pravda. „Bytie v pravde“ je bytím v starosti o existenciu a v neunikaní do „neau- 
tentický“. 

V neskoršom období svojej tvorby (po tzv. obrate) sa Heidegger sústredil naj- 
mä na problematiku jazyka, resp. reči ako prostredia, v ktorom sa nám „vyjavu- 
je“ bytie. 

Na rozdiel od nemeckej filozofie existencie vplyv francúzskeho existencializ- 
mu najmä v dvoch desaťročiach po druhej svetovej vojne presiahol oblasť odbor- 

nej filozofie. Začiatkom päťdesiatych rokov „existencializmus“ vo Francúzsku zna- 
menal určitý životný postoj. V Paríži boli známe „existencialistické“ kaviarne a klu- 
by ako strediská stúpencov tejto filozofie a zároveň vyznávačov určitého spôso- 
bu života. Mnohí francúzski existencialisti boli významnými spisovateľmi a výraz- 
ne ovplyvnili francúzsku literárnu a umeleckú scénu: Jean-Paul Sartre 
(1905-1980), Albert Camus (1913-1960), Gabriel Marcel (1889-1973), Simone 
de Beauvoir (1908-1986). Významným predstaviteľom francúzskeho existencia- 
lizmu bol aj už spomínaný Maurice Merleau-Ponty (1908-1961). 


JEAN-PAUL SARTRE (1905-1980) 


Narodil sa v Paríži, študoval na slávnej École 
Normále Supérieure. Počas štúdia sa zoznámil 
so Simone de Beauvoir, s ktorou ho celý ži- 
vot spájal blízky vzťah. Po štúdiu pôsobil na 
viacerých gymnáziách. Už pred druhou sveto- 
vou vojnou vydal svoje prvé existencialistické 
literárne diela (román Hnus, knihu poviedok 
Múr). Cez vojnu sa dostal do nemeckého za- 
jatia, potom sa priklonil k francúzskemu hnu- 
tiu odporu. V tomto období vznikajú nielen je- 
ho drámy (Muchy, Diabol a Pánboh), ale aj prvé 
filozofické dielo Bytie a ničota (1943). Veľmi po- 
pulárnou sa stala jeho esej Existencializmus je 


humanizmus (1946). Po vojne tvoril ako ne- 
závislý spisovateľ, publicista, filozof, stal sa čle- 
nom komunistickej strany, z ktorej však v ro- 
ku 1956 vystúpil na protest proti vojenskej in- 
tervencii Sovietskeho zväzu v Maďarsku. V ro- 
ku 1 960 vyšlo jeho druhé významné filozofické 
dielo Kritika dialektického rozumu, v ktorom sa 
pokúsil o syntézu existencializmu a marxistic- 
kej teórie. V roku 1 964 odmietol Nobelovu ce- 
nu za literatúru, angažoval sa v mnohých po- 
litických a sociálnych otázkach (proti vojne v Al- 
žírsku, proti vojne vo Vietname, v študentskom 
hnutí v roku 1 968). Zomrel v Paríži v roku 1 980. 


Aj Sartrovi v jeho filozofických dielach ide predovšetkým o problém bytia, auten- 
tickej existencie človeka, jeho slobody a zodpovednosti. Tieto problémy sú témami 
aj jeho literárnych diel. Okrem klasickej filozofie (najmä Hegela) Sartra najviac ovplyv- 
nila fenomenológia a Heidegger. Svoju filozofickú koncepciu nazýva fenomenolo- 
gická ontológia. Heideggerovu myšlienku, že „podstata pobytu (Dasein) spočíva 
v existencii“, Sartre obmenil tézou: „Existencia predchádza esenciu (podstatu).“ 
Pravda, táto téza sa u Sartra vzťahuje len na bytie človeka. Bytie vecí - prírodných 
alebo vytvorených človekom - je charakteristické tým, že esencia v ňom pred- 
chádza existenciu. Veci sú dané, hotové, vytvorené, označujeme ich pojmami, 
majú svoj účel, cieľ, zmysel, sú na niečo určené. 

Táto predstava je podľa Sartra kópiou klasického biblického príbehu o stvorení, 
v ktorom tvorcom, „ remeselníkom“ je Boh. V stvorenom svete teda platí, že esen- 
cia (aj podstata človeka) predchádza existenciu. 

Lenže človek, tvrdí Sartre, existuje vo svete bez Boha. Ak neexistuje Boh, po- 
tom bytosťou, ktorá existuje skôr, než možno vymedziť jej podstatu a určiť ju poj- 
mom, je človek. Človek je najprv existencia. Existovať však jednoducho znamená 
byť tu, a v tomto stave nič nie je vopred dané. Je to skôr „ničota“, z ktorej sa 
človek stáva niečím až svojím vlastným pričinením. Človek je teda „vrhnutý do slo- 
body“ alebo „odsúdený na slobodu“, a to na slobodu vlastného projektu (rozvr- 
hu) urobiť zo seba niečo svojím konaním, svojím „angažovaním sa“ vo svete. Člo- 
veku ide v jeho bytí o samotné bytie, o nič iné. Existencia sa tak stáva „bytím 
pre seba“, čím sa podľa Sartra zásadne odlišuje od prostého jestvovania vecí. 
Existencia nie je vopred určená, je absolútne slobodná, čiže sloboda nie je vlastnos- 
ťou človeka, ale jeho skutočnou existenciou. 

Svet stojaci oproti nám, ktorý nám kladie odpor, nemá sám osebe nijaký význam, 
nadobúda ho len do tej miery, do akej sa stáva predmetom nášho projektu živo- 

ta. Práve tento odpor, prekonávanie prekážok nám umožňuje nadobudnúť skúse- 
nosť vlastnej slobody. Jedinou neslobodou človeka je to, že nedisponuje slobo- 
dou nebyť slobodným. 

Ak sa vymaňujeme z ničoty svojím vlastným sebautváraním, ak nie sme ničím 
iným než tým, čo zo seba urobíme, to znamená, že vždy nesieme mimoriadnu 
zodpovednosť za svoju existenciu, za voľbu seba aj iných. Volbou seba, svo- 
jich hodnôt volíme zároveň aj všetkých iných (akí by mali byť). Čiže máme zod- 
povednosť nielen vo vzťahu k sebe a za seba, ale aj k druhému a za druhého. 
Kedže okrem nás nejestvuje nikto a nič iné, na čo by sme mohli zodpovednosť 
preniesť, sprevádza našu „vrhnutosť do slobody“ úzkosť, obava, strach. 

Svojou vlastnou podstatou (esenciou) sa človek stáva až vo svojej smrti, len 
vtedy je niečím hotovým, dokončeným, čo už nemá projekt. Z toho vyplýva ab- 
surdnosť celého základného zmyslu existencie, lebo až smrťou sa dopracuje- 
me k vlastnej zavŕšenosti. 

Sartrova spoločenská a politická angažovanosť pramení z presvedčenia, že člo- 
vek, ktorý svojou slobodnou volbou realizuje vo svete seba ako projekt, nemôže 
sa zbaviť bremena zodpovednosti za dianie vo svete, za usporiadanie sveta, za 
svoj vzťah k inému človeku a k jeho životu. 


Filozofická antropológia 

Antropológia (gréc. veda o človeku) ako prírodovedná disciplína skúma človeka 
predovšetkým ako biologickú bytosť. Nájsť odpoveď na otázku, čo je človek (zo 
psychofyzického hľadiska), ale aj kto je človek (ako sociálna, kultúrotvorná, du- 
chovná bytosť), aká je jeho podstata, sa usilujú také disciplíny, ako je biológia, 
etnológia, sociológia, filozofia, teológia i kultúrna antropológia. 

Filozofická antropológia, ktorá vznikla v 20. storočí, stavia do centra svojej 
pozornosti celostné chápanie človeka. Na rozdiel od filozofie existencie a exis- 
tencializmu akceptuje „objektivistické“ vedecké poznatky o človeku. Zároveň však 
upozorňuje, že na ne nadväzuje filozofické poznanie človeka ako duchovnej by- 
tosti, osoby, ktoré prekračuje rámec vedy a smeruje k metafyzike. Kým špeciálno- 
vedný prístup k poznaniu človeka vychádza z faktov, filozofický prístup vychádza 
z princípov. Preto filozofická antropológia tvrdí, že filozofické poznanie človeka síce 
vychádza z vedeckých poznatkov, ale až ono dospieva k celostnému pochope- 
niu, zavŕšeniu a metafyzickému naplneniu. 

Zakladateľom filozofickej antropológie je nemecký filozof Max Scheler 
(1874-1928). Najviac ho ovplyvnila fenomenológia, ktorú však na rozdiel od Hus- 
serla aplikoval takmer výlučne na problematiku hodnôt (axiológiu), čím sa 
originálnym spôsobom začleňuje aj do fenomenologickej školy. Pre založenie 
filozofickej antropológie má najväčší význam jeho posledná neveľká práca Miesto 
človeka v kozme (1928). Scheler načrtol veľkolepý projekt filozofickej antropológie, 
ktorý síce ostal nedokončený, ale chcel v ňom spojiť do „jednotnej idey človeka“ 
všetko to, k čomu dospeli prírodné vedy, filozofia i teológia pri poznávaní „pod- 
staty človeka“. 

Vychádza z odstupňovania psychických síl v ľudskej bytosti. To, čo nazývame 
telesnosť, život (vrátane afektov, inštinktov, nevedomia), nás spája so sférou or- 
ganického sveta. Duša, vedomie ako schopnosť myslieť, cítiť, poznávať je dru- 
hový, typicky ľudský spôsob „inteligentného“ správania sa a orientácie v prostredí. 
Je to stupeň, ktorý vyrastá zo živočíšneho a je naň odkázaný. Lenže v človeku, 
tvrdí Scheler, je ešte niečo viac, čo presahuje aj sám organický život: je to duch 
ako celostnosť všetkých duchovných aktov alebo duchovná osoba. 

Človek ako duchovná osoba nezávisí od inštinktov a prostredia, nezačleňuje sa 
do sveta ako ostatné živé bytosti, ale je „otvorený svetu“. Predpokladom tejto 
„otvorenosti“ je vedomie seba samého, sebauvedomenie, z čoho pramení schop- 
nosť vôle a vedomého konania. Pritom duch podľa Schelera nie je niečím odtrh- 
nutým od života, ani jeho protikladom či niečím nadradeným životu, je to ce- 
lostnosť ľudskej bytosti. Cesta ducha k absolútnu, Bohu, k metafyzickému napl- 
neniu nevedie cez kozmos, ale cez vnútro duchovnej osoby. (V tejto myšlienke 
zaznieva vplyv najväčšieho mysliteľa patristiky Augustína Aurélia.) 

Filozofická antropológia sa rozvíjala najmä v Nemecku. Problémom telesnosti 
človeka a hľadaním možnosti prekonať dualizmus tela a duše, ktorý ovláda 
filozofickú tradíciu, zaoberal sa Helmut Plessner (1892-1985) v práci Stupne 
organického a človek (1928). Neskôr sa venoval najmä sociológii kultúry a este- 
tike. 

Arnold Gehlen (1904-1976) v knihe Človek - jeho prirodzenosť a miesto vo 
svete (1 940) chápe človeka ako konajúcu bytosť. Na rozdiel od zvieraťa, ktoré sa 
svojou inštinktívnou výbavou začleňuje do prostredia, človek je podľa Gehlena ne- 
dostatkovou bytosťou, t. j. nehotovou, otvorenou, rizikovou bytosťou. Nedostat- 
kovosť inštinktívnej výbavy človek kompenzuje konaním a jeho „otvorenosťou“ sve- 
tu. Práve konanie tvorí akýsi most medzi človekom a prostredím. Konaním sa 
človek nezačleňuje pasívne do prostredia, ale pretvára ho, vytvára „kultúru“, ktorá 
ho spätne formuje. Kultúra (vrátane jej materiálnych súčastí a inštitúcií) a tech- 
nika umožňujú človeku prežiť, robia svet pre človeka „obývateľným“. 


Hermeneutika 

S pojmom hermeneutika sme sa stretli u Diltheya, nemeckého filozofa 1 9. sto- 
ročia, ktorý ju chápal ako metódu duchovných vied (metódu chápania). Grécke 
herméneutiké techné znamenalo umenie výkladu (predovšetkým umeleckých diel, 
ich zmyslu, prameňov, vzorov). Názov pochádza z gréckej mytológie: boh Her- 
mes, Diov syn, bol aj poslom bohov, sprostredkovateľom medzi bohmi a ľuďmi. 
Neskôr, v kresťanskej teológii, hermeneutika znamenala výklad biblických textov, 
v právnej vede výklad znenia zákonov, v klasickej filológii výklad starých literár- 
nych pamiatok. Do filozofie sa tento pojem dostal najmä zásluhou nemeckého ro- 
mantického literáta, filozofa a teológa F. Schleiermachera (1768-1834). 

Zakladateľom modernej filozofickej hermeneutiky v 20. storočí je nemec- 
ký filozof, žiak M. Heideggera, Hans-Georg Gadamer (1900 - 2002). V hlav- 
nom diele Pravda a metóda (1960) vychádza z Heideggerovej myšlienky, že 
porozumenie bytiu sveta a človeka úzko súvisí s jazykom. Gadamerovi nejde 
o hermeneutiku v klasickom ponímaní ako výklad textov, ale rozširuje ju na 
ontológiu. Hermeneutika nám má umožniť porozumieť bytiu prostredníctvom 
jazyka, reči a s nimi spätými tradíciami, zvykmi, predsudkami, ktoré chtiac- 
-nechtiac vnášame do interpretácie a ktoré sú vždy prítomné v každej „objek- 
tivistickej“ vede v podobe akéhosi „predporozumenia“. 

Gadamer upozorňuje na to, že pri úsilí porozumieť svetu a sebe nám výrazne 
pomáha umenie, filozofia a dejiny. Zdôrazňuje pozitívny význam „predsudku“. To- 
to slovo získalo hanlivý význam až v osvietenstve, keď sa učenci usilovali o bez- 
predpokladovú, bezpredsudkovú vedu. Gadamer rehabilituje autoritu, tradíciu, 
„predsudok“ ako nevyhnutné východisko každého poznávacieho procesu, ktoré 
predchádza „objektívne“ myšlienkové súdy a úsudky. 

„Predsudok“ je dejinne tradované, vedecky ešte nereflektované „predporozu- 
menie“, bez ohľadu na to, či je (a do akej miery) v súlade s vecou. Otvára prvý 

prístup k chápaniu, a tak v celom d’alšom procese chápania i vo výslednom po- 
rozumení ostáva trvalým predpokladom. 

V procese chápania by sa človek nemal osvietensky a často iluzórne zbavovať 
svojich „predsudkov“. Mal by si ich predovšetkým uvedomiť a zvládnuť, dostať ich 
pod kontrolu, a potom dospeje k správnemu a vecnému porozumeniu. 

Z toho, čo sme povedali, je zrejmé, že Gadamerova hermeneutika je v tomto 
zmysle protikladná Husserlovej ťenomenológii, ktorá vychádzala práve z potreby 
„očistiť“ fenomény od mienok, predsudkov, tradícií a pod. 

Hermeneutika je akousi filozofiou jazyka, protikladnou logicko-analytickému ale- 
bo lingvisticko-analytickému ponímaniu jazyka. Nesústreďuje sa na logickú ana- 
lýzu výrokov ani na lingvistickú analýzu reči, ale na chápanie zmyslu a významu 
reči, ktorý sa rodí v dialógu, v komunikácii s ľuďmi, dejinami, kultúrami, v synte- 
tizujúcej interpretácii skutočnosti ako celku. 


Pragmatizmus 

Pragmatizmus (gréc. pragma - konanie, čin) je filozofia, ktorá síce vznikla kon- 
com 19. storočia v USA, ale svoj rozkvet v USA i v Európe zaznamenala najmä 
v období pred druhou svetovou vojnou. Sám názov a základné idey pragmatiz- 
mu ako filozofie, ktorá do centra uvažovania kladie konanie a praktický život, sfor- 
muloval Charles Sanders Peirce (1839-1914): 

„Aby sme určili význam nejakého pojmu, musíme zohľadniť, aké praktické 
dôsledky nevyhnutne vyplývajú z jeho pravdivosti; plný význam pojmu spočíva 
v súhrne týchto dôsledkov. “ 

WiLLiAM James (1842-1910) bol pôvodne lekár a psychológ, neskôr profesor 
filozofie na Harvardskej univerzite. (Hlavné diela: Pragmatizmus, 1907 a Pluralis- 
tické univerzum, 1909.) 

Podľa pragmatizmu všetky naše pojmy a všetky naše súdy i úsudky majú zmy- 
sel vtedy, ak sú spojené s naším praktickým životom. A nielen to, zmysluplné sú 
vtedy, ak sú pre náš praktický život užitočné. Tento východiskový filozofický po- 
stoj ovplyvnil chápanie tradičných filozofických problémov, najmä problém pravdy. 

Podľa pragmatizmu pravda nie je obrazom nejakých pôvodných princípov, 
večných ideí, ani zhodou myšlienky so skutočnosťou či adekvátnym odrazom ob- 
jektívnej reality vo vedomí. Pravda sa musí osvedčiť ako užitočná pre utváranie 
nášho každodenného života. Preto kritériom pravdivosti je využiteľnosť, užitoč- 
nosť, úspešnosť. Pravdivé je to, čo sa osvedčuje vo svojich praktických dôsled- 
koch. Tento postoj vedie k tzv. konsenzovej teórii pravdy: na pravde sa „s ko- 
nečnou platnosťou“ dohodnú ľudia, ktorí sa napríklad podieľajú na výskume v ne- 
jakej oblasti poznávania. 

Pragmatizmus odmieta metafyzickú idealistickú špekuláciu a pýtanie sa na ko- 
nečné príčiny, princípy a zdôvodnenia. Zastáva skôr stanovisko zdravého skepti- 
cizmu k všetkému „definitívnemu“, vystupuje antidogmaticky a nezaujaté. 

James vychádza z dynamického chápania sveta a nášho myslenia. Svet a na- 
še myslenie nepredstavuje niečo hotové, je to neustále dianie, proces, plynutie. 
Preto pri filozofickom výklade sveta nemožno vychádzať z jedného princípu, ale 
z pluralizmu rovnocenných stanovísk, ktoré sa osvedčujú v praktickom živote. 

Ďalším významným predstaviteľom pragmatizmu bol John Dewey (1859-1952). 
Svoju koncepciu nazýva inštrumentalizmus, zastávajúc názor, že naše mysle- 

nie a poznanie sú nástroj, pomocou ktorého riešime problémy a prekonávame 
rozličné konfliktné situácie. Cieľom nášho života nie je nejaká dokonalosť, ale pro- 
ces zdokonaľovania, zušľachťovania, dozrievania človeka a medziľudských vzťa- 
hov. Pragmatická filozofia sa má podľa Deweyho orientovať pedagogicky. Preto 
sa sústreďoval na otázky pedagogiky, a to nielen ako teórie výchovy a vzdeláva- 
nia, ale aj prakticky (bol zakladateľom tzv. reformnej školy). V diele Demokracia 
a výchova (1916) vysvetľuje demokraciu ako spolunažívanie ľudí, teda predovšetkým 
ju spája s praktickým ľudským životom, až následne ako formu politickej inštitu- 
cionalizácie. 

Pragmatizmus bol prvou pôvodnou americkou filozofickou iniciatívou, ktorá 
ovplyvnila myslenie v Európe, najmä v Anglicku, kde sa jeho najvýznamnejším 
predstaviteľom stal logik a filozof Ferdinand C. S. Schiller (1 864-1 937). (Stúpen- 
com pragmatizmu bol napríklad aj český spisovateľ Karel Čapek.) Po druhej sve- 
tovej vojne prešiel pragmatizmus rozmanitými obmenami, okrem iného aj pod vply- 
vom lingvisticko-analytickej filozofie a filozofie vedy, a doteraz predstavuje výraznú 
črtu americkej filozofie. Medzi významných predstaviteľov tohto tzv. neopragma- 
tizmu v USA sa zaraďuje súčasný americký filozof Richard Rorty (nar. 1931). 


Marxizmus, neomarxizmus a kritická teória spoločnosti 

Už od konca 19. storočia môžeme vo vývine marxistického filozofického mys- 
lenia zaznamenať dve výrazne odlišné orientácie. Jednu líniu predstavuje tzv. 
ortodoxný marxizmus, nadväzujúci predovšetkým na myslenie tzv. zrelého Mar- 
xa a na Engelsovu systematickú filozofiu dialektického a historického materializ- 
mu. Túto líniu reprezentovali niektorí západoeurópski a ruskí sociálni demokrati 
(napr. G. V. Plechanov), neskôr predovšetkým V. I. Lenin (1870-1924). Najmä 
po Leninovej smrti sa marxistická filozofia stala súčasťou oficiálnej štátnej ideológie 
najprv v bývalom Sovietskom zväze a po druhej svetovej vojne aj v krajinách 
bývalého východného bloku. Jej zjednodušenú a zvulgarizovanú podobu predsta- 
vovali práce J. V. Stalina, ktoré mocensky určovali záväzné hranice možného fi- 
lozofovania. K určitej zmene a oživeniu filozofického myslenia došlo po kritike sta- 
linizmu v roku 1956. Aj v nasledujúcich desaťročiach bola však časť marxistickej 
filozofie v komunistických krajinách pod náporom ideologizácie. 

Napriek tomu sa v marxistickej filozofii (najmä v bývalom Sovietskom zväze) vy- 
skytli aj podnetné teórie, najmä tie, ktoré rozpracúvali kategoriálne a metodo- 
logické problémy filozofie a vedy, tzv. dialektickej logiky - E. V. Ilienkov 
(1924-1979), P. V. Kopnin (1922-1971), ďalej v oblasti dejín klasickej filozofie 
V. F. Asmus (1894-1975) a filozofie jazyka - M. M. Bachtin (1895-1975). 

Druhú líniu predstavuje tzv. západný marxizmus, ktorý nadväzoval predo- 
všetkým na sociálny kriticizmus marxizmu. Chápal ho ako demaskovanie ideolo- 
gických ilúzií a falošného vedomia. Tzv. západný marxizmus si zachovával určitú 
utopickú víziu, prirodzene, nie konkrétnej formy spoločnosti, ale ako možnosť vy- 
maniť sa z odcudzenia a jednostrannosti civilizačného a kultúrneho vývinu, ktorý 
bol poznačený novovekým osvietenským (a po ňom najmä pozitivistickým, scien- 
tistickým, pragmatickým a technokratickým) ideálom racionality, chápanej ako in- 
štrument, úžitok, výkon, nadvláda nad prírodou a ľuďmi. 

V priebehu 20. storočia sa v západnom marxistickom myslení vyprofilovali výraz- 
ne ľavicovo orientované neomarxistické prúdy. Kombináciou podnetov z marxiz- 
mu s podnetmi napríklad existencializmu, sčasti fenomenológie, psychoanalýzy, 
ale aj štrukturalizmu a lingvistickej filozofie vznikli rozličné orientácie sociálno- 
kritického myslenia. 

Medzi najvýznamnejších predstaviteľov tzv. západného marxizmu patria: 
taliansky politik a filozof Antonio Gramsci (1891-1937), dlhé roky väznený 
fašistickým režimom v Taliansku, známy modernou analýzou štátu a občian- 
skej spoločnosti; madärský filozof a estetik Gyôrgy Lukács (1885-1971), kto- 
rého rané dielo Dejiny a triedne vedomie (1923) ovplyvnilo mnohých marxistic- 
kých a lavicových intelektuálov v rozličných krajinách; nemecký filozof Ernst 
Bloch (1885-1977), ktorý v práci Princíp nádeje (1954-1959) oživuje moder- 
nú podobu „utopického filozofovania“; francúzsky marxista Roger Garaudy 
(nar. 1913), ktorý sa zaoberal filozofiou človeka a dialógom medzi marxistami 
a kresťanmi, a ďalší Francúz Louis Althusser (1918-1990), známy svojou 
„štrukturalistickou“ interpretáciou marxizmu. 

K neomarxizmu sa často zaraďuje aj kritická teória frankfurtskej školy. Jej 
„klasickými“ predstaviteľmi sú: Theodor W. Adorno (1 903-1 969), Max Horkheimer 
(1895-1973), Herbert Marcuse (1898-1979) a Erich Fromm (1900-1980). 
Frankfurtská škola vznikla v Nemecku v dvadsiatych rokoch, po nástupe fašizmu 
jej predstavitelia emigrovali do USA. Horkheimer a Adorno sa po druhej svetovej 
vojne vrátili do NSR. Ich spoločná práca Dialektika osvietenstva (1947) je dodnes 
predmetom živých filozofických diskusií. Analyzujú v nej jednostrannú „inštrumen- 
tálnu racionalitu“, ktorá tvorí základ civilizačného pokroku od najstarších čias, ale 
v modernej spoločnosti sa v podobe „priemyselného“ produkovania vedomia a ma- 
sovej kultúry stáva zdrojom novodobých „mýtov“ a mení sa na svoj protiklad: iracio- 
nalitu, dehumanizáciu, odcudzenie, manipuláciu a ovládanie. Podobnému problému 
sa venuje aj Marcuse v práci Jednorozmerný človek (1964). Práve u Herberta 
Marcuseho sa najviac ideovo inšpirovalo študentské protestné hnutie v šesťdesia- 
tych rokoch v USA (hippies) a roku 1968 v Nemecku a vo Francúzsku. 

Z kritickej teórie spoločnosti, resp. z tejto formy neomarxizmu, pôvodne vy- 
chádzal aj významný nemecký filozof a sociológ Jurgen Habermas (nar. 1929). 
Lenže po rozpade frankfurtskej školy na začiatku sedemdesiatych rokov sa Ha- 
bermas (čiastočne aj pod vplyvom analytickej filozofie jazyka) začal orientovať na 
rozpracovanie teórie komunikácie (práca Teória komunikatívneho konania, 1981). 
Habermas sa stal známy aj svojou polemikou s francúzskym filozofom J. -F. Lyo- 
tardom o problematike postmoderný na začiatku osemdesiatych rokov. 

K dnešným Habermasovým názorom má blízko aj ďalší súčasný významný ne- 
mecký filozof Karl-Otto Apel (nar. 1922), aj keď jeho koncepcia tzv. transcen- 
dentálnej pragmatiky alebo transcendentálnej hermeneutiky ako základu teórie ko- 
munikácie a filozofie jazyka nemá nič spoločné s marxizmom, resp. neomarxiz- 
mom. 

Na Slovensko 

začal marxizmus prenikať s rozvojom sociálnodemokratického a neskôr najmä 
komunistického politického hnutia (v ňom už ako marxizmus-leninizmus). Po 
roku 1948 sa stal oficiálnou ideológiou vládnucej strany, a teda i štátu. 

Ideologický (a propagandistický) 

aspekt vždy vysoko prevažoval nad skúmaním a kritickým rozpracúvaním 
vlastnej filozofickej problematiky marxizmu a často túto jeho teoretickú stránku 
potláčal. V oblasti marxistickej filozofie medzi prvými profesionálne pôsobili 
profesori Ladislav Szántó (1894-1974), Andrej Sirácky (1900-1988), Michal 
Topolský (1906-1992) a iní. Od šesťdesiatych rokov sa aj u nás táto filozofia 
vnútorne diferencovala, približne analogicky s uvedenou diferenciáciou vo 
vtedajšom Sovietskom zväze, a pozitívne (prípadne u druhej časti filozofov 
odmietavo) reagovala aj na viaceré podnety tzv. západného marxizmu, resp. 
nemarxistickej filozofie vôbec. 

Neorealizmus a nové ontológie 

Neorealizmus je filozofické hnutie, ktoré vzniklo na začiatku nášho storočia (naj- 
mä v Anglicku a USA) ako reakcia na špekulatívnu idealistickú metafyziku, repre- 
zentovanú novohegelovstvom a tzv. absolútnym idealizmom. Zakladateľom neo- 
realizmu je anglický filozof George Edward Moore (1873-1958). Pôsobil ako 
profesor filozofie v Cambridge, jeho najznámejším dielom je Principia Ethica (1 903). 
Neorealizmus nepredstavuje klasickú filozofickú školu. Mnohí z filozofov, ktorí sa 
pôvodne hlásili k neorealizmu (napr. B. Russell, A. J. Ayer), neskôr prešli k novo- 
pozitivizmu, resp. k analytickej filozofii jazyka. 

Cieľom neorealizmu je vytvoriť nešpekulatívnu novú ontológiu a novú metafy- 
ziku, ktoré sa opierajú o poznatky prírodných vied a analytickú metódu. Vy- 
chádza z toho, že objektívny svet „reálne“ existuje, nezávisle od vedomia, a teda 
aj od špekulatívnych princípov a konečných zdôvodnení filozofie vedomia. Reálnu 
existenciu sveta však nemôžeme zamieňať s jeho materiálnosťou, čoho sa do- 
púšťajú materialistické (aj antišpekulatívne) ontológie. Neoreaiistickú filozofiu repre- 
zentuje predovšetkým A. N. Whitehead a N. Hartmann. 


ALFRÉD NORTH WHITEHEAD (1861-1947) 


Anglický filozof a matematik, neskôr profe- 
sor na Harvardskej univerzite v USA, rozvinul 
svoju vlastnú, doteraz vplyvnú verziu neorea- 
lizmu. Spolu s B. Russellom napísal sveto- 
známu trojzväzkovú prácu Principia Mathema- 
tica (1910-1913) a stal sa jedným zo zakla- 


dateľov matematickej logiky. Na rozdiel od 
Russeila sa však v ďalšom období nepriklo- 
nil k logickému pozitivizmu. Jeho hlavným die- 
lom je Proces a realita (1 929). (Ďalšie významné 
práce: Veda a moderný svet , 1 926 a Dobro- 
družstvá ideí, 1933.) 


Opierajúc sa takmer o encyklopedické vedomosti z prírodných vied, Whitehead 
chce vytvoriť novú metafyziku, ktorú by sme mohli charakterizovať pojmami: pro- 
cesuálnosť, celostnosť, štruktúrnosť. Reálne jestvujúca skutočnosť predstavuje 
podľa Whiteheada neustále dianie, ktoré spôsobuje kozmická tvorivá energia - kre- 
ativita. Celostnosť skutočnosti si predstavuje ako celostnosť organizmu. Už ele- 
mentárne materiálne častice pokladá za prvky organického rastu, evolúcie univer- 
za, v ktorom sa uskutočňuje a rozvíja aj panteistický chápaný Boh. 

Všetko dianie je štruktúrované, pozostáva z udalostí, z drobných dejov - ak- 
tuálnych entít (entita - danosť, to, čo jestvuje). Tieto aktuálne entity však človek 
nedokáže vnímať zmyslami. To, čo vnímame zmyslami, sú už spojenia, reťazce 
entít - nexus. Aktuálne entity sa k sebe nepriraďujú mechanicky, ale prispôso- 
bujú sa charakteru celého nexu, v ktorom fungujú. Preto nexus nadobúda črty 
organizmu, celostnosti, má svoju vnútornú štruktúru, ktorej prvky sa prispôsobujú 
a nadobúdajú vlastnosti v závislosti od toho, ako sú zapojené do celkovej štruk- 
túry. 

MICOLAI HARTMANN (1882-1950) 


Nemecký filozof sa narodil v Rige, študo- 
val v Petrohrade, bol profesorom filozofie 
v Berlíne a Gôttingene. Pôvodne vyšiel z 
novokantovskej marburskej školy, no čo- 
skoro opustil novokantovský racionalistický 
subjektivizmus, ktorý vychádza z tvrdenia, 


že poznanie je „konštruovanie“ predmetu 
pre naše vedomie. Jeho filozofická koncep- 
cia sa nazýva kritická ontológia. Najdôle- 
žitejšie Hartmannove diela sú: Výstavba 
reálneho sveta (1940), Nové cesty ontológie 
(1942). 


Poznanie je podľa Hartmanna postihovanie reality, toho, čo jestvuje osebe, pred 
nami, nezávisle od poznania. Preto Hartmannovi ide predovšetkým o kategórie 
bytia, nie o kategórie poznania. 

Kritická ontológia skúma svet javov, vybudovaný z viacerých vrstiev bytia (anor- 
ganická, organická, duševná a duchovná). Nižšia vrstva vždy nesie na sebe vyššiu 
vrstvu, ale nemôže ju úplne a jednoznačne determinovať. Anorganická vrstva a or- 
ganická vrstva tvoria priestorovo diferencovaný vonkajší svet. Nad nimi sa na- 
chádzajú nepriestorové vrstvy duševných javov a ducha. 

Každá vrstva bytia má svoje vlastné kategórie a špecifický typ determinácie, 
ktoré nemožno zamieňať. Napríklad kategórie a typ determinácie materiálnej vrs- 
tvy nevysvetľujú život a ducha. V tom, tvrdí Hartmann, spočíva omyl materialistic- 
kej ontológie. Lenže ani kategórie ducha (ako vyššie kategórie) nepostihujú ma- 
teriálnu vrstvu a život. V tom spočíva omyl špekulatívnych metafyzických ontológií. 

K vrstve anorganického bytia patria kategórie zoskupené okolo pojmu hmoty 
s determinujúcim typom kauzality (príčinnosti). Táto vrstva nesie vrstvu organic- 
kého bytia, v ktorej sa materiálnosť a kauzalita síce objavujú, ale v novej podobe 
na základe novej kategórie života. Typom determinácie, ktorý nahrádza nižšiu 
kauzálnu determináciu, je finalita (účelnosť). 

Vo vrstve duchovných aktov sa okrem účelnosti objavuje hodnotová deter- 
minácia. Jestvujú však fundamentálne kategórie, ktoré (hoci v modifikovanej po- 
dobe) sa nachádzajú vo všetkých vrstvách bytia a navzájom ich spájajú. Ich 
prostredníctvom poznávame (aj ked nie úplne) jednotu sveta. 

Svet je podľa Hartmanna jednotný ako usporiadaná stavba, ktorú môžeme po- 
znávať a pochopiť. Preto nemá zmysel „za svetom“ hľadať ešte nejaký metafy- 
zický prazáklad, princíp, absolútno alebo Boha. 


Náboženská filozofia 

Na náboženskej filozofii 20. storočia môžeme najnázornejšie demonštrovať re- 
latívnosť a neúplnosť jednoznačných klasifikácií modernej filozofie. Ak hovoríme 
o nábožensky orientovanej filozofii, ktorá má vplyv v modernej dobe, musíme 
zohľadniť napríklad rozličnosť východísk v podobe svetových náboženstiev, ktoré 
nielen koexistujú, ale navzájom sa ovplyvňujú. Z tohto hľadiska môžeme hovoriť 
o kresťanskej a židovskej filozofii, o filozofii islamu a budhizmu atď. 

Sama kresťanská filozofia má však množstvo prúdov, ktoré vznikli spojením 
s inými filozofickými smermi. Môžeme v nej vyčleniť filozofiu katolicizmu, reprezen- 
tovanú nielen novotomizmom, ale napríklad aj filozofiou existencie, personalizmom, 
dialogickou filozofiou či teilhardizmom. Ďalej filozofiu protestantizmu, ktorú repre- 
zentuje dialektická teológia, protestanský personalizmus, ale aj filozofia existencie 
či dialogická filozofia. Najvplyvnejším prúdom katolíckej kresťanskej filozofie je 

Novotomizmus 

Najmä po tom, čo pápež Lev XIII. v encyklike Aeterni Patríš (1879) vyhlásil učenie 
Tomáša Akvinského za hlavný smer kresťanského katolíckeho myslenia vo filozofii 
a teológii, opäť sa v novotomizme konštituuje systematická filozofia, ktorá v protiklade 
k „omylom“ modernej doby (pozitivizmus, materializmus, ateizmus) oživuje metafyziku 
(ako „prvú filozofiu“), ontológiu, kreacionistickú prírodnú filozofiu, teóriu poznania, etiku, 
antropológiu, sociálnu filozofiu ako súčasti celostného systému filozofického myslenia. 

Vychádzajúc z učenia Tomáša Akvinského ako jedného z najväčších klasikov filo- 
zofie, novotomizmus zdôvodňuje prirodzenú harmóniu medzi zjavenými pravdami 
a rozumovými pravdami, medzi vierou a rozumom. Viera a rozum sú dva zdroje po- 
znania, ktoré sú človeku dané Bohom. 

Rozvoj novotomizmu je spätý s utváraním inštitucionálnych centier tejto filozofie 
(ústavy ä univerzity v Ríme, Lovani, Innsbrucku, Paríži, švajčiarskom Freiburgu, 
Toronte a i.) a s historickým výskumom stredoveku a prameňov kresťanského mys- 
lenia (medievalistika). 

Medzi najznámejších predstaviteľov novotomizmu patria francúzski filozofi 
Etienne Gilson (1 884-1 978) a Jacques Maritain (1 882-1 973). 

Novotomistická kresťanská filozofia vyúsťuje do celkového chápania filozofie ako 
philosophiae perennis (večnej filozofie), ktorá vychádza z uznávania tzv. stálych, 
večných a nemenných právd a princípov. Sú akoby „večným“ predmetom filozo- 
fovania na rozdiel od pominuteľných, aktuálnych empirických výsledkov vedy a svet- 
skej filozofie. 

V tejto koncepcii sa zachovávajú výrazné črty tradičnej metafyziky: konečné bytie 
stvoreného sveta a človeka, život človeka a jeho mravnosť, pramene nášho poznania 
nadobúdajú svoj konečný metafyzický zmysel a konečné zdôvodnenie v Bohu ako 
v najvyššom transcendentnom bytí. 


. Novotomizmus 

sa v rozličných variantoch ujai aj na Slovensku, najmä v prostredí katolíckej 
inteligencie (predovšetkým medzi profesormi bohosloveckých fakúlt 
a seminárov). Spomedzi najznámejších predstaviteľov v polovici 20. storočia 
spomenieme aspoň C. Dudáša, A. Spesza, Š. Hatalu a J. Bubána. 


Príliš úzke chápanie kresťanskej filozofie len ako novotomizmu sa najviac pre- 
javilo v spore o modernizmus v katolíckom učení a cirkvi na začiatku nášho sto- 
ročia. Išlo o hnutie katolíckych intelektuálov, vedcov, filozofov a teológov, ktorí sa 
usilovali prekročiť tradičné chápanie kresťanskej viery, najmä vo vzťahu k modernej 
vede a modernému životu. Modernizmus vtedy cirkev odsúdila ako omyl. Mnohé je- 
ho idey sa však napokon presadili po II. vatikánskom koncile (1962-1965). 

Spomedzi netomistických orientácií kresťanského (katolíckeho) myslenia spo- 
menieme personalizmus, ktorého hlavným predstaviteľom je francúzsky filozof 

Emanuel Mounier (1905-1950). 

Osobitné miesto v kresťanskej katolíckej filozofii zaujíma koncepcia, ktorej tvor- 
com je francúzsky filozof, teológ, paleontológ a antropológ, člen jezuitského rádu 
Teilhard de Chardin (1881-1955). Bol jedným z objaviteľov sinantropa neďale- 
ko Pekingu v roku 1929. 

Jeho koncepciu kresťanského evolucionizmu kresťanskí myslitelia dlhý čas 
neprijímali a pokladali za diskutabilnú, pretože sa rozchádzala s biblickým príbe- 

hom o stvorení človeka. Teilhardizmus sa stal najvážnejším oponentom novo- 
tomizmu. 

Človek je podľa Teilharda produktom evolúcie, ktorá má tieto štádiá: predživot 
(litosféra), život (biosféra) a fenomén človeka, myslenia (noosféra). Už sama hmo- 
ta v sebe obsahuje duchovný počiatok (aj keď v skrytej podobe), v procese evolúcie 
ubúda fyzická energia podľa zákona entropie a narastá duchovná energia. Až v ži- 
vej hmote duchovný počiatok nadobúda psychickú formu a u človeka sebauve- 
domenie. Myšlienku evolúcie Teilhard spája s jej teleologickým zavŕšením: ko- 
nečným, spirituálnym štádiom evolúcie je nadživot, bod Omega, ktorý v kresťan- 
skom učení symbolizuje príchod bohočloveka Ježiša Krista. 

Vplyvným prúdom protestantského (evanjelického) filozofického myslenia je dia- 
lektická teológia. Jej zakladateľom je Karl Barth (1886-1968), ktorý sa opiera 
o niektoré myšlienky existenciálnej filozofie S. Kierkegaarda. Dialektická teológia 
zdôrazňuje „osobný“, „dialogický“ vzťah človeka k Bohu, založený na viere, ktorú 
stavia do protikladu k intelektualizovaným systémom náboženstva a kultu. Me- 
dzi predstaviteľov dialektickej teológie ďalej patria: Emil Brunner (1889-1966), 
Rudolf Bultmann (1884-1976), Paul Tillich (1886-1965), Dietrich Bon- 
hoeffer (1906-1945). Osobitne Barth a Tillich boli rozhodnými odporcami ne- 
meckého fašizmu, Bonhoeffer bol popravený za účasť v protifašistickom odboji 
v Nemecku. 


Štrukturalizmus 

Štrukturalizmus v pravom zmysle slova pôvodne nepredstavoval filozofický 
smer alebo prúd, ale všeobecnovednú metódu skúmania, ktorej produktív- 
nosf sa ukázala najmä v humanitných vedných odboroch. 

Štrukturalizmus ako vedecká metóda skúmania sa od začiatku 20. storočia 
rozvíjal mimo filozofie: v jazykovede (Ferdinand de Saussure, tzv. Pražský lin- 
gvistický krúžok - Roman Jakobson, Nikolaj Trubeckoj), neskôr v etnológii 
(napr. Claude Lévi-Strauss), v literárnej vede a estetike (napr. Roland Barthes, 
na Slovensku v období pred druhou svetovou vojnou Mikuláš Bakoš, v Če- 
chách estetik Jan Mukarovský). 

Vo filozofii sa štrukturalizmus, resp. postštrukturalizmus, spája najmä s fran- 
cúzskym myslením druhej polovice 20. storočia: Jacques Lacan (1901-1981), 

Jacques Derrida (1930-2004), Michel Foucault. 

Michel Foucault (1926-1984) bol predovšetkým znalec a analytik dejín vied 
a vedenia. Od roku 1970 bol profesorom na Collége de France v Paríži, v po- 
sledných rokoch života pôsobil najmä na amerických univerzitách. Foucaulta ozna- 
čujú za „filozofa medzi štrukturalistami“ alebo za postštrukturalistu. Toto označe- 
nie mu priniesla jeho kniha Slová a veci (1966). V ďalších prácach Archeológia 
vedenia (1969), Strážiť a trestať (1975), Dejiny sexuality (1976-1984) sa od štruk- 
turalizmu dištancoval. 

Vo svojej „štrukturalistickej“ práci Foucault skúma, ako sa v dejinách kultúry 
etablovali určité spôsoby vedenia. Hľadá invariant vedenia (to, čo je stále, čo sa 
nemení), princíp usporiadania, určitý poriadok, ktorý vopred určuje, čím sa má 
naše vedenie zaoberať a ako sa tým má zaoberať. Tento invariant nazýva epis- 
téma. 

Epistéma vopred vymedzuje priestor a spôsob vedenia, núti človeka myslieť 
práve týmto, a nie iným spôsobom. Naše zdanlivo slobodné a nezávislé mysle- 
nie sa drží danej osnovy a až ona mu umožňuje o veciach rozmýšľať a hovoriť. 

Všetko, čo prekračuje daný poriadok alebo sa mu vymyká, označuje naše mys- 
lenie za odchýlku, chce ho eliminovať tým, že ho vydáva za prejav „nenormálne- 
ho“ a usiluje sa ho normalizovať a disciplinovať. Tu vidíme úzku spätosť medzi ve- 
dením a mocou. 

Keďže formy vedenia sa menia radikálne (pretržito), dejiny vedenia a dejiny vôbec 
niesú podlá Foucaulta kontinuita, ale diskontinuita (pretržitosť). 

Štrukturalizmus vystupuje proti historizmu, pričom zdôrazňuje, že myslenie o sku- 
točnosti nemá svoj základ v slobodnom, poznávajúcom a konajúcom subjekte, 
v Ja. Spochybňuje samotnú identitu toho, čo nazývame subjekt. Myslenie je vždy 
akoby „vpletené“ do určitých štruktúr - jazyka, sociálnych vzťahov, vzťahov mo- 
ci, ekonomických vzťahov. 

Foucault tvrdí, že keď subjekt hovorí alebo koná, „vťahujú“ ho do seba určité 
štruktúry, ktoré on sám nevytvára, aj keď sa realizujú cez neho. Vystupujú ako 
anonymná objektivita, suverénna vo vzťahu k subjektu. 


Analytická filozofia a filozofia vedy 

Analytická filozofia je súhrnné označenie pre určitý typ filozofického myslenia 
20. storočia, ktorý zastáva názor, že svet môžeme pochopiť vtedy, ak pochopíme 
jazyk, a filozofické problémy môžeme riešiť ako problémy jazyka. Na úlohu jazy- 
ka poukazujú aj iné orientácie v súčasnej filozofii, ktoré však nemožno zaradiť do 
analytickej filozofie (napr. M. Heidegger, hermeneutika, štrukturalizmus, resp. 
postštrukturalizmus, komunikatívne teórie). 

Analytická filozofia sa sústreďuje na logickú a lingvistickú analýzu jazyka, 
skúma jazykové výrazy z hľadiska ich: 
syntaxe (pravidlá konštruovania výpovedí), 
sémantiky (význam, resp. zmysel výpovedi), 
pragmatiky (používanie rečových aktov s rozličným zámerom). 

Prirodzene, bolo by zjednodušením tvrdiť, že analytická filozofia sa zaoberá 
výlučne analýzou jazyka. Kedže v jazyku je sprostredkovaný náš vzťah k sve- 
tu, preniknúť k jeho podstate znamená podľa analytickej filozofie preniknúť k rie- 
šeniu tých filozofických otázok, ktoré tradične patria do oblasti teórie bytia, po- 
znania i myslenia. Takmer programový význam pre analytickú filozofiu má die- 
lo Ludwiga Wittgensteina. Prirodzene, nebol jediný, kto formoval analytickú fi- 
lozofiu. Uvedieme, i keď nie chronologicky, niektorých jej hlavných predstavi- 
teľov. 

Tento typ filozofického myslenia v súčasnosti charakterizuje najmä anglo- 
-americkú filozofiu. Formovanie analytickej filozofie výrazne ovplyvnil nemecký lo- 
gik a matematik Gottlob Frege (1848-1925). Je zakladateľom modernej logi- 
ky a tvorcom logickej symboliky (tzv. pojmového písma). Nastolil otázku vzťahu 
jazyka a skutočnosti, pojmu a predmetu, zmyslu a významu jazykových výpovedí 
(toho, čo vyjadrujú a označujú). Fregeho dielo bolo dlhší čas nedocenené, až na 
začiatku 20. storočia si ho všimol B. Russell a L. Wittgenstein. 

Vývin analytickej filozofie je spätý predovšetkým s akademickými centrami an- 
glickej filozofie na univerzitách v Cambridge a Oxforde. Analytická filozofia v An- 
glicku, odkiaľ sa rozšírila aj do USA, bola (podobne ako neorealizmus) reakciou 
na anglické novohegelovstvo a tzv. absolútny idealizmus charakteristický pre an- 
glickú akademickú (univerzitnú) filozofiu na prelome storočí. 

Počiatky logicko-analytickej filozofie v Cambridge sú čiastočne späté s pôso- 
bením G. E. Moora, ale najmä B. Russella. 

BERTRAND RUSSELL (1872-1970) 


Anglický filozof, logik a matematik bol spočiat- 
ku stúpencom neorealizmu. S A. N. White- 
headom napísali jedno zo základných diel ma- 
tematickej logiky Principia Mathematica. Bol 
učiteľom a osobným priateľom L. Wittgen- 
steina, aj pod jeho vplyvom prešiel k novopo- 
zitivizmu. Bol známy ako presvedčený a aktív- 


ny pacifista, za čo bol dokonca v období prvej 
svetovej vojny odsúdený na polročné väzenie. 
Roku 1950 sa stal nositeľom Nobelovej ceny 
za literatúru. Hlavné diela: Problémy filozofie 
(1911), Naše poznanie vonkajšieho sveta 
(1914), Ľudské poznanie , jeho rozsah a hrani- 
ce (1948). 


Russell sa venoval mnohým oblastiam filozofie. Svoju koncepciu výstavby rea- 
lity označoval ako logický atomizmus. Skutočnosť tvoria zmyslové údaje alebo 
atomárne fakty, ktoré sú vyjadrené atomárnymi výrokmi. Výroky sú spojením 
elementárneho mena s elementárnym predikátom. Ak atomárne výroky spojíme, 
vznikajú zložitejšie výroky. Ich pravdivosť alebo nepravdivosť závisí od pravdivos- 
ti, resp. nepravdivosti atomárnych výrokov, ktoré majú výpovedný obsah a môže- 
me ich overiť skúsenosťou. 

Russell bol zástancom „vedeckého postoja vo filozofii“. To znamená, že na 
výroky filozofie sa vzťahujú rovnaké kritériá ako na výroky exaktných vied: verifi- 
kovateľnosť, presnosť, logická konzistentnosť a jednoduchosť. Poslaním filozofie je 
skúmať logickú a syntaktickú správnosť vedeckých výrokov. Preto u Russella fi- 
lozofia splýva s logikou vedy. 

Lingvisticko-analytickú orientáciu filozofie v Oxforde predstavuje John 
Langshaw Austin (1911-1960). Austin nechcel vytvoriť logicky dokonalý jazyk, 
ale sústredil sa na každodenný, bežne používaný ( ordinary language ) jazyk. Roz- 
pracoval teóriu rečových aktov: jazykové výpovede neskúma len z hľadiska ich 
pravdivosti, resp. nepravdivosti, ale aj ich používania, ktorým chceme niečo do- 
siahnuť. Čiže jazyk nie je iba „zrkadlom“ skutočnosti a ľudských činností, ale v is- 
tom zmysle je aj konaním. 

Na Austinovu teóriu rečových aktov nadviazal a ďalej ju rozvinul jeho žiak John 
Roger Searle (nar. 1932), profesor na Kalifornskej univerzite v Berkeley (USA). 

Spomedzi súčasných amerických predstaviteľov analytickej filozofie najväčšmi 
uznávanou autoritou je filozof a logik, profesor Harvardskej univerzity Willard Van 

ORMAN QUINE (1908-2000). 

Nepochybne najvýznamnejšou osobnosťou, ktorá ovplyvnila vývin celej ana- 
lytickej filozofie, je rakúsky filozof 

LUDWIG WITTGENSTEIN (1889-1951) 


Narodil sa vo Viedni v rodine veľkopriemyselní- 
ka. Vyštudoval techniku v Berlíne a filozofiu 
v Cambridge, logiku a matematiku u B. Rus- 
sella a G. E. Moora. Počas prvej svetovej voj- 
ny ako dobrovoľník v rakúskej armáde napísal 
svoje slávne dielo Logicko-filozofický traktát 
(vyšiel r. 1921). Potom filozofiu zanechal, stal 
sa vidieckym učiteľom na základnej škole, 
záhradníkom v kláštore, architektom a stavi- 
teľom. K filozofii sa vrátil koncom 20. rokov. 


Vo Viedni výrazne ovplyvnil hnutie logického 
pozitivizmu, resp. novopozitivizmu (Viedenský 
krúžok). Pôsobil na univerzite v Cambridge, 
počas druhej svetovej vojny dobrovoľne pra- 
coval ako ošetrovateľ v nemocnici v Londýne. 
Po vojne začal opäť prednášať v Cambridge, 
ale čoskoro sa tejto dráhy zriekol. Utiahol sa 
do ústrania v írsku, kde dokončil svoje druhé 
slávne dielo Filozofické skúmania (vyšli po je- 
ho smrti roku 1953). Zomrel v Cambridge. 

Spolu s M. Heideggerom ho veľmi často pokladajú za najvplyvnejšieho filozofa 
20. storočia, i keď sa v mnohom odlišovali. 

O Wittgensteinovo dielo v modernej filozofii začína tzv. lingvistický obrat ( lin - 
guistic turn), ktorý však necharakterizuje len analytickú filozofiu, ale zasia- 
hol aj hermeneutiku, fenomenológiu, komunikatívne teórie, štrukturalizmus 
a prejavuje sa aj v tzv. postmodernej filozofii. Jeho podstata spočíva v tom, 

že filozofia sa nemá zaoberať špekuláciou o obsahoch vedomia, lebo filo- 
zofické problémy sa dajú skúmať ako problémy jazyka. Wittgensteinom sa 
končí tzv. filozofia vedomia v modernej filozofii, ktorá určovala filozofické 
myslenie od novoveku až po 19. storočie. 

Pred Kantovu otázku „Čo môžem vedieť, resp. poznať?“ sa kladie otázka 
„Čo môžem porozumieť?“ Po lingvistickom obrate je filozofia odkázaná na obsa- 
hy jazyka. Nie je možný bezproblémový návrat k obsahom vedomia, lebo aj tie- 
to obsahy závisia od štruktúry jazyka, rečového predporozumenia, komunikáciou 
dosiahnutého dorozumenia, konsenzu (zhody), či od jazykových pravidiel určitého 
typu diskurzu (rozpravy, rozhovoru). Jazyk nie je nástrojom nejakého vopred daného 
ontologického poriadku sveta, ktorý by jazyk len vyjadroval. Nie je zrkadlom, v kto- 
rom sa odrážajú apriórne pravdy nášho rozumu, ale je jediným a výlučným médiom, 
v ktorom nezávisle od rozdelenia sveta na vonkajší a vnútorný sa odhaľujú naše 
možnosti porozumenia, chápania, vysvetľovania i dorozumievania. 

Wittgenstein tvrdí, že filozofia je predovšetkým analýzou a kritikou jazyka. 
Štruktúra jazyka zobrazuje svet. Wittgenstein sa najprv domnieva, že filozofia sa 
má sústrediť na logickú analýzu jazyka. Nedôveruje prirodzenému, bežnému, kaž- 
dodennému hovorovému jazyku a hľadá ideálny, dokonalý, jednoznačný a presný 
jazyk. Taký je jazyk logiky, ktorý sa pre neho stáva vzorovým jazykom vedy, 
lebo len pomocou neho môžeme zmysluplne hovoriť. Jazyk nie je len rámec, v kto- 
rom sa odohráva naša komunikácia^ naše sociálne konanie, je rozhodujúci pre 
našu schopnosť poznávať a myslieť. Co sa nedá povedať, to sa vymyká nášmu 
horizontu. Preto Wittgenstein môže povedať, že „hranice môjho jazyka sú hrani- 
cami môjho sveta“. Jazyk logiky je súhrnom výrokov. Svet nie je súhrnom vecí, 
ale súhrnom faktov, ktoré pozostávajú z tzv. atomárnych faktov. Tieto atomárne 
fakty sa skladajú z jednotlivých predmetov, ktorým zasa zodpovedajú mená, t. j. 
základné prvky jednoduchých výrokov. Spôsob, akým sú mená usporiadané v jed- 
noduchom výroku, je pre Wittgensteina obrazom vzájomných vzťahov medzi pred- 
metmi v rámci atomárneho faktu. Výroky vytvorené z jednoduchých výrokov opi- 
sujú, zobrazujú fakty, ktoré sa utvárajú z atomárnych faktov. 

Vo svojom druhom diele sa Wittgenstein zrieka niektorých tvrdení z Traktátu , 
mnohé z nich reviduje. Reviduje predovšetkým svoju jednostrannú orientáciu na 
logiku a logicky dokonalý jazyk. Už mu nejde o skúmanie ideálneho, logicky skon- 
štruovaného jazyka, ani jeho sémantiky (skúmanie významu), ale všíma si prag- 
matickú stránku jazyka (akým spôsobom jazyk používame a narábame ním). 
Predmetom jeho záujmu je teraz prirodzený, bežný, každodenný jazyk ako po- 
sledné miesto, v ktorom sa dajú objasniť filozofické problémy. Akým spôsobom 
fungujú jazyky, akým spôsobom používame slová? Nejestvuje jediná logika jazy- 
ka, ale každý jazyk má svoju vlastnú logiku, svoje prvky (znaky) a pravidlá (gra- 
matiku). Existujú rozličné formy jazyka, rozlične usporiadané jazyky, ktoré Wittgen- 
stein nazýva jazykové hry. Jazyk, ktorým hovoríme, a jazyková hra, ktorú hráme, 
sú zodpovedné za to, aký je náš obraz sveta. Našou úlohou je skúmať kontex- 
ty, konkrétne situácie, v ktorých sa používajú bežné výrazy prirodzeného jazyka, 
lebo význam slov zodpovedá ich používaniu. Význam teda nemôžeme skúmať izo- 

lovane ako vzťah slova a predmetu, ale iba v kontexte používania. Vedenie po- 
tom znamená schopnosť správne používať slová, vstúpiť do jazykovej hry. Jazy- 
kové hry sa nedajú previesť na metajazyk, môžeme medzi nimi objavovať len 
„príbuzenské podobnosti“. 

Jazyk je „forma života“ a filozofia nadobúda terapeutickú funkciu, má - ob- 
razne povedané - „pomáhať vyliečiť ľudí“ z nesprávneho používania či zneužíva- 
nia jazyka. 

L. Wittgenstein svojím Traktátom ovplyvnil najmä tretiu fázu pozitivizmu vo filo- 
zofii - novopozitivizmus alebo logický empirizmus. Táto filozofia sa rozvinula 
v druhej polovici dvadsiatych rokov 20. storočia vo Viedenskom krúžku. Jeho 
zakladateľom a spočiatku vedúcou osobnosťou bol rakúsky fyzik a filozof Moritz 
Schlick (f 882-1 936). Medzi ďalších predstaviteľov patrí sociológ a ekonóm Ot- 
to Neurath (1882-1945), fyzik, matematik a filozof Rudolf Carnap, matematici 
Hans Hahn, Kurt Gôdel, filozofi Herbert Feigi, Friedrich Waismann. Táto sku- 
pina roku 1929 vydala programový spis Vedecké chápanie sveta - Viedenský 
krúžok a od toho istého roku vydávala aj svoj vlastný časopis Poznanie. K Vie- 
denskému krúžku patril aj Philipp Frank, ktorý ako profesor fyziky na nemeckej 
univerzite v Prahe bol nástupcom A. Einsteina. 

V Berlíne pôsobila Spoločnosť pre empirickú filozofiu, ktorej predstavitelia, fyzik 
Hans Reichenbach a Cári Gustáv Hempel, zastávali podobné názory. K názo- 
rom novopozitivizmu má blízko aj tzv. ľvovsko-varšävská škola poľských logikov 
(Alfréd Tarski, Kazimierz Ajdukiewicz a i.). Na zasadnutiach krúžku sa ako hosť 
zúčastňoval napríklad už spomínaný anglický filozof A. J. Ayer, americký logik a fi- 
lozof W. Quine, poľský logik A. Tarski. 

Viedenský krúžok zanikol v roku 1938. Väčšina jeho členov z obavy pred nástu- 
pom nemeckého fašizmu emigrovala do Anglicka a do USA, kde pokračovala vo 
vedeckej práci predovšetkým v oblasti logiky a filozofie vedy. 


Filozofia Viedenského krúžku 

ovplyvnila myslenie popredného slovenského filozofa, neskôr profesora 
Univerzity Komenského v Bratislave Igora Hrušovského (1907-1978). 

I. Hrušovský bol členom združenia Vedecká syntéza, 
ktoré zjednocovalo vedeckých a kultúrnych pracovníkov 
z rozličných oblastí (patril sem napríklad literárny vedec Mikuláš Bakoš, 
jazykovedec Eugen Pauliny a iní). 

Najmä v prvom období pôsobenia Vedeckej syntézy (1937-1940) 
mal okrem novopozitivizmu vo filozofii a metodológii 
vedy najväčší vplyv štrukturalizmus, a to v jazykovede, estetike, 
literárnej vede, psychológii a etnológii. 

Pôsobenie Vedeckej syntézy znamenalo významnú modernizáciu najmä 
metodológie spoločenskovedného skúmania na Slovensku. I. Hrušovský 
sa aj po druhej svetovej vojne venoval výskumu problematiky vedeckého 
poznania, jazyka vedy, výstavby vedeckých teórií a pod. 

Postupne sa však čoraz väčšmi prikláňal k dobovo zjednodušenej podobe 
marxistickej filozofie. Lenže čoskoro ju začal prekonávať, kritizoval 
jej zvulgarizovanú podobu a usiloval sa znovuoživiť nedogmatický, 
tvorivý prístup k filozofickej problematike a prichádzať s novými témami 
i metódami riešenia filozofických otázok. Ide o obdobie jeho tvorby od šesťde- 
siatych rokov. 

Medzi najvýznamnejších predstaviteľov logického empirizmu a sémantiky patrí 


RUDOLF CARNAP (1891-1970) 


Študoval fyziku, matematiku a filozofiu v Jene 
a vo Freiburgu. Na formovanie jeho filozo- 
fických názorov mal najväčší vplyv Frege, Rus- 
sell a Wittgensteín. Pôsobil ako profesor filo- 
zofie na univerzite vo Viedni, potom na ne- 
meckej univerzite v Prahe, bol výraznou po- 
stavou Viedenského krúžku. V tomto období 
vznikli jeho diela Logická výstavba sveta (1 928) 


a Logická syntax jazyka (1934). Po emigrácii 
do USA (roku 1935) pôsobil na amerických 
univerzitách, predovšetkým v Chicagu a Los 
Angeies. Z tohto obdobia pochádzajú práce 
Úvod do sémantiky (1942), Význam a nevy- 
hnutnosť (1947), Logické základy pravdepo- 
dobnosti (1950). 


Carnap pokladá tradičnú, najmä metafyzickú filozofiu za poéziu, nie za vedu. 
„Nová filozofia“ ako veda sa má sústrediť na skúmanie výrokov jednotlivých vied, 
ktoré jediné sú kompetentné vypovedať o skutočnosti. Takto pochopená filozofia 
má teda byť logikou vedy alebo logickou analýzou jazyka vedy (jeho syntaxe 
a sémantiky). 

Podlá logického empirizmu skutočnosť vytvárajú javy. Tieto javy skúma veda 
hľadajúca pravdu a vypovedá o nich objektovým jazykom. Filozofia, ktorá skúma 
logickú štruktúru, význam jazykových výpovedí a podmienky ich pravdivosti, resp. 
nepravdivosti, sa pohybuje na úrovni metajazyka (jazyka o jazyku). Pre charak- 
teristiku postupu filozofie logického empirizmu pri skúmaní jazykových výpovedí, 
ako aj pre teóriu vedy sú podľa Carnapa dôležité pojmy: kritérium zmyslu, princíp 
verifikácie, indukcionizmus. 

Z tohto hľadiska existujú výroky, ktoré vyjadrujú čisto logické vzťahy, ale nevy- 
povedajú nič o skutočnosti (napríklad logické pravidlá odvodzovania). Sú to zmys- 
luplné a neprotirečivé vety, založené na logickej správnosti. 

Carnap tvrdí, že výroky prírodných vied hovoria o skutočnosti a sú zmysluplné 
vtedy, ak sú správne utvorené podľa gramatických (syntaktických) pravidiel a em- 
piricky verifikovateľné. Zmysluplnosť týchto výrokov je daná ich verifikovateľ- 
nosťou. Bezprostredne empiricky verifikovateľné sú iba protokolárne vety, t. j. 
záznamy priameho pozorovania. Na základe protokolárnych viet indukciou získa- 
vame zovšeobecnenia (hypotézy). Z hypotéz sa zase logicky odvodzujú nové ve- 
ty. Podľa Carnapa všetky ostatné výroky sú zmysluplné vtedy, ak sa dajú previesť 
na tieto verifikovateľné protokolárne vety, alebo z nich logicky odvodiť, t. j. ak sú 
v princípe verifikovateľné. 

Lenže mnohé výroky tradičnej filozofie, ktoré si nárokujú vypovedať o skutoč- 
nosti, túto podmienku nespĺňajú. Buď sú podľa Carnapa utvorené syntaktický ne- 
správne (napr. Heideggerova veta „Nič ničuje“), alebo hoci sú syntaktický správne, 
nie sú ani potenciálne empiricky verifikovateľné (napr. za svetom javov existuje 
Boh, alebo „vec osebe“ a pod.). Sú to zmysluprázdne alebo nezmyselné výroky. 
Takýto charakter majú metafyzické výroky, ktoré nepatria do vedy. Carnap ich 
nazýva pseudoproblémy vo filozofii. 

Neskôr sa Carnap a ďalší predstavitelia novopozitivizmu dištancovali od 
striktného, ale úzkeho vymedzenia princípu verifikácie. Mnohé vedecké výroky majú 
totiž hypotetický charakter a nikdy sa nedajú definitívne a úplne empiricky overiť. 

Carnap preto zavádza „liberálnejší“ princíp potvrditeľnosti (neúplnej verifikácie, 
pri ktorej musíme poznať metódu testovania a podmienky potvrdenia vedeckej hy- 
potézy, ale nemusíme ju definitívne overiť napríklad pozorovaním). 

Novopozitivizmus rozvinul okrem logickej analýzy jazyka aj teóriu vedy. Jej 
základnou charakteristikou je fyzikalizmus a ideál jednotnej vedy. Jednotná ve- 
da sa má vytvoriť na báze logicky dokonalého jazyka, ktorého logická štruktúra 
má byť jednotná, bez ohľadu na to, či ide o fyziku, chémiu, fyziológiu, psychológiu, 
sociológiu, ekonómiu, právo alebo históriu. Za vzor takého jazyka novopozitiviz- 
mus pokladá jazyk fyziky, lebo empirická báza tejto vedy pozostáva z elemen- 
tárnych výrokov o „svete telies“, ktoré sú empiricky dokázateľné a intersubjektív- 
ne overiteľné (čo neplatí napríklad o psychických zážitkoch či interpretácii dejinných 
udalostí). 

S Viedenským krúžkom udržiaval úzke kontakty pôvodom rakúsky filozof a me- 
todológ vedy Karl Raimund Popper (1902-1 994), hoci podobne ako L. Wittgen- 
stein nikdy nebol jeho členom. Od roku 1937 až do konca druhej svetovej vojny 
pôsobil na Novom Zélande, potom sa natn/alo usadil v Anglicku, kde vyučoval na 
univerzite v Londýne a na slávnej London School of Economics. Jeho hlavné die- 
la venované filozofii a metodológii vedy a teórii poznania sú: Logika výskumu 
(1934), Logika vedeckého objavu (1959), Objektívne poznanie (1972). Popper sa 
venoval aj sociálnej a politickej filozofii v prácach Otvorená spoločnosť a jej ne- 
priatelia (1945) a Bieda historizmu (1957). 

K. Popper je zakladateľom kritického racionalizmu. Ostro kritizoval niektoré 
tvrdenia logického empirizmu. Predmetom jeho kritiky sa stal predovšetkým princíp 
verifikácie a indukcionizmus, proti ktorým kladie princíp falzifikácie (vyvrátenia) 
a dedukcionizmus. 

Vychádza z toho, že vedecké hypotézy sa nedajú potvrdiť induktívnym zovše- 
obecnením a overiť (verifikovať) na základe skúsenosti, ale môžeme ich overiť po- 
kusmi o ich vyvrátenie. Overenie hypotézy (teórie) spočíva v tom, že odolá všetkým 
pokusom o falzifikáciu. Veda podľa Poppera nevychádza z údajov bezprostrednej 
„čistej“ skúsenosti, ale z problémov, dokonca aj jej tzv. výroky empirickej bázy 
už v sebe obsahujú interpretáciu. 

Vedec stojí pred problémom a navrhuje jeho riešenie vo forme hypotéz, ktoré 
podliehajú kritike a konfrontácii s alternatívnymi hypotézami. Odkrývaním chýb 
a omylov vedec hypotézu buď prebuduje, alebo ju nahradí lepšou. Podmienkou 
takéhoto postupu je pluralizmus a konkurencia vo vede. 

Podľa Poppera veda nikdy nemôže dosiahnuť absolútne, definitívne pravdy. 
Pravda je regulatívna idea a jej aktuálna podoba vo vede je priblížením sa k prav- 
de, podobnosťou pravde. Empirické fakty, pozorovanie a experiment nie sú pra- 
meňom „čistej, potvrdzujúcej skúsenosti“, ale nástrojom negatívneho overovania 
(falzifikácie) teórie a jej dočasného potvrdenia (angl. corroboration - potvrdenie, 
podopretie). 

Falzifikovateľnosť je pre Poppera aj kritériom toho, čo je a čo nie je veda. Do 
vedy patria tvrdenia, ktoré môžeme falzifikovať. Metafyzické tvrdenia sú nefalzifi- 
kovateľné, neempirické, teda nemôžu byť vedecké. 

Vzrast a pokrok vedeckého poznania podľa Poppera neznamená kumuláciu (hro- 
madenie) pozorovaní a faktov, ale opakujúce sa prekonávanie vedeckých teórií a ich 
nahrádzanie inými, lepšími, vhodnejšími na základe metódy pokusu a omylu. 

V sociálnej a politickej filozofii Popper kritizuje historizmus a utopizmus: od- 
mieta možnosť vedecky exaktného predvídania ľudských dejín ako celku a „pred- 
povede“ ich vývinu na základe nejakých historických zákonov, rytmov a tenden- 
cií. Sú to podľa neho utópie a ich tvorcov (najmä Platóna, Hegela a Marxa) ozna- 

čuje za „falošných prorokov“. Popper je za postupné premeny spoločnosti, za jej 
vylepšovanie cestou opatrných reforiem, pri ktorých musíme zvažovať ich násled- 
ky a vedľajšie účinky a preberať za ne zodpovednosť aj v morálnom zmysle. 

Popper je ostrým kritikom totalitarizmu, autoritárnych systémov a riskant- 
ných revolučných skokov, ktoré sľubujú „šťastie celku“. Jeho sociálnym ideá- 
lom je otvorená spoločnosť. Kritériom jej demokratickosti je miera individuál- 
nej slobody, nenásilné riešenie konfliktov, politický a názorový pluralizmus. 

Popperova filozofia a metodológia vedy, najmä však tzv. historická škola 
v metodológii vedy (ktorá v mnohom kritizuje logický empirizmus, dokonca aj 
Popperov kritický racionalizmus), sa niekedy označuje ako štvrtá fáza poziti- 
vizmu alebo postpozitivizmus. Jeho hlavnými predstaviteľmi sú napríklad ame- 
rický filozof, metodológ a historik vedy Thomas Samuel Kuhn (1922-1996) a 
ďalší americký filozof vedy Paul Feyerabend (1924-1994, nar. vo Viedni). 

Th. S. Kuhn sa stal svetoznámy svojou prácou Štruktúra vedeckých revolúcií 
(1962). Rozpracoval v nej koncepciu paradigiem vo vývine vedeckého poznania. 
Paradigma znamená súhrn pravidiel a metód teoretického a empirického pozna- 
nia, jazyk a hodnoty vedy, ktoré vedecké spoločenstvo prijíma. V rámci prijatej 
a uznávanej paradigmy sa vyvíja normálna veda. Anomálie, ktoré nie sú vysvet- 
liteľné v rámci paradigmy, vedú v konečnom dôsledku k vedeckej revolúcii. Nové 
paradigmy sa utvárajú revolúciami vo vede. Poznatky získané v rámci rôznych pa- 
radigiem sú neporovnateľné. Preto ani porovnanie rôznych paradigiem sa neusku- 
točňuje v jazyku príslušnej vedy, ale v prirodzenom jazyku a v metajazyku filo- 
zofie. 

P. Feyerabend označuje svoju koncepciu ako epistemologický anarchizmus. 
Vo svojej práci Proti metóde. Náčrt anarchistickej teórie poznania (1 975) zastáva 
názor, že vo vedeckom poznaní je nevyhnutný pluralizmus, alternatívnosť hypo- 
téz, ale aj nepotvrdené a neoverené hypotézy. Tieto hypotézy nemusia mať svoj 
základ len vo vedeckej racionalite, ktorá podlá neho nemá výsadné postavenie. 
Kreativita (tvorivost) vo vede sa rodí aj z iných zdrojov (zdravý rozum, mystika, 
orientálne myslenie). Feyerabend vychádza z názoru, že „všetko je dovolené“ ale- 
bo „všetko sa hodí“, lebo veda nemôže uprednostňovať jedny postupy ako vše- 
obecne záväznú normu vedeckosti na úkor druhých. Koncepcie odmietané v jed- 
ných podmienkach sa ukazujú ako originálne, objavné a prínosné v iných pod- 
mienkach, lebo nejestvuje iba jediný typ racionality. Feyerabendovým významným 
dielom je aj Veda v slobodnej spoločnosti (1978). 

Postmodernizmus vo filozofii 

Postmodernizmus vo filozofii ako určitý spôsob filozofického myslenia v posledných 
dvoch desaťročiach 20. storočia nepredstavuje jednotný filozofický smer alebo 
školu. Zahrnuje v sebe rozličné, presnejšie vymedzitefné orientácie (napríklad 
postštrukturalizmus, dekonštruktivizmus, neopragmatizmus, nový skepticizmus 
a pod.). 

Termín postmoderná pôvodne nepochádza z filozofie. V architektúre označu- 
je také zameranie tvorby, ktoré čelí strohému a chladne racionalistickému funkcio- 
nalizmu a účelnosti. Ďalšou oblasťou, kde sa objavuje tento termín, je umenie 
a estetika druhej polovice 20. storočia. 

Post-modernizmus nie je len to, čo nastupuje po modernizme v časovom 
zmysle. Jestvuje zároveň s modernou ako „dokončenie moderny“ v nových pod- 
mienkach a inými prostriedkami. 

Vo filozofii sa postmoderná sústreďuje práve na odhalenie týchto nových pod- 
mienok a prostriedkov (prechod od industriálnej spoločnosti k informačnej spo- 

ločnosti, nadvláda masmédií, rozpad jednoty a nástup plurality, interkulturálna ko- 
munikácia a pod.) a na ich dôsledky v oblasti vývinu vedenia, chápania racio- 
nality, spôsobu legitimizácie (oprávňovania) vedenia (vedy) a moci, komunikácie 
v spoločnosti a vo vede. 

Postmoderná filozofia sa opiera najmä o myslenie F. Nietzscheho, M. Heideg- 
gera, neskorého L. Wittgensteina a o štrukturalizmus. 

Jedným z najvýznamnejších predstaviteľov postmoderný vo filozofii je francúz- 
sky filozof 


JEAN-FRANQOIS LYOTARD (1924-1998) 


Pôsobil najprv ako stredoškolský profesor fi- 
lozofie vo Francúzsku a v Alžírsku, neskôr 
prednášal na viacerých francúzskych univer- 
zitách (Sorbonna, Nanterre, CNRS), až do ro- 
ku 1988 bol profesorom filozofie na VIII. 
parížskej univerzite Vincennes. Je stálym hos- 
ťujúcim profesorom na Kalifornskej univerzite 


v Irvine (USA). Jeho najznámejšou prácou, 
ktorá bola preložená do viacerých svetových 
jazykov a vyvolala veľký ohlas a diskusiu o fe- 
noméne postmoderný na začiatku osemdesia- 
tych rokov (Lyotard, Foucault, Habermas), je 
Postmoderná situácia (1979) a jej populari- 
začná verzia Postmoderná pre deti (1 986). 


Lyotard charakterizuje znaky postmodernej situácie, v ktorej sa dnes nachádza 
veda, filozofia, umenie a spoločnosť, celá vyspelá západná európska a americká 
civilizácia a kultúra. Rozprávaním veľkých príbehov (narácií) v podobe mýtov, 
príbehov o spáse a emancipačných koncepcií sa táto civilizácia a kultúra usilo- 
vali vysvetľovať samy seba, porozumieť si a zároveň zdôvodniť svoju oprávne- 
nosť. Tieto celostné a záväzne platné narácie chceli ukázať, ako naša civilizácia 
a kultúra vznikli, v čom je ich jednotný zmysel a kam smerujú, v čom spočíva 
ich cieľ. 

Neskôr (v osvietenstve a začínajúcej európskej moderne) túto zjednocujúcu úlo- 
hu prevzalo rozprávanie racionalizovanej vedy. Jej príbeh o univerzálnom rozume, 
jednotnej racionalite sveta si nárokoval odhaliť, čo je pravdivé a správne, čo je 
zmysluplné a záväzné. 

Podľa Lyotarda veda nachádzala svoje oprávnenie v „metaprbehu“ filozofie, 
v systematickom, zjednocujúcom a totalizujúcom myslení filozofie, v ktorom rozum 
rozprával o sebe samom. Filozofický „metapribeh“ potvrdzoval nielen vedu, ale aj 
spoločnosť, jej štruktúru, inštitúcie a moc. 

V postmodernej situácii však velké prbehy vedy a „metaprbehy“ filozofie stra- 
tili svoju presvedčivosť a dôveryhodnosť (kríza metafyziky, pluralita namiesto jed- 
noty). 

Človek v postmodernej situácii sa vždy nachádza akoby v priesečníku rozličných 
príbehov (jazykových hier), tvrdí Lyotard, každý z nich má svoju vlastnú logiku, 
sleduje vlastné ciele a ani jeden už nemá univerzálnu platnosť. 

Podľa Lyotarda spoločnosť, v ktorej začíname žiť, je pluralitne otvorená, pri- 
púšťa mnohosť jazykov a mnohosť diskurzov (rozhovor, výklad, rozprava), ktoré 
sú navzájom rovnocenné, ale neredukovateľné a nesúmerateľné. Ani inovácie 
v tejto spoločnosti a jej inštitúciách (vrátane vedy) sa už nezakladajú na konsen- 
ze (dohoda, súhlas) všetkých alebo väčšiny, ale na disenze (nezhoda, nesúhlas), na 
rozmanitosti diskurzov, ich rovnocennosti a konkurencii. Konsenz tak predstavu- 
je iba určitý stav diskurzu, ale nemôže byť jeho definitívnym a konečným cieľom. 
Ideál univerzálneho celku, ktorého všetky súčasti sú podriadené jednému cieľu 
a slúžia celku, stal sa v postmoderné fikciou, ktorá nezodpovedá skutočnosti. 

Postmoderná neverí v možnosť takého systematického diskurzu, ktorý by v se- 
be zahŕňal, ako „metadiskurz“ zastrešoval a z jedného centra ovládal všetky možné 
druhy diskurzov. Zastáva stanovisko radikálneho pluralizmu, podľa ktorého sa má 
postupovať a pre ktorý má rovnocenné postavenie každá perspektíva. Tento plu- 
ralizmus sa v moderných informačných spoločnostiach posilňuje práve pôsobením 
najnovších informačných a komunikačných médií a technológií a znemožňuje „me- 
tadiskurz“. 

Medzi predstaviteľov postmoderného myslenia sa zaraďuje aj taliansky filozof 
Gianni Vattimo (nar. 1936) a francúzski filozofi Gilles Deleuze (1925-1995) a 
Jacques Derrida (1930-2004). Derridov dekonštruktivizmus ovplyvnil nielen filozo- 
fiu, ale aj estetiku, literárnu vedu a kritiku. Dekonštrukcia neznamená deštrukciu 
významovej štruktúry nejakého textu alebo diela, ale rozklad štandardizovaných prí- 
stupov, rozrušenie schém myslenia a hovorenia, ktoré „vládnu“, platia a prenikajú 
celou kultúrou. Zmyslom dekonštrukcie nie je jednoznačná interpretácia znakov a 
ich významov, ale práve postihnutie rozdielu (franc. différance) medzi znakmi a ich 
významami, ktorý sa odhaľuje pri prelínaní rozličných variantov interpretácie. 

